السلام عليكم ورحمة الله وبركاته الحمد لله رب العالمين وله الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى يجعل هذا المجلس من مجالس الفالحين واسأل الله ان يرزقنا واياكم ويمن علي وعليكم بمنزلة الراشدين واسأل الله سبحانه وتعالى لي ولكم الفتح الخاص مع كتابه وسنة نبيه
وصحابة نبيه صلى الله عليه وسلم  ما زلنا مع اه الحديس حول اه معاني الانجاز وهي كيف يكون الانسان صاحب رصيد ينفعه يوم الضيق فاسأل الله سبحانه وتعالى ان يهمنا واياكم التوفيق
اتكلمنا عن اه الشجر في الجنة واتكلمنا عن فوائد كثيرة حول هذه الاجور ومنها من الانجازات الهائلة جدا اللي يقوم بها المسلم من عمل واحد مقابل الاف الجوائز. وطبعا انا هذا الحساب هو فقط
يعني للتحريك وليس للتوقف يعني الحساب ده اللي احنا بنحسبه وبنحاول نفهمه من احاديث رسول الله لفتح الشهية للانطلاق. ولا نقف فعند الحساب والا فالاجور اعلى من ذلك بكثير. لان الطريق مع الله يحتاج الى احتساب اكثر منه الى حساب
آآ من الحاجات الجميلة جدا وكلام رسول الله صلى الله عليه وسلم وكل هكذا عن ابي ايوب رضي الله عنه قال مم قال رسول الله صلى الله عليه وسلم من قال لا اله الا الله وحده لا شريك له
له الملك وله الحمد وهو على كل شيء قدير عشر مرار. تعالوا كده نقولها عشر مرات لا اله الا الله وحده لا شريك له له الملك وله الحمد وهو على كل شيء قدير. لا اله الا الله وحده لا شريك له
له الملك وله الحمد وهو على كل شيء قدير لا اله الا الله وحده لا شريك له له الملك وله الحمد وهو على كل شيء قدير لا اله الا الله وحده لا شريك له
له الملك وله الحمد وهو على كل شيء قدير لا اله الا الله وحده لا شريك له له الملك وله الحمد وهو على كل شيء قدير لا اله الا الله وحده لا شريك له. له الملك وله الحمد وهو على كل شيء قدير
لا اله الا الله وحده لا شريك له. له الملك وله الحمد وهو على كل شيء قدير. لا اله الا الله وحده لا شريك له له الملك وله الحمد وهو على كل شيء قدير
لا اله الا الله وحده لا شريك له له الملك وله الحمد وهو على كل شيء قدير حد فيكم بيعد  سبحان الله  تلك تسعة والاولى التي قرأت فيها الحديس العاشرة
فلا اله الا الله وحده لا شريك له له الملك وله الحمد وهو على كل شيء قدير متخيلين اللي يقولها عشر مرات كان كمن اعتق اربعة انفس من ولد اسماعيل
خلاص كده؟ هنعيش مع الحديس ده دلوقتي تاني  ومن قال لا اله الا الله وحده لا شريك له له الملك وله الحمد وهو على كل شيء قدير في يوم مائة مرة
كانت له عدل عشر رقاب يبقى له ايه؟ هنا مية مرة. هناك اربع مرات معنا يبقى هنا بنقول هنا اربع مرات لان عشر مرات لاربع انفس. وهنا مية مرة يبقى له ايه؟ كان له
عدل عشر رقاب شوفوا الكريم سبحانه وتعالى مازا اعد لكم الله اكبر عشر رقاب بس كده فا اهدى بقى وكتبت له مائة حسنة بس كده؟ لا ومحيت عنه مائة سيئة
وكانت له حرزا من الشيطان يومه ذلك حتى يمسي لغاية ما ايه ما ييجي بالليل بس كده لأ وفي الملأ الاعلى بقى ليه تقدير مختلف ايه هو التقدير ولم يأت احد بافضل مما جاء به
ده اللي طالع الاول على البشرية عشان كده بنتك النهاردة اما تلاقيها حلة الواجب قبل ما تقولي لها ايه انت طالعة تطلعي الاولى قولي لها انت قلتي ايه الزكر ده؟ عشان تكوني من الاوائل فوق
مش كل حاجة تبقى الاوائل في الملأ الادنى. عاوزينها تبقى في الاوائل عند الملأ الاعلى ولم يأت احد بافضل مما جاء به الا احد عمل اكثر من ذلك ودول ناس قليلين اللي هينافسك في الاطار ده
دول ناس مش هيكونوا كتير اللي هينافسوك بالجو ده هتلاقيهم اعدادهم يعني مش حاجة ضخمة قوي سبحان الله تعالوا كده بقى نشوف وندخل جوة شوية مع الزكر دوت ونشوف العمق بتاعه
هل الحديس ده اجره واقف لغاية هنا وليه احنا كتير مننا الا ما رحم ربي ممكن يضيع حسنات كتير  الله اكبر طبعا في حديس اه الحديس ده له اجور تانية كتير
هنتكلم عنها بس نشوف بقى القرطبي اول حاجة بيقول لنا ايه ذكر العشر رقاب في رواية في بعضها. والاربع في البعض قال لك ده باعتبار الزاكرين في استحضارهم معاني الالفاز بالقلوب والاخلاص لعلام الغيوب
يعني عاوز يقول لك اخويا اخدها اربع رقاب ولا هياخد عشرة؟ قال لك دي راجعة للايه؟ للشحنة الداخلية يعني هي الجوايز موجودة اللي جاي سخن ومركز غير اللي بيبقى ماسك الموبايل ومشتت
واللي قاعد آآ بيقول كده وهو مش فاهم حاجة تعالوا بقى ندخل جوة احنا قلنا ايه؟ اللي يقولها عشر مرات زي ما انتم قلتوها كده في بداية اللقاء عتق اربعة انفس. يعني
عتق رقبة  يقول النبي عدوا الجوايز من اعتق رقبة مسلمة. اللي يعتق رقبة واحدة بس اعتق الله له بكل عضو منه عضوا من النار يعني ايه عتق الرقبة واحد منح واحد الحرية
كان عبد مملوك وهو اشتراه واعتقه انت اعتقت ايه؟ شف النبي صلى الله عليه وسلم عاوز يوصل لك الاجر واصل لفين النبي صلى الله عليه وسلم يريد ان يوصل لك الاجر وصل لفين
بصوا يا جماعة اه في ناس كتير كلام المحاضرة عارفينه وحافظينه لكن هل الكلام المحاضرة حاضر وفي حضور قلبي وحضور سلوكي دي ناس قليلة بقى فانت ممكن ده انك تقول لي فوايد دلوقتي من الحديس. وتدنك تقول افكار وبتاع والكلام ده كله. بس هتلاقي يوم القيامة ان في ناس مش حفزت نص اللي انت حافزه
في الفضل بتاع الحاجات دي. بس كانوا بيقولوا عشر اضعاف اللي انت كنت بتقوله يقول النبي عشان يوصل لك يعني ايه عتق رقبة؟ كان ممكن يقول لك انك لو اعتقت رقبة
ان شاء الله كانك تاخد ايه اجر عتق الرقبة ديت من النار لا يقول النبي صلى الله عليه وسلم من اعتق رقبة مسلمة اعتق الله بكل عضو منه من من الرقبة دي عضو من النار. يعني انت اعتقته اعتقت ايده يدخل
تعتق من النار. اعتقت رجله رجلك تعتق من النار. اعتقت وسطه ووسطك يعتق من النار. اعتقت رأسك لسانك عينك اعينه تعتق عينك من النار حتى فرجه بفرجه. يا الله على الجمل
يا سلام على الجمال! تعالى ندخل بقى شوية. الرواية الاولى بتقول لنا الا اذا قرأ كم؟ عشر عشرة في تلاتين الاول في رواية هي مية هياخد ايه هياخد ايه اللي اللي هيقولها مية
كم رقبة اللي هيقول الاية دي ميت مرة اللي هيقول الذكر ده ميت مرة عشر رقاب؟ اه يعني في الشهر قد ايه ازا قال مائة مرة كل يوم يكون في الشهر
قد ايه تلتميت رقبة جميل ها اخر كلام ركزوا معنا يا جماعة. مش احنا قلنا ان الرقاب مرة عشرة ومرة اربعة ده راجع لمين؟ لحضور القلب العالي هيكون كم رقبة
ما هو العشرة دول كل عشرة عليهم اربعة مش قلنا كل عشرة عليهم اربعة يبقى المية عليهم قد ايه كل عشرة عليهم اربعة مم يبقى المية عليهم ايه هي دي من اسار ان الدولار عالي والجنيه منخفض والاسعار وكده فانتم الارقام دخلت في بعضها
كل عشر مرات هتقول لا اله الا الله وحده لا شريك له له الملك وله الحمد وهو على كل شيء قدير. كل عشرة هتاخد مكانهم اربع رقاب. العشرة التانية يبقى تمانية. العشرة التالتين
يبقى اتناشر وهكزا يبقى كل يبقى المية عليهم قد ايه اربعين رقبة في تلاتين اربعين دول في اليوم في تلاتين الف ومتين الف ومتين. بعض الناس ممكن يقول لي مش مهم الاعداد ديت. هل تزن ان محمد صلى الله عليه وسلم كان بيقولها عشان احنا نقول له مش مهم. هو يقول
كانها لي عدل اربعة انفس. نقول له على فكرة مش مهم يا رسول الله. مش مهم مش مهم اربعة دول الرقم ده مش مهم انك تقوله لأه طبعا  حاشا رسول الله ان يقول كلاما يلغى
يكون لغوا. اللغو ده اللي ينبغي ان يلغى. لا يا جماعة ما ينطق عن الهوى احنا كنفوس بشرية اما نكون عندنا نفس سوية ماشي؟ اما نكون نفس سوية ايه اللي بيحصل
النفوس السوية ديت فيه نفسي تقول ايه يا رب ما انت اعتقتني ومرة واحدة انا هعتق كم ليه تاني؟ دي نفوس احيانا اول حاجة احنا لازم نتعلم الادب في السؤال
ده الواحد لما بيتكلم مع حد اكبر منه وبيقول له طب بعد ازن حضرتك ممكن وقت حضرتك يسمح ان انا اسأل سؤال شف ليه؟ لانهم مؤمنين انهم بيستحضر ان ده اكبر منه له الجلال. اما الانسان انت بتهابه وتجله وتقدره
الكلام بتاعه  بتتعلم ازاي بتكون بيكون باين جدا ان في ادب ورقي في الاستفسار يعني ابن عباس عاوز يسأل عمر ابن الخطاب سؤال سؤال في سورة التحريم شاغله بيقول عامين من عمري سنتين
اتحين الفرصة حتى اسأل عمر واخدين بالكم ليه هو يجل عمر. عمر له هيبة فعمر له هيبة في قلبه فيعني لما لقى انس كده مرة وجو جميل راح سأله السؤال
ده مين يا جماعة الشخصيات عامة بتكون مؤدبة بتعمل كده. اقول لك على حاجة احيانا بيكون في معيد دكتور في الجامعة له شأن او ليه هيبة راجل عالي في العلم له هيبة تعلوه
تشوفه مرة كده في الجامعة الواحدة كده اه سلام عليكم تبقى محرج جدا بعد ازن حضرتك هو انا ممكن اسأل سؤال وبتاع تلاقي حد له هيبة كده في المعرض لك
اه في فرق بين انك مرعوب منه وبتخاف وفيه فرق ان هو لا هو مش خوف هو له تقدير انت بالعكس ده ممكن يكون بتجله جدا وبتحترمه وبتحبه جدا بس هو سبحان الله هيبته
مليئة قلبك فبتخليه مختلف في طريقة الطرح اللي بيحترم والده بتلاقيه كده يعني حتى وهو داخل اوضته طريقة الطرق وهو بيخبط على الباب ويخبط بالراحة وبعدين تلاقيه يسكت شوية في واحد يروح فاتح على طول
يقول له ما انت قلت بيتكلم مع والدته كده مع والده ووالدته بلغة الندية. بلغة الايه؟ اصحاب الاقران في واحد تاني ممكن يستشكل اية وهو بيقرأ. يعني في اية كده ما فهمهاش
اول حاجة يبص كده يقول ايه؟ سبحانك هذا الكلام ما خرج الا لحكمة وما اتانا الا بعلم وخبرة لكن لان انا جاهل ولان انا غافل ولان علمي قاصر لم استوعب. اللهم افتح علي
اللهم علمني اللهم ارشدني اللهم فهمني يا مفهم سليمان فهمني يا معلم ابراهيم علمني ده واحد مؤدب فيه واحد بقى يروح يقول لك ايه يا شيخ انا عايز اسألك سؤال هو ليه ربنا قال كزا
مش المفترض كان كزا وليه النبي صلى الله عليه وسلم بيقول كزا؟ ده لو قال صلى الله عليه وسلم وبعدين يقول كده وهو بيحرك ايده كده وتحس ان هو بيشوح
قبل دول قبل ما تجاوبوا لازم تعلموا ازاي يجاوب واخدين بالكم الموضوع ده يا جماعة اتعلموا من الصحابة في اواخر سورة البقرة لما نزلت عليهم لما نزلت عليهم ايات سورة البقرة
اللي هو من اول امن الرسول سبحان الله الاية فيها معنى او اللي قبلها وان تبدوا ما في انفسكم او تخفوه يحاسبكم به الله. زاهر الاية ايه ظاهر الاية ان ربنا بيقول ايه؟ لو في حاجة جواك
لو في حاجة جواك انت فكرت فيها هممت فيها جالك خاطر كده انك تعمل حاجة غلط. وبعدين قلت استغفر الله ايه ده الكلام ده الاية زاهرة انك هتتحاسب على الكلام ده
المفترض انت تروح تعمل ايه بقى تقول للنبي ايه؟ احنا ليه نتحاسب على الخواطر وليه مش عارف ايه؟ لا لا لا الادب بيعمل ايه الناس دي يا جماعة لانها تجل كلام الله. تتعامل مع الله ان هذا الكلام كلام الحكيم الذي
وصل يعني كلامه له الحكمة المطلقة منتهى الحكمة وانا عبد ترابي لا استوعب كل التفاصيل دي فما بروحش اعترض امال اروح ايه راحوا للنبي صلى الله عليه وسلم وجاسوا على الركبة
عارفين مين اللي بيقعد على الركبة؟ واحد هيتقص وواحد ماسك السيف وهيقطع رقبته فبيروح قاعد على الركبة. ودي من جمال التشهد انك بتقعد قعدة الانسان المستسلم اللي راسه زليلة للارض وعينه في الارض ومنكسر بين يدي الله كأنه بيقول له يا رب انا استاهل قطع رقبتي
انا اتيت اليك عبد ذليل بين يديك واتيت وانا اقول التحيات لله وانا اقول لقلبه مليء بالحب والتحيات وقبلها بين السجدتين وانا لا اقول الا رب اغفر لي ربي اغفر لي ربي اغفر لي فاني لا ارى الا ذنبي
وان رأيت شيئا اخر رأيت كسري فقلت اجبرني ان انا مكسور كل يوم بتكسر كسور احتاج اللي انا اطلب الجبار يجبرني في الكسور دي  فانا ببك العصفور المبلول في الصلاة
فالصحابة عملوا كده راحوا للنبي وجثوا على ركبتهم وقالوا يا رسول الله امرنا بما لا نستطيع دي مش هنعرف نعملها نعمل ايه؟ يعني رايحين يقولوا له ايه؟ يا رسول الله قل لنا نعمل ايه
دي احنا مش هنقدر يعني مش رايحين يقولوا له ليه يقدر علينا كده؟ لا هم مش في الحتة دي خالص الناس ديت عدوا المرحلة ديت عدوا ان هم يتعاملوا مع كلام الله تعامل الند او تعامل ان ده كلام واحد عابر ولا كلام النبي كلام واحد عادي
لأ هم فاهمين كويس قوي امال دول ليه وصلوا المنتهى في الكمال البشري بعد الانبياء عشان الجمال ده فقال النبي وامرهم قال قولوا سمعنا واطعنا حتى الشعور ده اطرده قل له يا رب انا سمعت واطعت
واخدين بالكم فلما قالوا كده بقى  ايه اللي حصل ربنا قال لهم لا يكلف الله نفسا الا وسعها. لما ذلت بها السنتهم نزل التخفيف فلما تسمع الاشياء ديت ما تجيش تقولي
وهو طب ما انا اعتقت مرة طب ايه لازمة بقى الباقي؟ ده هو السؤال ممكن يكون له حز من النزر وجميل السؤال يسأل بس طريقة السؤال يعني والدتك مسلا ادت اختك المتجوزة بعتت لها الاكل النهاردة
وانت حاسس ان انت يعني ها عاوز تسأل مش معنى هي واختي التانية لأ. فانت تقول لها ايه واحد يقول لها ليه بقى ما انا عاوز افهم يعني طب ما هي لها اخت برضه اشمعنى ديت ودي خدت ده انسان لم يتعلم الادب
في الكلام مع الكبير واخدين بالكم؟ فضلا مع الذي ينبغي ان يتأدب معه فضلا بقى لو الام دي هو ما رأى منها الا العدل وبالمناسبة يا جماعة اللي بيشوف الام ديت ان هي عادلة رحيمة كريمة
لا تقبل الضيم ولا تقبل الظلم ولا تقبل الهضم عمره ما هيسألها السؤال ده. لكن اللي بيسأل السؤال ده هو لا يرى والدته في هذه المكانة ما تزعلوش مني ان انا استطردت في الموضوع الادب ده
بس انت لازم تكون مؤدب قوي مع نصوص الوحي وتتعلم ازاي تستشكل واخدين بالكم الباب ده مهم اوي اوي اوي فيه حاجات فيه زنوب اعتقك الله من النار. تعتق انت من النار
فانت الزنوب بتاعتك مكثفة فالعتق ده مع العتق ده مع العتق ده مع العتق ده مع العتق ده يؤكد يمكن يا اخي منهم يمكن تعتق تعتق الف ومتين في الشهر يمكن ولا واحد
منهم يقبل الا واحد الباقي كانيه لم يقبلهم الله سبحانه وتعالى لعلة ما وانت بتقرأ وانت بتقول الزكر سبحان الله  شوفوا بقى احنا قلنا اربعين رقبة كل يوم. اربعين في تلاتين الف ومتين رقبة
وعلى الرواية التانية اللي هم عشرة عشرة في تلاتين تلتمية يا سلام ده دي الجايزة الاولى في الرقبة طب والجوايز التانية يكتب كل يوم ميت حسنة والحسنة بعشرة امثالها يبقى يتكتب له كم
الف حسنة فيكون الرصيد الشهري كم؟ تلاتين الف حسنة الجايزة الربانية التالتة يمحى عنه ميت سيئة فيكون مجموع ما يمحى له في الشهر تلت تلاف سيئة بالله عليك اخبرني واخبريني ما شعورك؟ ان رأيت في النوم
رأيت زينب رضي الله عنها تقول لها تقول لك ابشرك ان الله جعل لك جائزة ان لك كل شهر تلتميت سيئة او تلت تلاف سيئة تمحى من صحيفتك حدثيني عن اي فرحة
ستكون في القلوب وتهرول بالارواح انت مش محتاج رؤية ولا محتاج اي حاجة يكفيك نصر محمد صلى الله عليه وسلم بيقولك ليك يمحى تمحى ميت سيئة ضيعها ليه سبحان الله
الجايزة الرابعة تكون محفوزا من الشيطان اللي هو مصدر ازعاج الانسان يوسوس لك يحزنك يغويك يجعلك في اكتئاب دايما لا ترى الا الا النقم لا ترى النعم طب والجايزة الخامسة؟ لا يأتي احد يوم القيامة بافضل منك
ما فيش حد اعلى منك الا من عمل اكثر من ذلك اه والامام النووي ناس مركزة يروح داخل في المشهد يقول لك ايه؟ الافضل ان يقال بعد صلاة الصبح. طيب ليه يا امام النووي
قال لك حتى يكون محفوظا طيلة يومه من الشيطان يجيب الموضوع صح من بدري شوفوا الناس اللي رايقة ناس رايقة يقول لك على لو هنبدأ نبدأ ازاي؟ سبحان الله الحديس ده
يقول النبي صلى الله عليه وسلم من قال لا اله الا الله وحده لا شريك له له الملك وله الحمد الحديس اللي احنا معانا ده ايه اللي بعده وله الحمد
ها ايه اللي بعد وله الحمد وهو على كل شيء قدير. صح لأ في حديس تاني بقى معانا ايه يقول يحيي ويميت وهو على كل شيء قدير عشر مرات يبقى كل اللي احنا قلناه ما فيهوش كلمة يحي ويميت
وطبعا الاذكار توقيفية يعني ايه توقيفية؟ يعني تقولها زي ما وصلت لك ما تحطش التاتش بتاعك النبي صلى الله عليه وسلم كان بيخلي الصحابي يسمع الزكر قدامه احيانا ولزلك يقول لك ايه علمنا رسول الله دعاء الاستخارة كما كان يعلمنا السورة من القرآن
زي كده قوم سمع سورة الكوثر ومسمع الايه؟ تبت يده. ومسمع دعاء الاستخارة النهاردة انا عارف لو عملت لكم امتحان انتم مسلا حوالي الف واحد بيحضر لي دلوقتي لو عملت لكم اختبار على الهوا
واخترت ناس عشوائي كده وقلت لهم يلا قولوا لي التحيات اختار مجموعة قل لهم قولوا التحيات ومجموعة قل لهم قولوا دعاء الاستخارة هنلاقي روايات جامدة جدا يعني عمرك ما سمعتها في حياتك
جربيها مع نفسك. طلعي دلوقتي بعد اللقاء طبعا الناس اللي عندهم شغف وبيعجبهم الفكرة ويروحوا يطبقوها ويسيبوا الدرس. ارجع تاني باقول لك اهو. ارجع ركز معي في الدرس. بعد ما تخلص الدرس سجل لنفسك على الواتس
دعاء الاستخارة بصوتك ودعاء وتحياتي والتشهد ورح افتح وشف نفسك غلطت غلطات ولا لا بعضكم هيلاقي نفسه صاحب روايات خاصة محدس وبعضكم هيحمد اللي هيحمد الله انه لسه ايه عارف يعني
يبقى يوحي ويميت وهو على كل شيء قدير عشر مرات اللي يقولها عشر مرات شوفوا بقى الفوايد على اثر المغرب يعني اول ما صلى المغرب قالها شوفوا الازكار بقى بعث الله له مسلحة. مسلحة ديت عارفين يقول لك ايه؟ المسلحة دي كان المكان اللي بيقف عليه الناس معهم سلاح
يعني مسلا الجيش واقف في الصغور على الحدود يقول لك واقف عند المصلحة كتيبة واقفة معها اسلحة في المكان. المكان ده بيسمى مسلحة ايوا قوموا قوتوا كوماندوز. سبحان الله! بعث الله له مسلحة يحفظونه من الشيطان حتى يصبح. وكتب له بها عشر حسنات
موجبات. يعني كل واحدة منها توجبك تدخلك الجنة مش حسنة عادية لا تاخد واحدة من بتاع بر الوالدين دي. عارفين في حسنات كده تجيبك. وايه كمان؟ ومحى عنه عشر سيئات موبقات
عشر سيئات من اللي بتجيب النار اللي هي مش مجرد حاجة خفيفة لأ من اللي بتودي على طول ايه الطريق يودي والعياز بالله للنار وكانت له بعدل عشر رقاب مؤمنة
عشان كده كان دايما مشايخنا لهم اثر في تربيتنا كانت لها على طول بعد المغرب يشوف حد بيمسك الموبايل ولا ايه؟ قصدي ايه؟ ما كانش بقى موبايل قوي يعني. بس كان ايه؟ يتوه كده ولا يلعب ولا يمسك اي حاجة فيقول له ايه
يا ابني ما تضيعش المصلحة يا ابني ما تضيعش الجيش المسلح اللي يحميك سبحان الله المعنى ده مهم جدا جدا. من قال لا اله الا الله وحده لا شريك له له الملك وله الحمد يحيي ويميت. وهو على كل
لشيء قدير سبحان الله. فاسأل الله سبحانه وتعالى ان يسددنا واياكم. بالله عليكم اليس من الخسارة الفادحة؟ ان المسلم يفوت على نفسه لالاف الجوايز دي طب بالله عليكم اخبروني مين منكم عنده امتحان
في مادة يستحيل معه. مع الامتحان ده ان يقول الزكر ده يقول الازكار ديت ولو مية مرة حتى وهو رايح اللجنة وهو جاي وهو رايح مشوار بيجيب لوالدته حاجة رايح يصلي جاي من الصلاة
انت في المطبخ بتعملي كوباية شاي مش هقول لك بتعملي العشاء لولادك وانت بتعملي النسكافيه لك مش هتخلصي انت الازكار دي بالله عليك ما تخلصيش اعملوا تزكير في الموبايل بتاعكم
ان كل عشر دقايق وانا يمكن قلت لكم قبل كده نتمنى ان في حد من المبرمجين يعمل التطبيق ده ان يطلع كل شوية يزكرك يقول لك زكر المصلحة فيروح طالع لك كده على اوقات المغرب
يقول لك هل قلته اليوم ام لا قولوا ويا ريت التطبيق ده يكون فيه خدمة الاتي اللي هو ايه؟ يعمل لك كده يعني يبوز لك التطبيقات كلها يوقفها يعني يقول لك ايه ده انت لو ما قلتش لازم تعمل لي صح. لان لو عملت الصح يعني بعد ما يزكرك
لو ما عملتش صح يكون هو مسلا قافش لك الواتس والتليجرام اه خمس دقايق كده يقفش لك الفيس يوقع يعطل اليوتيوب واخدين بالكم ليه؟ معنا مش يعني التطبيق نفسه ودي بقى من الناس الجميلة اللي بيكون معهم اداة يبتغي فيها مرضاة الله. وابتغي فيما اتاك الله
الدار الاخرة فان ان يبقى في تطبيق في اوقات السحر خلاص؟ ان في تطبيق يجي لك تطبيق الازكار ده سميه بقى ايه شيخي مربية ويزكيهم المهم يربيك. التطبيق ده لازم يبقى ايه؟ مربي
يعمل لك ايه بقى؟ ييجي من بعد الساعة تلاتة يوقف لك اليوتيوب يوقف لك الفيس ويوقف لك السيرش اي حاجة ممكن يسيب لك الواتس بس عشان لو في حاجة ضرورية او الاتصال
فاسأل الله سبحانه وتعالى ان يجعل هزه الافكار لها ما بعدها ان شاء الله فخسارة كبيرة جدا ان الانسان يكون عنده استحضار ان هو يقدر يخلص الحاجات دي كلها وما يخلصهاش
ما يخلصهاش سبحان الله الحاجات ديت جميلة في ناس ممكن تعمل ممكن اصلا تعمل العاب لعبة للاطفال لعبة جميلة كده يكون عبارة عن جيش فعلا فيه المصلحة وفيه كزا وفيه كزا وفيه كزا. عاوز انت تاخد مصلحة؟ اه. ازكر الله سبحانه وتعالى كزا. فيبدأ يزكر
فتتناسب الافكار التلعيب دي مع السن الصغير فربنا يحفزهم ويبارك فيهم فشوفوا يا جماعة خساير قد ايه ممكن الانسان يخسرها ويفوت ويفوت الاف الجوايز اللي ممكن يكسب منها فنسأل الله الا يحرمنا من فضله وان يعينا على طاعته
تعالوا مع جايزة تاني وانجاز تاني  الانجاز التاني عبارة عن ايه آآ حديس بموسى الاشعري ان النبي صلى الله عليه وسلم قال الا ادلك على كنز من كنوز الجنة اقول لك على كنز من كنوز الجنة
فقلت بلى يا رسول الله قال قل لا حول ولا قوة الا بالله اه ايه الجملة دي بالمناسبة مسروقة يعني اتسرقت اتسرق معناها في قلوب الناس الكتير. ناس كتير. الناس احيانا اما بيحصل لها مصيبة
اما حد بيعمله بيحصل له مصيبة بيقول ايه او ما حد يحصل له مصيبة. يقول لك الحق ده فلان اتعور فلان كزا. المفترض يقول ايه ان لله وان اليه راجعون صح؟ تلاقي الناس يقولوا ايه لا حول ولا قوة الا بالله صح؟ ربنا بيقول اصابتهم شوفوا الشيطان وصلنا ايه؟ اما تيجي لك المصيبة
ما تقولش الزكر صح يروح يشغلك بحاجة تانية سبحان الله! وبالتالي لا حول ولا قوة الا بالله اما تيجي تقول مسلا ايه وانت قاعد كده تقول لا حول ولا قوة الا بالله. تلاقي والدتها كلها ايه يا ابني في ايه؟ طمني ايه يا ابني في ايه
ليه؟ لان هم خدوا ان الزكر ده بقى مشكلة فانت تقول لأ يا امي ما فيش. ده انا بقول لا حول ولا قوة الا بالله. مستحضر ان الله سبحانه وتعالى لان لا حول لن اتحول من حال الى حال
ولا قوة تعينني على هذا الا بالله سبحانه وتعالى فانت بس عن ما قلتي لي قم هات كزا فانا بازكر نفسي بهزا اقول لا حول ولا قوة الا بالله فانا باعترف بهذا الامر حتى يمدني الله
وتعالى بهذا الخير طب يعني ايه كنز بقى يعني كنز. عاوزين دورة الاستعداد لرمضان لو عاوز تستعد لرمضان انا ما بديش دورات للاستعداد لرمضان انا بالنسبة لي ما بديش دورات للاستعداد لرمضان
اما لو تستعد لاخرتك وهتستسمر رمضان شحنة رمضان اعتقد ان مسل هزه المجالس كافية لكن اللي بيستعد لرمضان مجرد ما رمضان بيخلص حاجة من الاتنين لا استعداداته وهمته هتخلص لا اما هيجلد زاته ويقول لك رمضان عدى. لأ
انت بتستسمر اه عشان اخرتك وبتستعد لاخرتك. على فكرة انت ممكن تموت بكرة. فمش هتلحق رمضان فما تستعدش لرمضان انت تمد وتشحن في رمضان واخدين بالكم هو بس معنى آآ مهم يعني
لان احيانا غياب المعنى بيضعف جدا جدا جدا معاني بعد كده وهمم بعد كده ايه اللي بيخلي بنت آآ تروح تقف مع زميلتها اللي بكرة فرحها وتطبخ وتعمل السجاد ومش عارف ايه وتساعدها في المكياج والفستان وتكوي وتدخل ترص المطبخ وتقعد
بالتسع ساعات معها ووالدتها تتحايل معاليها ان هي ترتب اوضتها ما ترضاش اللي خلاها تعمل ده وما تعملش ده حضور المعنى. هو الجسد واحد ماشي؟ الجسد واحد الجسد هنا هيتعب وهنا هيتعب بس هي مش قادرة يبقى لها معنى ودافع في كلام والدتها في اوضتها. لكن الناحية التانية في معنى
فالمعنى ده اللي خلاك تنسى الام الجسد استعدادك لرمضان لازم يكون حاضر عندك معنى انك بتستعد لحياتك كلها واخرتك مش لرمضان فقط لكن رمضان عشان فيه بركات وفيه خيرات فانت داخل بنفسية عاوز تاخد منه
للطريق اعلى زاد دي مهمة قوي قوي ربنا يعينكم ويسددكم. الكنز بقى يعني ايه كلمة كنز؟ الكنز هو الثواب المدخر في الجنة  عارفين الناس اللي كل شوية يقول لك آآ
لو عاوزين دورة مرتبة للالتزام والارتقاء ان شاء الله هتلاقوا موجود على النت في محاضرات اجود ما يكون قبل رمضان العام الماضي واللي قبله هتفيد حضراتكم ان شاء الله. وفي حد كان جمعها قريب ممكن تستفيدوا منها
اه لو في حد قال لك احيانا بتلاقي ان في حد بيروح قايل ايه يقول لك هي تحت البيت فيه اسار وكنوز عارفين انتم الجماعة دول اللي قاعدين يجروا وراء السراب
المهم كل الناس كلهم بيقلدوا بعض كلهم بيغلطوا نفس الغلطة ويدفعوا نفس الدفن المهم يعني كل اللي شاغلهم ايه؟ ان هو متوقع فعلا ان فيه كنز تحت البيت. فيه اثار تحت البيت
وفي الاخر هيلاقيها اصنام ومش هيعرف يبيعها عشان شرعا لا تجوز خليك بس معايا في الكانز هنا فمعنى الكنز ايه؟ الثواب المدخر في الجنة. وهو الثواب النفيس فكما ان الكنز انفس اموال العباد
فالمراد من حديس رسول الله ان في كنز مكنوز ثوابها عند الله لك بلا حول ولا قوة الا بالله. طب تعال ندخل بقى جواها كده انا لو عاوز الف كنز في الشهر. اجيبه ازاي
ازا كان لا حول ولا قوة الا بالله لوحدها لوحدها كنز شف يا سيدي عندك خلف كل ازان اما تيجي تسمع حي على الصلاة حي على الفلاح. وبالمناسبة هذه من السنن اليسيرة المهجورة
هذه من السنن اليسيرة المهجورة كم مرة بتسمع الازان وترددوا على فكرة لا يردد الاذان الا انسان محب للعدنان سبحان الله ما يركزش في الازان ويردده الا واحد بيحب محمد
ليه لان دي فرصة فرصة لشكر بعض النعم التي جعلها الله على يد محمد انك بتدعي لمحمد تدعو لمحمد بعدما تردد الازان وهو قال لك كده ده طلب محمدي منك لك. النبي صلى الله عليه وسلم طلب منك طلب. ايه هو الطلب ده
قال لك لما تسمع الازان قل زي ما هو بيقول وبعدين ادعي لي ادعي لي ان تكون لي الوسيلة والفضيلة في منزلة في الجنة مش بتاعت واحد بس اللي هياخدها
واحد بس من الخلق اللي هياخدها بسبب ان النبي همته عالية جدا جدا جدا يريد هذا الامر سبحان الله فمهم جدا يا تكون محب وتتعود انك تردد الازان. فلما تيجي بقى في اما ييجي المؤزن يقول حي على الصلاة. حي على الفلاح
فمع كل اذان المسلم هيردد كم مرة حي على الصلاة فانت تقول ايه؟ لا حول ولا قوة الا بالله حي على الصلاة لا حول ولا قوة الا بالله فمع كل ازان هتقول اربع مرات. الله الله يعين الناس
اللي مش عندها مسجد تسمع منه الازهان والله هذا انسان يحتاج ان يسترجع لانه في مصيبة فيسأل الله ان يسليه ويجبره في مصيبته  في ناس يا جماعة بتنزل تشوف اقرب مسجد ويركب له هو سماعات من فلوسه
وميكروفونات خارجية يقول له انا عاوز اسمع الازان في ناس كده الشاهد يردد الازان حي على الصلاة حي على الفلاح يبقى عنده في اليوم اربع مرات مع كل ازان يبقى قال كم مرة؟ عشرين مرة. اربعة في خمسة
طيب وعم ييجي المؤزن يقيم الصلاة الله اكبر الله اكبر اشهد ان لا اله الا الله اشهد ان محمدا رسول الله. حي على الصلاة. اه يبقى ايه؟ عشر مرات تاني
هو الحياة سبحان الله فالحوقلة هترجع تاني يبقى لها عشر مرات. يبقى معنا تلاتين. ييجي ياكل بعد كل طعام وشراب الزكر ده نادر انك تعرف ان تلاقي حد بيقوله اللي هو ايه
الحمد لله الذي اطعمني هذا ورزقنيه من غير حول مني ولا قوة. ففي معنى الحوقلة وان يكررها عند كل اعمال شاقة ابي ذر بيقول كده يقول امرني صلى الله عليه وسلم ان اكثر من قول لا حول ولا قوة الا بالله
فانهن من كنز تحت العرش دي متعنا لك سبحان الله والله العزيم مهما كانت المشاق كالجبال هذا الذكر مع الصلاة على النبي صلى الله عليه وسلم اقسم بالله يلين الجبل
حتى لو الجبل ما اتغيرش. انت نفسك تكون اقوى من قوة تحمل الجبل  فيبقى ده الزكر ده. شف بقى ايه اللي تاخده حوالي ما يقلش في اليوم والليلة عن تلاتين اربعين مرة هيقولها المسلم ويرددها. يبقى في الشهر حوالي الف مرة
كنز يقولوا سبحان الله. يا ترى الكنز ده شكله هيكون عامل ازاي؟ قيمته ايه؟ حجمه ايه؟ جماله ايه؟ روعته ايه عظمته ايه بالله عليكم اليس من الخسارة انك ان المسلم يفوت على نفسه كل شهر
اكثر من الف كنز مش هياخد من وقتك حاجة طول ما انت ماشي في الشارع لا حول ولا قوة الا بالله لا حول ولا قوة الا بالله. لا حول ولا قوة الا بالله
ويا سلام بقى اما ان شاء الله نبقى نعلق على الازكار ديت ربنا يلهمنا التوفيق كده في يوم من الايام نبقى نمشي كده في سلسلة وانت عايش كده يعني ايه لا حول
انا ما ليش حاول انا مش هتحول من حال لحال لا من حال المعصية لحال الطاعة ولا من حال الطاعة نص ونص الى الحال طاعة عشرة على عشرة ولا من آآ من حال آآ مش باحفظ لحال باحفظ. ولا من حال الحفظ آآ بقيم الليل ما عدا بقيم الليل الى حالتك
قيام الليل لا حول انا سمعت الازان اهو مش هتحول من مكاني ده لمكان الصلاة واقوم اتوضا مش هيحصل الحول ده الا بقوة ولا قوة لا حول ولا قوة هتساعدني في الباب ده. لا قوة هتساعدني في الالتزام. ولا قوة هتساعدني في الليل ان انا راجع. ولا قوة هتساعدني ان انا احفز ولا قوة هتساعدني
ان انا امتحن ولا قوة هتساعدني في الطريق. ولا قوة هتساعدني في تربية البنات. ولا تربية الاولاد ولا حسن العشرة لزوجي ولا البر لامي ولا حسن الجوار للجار ولا صلة الارحام
لا قوة الا بالله قوة بالله قوة متصلة بي تعيني ترفعني تدفعني لا حول ولا قوة الا بالله. بتعلن ضعفك والله يحب منك ان ترى ضعفك ليه؟ لانك عما تثني على الله
وتمدح الله ربنا يحبك. طب ليه؟ لانك صرت عبد تعرف نفسك وتعرف ربك فيحب منك انك ترى الامور على نصابها سبحان الله عن ابي هريرة رضي الله عنه ان النبي صلى الله عليه وسلم قال ان الله اصطفى من الكلام اربعا
ربنا اصطفى من الكلام اربع غير الوحي يعني. سبحان الله والحمدلله ولا اله الا الله والله اكبر ربنا اصطفى قد ايه؟ اربع كلمات سبحان الله والحمدلله ولا اله الا الله والله اكبر
مصطفى ايه؟ اربع كلمات. سبحان الله والحمد لله ولا اله الا الله والله اكبر. فمن قال سبحان الله كتب له عشرون حسنة وحطت عنه عشرون سيئة ومن قال الله اكبر فمثل ذلك. ومن قال لا اله الا الله فمثل ذلك. ومن قال الحمد لله رب العالمين
من قبل نفسه كتب له ثلاثون حسنة وحطت عنه ثلاثون سيئة سبحان الله! الناس بس اللي شغالة شغالة مناظرة مع بعضهم دول يسيبوا بس يركزوا معنا الله يكرمكم. انتم عارفين احنا فين؟ احنا سبنا حديس المصلحة من زمان
بقى لنا عشر دقايق  سبحان الله عشر حسنات. تعال بقى تصوروا كده الاجر ايه انك لو قلت الكلمات دي اربع مرات هيكون لك من الحسنات على الاقل تسعميت حسنة. تاخد من وقتك قد ايه بالله عليك
سبحان الله خدت عليها عشرين والحمد لله خدت عليها تلاتين. ادي خمسين والله اكبر ولا اله الا الله عشرين. هو ايه اللي دقيقة دي تي انتم بتهزروا! يعني انا اقول اهو تعالوا كده احسب كده احسبه دلوقتي. سبحان الله
والحمد لله ولا اله الا الله والله اكبر الاربعة دول خروجية الاربعة دول بكلام المختار تسعميت حسنة وشوفوا النبي صلى الله عليه وسلم لما بيقول لك كده على فكرة الحاجات ديت لتدفعك لا لتقف معها
ده مش ده انك تحسبها انا قلت لك انت احيانا بتحتاج انك تحسبها عشان تفوق نفسك يعني انت اما تجيب تحط معلقتين سكر فبتعمل ايه في الشاي بتقلبه صح؟ بتدنك تقلب
ولا هي بس مرة كده عشان ايه؟ فتح الشهية فيبدأ يتزبط طيب بعد شوية كده حسيت انك محتاج شوية فبتروح حاطط نص وتقلب صح؟ انك تقف مع الارقام عشان تقلب السكر في الشاي
واخدين بالكم؟ احنا مش كل شوية هنبدأ اننا نقلب وهنقف مع الارقام لأ ده انت عمال تلاقي نفسك برت كده مع الازكار وبردت كده في الاستحضار وبردت في انك تنطلق معها تروح واخد ايه
تاني مرة واحدة تقرأ الافضال عشان كده الاثار والفضائل بتدفع بتحركك واخدين بالكم تخيلوا بقى المرة الواحدة تسعميت حسنة. مش هتاخد من وقتك حاجة. بس كده؟ لأ طب انت مش خدت تسعميت حسنة امال خدت ايه؟ خدت تسعميت حسنة وعليهم عرض. ايه هو العرض؟ تسعين سيئة من رصيدك ينزل
جبتها منين بقى ياخد عشرون حسنة وحطت عنه عشرون سيئة. طب والحمد؟ الحمد لله رب العالمين حطت عنه ثلاثون سيئة يبقى واخد تسعميت حسنة ومعها سقوط من الرصيد تسعين سيئة
واحد بيقول لي تسعمية ازاي؟ اقول له ايه عشان الحسنة بعشر امثالها ما انت لك رب شكور ربك يعاملك لا معاملة العبيد للعبيد ولا الوزراء والامراء لمن تحتهم سبحان الله شكور
ده دي الدرجة اللي ايه الحد الادنى واشوف الحسنة بعشر. طب والسيئة؟ واحدة دي بتتحاسب بايه؟ بايه؟ بعشر اضعاف ودي بواحدة سبحان الله فاسأل الله سبحانه وتعالى ان يسددنا واياكم لكل خير
ناخد تاني ولا كفاية كده طيب معنا حوالي عشر دقايق  من الانجازات المهمة جدا شوفوا يا جماعة انا هتكلم معكم ان شاء الله في ازاي تضع لنفسك خطة وتمشي عليها
بس لو مش بدري بدري تشربت المعاني اللي انا بقولها لك انا مش هساعدك انك تعمل خطة للدنيا ما عنديش انا لو ربنا اعطاني اداة او مهارة مش هديهالك عشان دنيتك
اديها لك عشان دنيتك اللي توديك لاخرتك. اما دنيتك لاجل الدنيا رح خدها من اهل الدنيا اه المفترض كل مسلم هو ايه؟ تاجر فدايما يشوف ايه المكان الصح عشان ايه يتاجر فيه
ففي واحد عاوز يتعلم مهارة التصميم عشان يقتات مال حلال ويتصدق ويعف نفسه ويتزوج ده راجل عاوز يمشي فين؟ بيزبط دنيته عشان اخرته. اه ده لو معنا مهارة نديها له. ونعلمه ازاي يصمم ونعلمه الحاجات ديت. اما
للناس لمجرد التعليم والكلام ده كله علي ليه اجر وكل حاجة بس يا جماعة التاجر بيختار المكان الاعلى اجرا من الانجازات الهائلة ايضا  اللي بيقدمه المسلم من الصدقات الغير مالية
في صداقات غير مالية وبالمناسبة دي تساعد الناس الشحيح شوية في الفلوس. حاسس ان هو ماسك في الفلوس يقول النبي صلى الله عليه وسلم طبعا معلوم ان كل واحد الاول له تلتمية وستين مفصل
النبي قال يصبح على كل سلامى من احدكم صدقة يعني كل مفصل عندك في جسمك المفترض المفترض طالما ربنا اداه لك اه يوميا كده تقوم تشكر ربنا انك ايه يا رب انت اديتني المفصل اللي هو بين العقلة دي والعقلة دي؟ اه. يا رب طيب انا هطلع النهاردة عشرة جنيه على ده. والمفصل اللي بعده هاطلع عشرين جنيه. والمفصل اللي بعده كيلو تمر
والمفصل اللي بعده كيلو كزا. انت المفترض كده هي دي ديون ديون عليك انت لازم تدرك كده يا جماعة في واحد والله العزيم مرة في حد بيتواصل معي بيقول لي انا هبعت لك الحاجة قلت له مش دلوقتي قال لي ما اعرفش انام هو في ديون علي
ما بعرفش انام يا اخي خليني انام الله يعزك يا عم انا مسامحك يا عم انت مسامحني قل حاجة بس انا مش هنام مش عارف انام خد الحاجة عشان انام
فالشعور ده لازم يكون مع ربك انك في ديون عليك هتسلم الدين ده ازاي انت النهاردة خدت الحاجات دي كلها هتديها لنا ازاي المادية عشان اللي شايفة نفسها عشان بس مجرد آآ زوج تأخر ولا مش عارف آآ
اللي اتأخر شايفة ان الدنيا كلها النور قاطع يا ستي انت والله لو مشغولة بتسد ديونك اقسم بالله لتتعدلي فيصبح على كل سلامة من احدكم صدقة. فكل تسبيحة صدقة. طب انا هتصدق ازاي فلوس وطب وايه كمان
خلاص سبح صدق تحميدة وكل تحميدة صدقة وكل تهليلة صدقة وكل تكبيرة صدقة وامر بالمعروف صدقة والنهي عن المنكر صدقة. كأن النبي يقول لنا انتم محتاجين حاجات كتير اوي عشان يوميا تسدوا الدين ده
فرحمة بالرؤوف الرحيم صلى الله عليه وسلم ينقل لنا من تشريع رب العالمين ويجزئ من ذلك ركعتان يركعهما من الضحى يعني صلاة الضحى تساوي تلتمية وستين صدقة يبقى رصيدك الشهري كم؟ تلتمية وستين في تلاتين عشر تلاف وتمنمية صدقة
طب انا لو ما بصليش الضحى ما فيش مشكلة. بس يطلع تلتمية وستين صدقة يلا هتعمل ايه في الديون يا مديون هتعمل ايه في ديونك آآ اصل انا اصل انا اصل انا اصل انا ما اتقصقصش كتير
سد ديونك  فصلاة الضحى هتسد الديون عشان كده عائشة رضي الله عنها تقول والله لو نشر ابواي يعني لو ابويا وامي طلعوا من التربة اقسم بالله ما هسيب صلاة الضحى
ليه؟ عارفة ان عليها ديون هي لأ زوجة محمد صلى الله عليه وسلم تربية النبوي صناعة الوحي فهي فاهمة كويس. تقول لأ الباب ده لو ابويا وامي طلعوا كده من التربة. وانتم عارفين مين ابوها. ومين امها
ده مش حد عادي لا هو ابو بكر طلع لي من تربته. عشان اسيب صلاة الضحى دي مش هاسيبها الله اكبر من بعد صلاة من بعد شروق الشمس بربع ساعة لغاية قبل الضهر بربع ساعة تلت ساعة. عندك الوقت ده بقى
هتقول لي مش فاضي خالص اقول لك دي اختيارات بقى واصطفاءات طلع التلتمية وستين بقى من ايه؟ الصدقات بتاعتك فانت لو عاوز تدخل في رصيدك الاف الصدقات الغير مالية اشتغل
من ضمن الحاجات الموازبة على الازكار بعد الصلاة ليه؟ لانك مش النبي صلى الله عليه وسلم قال لنا سبحان الله والحمد لله كل تحميدة صدقة. كل تسبيحة صدقة وكل تهليلة صدقة. كل تكبيرة صدقة. فانت عملت له الازكار
في اجور من ضمن الاجور ان هي صدقات  فلان فيه كل تسبيحة وتحميد او تهليلة وتكبيرة صدقة فواخد لك حوالي خمسميت صدقة الموازبة على التسبيحات قبل النوم مش حوالي ميت صدقة دول
ما شاء الله سبحان الله تلاتة وتلاتين والحمد لله تلاتة وتلاتين والله اكبر تلاتة وتلاتين والاربعة وتلاتين اربعة وتلاتين يبقى جدد المية الموازبة على التسبيحات قبل النوم انا بص انا بعمل اه ميت لايك قبل النوم كده بقلب كده ميت صفحة كده بالفيس كده بعمل بصابعي كده ميت مرة
طيب خلاص بقى انا اعمل لك ايه الموازبة على التسبيحات ازكار الصباح والمساء حوالي متين صدقة فهي سبحان الله وبحمده عشان ما تقولها ميت مرة الموازبة على صلاة الضحى تلتمية وستين الحرص على ابتسامتك لمن تلقاه من اهلك واخواتك وابنائك هي صدقة. قال النبي صلى الله عليه وسلم تبسمك في
وجه اخيك تب في وجه ابيك؟ طب لو في وجه امك؟ طب لو في وجه زوجتك؟ طب لو في وجه زوجك؟ طب لو في وجه ولدك ازا كان في وجه اخيك لك صدقة. تبقى في وجه ارحامك
طبعا الولاد يبتسموا للولاد والبنات تبتسم للبنات الولاد يبتسموا للبنات المحارم. غير كده انت عارف الاجابة ايه؟ فتبسمك في وجه اخيك صدقة في ناس عندهم زهور الاسنان عورة بيتعامل ان زهور الاسنان دي عورة
ما ينفعش حد ايه نزهر له ايه؟ ابتسامات يا اخي ابتسم يا اخي هتكلفك ايه الابتسامة خليها شعارك مع القريب مع البعيد مع الكبير مع الصغير مع الغني مع الفقير. تاخد اكبر قدر من الصدقات
الكلمة الطيبة اما تقول له جزاك الله خيرا. بارك الله فيك. وفقك الله ربنا يحفزك هتاخد مقابلها ايه قال النبي صلى الله عليه وسلم والكلمة الطيبة صدقة. والكلمة ليه؟ الطيبة. ما تقولي له كلمة طيبة يا ست الكل
وانت يا عم الحاج قل لها كلمة طيبة بتقول لك هات عيش وانت جاي اه اه طب ان شاء الله ان شاء الله. يا عم ليه تقول كده قل لها ربنا يسر
حاضر هشوف زروفي ربنا يحفزك ويبارك فيك ربنا ييسر الخير. ويا عم ما تروح لو انت مش عاوز تروح لا معلش كنت تعبان شوية لكن لا لا مش جايب ومش عارف ايه يا عم طب ليه يعني
حتى لو انت رافض ومش هتجيب والكلمة طيبة قل من عيوني مش هجيب صح كده ومن عيوني مش جايب   طبعا ما بقولش كده يعني بس عشان حد بيقول قوله من عيوني
فسبحان الله! والكلمة الطيبة زي ما الشيخ ابن عثيمين بيقول لنا ده مش كلمة طيبة مع البشر بس تشمل قراءة القرآن لانها كلمة طيبة بل من اطيب الكلم والتسبيح والتهليل كلمة طيبة. والامر معروف انها منكر كلمة طيبة. وتعليم العلم كلمة طيبة. وكل ما تتقرب به الى ربك من القول كلمة طيبة
بشوف بقى حياتك من ساعة ما بتصحى لغاية ما تنام مع اهلك مع اولادك مع اخوانك حتى الخدم شف كمية الرصيد اللي ممكن يدخل معك بسهولة جدا مشيك وخطوتك الى المسجد صدقة. شف النبي صلى الله عليه وسلم بيقول لنا ايه وكل خطوة يمشيها الى الصلاة صدقة
وكل خطوة يمشيها الى الصلاة صدقة تعمل التمرين ده مع ولادك وتقول له كده ايه انا عاوزك يا عبدالرحمن وانت رايح تصلي عد لي كم خطوة وانت رايح المسجد خدتها
وبعد ما ياخدها يجي يقول لك ايه يا امي والله ده كانوا حوالي مية اتنين وتمانين. قولي له شف لك صدقة لك مية اتنين وتمانين النهاردة صدقة بس كده؟ لا
وترفع درجة وتنزل معصية. يا سلام على الجمال اماطة الازى عن الطريق مهما كان شيء يسير طالما مع الرب سبحانه وتعالى العزيز هيبقى الامر في حتة تانية خالص. قال رسول الله صلى الله عليه وسلم ويميط الازى عن الطريق صدقة
حاجة التوبة وانت ماشية كده لقيتي حتة زلطة قد كده ممكن طفل صغير يمشي رجله تتعور تحطيها على جنب بس تميط الاسد عن الطريق المسلمين. النبي صلى الله عليه وسلم شاف واحد يتقلب في الجنة. قاعد كده ايه عارفين كده قاعد بيطير في الجنة
طيران ده بسبب ايه؟ شاف شوك كده في الغصن شوكي كده راح شايله كم من اغصان نلتقطها؟ عشان كده لا ما تكسلش عن حسنة تلاقيها في الطريق التقطها التقطها الحق
سبحان الله ويميط الاذى. على فكرة يا جماعة الحاجات دي مش محتاجة مش محتاجة نجمع بعض ونقول يلا يا جماعة قولوا سبحان الله يلا يا جماعة. لا يا جماعة الحاجات ديت الاصل فيها الاصل فيها الزاتية
حتى ديت كمان هتخليها بالمجموعات متع قلبك ومتع روحك الحاجات دي مش محتاج والله العزيم سبحان الله دخول الجنة من ايسر الامور يعني احيانا بنخنق على انفسنا ويا سبحان الله! مهما كنت بعيد عن الله مهما كنت بتقع في مشاكل. سل الله ان يتوب عليك وحاول تاخد باسباب الترك. بس في نفس الوقت زاحم
السيئات دي بالحسنات دي كلها ان الحسنات يذهبن السيئات. ان شاء الله هتمشي الحاجات دي وازا وجد الله سبحانه وتعالى منك التوفيق والاهتمام بالحسنات ديت يخفف عنك ويبعد عنك الحاجات التانية
مر رجل بغصن شجرة على ظهر طريق. فقال والله لانحين هذا عن المسلمين. لا يؤذيهم. فادخل يلا ادخل ليه انت هتعمل حاجة للمسلمين انت شلت الازى عنهم نشيل كل الازى الحسي والمعنوي عنك
لا تبقى مهموم ولا تبقى مغموم ولا تبقى مكروب يوم القيامة لأ عدي. ليه؟ انت شلت الازى شل عنك الازى كده يا رب يعني انا هخش الجنة كده عشان مجرد اللي انا قلت اه كنت مسلم وكنت باتي بالفرائض وشلت الحاجة دي؟ اه
اقول لك على حاجة انت يا سيدي بتقول انا مش هعرف اعمل اي حاجة اقول لك على حاجة تقدر تعملها؟ اه كف شرك عنا خلاص بقى قال النبي تكف شرك عن الناس فانها صدقة منك على نفسك
ازن دي بقى تعرف تعملها خلاص ازن دي ما خلاص بقى يعني لا عارف تقول ازكار ولا عارف تطلع فلوس ولا عارف تقول صباح ومساء ولا عارف تعد تقول لا حول ولا عارف
صلي الضحى. طب ايه على الاقل اقفل على نفسك خلاص بقى كف شرك شف عميوبا انت سبحان الله انت عارف انك بتتعصب هو في واحد بيقول لك تعال شوف والدك ووالدتك عشان كان في مشكلة كده وانت تتدين الى الله تقول له انا انا مش هاجي عشان انا عارف ان انا مش كويس آآ اما اجي احضر المجالس دي
فانا ساكف شري عنكم بالله عليك اي صدقة هذه ده معنى جميل انك تعمله طب في صحيح البخاري ومسلم تكف شرك عن الناس فانها صدقة منك يا الله لدرجة ان النبي صلى الله عليه وسلم ليهيجك انك كل معروف
صدقة كل معروف صدقة مش من الخسارة بقى ان يفوت المسلم ويفوت الاكم الهائل من الصدقات ده ولا لأ كل معروف هتعمله ايا كان المعروف ده ايه سبحان الله مين منكم بقى
فعلا حاسس ان ان الحاجات دي بعيدة بقى بعيدة عنه وان هو مش هيقدر يعني فعلا يجيب الاجور دي كلها وان الموضوع صعب هل فعلا انتم حاسين ان لان الحاجات ديت صعبة وما نقدرش عليها
شوفوا سبحان الله النبي صلى الله عليه وسلم بيقول ما من مسلم يغرس غرسا الا كان ما اكل منه له صدقة النبي صلى الله عليه وسلم يريد ان يحفزك انك ايه؟ تشارك في الخير
فيقول ما من مسلم يغرس غرسا الا كان ما اكل منه له صدقة طب المفترض الحديس ده يهيجني صح يهجني بقى على اللي انا اعمل ايه اللي انا آآ ازرع اي حاجة
زرعت آآ نخلة زرعت شجرة زرعت آآ ياسمين زرعت فل في البلكونة ولا الكلام ده مش هيهيجني ما من مسلم ايا كان بقى مش مسلم طائع مش مسلم شيخ مش مسلم حافظ القرآن. ما من مسلم
يغرس غرسا الا كان ما اكل منه له صدقة والله انا نفسي ازرع بس بخاف لحد يسرق. قال لك وما سرق منه له صدقة آآ النبي صلى الله عليه وسلم كأنه مستحضر كل الدوافع اللي ممكن تخليك ايه ما تزرعش. اصلها بافرض ان انا زرعته والكلب جه اكل منه قال لك وما اكل السبع
منه فله صدقة. الله اصل العصافير بحطها بدها انها تاكل من الشجرة. قال لك وما اكلت الطير فهو له صدقة يا حلاوة يا حلاوة كلام النبي صلى الله عليه وسلم
يعني ما لكش اي حجة ما من مسلم يغرس غرسا او يزرع زرعا فيأكل منه طاير او انسان او بهيمة الا كان له به صدقة وفي اي حاجة هتشارك فيها النبي صلى الله عليه وسلم يريد ان كأن رسول الله صلى الله عليه وسلم رحمة بالمسلمين
وحبا تسابق في الخيرات وان يفتح شهيتك على الجنة وعلى الاعمال الصالحة يقول لك يا عم ما تقلقش اي حاجة طالما لله وطالما انك بتحاول ان شاء الله هيأجرك خيرا. فاسأل الله سبحانه وتعالى ان يمتعنا واياكم متاعا حسنا
ويرزقني واياكم التوفيق لهزه الاجور ويرزقني واياكم حسن الاحتساب ويثبتني واياكم على ما يحب ويرضى حتى الممات. ويرزقنا حسن الخاتمة. اقول قولي هذا واستغفر الله لي ولكم
