السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد فاسأل الله سبحانه وتعالى
فانه طيب ذكركم ويشرح صدركم وينفع بقلوبكم ان شاء الله اه حديثنا هذا المساء عن امر من الامور التي تتعلق بالسكينة وكنت اود ان انا اتكلم اليوم عن التوحيد معنى الواحد الاحد الفرد الصمد الذي لم يلد ولم يولد ولم يكن له كفوا احد. الذي ما اتخذ صاحبة ولا ولد
فلعل ان شاء الله في وسط الاسبوع نتكلم عن هذا المعنى وعن اشرف ما في قلبك وانفس ما ميزك الله به كمسلم الا وهو ان قلبك موحد لربك سبحانه وتعالى
فاسأل الله ان يعيننا ولعلنا نلتقي في لقاء عابر في وسط هذا الاسبوع عن هذا النقاء والارتقاء حتى نحافظ على قلوبنا من اي خدش ويبقى التوحيد صافيا نقيا لا يتعكر بشيء
فان اغلى حسنة ستلقى الله بها واثقل ما في صحيفتك وانفاسه هو حسنة التوحيد لن تلقى الله مهما بزلت وانفقت واجتهدت مثل ما النفى لقيت ربك محافظا على هذا الكنز على تلك النعمة التي امنك اياها
هذا امر لابد ان يكون لديك يقين هذا اليقين لا ينبغي ابدا ان يفارقها ما حييت ان اثقل حسنة في صحيفتك هي حسنة الحفاظ على التوحيد واسوأ ما لقي الكافر
به ربه انه لم يحافظ على هذا المعنى ولم يلقى ربه بتلك الحسنة مهما فجروا ومهما ارتكبوا الفواحش ومهما زنوا وقتلوا وسفكوا لن يلقوا الله باخبث واخف واسوأ من سيئة الشرك
هذا ديننا. دين الاسلام. لابد ان تكون على ارض صلبة متمكن من هذا المفهوم فان هذا مفهوم هو الذي يكسوك جمالا ويغرس فيك اليقين والمرء عدو ما يجهل ولا يحافظ على الاشياء ان خفت قيمتها في قلبه
فهذه الحسنة اذا خفت قيمتها في قلب الانسان سهر عليه ان يستغنى عنها او انها تعرض للخدش طيب الله هذه الحسنة وزادها تعبيرا طيبا مباركا في قلوبكم واسأل الله ان يحفظ لكم التوحيد
بقلوبكم حتى تلقوا الله ما زلنا مع عطور السكينة وهذه السكينة التي يحتاجها كل انسان منا ينبغي ان يحافظ ايضا عليها. ولا يجعلها تتعرض للاتربة ولا للمنغصات ولا المشتتات ابو بكر الصديق رضي الله عنه
ابو بكر الصديق رضي الله عنه تعلمون ولا يخفى على شريف علمكم مكانته عند نبيكم صلى الله عليه وسلم فابو بكر اذا انتهى الناس بعد ان انتهى الانبياء بين منازل يعني والمراتب بعدما تنتهي مراتب الانبياء يأتي ابو بكر على قمة هرم البشرية
فابو بكر الصديق يعني لا يختلف اثنان على منزلته لكن ابو بكر له محطات من اكبر محطات ابي بكر الصديق ومواقفه الجليلة رضي الله عنه انه وقف موقفا ما انفسه وما اثبته
لما مات رسول الله صلى الله عليه وسلم وهذا موقف ربما البعض لا ينتبه له ويراه موقفا عابرا ويسهل ان الانسان يقف مسل هزا الامر. لا لا يا اولي الالباب
عشان تاخدوا بالكم يعني ايه موت النبي صلى الله عليه وسلم ان عندنا ان فاطمة تقول لانس اطابت انفسكم ان تحصوا التراب على رسول الله انس يقول مات رسول الله فاظلم من المدينة كل شيء
كل حاجة انطفت النور قطع النور اقع في كل حاجة في الطرقات وفي الوجوه وعلى الجدران كل شيء طفى كان ثم هنا مكان ينزل جبريل فيه معه الوحي من السماء فانقطع كل شيء
ما فرغوا من دفن رسول الله حتى انقروا قلوبهم فلم تعد تلك القلوب التي كانت قبل هذا. يعني بيقول مجرد ما دفنا النبي صلى الله عليه وسلم انكرنا قلوبنا وده معنى مهم قوي في فضل وجود ان يكون في معلم او انسان من اهله يعني الصلاح والتوفيق يكون بجوارك
لان ازا غاب شيخك الغياب الحسي او المعنوي ستنكر قلبك ولابد ان كنت تعي هذا الامر جيدا هم انكروا قلوبهم لما غاب عنهم شيخهم صلى الله عليه وسلم عثمان تايه لما عرف موت النبي صلى الله عليه وسلم فلا يستطيع ان يسير على قدميه
كالشاة التي مشتتة لا تدري اين تسير اما عمر فصعق حتى قال كلاما كأنه خرج من انسان فقد عقله وقتا من الزمن فرفع السيف وقال والله من قال ان محمد مات قطعت عنقه
شوفوا قد ايه الاضطراب عامل ازاي موقف صعاب صعب جدا جدا يجي في الوقت ده واحد يعدي كل المواقف دي. ويتجاوز كل الكلام ده ويدخل على رسول الله وهو منطرح بين يدي ربه
ثم يقبله بين عينيه ويقول ما قال ثم يخرج ويقول من كان يعبد محمدا فان محمدا قد مات ايه ده! ايه الجمال ده! هو فيه كده هو في حد ممكن يعني لكم ان تتخيلوا لو ابو بكر مشي عشان الناس تعرفوا ابو بكر عمل ايه. لو ابو بكر كان استرسل في فكرة عمر
وقال فعلا اللي عمر بيقوله صح. انتم واخدين بالكم من المسلمين كان هيحصل لهم ايه في الوقت ده حاولوا تتخيلوا كده لمدة نص دقيقة كان التمدد الطبيعي هيروحوا فين كمية الشوشرة اللي ممكن تحصل
الهزات والزلزلة والانهيار. طبعا هيحصل فيه بقى قدر من الانحراف خلاص بيقول لك ما ماتش طب هو ايه اللي حصل؟ ذهب لمضاقاة ربه اربعين يوم ثم يعود طيب يا ترى هنعمل ايه في الجسد
هنسيبه كده اربعين يوم طيب بعد اربعين يوم ايه اللي هيحصل طب ما رجعش اما غالبا هيبقى مية طب بعد المية طب بعد سنة طب بعد سنتين ده مات ابو بكر
انتم متخيلين اللي ممكن كان هيحصل طيب بعيد بقى عن هتزهر البدع والمنافقين والكلام ده كله. في ان الاسلام ازا كان في الوقت ده عشان تعرفوا بس ان ابو بكر اللقطة دي مش لقطة تويتة اتكتبت كده ولا بوست نزل على الفيس
والناس ادوا له شير. لا يا جماعة عصم الله المسلمين بهذا الرجل بتلك الكلمة دايما الواحد بيسأل نفسه وراه هو السكينة دي جابها ازاي والتوفيق ده جابه ازاي ما هو الموضوع ده يا جماعة مش وليد النهاردة
الموضوع ده مش النهاردة فمش صحي كده من النوم اه خلاص الموضوع لأ فيه حاجة حصلت ده ما يجيش كده. السكينة دي والثبات ده والتوفيق ده ما يجيش كده قال له ايه بقى العلماء؟ قال لك في موقف قديم
حل ابو بكر في حتة تانية خالص مختلفة عن اي انسان وما حدش هيعرف يوصل معه وهو موقف الهجرة قلب ابي بكر الصديق رضي الله عنه قبل الهجرة ليس كقلبه بعدها
من اول هنا هيبقى موضوع الدرس. فركزوا لان الدقيقة اللي انا هحكيها دي هبني الدرس كله ان شاء الله عليها فننتبه لان لها ما بعدها قلب ابي بكر الصديق رضي الله عنه قبل هجرة النبي
ليس كقلبه بعدها القلب اختلف الفؤاد اللي بكى خوفا على النبي صلى الله عليه وسلم وهو في الغار شايف سيوف المشركين على بعد قدم منه وشايف اللمعان بتاع السيف يعني كأن شعاعه يدخل الى الغار
سامع كلامهم القلب ده خرج من الغار وقد وقر في قلبه زيادة في الايمان وتفاؤل بالرحمن ووصل لمنزلة عالية جدا تصدى لواحدة من اشد المحن في الاسلام بعد زلك خلاص موت النبي بعد كده ردت العرب وقف. ليه وقف
لان يا جماعة كانه بيقول لهم انا هعزركم كلكم لانكم ما شفتوش اللي انا شفته خليل الرحمن ابراهيم طلب زيادة الايمان واذ قال ابراهيم رب ارني كيف تحيي الموت. قال ولم تؤمن؟ قال بلى ولكن ليطمئن قلبي
بعد الاطمئنان ده والزيادة دي خد تفاؤل عالي قوي وهو مقيد ملقى في النار زيادة الايمان فرقت معه زيادة الايمان فرقت معه جعلته عادي جدا يستسلم ادبح ابنك بدون سؤال وجدل. ليه؟ انا شفت يا جماعة
انا دقت انا اتحطيت في موقف فرقت معي خالص بقى بيسيب ولاده ويسيب اسرته بواد غير ذي زرع عند البيت المحرم. ده من تردد ولا خايف ليه ليه لانه جرب
تاني ليه؟ لانه جرب اه انا عاوز اقول ايه بقى في الكلام ده عاوز اقول لكم ان التفاؤل لا يسكن الالام الا بشرط التفاؤل لا يسكن الامك الا بشرط احنا عارفين ايه هو الشرط
انا اتفائل امتى ؟ ايه التفاؤل الايجابي التفاؤل بتاع الصديق التفاؤل بتاع ابراهيم اللي هو مبني على تجربة للتفاؤل اللي فيه سحب من الرصيد التفاؤل اللي فيه سحب من الرصيد. طب انهي طب
اللي عنده تجربة وعنده تاريخ ايمانه زاد قوي التجارب ادته التقل ده فاما يجي يحصل له حاجة استدل بما بما سيكون على ما قد كان فان الامور اشتباه لا والذي نجاني يوم بدر
انا عندي تاريخ قديم ركزوا بقى فالله جل جلاله يربيك ببعض الالاف ليصنع لك التاريخ فاهمة حاجة فاهمة حاجة احيانا يقدر عليك الم. هذا الالم ما هو الا صناعة لتاريخ قادم
فلما بتتأخري في جوازك عشان يكون عندك تجربة تقدري تقولي بعد عشر سنين انه كان بي حفيا تقدري تقولي بعد خمس سنين رأيت الله في كزا عشان تقولي بعد موت النبي لا لا لا انا عارف يا جماعة
يا جماعة اللي يعبد محمد محمد مات انتهى انا جربت ربي خلاص ده المعنى ده اللي هيفهمه هيفهم كويس اوي اوي حاجات كتير من اكتر الحاجات اللي بتريحك ودي اول وصية
في ازالة الهموم بعض الوصايا اللي قلناها سابقا انك تتذكر دائما ان الله الرحيم الرحمن الودود الحكيم القدير ارتضى لك هذا البلاء فاختاره لنا واختارنا له فاهمين حاجة اول ما تنطلق من النقطة دي
خلاص بقى تتعامل معاملة مختلفة تماما وخليني احكي لكم موقف من السيرة. الموقف ده يعضض ما نتكلم فيه النبي صلى الله عليه وسلم يفاجأ وهو في المدينة ان في مواجهة حتمية مع كفار قريش
انطلقوا من مكة وجمعوا الاحزاب جمعوا وفد شديد قوي قوي قوي. جماهيرها كتيرة قوي جيش ضخم اول مرة صلى الله عليه وسلم يدخل التجربة دي والجيش ده خارج يستأصل النبي ومن معه في المدينة
لكن النبي عنده تاريخ خرج من مكة متخفيا هو وصاحبه النبي صلى الله عليه وسلم مرت عليه تجربة فخرج قبل كده من مكة وشاف وعارف ان التفاؤل امتى التفاؤل الحقيقي
وعارف كويس قوي ان ربه يزيل الاسباب حتى لا يتعلق به احد احيانا بيكون الاختبار ان كل سبب من اسباب النصر لديك يبعده الله عنك النبي صلى الله عليه وسلم بيؤيد لعمه عشر سنوات. ومعه خديجة
فكأن المسلمين يحسوا ان الامان جاي منين؟ اصل عمه موجود وخديجة موجودة فيزول هذا السبب في عام واحد. الاتنين يموتوا ورا بعض ليه ان تدرك كويس قوي هو الموضوع جاي منين
وكل سبب من اسباب النصر يزيله الله عنك لانه يريد قلبك في اخت استشارتني قريبا تقول ان زوجها عدد عليها فبتسألني هل يجوز ان هي تدعو الله سبحانه وتعالى ان ربنا سبحانه وتعالى
يبعدها عنه ويصرف قلبه يغير قلبه تجاهها. والكلام الكتير قوي ده اوي. فجائز الدعاء ده ولا لأه وانا بتمنى ان ربنا يعني النية تموت والقصص اللي انتم عارفينها فكانت بتسألني
بتقولي هو ايه اللي ممكن يكون الحكمة من الموضوع ده فقلت لها لو لم تكن ثم حكمة ان الله يريد ان يزيل هذا التعلق المذموم من قلبك لكفاه لعل الله اراد الا تلقي الله وفي قلبك هذا التعلق
فرحمك بهذا الامر انك متعلقة بزوجك تعلق في غاية المرض لدرجة ازا غاب عنك لا تستطيع ان تعيشي عشر دقائق فاراد الله ان يهذبك بهذا. ولعل الله يعلم ان هذه المرأة التي تزوجها ثانية او ثالثة او رابعة ربما لا يستمر معها
ولكن الله يريد قلبك ويريد ان يهذبك فسبحان الله الانسان عن ما بينشغل بحكمة الحكيم بيرتاح لحاجات كتير قوي فالله سبحانه وتعالى ودي من ضمن الحاجات اللي لازم تكونوا مدركينها كويس. كل سبب من اسباب الرزق
انت متكئ عليه شغلك الورس بتاعك رصيدك اللي في البنك الفيلا اللي انت واخدها مش عارف فين الايجار اللي فين تلاقيه مرة في يوم من الايام انقطع هذا السبب. لماذا
حتى يريك الله ان هذا سبب وفقط على فكرة يا شيخ انا والله مقتنع ان هو سبب صدقني صدقني الكلام العقلي شيء والحضور القلبي شيء اخر بدليل اول ما بيتاخد منك ايه اللي بيحصل
بتتجنن انك تحب السبب ده طبيعي انك تحب ابنك ده طبيعي وتبكي لفراقه ده طبيعي انك تحب زوجك ده طبيعي انك تبكي لفراقه ده طبيعي اما ان الحياة تنطفي وان انا مش عارفة اعبد ربنا وحياتي انتهت وكل حاجة انتهت ليه
لان انا حطيت سعادتي كلها في هذا السبب فاذا زال السبب خلاص دمرت تماما زوجي بقى انفصل زوجي مات زوجي حصل له حاجة ولادي اتجوزوا وسابوني بموت. ليه بتموتي؟ لان السعادة انا سبتها عندهم
فلما ذهبوا اذهبت ظاهرا سعادتي فلم تعد السعادة بداخلي ولكن كانت خارجي. فلما ذهبت اسبابها ذهب كل شيء الامر ده مهم جدا جدا عن النبي صلى الله عليه وسلم تربى
ان كل هذه اسباب وان الصحابة اسباب ولكن هناك مسبب لها. نعم امرت ان اخد بالاسباب واحصنها واحافظ عليها ولكن في النهاية هي سبب سبحان الله احيانا يكون السبب حجابا بينك وبين الله
احيانا يكون السبب حجابا بينك وبين الله قد تظني انك سبب الشقاء بتاعك انك مش متجوزة ويؤخر الله هذا السبب حتى تعلمي تماما ان الشقاء والسعادة ليست في هذا السبب هو سبب وفقط
السعادة ملك حصري لاتصالك بالله سبحانه وتعالى المعنى ده اما الانسان بيتشربه وبيلاقي نفسه هادي خالص التوحيد الا تتعلق تعلق كامل الا بالله. سبحانه وتعالى وده خلاصة التوحيد هو ده من مقاصد المركزية للتوحيد انك تصفي تعلقك الا بالله سبحانه وتعالى
قراراتك تكون رقم واحد لله سبحانه وتعالى حياتك مشاعرك كل حاجة. رقم واحد ربنا سبحانه وتعالى وده يا جماعة مش بسهولة توحيد مش ان انا اقول ببوقي لا اله الا الله محمد رسول الله ونقطة. لا لا لا عيشة
عيشة وحياة انك تتعلق بالله سبحانه وتعالى فهذا الباب ضروري انا اتكلم على التعلق المرضي لا مجرد التعلق الفطري البسيط النبي صلى الله عليه وسلم يحاصر ومدينته تحاصر كفار قريش
تحالفوا مع القبائل جمعوا ما يزيد على عشرة الاف مقاتل تحركت هذه الاحزاب عشان تحاصر المدينة ياه ياما قبل كده حاصرتنا الدنيا صح احيانا تلاقي الدنيا بتحاصرك حتى تكاد تختنق
وتتحالف الزروف كلها ضدك حتى يختبر الله سبحانه وتعالى ايمانك بوعده يقول لك شوف كلها اتعقدت يعني ليه؟ والله ما تعقدت الا لتافهة فمن التعقيد للتقعيد هزا التعقيد الظاهري اراد الله به تقعيد باطن
انك تقعد بقى قواعد في قلبك من هزا التعقيد لاظلمت حتى لا ترى الا النور الذي في السماء احيانا كل النوافذ في الدنيا تغلق التي من حولك وتنزر يمنة تجد النوافذ مغلقة. تبص شمال تلاقي النوافذ مغلقة. بص قدامك الابواب مغلقة. بص وراك الابواب مغلقة
تنظر فوق فتجد النافذة مفتوحة باب السماء فقط هو المفتوح يقول لك ان كل اللي حواليك هيتقفل. زي ما في يوم من الايام قبرك هيتقفل عليك. وتلاقي كل الاسباب سبتها برة. اولادك برة
فلوسك برة شققك برة عربيتك برة رصيدك برة طب ايه اللي دخل جوة؟ علاقتك به فزي ما الاب هيتقفل عليك من رحمة الله قد يغلق عليك الابواب وانت تسير على قدمك. ليه
عشان يزكرك ان كله هيتقفل آآ لازم تهتم كويس قوي بالباب المفتوح الذي لا يغلق. طب انا احيانا مش حاسس به تعمل ايه؟ تقوم تحب بقى فالنبي صلى الله عليه وسلم شاف الامور صعبة اوي الكفار كلهم بيحاصروا المدينة وجايين هيحاصروها وانطلقوا خلاص من مكة ومعهم عشر تلاف مقاتل
النبي جلس مع الصحابة المهاجرين والانصار كلهم  كم من الصحابة واحد اعجمي اسمه سلمان الفارسي. هرب من الفارس كان بيبحس عن الدين الجديد. المهم يعني سمع النبي صلى الله عليه وسلم بيشاور
قال له يا رسول الله انا عندي فكرة يا رسول الله نفحر خندق يعني حوالين المدينة كده نعمل ايه؟ نعمل في حفرة كده يبقى بينا وبينهم ما عرفوش يعدوها احنا كنا بارض فارس اذا حوصرنا خندقنا
يا سلام يا سلام يا سلام! وهنا هننطلق من خندقة الامل وخندقة الفكرة وخندقة القاعدة اذا حوصرت ابحس عن القاعدة التي تضعها في خندقك. اذا حوصرنا خندقنا فهنبحس عن الخنادق اللي تريحنا في الحصار
اللي تعمل بينا وبين الحصار مساحة قال كنا اذا حصرنا خندقنا عدد قريش الان والناس اللي معها اكتر من عشر تلاف. عدد المسلمين كلهم حوالي تلاتة طبعا تلت تلاف هيقابلو عشرة صعب لازم في خندقة كزلك انت صعب انك تقابل الاسباب دي كلها
لازم في حاجة تانية لازم تخضك لازم عقلك يدخل كده في حفرة وقلبك يدخل في حفرة ويكتشف الايه الضرر فعزم النبي صلى الله عليه وسلم انه يفحر الخندق شمال المدينة
طب والشرق والغرب؟ فيه حماية طبيعية مرتفعات وغابات وجبال فكده كده طب والجنوب؟ اليهود موجودين. فما فيش قلق وبيننا وبينهم عهد طيب جميل ازا دلوقتي ان الخندق صار ايه بقى
هنخضك دلوقتي صار ايه بالنسبة لنا دلوقتي في الموقف ده سبب جميل يمنع ايه سبب جميل يمنع هذا البلاء بس خلاص اطمنا اليمين مظبوط الشمال مزبوط الشمال هيبقى الايه بتاع والغرب اتسبت والجنوب بينا وبينهم عهد
ازا القلب الان اطمأن ام لم يطمئن القلب الان اطمئن ام لم يطمئن؟ القلب بقى اتحصن وخلاص وايه؟ وحطه في ايه؟ قلبهم وفي بطنهم زي ما بيقولوا بطيخة يعني صيفي وخلاص بقى
ايه اللي حصل؟ بينما الصحابة هم مشغولين بالحفر يأتي الخبر ان يهود بني قريظة خانوا العهد. اه الله الله ايه اللي حصل؟ اليهود اللي في الضهر عشان نرعاه. ازا السبب ده ما لوش اي طعم ولا لون ولا ريحة
السبب اتدمر عارفين ليه دمره الله هدم الله هذا السبب ليوقز الايمان في قلبك ليوقز الايمان في قلبك ففي حاجة بتتهدم لكن في حاجة بتتولد عارفين كده ان في بيت تحته كنز فيهدم عشان وانت بتطلع الرديم ده تلاقي الكنز احيانا
في بلاءات كتير قوي واسباب كتير قوي يهدمها الله حتى ترى الكنز الذي كان تحتها سبحان الله ودي على طول الخط حتى في احد ام المؤمنين كسبوا في مكة في في بدر
وكانت اول غزوة. تاني غزوة ايه؟ احد. صح فانا كمسلم صحابي داخل داخل غزوة احد بنفسية معينة صح اكون داخل يعني حاولوا تتخيلوا كده انتم في بدر في سبعين واحد اسير وسبعين واحد اتقتل وابو جهل مات والدنيا كلها الكبار كلهم ماتوا. فانا داخل احد دي كسبانة كسبانة ليه؟ مع النبي
خلاص معك النبي تكسب ايه اللي حصل لا فرباهم الله ربى قلوبهم وان زاهرا فقدوا المعرى لكن كسبوا قلوبهم سبحان الله اليهود يتحالفوا مع قريش يصبح جنوب المدينة خلاص انتهى. سبحان الله
بقت ثغرة في ظهر المؤمنين وان كانت هي صغرة ولكن هي نور لقلوبهم ويبدأ المنافقين يتسللوا من صفوف المؤمنين. ما خلاص بقى خربت من وجهة نزرهم واللي يقول له ان بيوتنا عورة ويا رسول الله احنا كده احنا نخاف فسبحان الله! وربنا ينزل كلاما عليما
وما هي بعورة يريدون الا فرارا يعني احنا تلت تلاف مش ناقصة ان الناس تسيبنا لا يا رسول الله ما مش هينفع اسيب بيتي اصل كده اليهود بره وانا اخاف على بيتي
يعني انت هتسيب النبي وتسيب المسلمين رايح تخاف على بيتك سبحان الله! كل البلاءات دي تحدس واشرف الخلق معه صفوة الخلق معهم السابقون الاولون واقفين الرحيم الذي انزل هذا البلاء الشديد ليصفه
يقول اذ جاؤوكم من فوقكم ومن اسفل منكم. من قدام ومن ورا واذ زاغت الابصار وبلغت القلوب الحناجر وتظنون بالله الظنون وتظنون بالله الظنون انتم عارفين من ضمن الزنون اللي زنوها ايه
عارفين من ضمن الظنون التي ظنها المسلمون الاوائل ايه ظنوا ان هذا اليوم اخر يوم للاسلام موت النبي واستئصال الاسلام وتظنون بالله الظنونا. خلاص النهاردة اخر يوم هنالك ابتلي المؤمنون وزلزلوا زلزالا شديدا
والرب جل وعلا عندما يقول شديدا فهي شديدة يعني انا ممكن اقول كلمة شديد لكن هي ما تكونش شديدة يعني ممكن اقول كلام كبير لكن حقيقة مش بالصورة اللي انا قلتها
سبحان الله! الزلزال الشديد ده ليه زلزال التقيل ده ليه سبحان الله عشان الاية اللي انتم عارفينها في سورة الاحزاب ولما رأى المؤمنون الاحزاب قالوا هذا ما وعدنا الله ورسوله
الله اكبر هزا ايه هزا ده ايه هزا ده هذا ما وعدنا الله ورسوله وصدق الله ورسوله تكملة الاية ايه تكملة الاية ايه عشان تعرفوا من اين السكينة تأتي وكيف تدبر
وكيف تنزل على القلوب سبحان الله ينزلها علام الغيوب. فيقول الله سبحانه وتعالى وما زادهم الا ايمانا وتسليما وما زادهم البلاء الا ايمانا وتسليما. هذا البلاء زادهم شيء بعد كده هيكون تاريخ يتكئ عليه في التفاؤل
اللي احنا لسه قايلينه من شوية عن ابي بكر الصديق بخضم تلك الامواج المتلاطمة من المحن والفتن دي والمسلمين بيحفروا شوف بقى نفسية واحد بيفحر في الوقت ده المنافقين مشيوا والتانيين باعوا القضية
وخلاص خلاص كلها ساعات والكفار هيهجموا علينا فلازم نفحر بسرعة بس شوفوا النفسية عاملة ازاي لدرجة ان النبي نهى ان اي واحد يتحرك ويروح لاهله الا بازنه. يعني انا رايح الاهل اروح اجيب اي حاجة من بيتي بازني
ما ينفعش تتحرك من المكان ده الا باذنه شوفوا الموضوع صعب قد ايه والجوع مالي الدنيا لدرجة كله ربط على بطنه حجر عشان يعني ها يسكت بطن النبي حط حجرين
الوضع صعب صعب صعب وهم بيفحروا يلاقوا صخرة كبيرة قوي قوي مش عارفين يفحروها. طب ولازم تتعمل لازم تتكسر مش هينفع كده. الصخرة دي لان وجودها هيمنع ان الخندق يتم اللي هو بصيص امل
يجروا على النبي يستنجدوا به يعمل ايه بقى فيبدأ النبي يمسك الفأس ومع كل شرارة يحي سيد التفاؤل الامل في نفوس اصحابه الله اكبر انت جبت التفاؤل ده منين التفاؤل المتكئ على التجارب السابقة
هي دي الخلاصة يا جماعة موضوع الدرس ده انا عاوز اوصلك اخرج بحاجة واحدة ان البلاءات او الكبد الحياة اللي انت بتمر عليه هو فقط ده رصيد انت بتحطه في بنك القلب عشان بعد كده
استعمل الرصيد ده دي التفاوت فيبدأ النبي صلى الله عليه وسلم يضرب الصخرة فتنكسر جزء فيقول الله اكبر اعطيت مفاتيح الشام والله اني لابصر قصورها الحمراء الساعة يا ربي بيقول لهم وهم في البلاء ده الله اكبر اعطيت مفاتيح الشام
يعني ايه مفاتيح الشام؟ يعني ربنا هيقدر علينا ان الشام تفتح وتب في ايدينا كمسلمين انتم لكم ان تتخيلوا ان الوقت ده الصحابي مش عارف يقوم يقضي حاجته من الرعب
خايف يروح حد يلقطه الى يضرب التانية فيقول الله اكبر اعطيت مفاتيح فارس والله اني لابصر قصر المدائن ابيضا وفي التالتة الله اكبر اعطيت مفاتيح اليمن. والله اني لابصر ابواب صنعاء من مكاني هذه الساعة
انت لو مكان النبي صلى الله عليه وسلم في الوقت ده ايه الشعور اللي هيكون جاي لك وانت في الوقت المرعب ده صعب صعب ان الموضوع يتمكن منك صح وده اللي حصل
المعنى ده مش اي حد يقدر يشربه ونؤمن به ان النبي قاله يعني كتصديق العقل اه خلاص هو قال طيب ماشي ماشي بس انا ركبي بتخبط في بعض. بس انا ان شاء الله هو كلامه صح. بس انا مش قادر اتنفس
عشان بعد كده هيطلعوا من الاحزاب يفتحوا العالم كله. وبعد كده مش هيترددوا تاني ولا هيتحطوا ابدا الموقف ده ما احياهم الله. ليه لان جربه فكلما ضاقت عليهم هيقولوا زي ما الشيخ علمهم. وهو نبينا صلى الله عليه وسلم
فاي يعني التابعين؟ اه هيتحطوا في الموقف ده عادي. لكن هم وقلت لا لا لا اللي انا شفته بالاحزاب خلاص بقى عندي رصيد بقى عنده رصيد زي واحد كده يا جماعة عنده خبرة بالطريق مشي في الطريق ده عشرين مرة
وانت اول مرة تمشي به فتقول له الطريق ده مرعب. فيقول لك يا عم انا مرعب ولا حاجة. ما تقلقش بس. اه يا عم نص ساعة وهنوصل ان شاء الله
يا عم انت جايب كمية الهدوء ده منين؟ كمية السكينة دي انت جايبها منين؟ من رصيد التجربة السابق عشان كده الله يربيك بشحن الرصيد انك تشحن رصيد. طب هشحنه ازاي من التجربة
عشان كده اما ربنا يقدر عليك تقول له يا رب انا عارف انت تربيني عشان بكرة اقدر اسحب من الرصيد ده ويطلع نعيم ابن مسعود قائد من المشركين كان من المحاصرين في الوقت ده وسبحان الله يقزف الله في قلبه الايمان
وده ابعد ما يكون عن الاسلام. الراجل ده ويسلم سبحان الله! يتسلل من جيش الاحزاب ويروح للنبي ويتفقوا على حاجة سبحان المهيمن ويصبح نعيم جند من جنود الله ويوقع بين قريش ويهود بني قريش القصة مشهورة لا داعي لحكايتها دلوقتي
ثم يبعث الله سبحانه وتعالى الجبار القهار الذي يقهر كل الاسباب التي امامك واللطيف الذي يحيي اسبابا لا تراها ريحا شديدة قاسية البرودة مش خيمة للكفار تركتها الريح دي الا واقلعتها
وما فيش قدر حل الا قلبته وما فيش نار الا اطفأتها فلم يعد لهم خلاص اترعبوا سبحان الله الوقت ده بقى ايه اللي يحصل والكفار منافقين قاعدين المنافقين يقولوا محمد يعدنا بكنوز كسرى وقيصر واحدنا لا يأمن على نفسه قضاء الحاجة
لكن اصحاب النبي اوعوا تزلزلوا بلغت القلوب الحناجر وكل حاجة لكن هم خلاص صدقوا كلام النبي لكن باقي ان هم يدوقوا بقى الكلام ما قالوش الا امنا خلاص لم يشتكوا
فهموا الواقع كويس قوي لم يتسخطوا يعلمون ان الله يسمع ويرى وده المشهد بقى وهم بيفعلوا الخندق ودول متحاصرين هم يعبدون ربا يسمع ويرى هم عارفين كويس قوي يا جماعة هقول لكم على شعور السقة كده هقول لكم على حاجة
لو في ايد واحد دولة قوية جدا اتفقت معك قالت لك انت هتطلع دلوقتي في الصحراء وورتك سلاح الطيران بتاعها وقتلك شايف السارح الطيران ده؟ اه دي كلها طيارات بدون طيار
ودي كلها اقمار صناعية وده اسلحة كلها احنا متابعين الجو كويس قوي. وانت هتطلع في الصحراء دلوقتي في مجموعة من البلطجية هيقابلوك هتقول لهم كزا وتقول لهم انتم ما فيش واحد فيكم يقدر يمسني بحاجة
وهتلاقيهم كلهم طالعين لك معهم سيوف ومعهم ومعهم معهم. واذا انهم يرعبوا وما تخافش واول ما يقربوا منك هنجدهم بهذا الامر هتبقى داخل عندك سقة ولا لأ هتدخل عندك سقة ولا لا
هتبقى عندك السقة تقع مياه انا هقول لكم على حاجة هيكون عندك ثقة بس انت هتكون لسة قلقان لانك ما جربتش صح فيقدر عليك بلاء انك تقابل وبعد ما يشوفك وانت متحاصر وانت قاعد عمال تعيط واروح فين وبتاع تلاقي مرة واحدة
هذه الاسلحة والصواريخ دي تنطلق فتبدهم عن بكرة ابيهم ويجعلوا ايه؟ وتطلع منه فاول ما تطلع كده تقولي ده يقول لك ما احنا اللي عملنا لك واحد اتنين تلاتة اربعة
انا ما كنتش اعرف كده انا هاسمع عنكم كتير. وكنت مؤمن من الروايات واسمع عنكم في الاخبار انكم دولة قوية وفعلا عندكم سلاح لا يعرف الخسران انا اول مرة انتبه كده. قالوا له طب بص بقى بما انك انت جربت وشفت احنا عاوزينك
دي تجارب تانية جديدة. هتقول لهم ايه بقى المرة دي هتقول لهم ايه المرة دي انك جاهز وتمام معكم بلا تردد صح ولله المثل الاعلى يضعك الله في مواطن حتى لا ترى الا هو
فلما لا ترى الا هو تتكأ طول حياتك على كده بقى خلاص اي حاجة انا داخل راشق خلاص اتعودت التجربة علمتني تجربة علمتني الصحابة اتعلموا كده بقى يسمع ويرى يشتد الخناق تتعقد العقد تتوقف الاسباب يتدخل الله بلطفه بنصره من حيث لا يحتسبون
تسكن القلوب التي بلغت الحناجر وتخرج من المحنة دي متعبدة لربها كأنها تراه وهذا هو مقصد هذا اللقاء ان نكتعي جيدا انك تعبد الله الان. انت بتعبد ربنا كويس اوي جميل
لكن الله يريدك ان تعبده كانك تراه. فكيف هزا يتم لن يتم الا بكبد ليقدره الله عليك فتنغلق كل الاسباب امامك فيتدخل لطف الله وحكمة الله وعلم الله بحالك فيريك الله شيئا فتقول انا الان اعبدك كاني اراك
خلاص يا رب بتبدأ بكل سهولة تقول ايه؟ رأيت الله كانك تراه ويبقى عندك بقى حاجة اسمها التفاؤل المكتسب تفاؤل ليه؟ مش مجرد تفاؤل كده وخلاص مش مجرد كده وخلاص لأ
في اكتساب اكتساب اتعلم عاوز تتمكن من قيادة السيارة تركب العربية في البداية تلاقي نفسك بتخبط فيها وبتتعلم. ليه اه اصل الحاجات دي اللي هتعلمك حياتك هي العربية هتتخبط منك كزا خبطة كده
الله! نفس الكلام في كل حياتك دخلت المطبخ عشان تتعلمي هتوقعي مرة الكوباية وتحطي الملح مكان السكر والدقيق مش هيكون مزبوط وفي يوم من الايام المكرونة هتتسلق وتترمي ومش عارف ايه اللي هيتحرق
بس دي كلها تجارب عشان تكوني ناجحة انت كانسان لازم تخش المعمعة بتاعة التجارب عشان واحد تتعلم. تاني حاجة اما تتكلم ما تتكلمش بما حضرت ولكن بما حضر في قلبك
ما تقوليش انا جاي اكلمك على انا جاي اكلمك على حياتي فاهمين ده اللي بيسموه بقى التفاؤل يا جماعة المكتسب في فرق كتير قوي انك تدخل علي وتقول لي تفاءل ومش عارف ايه وربك رب رحيم وربك كذا ورب كذا
وانا بقول لك الكلام ده وانا ما عنديش تجارب وغير وانا جاي احكي لك اقول لك تعال تعال. يا عم احكي لك انا بقى بص يا سيدي انا اتحبست قبل كده على سرير العناية
مش عارف كم يوم والدكاترة قالوا واحد اتنين تلاتة اربعة وحصل لي واحد اتنين تلاتة اربعة. فانا جاي اقول لك احكي لك عن تجربتي عن ما عشت ورأيت لا مقيل لي
فده اللي بيسموه التفاؤل المكتسب بحكيلك تجربتي ابو بكر واقف مع الصحابة وبيقول لهم يا جماعة لأ لأ لأ انا هعزركم كلكم لانكم ما عشتوش معي موقف الغار مهما احكي لكم مش هتفهموه
مهما احكي لكم مش هتعيشوه انا بقى عشته واللي بيعيش التجربة بموقف غالي قوي قوي قوي في السبات بعد كده التجربة اللي بتتعطل فيها الاسباب تجربة اللي بتسد فيها الابواب
تجربة اللي بتسد تغلق فيها النوافز والمنافز التجربة اللي بيصرف عنك كل شيء حتى تتركك خالصا مع الله تتشبث فقط بوعده تعتصم فقط بحبله ينجيك ويكفيك عشان يستقر في قلبك ان ربا كفاك ما كان بالامس. سيكفيك في غد ما يكون
مش هتعرف تقول الجملة دي ده انت سهل تحفزها وتقولها على المنبر بس مش هتعرف تقولها بقلبك ان ربا كفاك ما كان بالامس سيكفيك في غد ما يكون اعملوا جدول
خلوا على اليمين اعملوا كده ايه عمودين. العمود اللي على اليمين مكتوب فوقه ان ربا كفاك ما كان بالامس واكتب كل الحاجات التي اغلقت امامك وكفاك ربك فيها وكانت فيها بلاغات اكتبها على اليمين سم اكتب على الايه؟ على اليسار
سيكفيك في غد ما يكون. واكتب بقى كل ما يكون هتلاقي الدنيا جميلة لكن لو ما كتبتش على العمود اليمين يبقى كل اللي جاي هيتكتب على اليمين الاول مش هتستمتع بالعمود اللي على اليسار حتى تملأ العمود الذي على اليمين
لن تستمتع بهذا الشطر من البيت سيكفيك في غد ما يكون الا بعدما يربيك. ان ربا كفاك ما كان بالامس يكفيك ازاي بعد ما تكون الاوقات عصيبة ليه يا جماعة
عبارات الامل والتحفيز والتشجيع ايا كانت قوتها هتجعلك دايما واقف في مكانك ولن تعمل في الاوقات العصيبة ما لم تكون مدعومة بتجربة او تجارب سابقة. تجعلك مؤمن باللي انت انت بتقول
وده يساعدك فيها ان اي وعد من الوحي هو وعد من قائل قادر على تحقيقه يعني عم النبي صلى الله عليه وسلم يقول عجبا لامر المؤمن يبقى عجب ليه؟ لان ده صدر من الوحي
من الله القادر على تحقيقه زادهم ايمانا وما زادهم الا ايمانا. زادهم ايمانا في المؤمن مؤمن صح؟ لكن في اوقات احنا محتاجين لا تلتفت الا لله نحن نؤمن باله لا نراه
اليس كذلك نحن نؤمن باله لا نرى. اليس كذلك لكن يريد لنا الرحمن ان نعبده وكأننا نراه يريد منا ان نعبده ونشعر بمعيته في كل وقت طب ده هيتم ازاي؟ يرسل لنا تجارب واشارات
نزود ايماننا وتزود تفاؤلنا به عشان كده فهمتم بقى ليه قلب ابي بكر الصديق هكزا التفاؤل ليس مسكن للالام ان كان غير مدعوم بتجربة طب ان كان مدعوما بتجربة هو دافع للعمل رغم الالام. ومسكن لها
فاهمين عشان كده سبحان الله من اعظم الايات في القرآن الباعثة على التفاؤل قول الله سبحانه وتعالى فان مع العسر يسرا. ان مع العسر يسرا صح بدأت بالم الاية دي بدأت بالم في الم
للتذكير والقياس على ما مضى. للتأكيد على ان التفاؤل لا يقام على الفراغ. والاوهام ده دي زيادة في الايمان مكتسبة من رب عودك الجميل لان الله العليم يقول للنبي الم نشرح لك صدرك
الم نضع عنك وزرك الم نرفع لك ذكرك كانه يذكره بالتجارب الجميلة السابقة ليه؟ ليكسب النبي تفاؤل في واحدة من اشد الاوقات عليه. لما انقطع الوحي عنه فبيقول له ايه بقى الحاجات القديمة دي تخليك تفهم وتتفائل فان مع العسر يسرا
الكلام ده يا جماعة مش كلام استهلاكي موسى ذكر الخوف في قصته اكثر مما ذكر في غيرها وان الكليم لم يستحي ان يبوح بخوفه لله ربنا يكلمه ويأمره انه يذهب لفرحه. فبيقول له انا نخاف ان يفرط علينا او ان يطأ. اروح انا وهو نتبهدل انا وهاروم
فالله يريد ان يكسبه زيادة في الايمان ويربيه من خلال الايات والمعجزات يثبته طيب ايه اللي يثبته؟ يحكي له التجارب السابقة ولقد مننا عليك مرة اخرى اذ اوحينا الى امك ما يوحى ان اقض فيه في التابوت فاقذفيه في اليم فليلقيه
اليم بالساحل يأخذه عدو لي وعدو له والقيت عليك محبة مني ولتصنع على عيني اذ تمشي اختك فتقول هل ادلكم على من يكفله؟ فرجعناك الى امك كي تقر عينها ولا تحزن وقتلتنا
نفسا فنجيناك من الغم وفتناك فتونا الايات دي تعمل فيك ايه لو انت مكان موسى كده الزي يحدس في قلبك انتم عارفين الاية دي عملت ايه مع موسى انتم عارفين هذه الايات ماذا فعلت مع سيدنا موسى
بصوا يا جماعة الموضوع كأنه كالاتي سيدنا موسى ربنا بيقول له اذهب الى فرعون. فقال له يا رب باختصار يعني انا اخاف وانا مش هعرف اتكلم وعاوز هارون معي والكلام ده
ربنا سبحان الله يريد ان يحطم هذه المشاعر وهذا الخوف في موسى. فماذا يفعل؟ القرآن كأن ان في شاشة اتفتحت في قلب موسى وبتعرض له ايه؟ شايف قصة الجنين ده
كان في ناس زمان مش بتقتل الملتزمين لأ ده عندهم كشف باسماء الاجنة ومتابعينهم الوقت ده يا موسى من الحماك ومن العمل ومن العمل ومن العمل وخدتك من وسطهم فانت اما تشوف لك ما تتخيل تخيل كده لو انت اتعرضت عليك شريط حياتك
زي ما سيدنا موسى اتعرض عليه الشريط كده ايه اللي يحصل كل ده يا موسى وانت ما كنتش بدأت العمل وفي الدعوة الرسالية ولم تكن معي يا موسى عندما اطلب منك وعندما ارسلك في مهمة اتركك
يا موسى لم تكن معنا ففعلنا معك هذا فما بالك اذا كنت معنا ده انت ما كنتش معنا ولا كنت اشتغلت في الدعوة ولا في اي رسالة ولا في اي حاجة وخلصنا لك المشاهد دي كلها
فهتبقى معنا والكلام ده هيقف اهو انت بتعبد رب كان رحيما وانتهى لأ كان وما زال المعنى ده مهم قوي يا جماعة فكل المنن دي كانت تزكرة هدفها تحطيم الخوف من قلب موسى
فيصل لمقام الايمان الفريد اللي يجعله ازا تعطلت الاسباب كلها واصبح البحر امامه فرعون وجنوده خلفه واصحابه يائسين قل وانا لمدركون هو في حتة تانية. كلا ان معي ربي سيهدين. جابها منين
فاكرين الشاشة زمان اللي اتفتحت ليه في سورة طه اه شاف المنن لما شاف المنن واتكأ على التجارب الصادقة انتهى الموضوع التشاؤم خلاص انتهى فموسى يستطيع ان يقول رأيت الله
وانت لازم تقول رأيت الله رأيت الله كلمة ترددها عقد كل معركة في حياتك. من معارك الحياة رأيت الله في فعله رأيت الله في حلمه رأيت الله في لطفه رأيت الله في وده في قدرته
في ارادته في تدبيره رأيت الله حين اوشكت على السقوط فاقامني هو رأيت الله حينما انقطعت الاسباب وتفرق الاحباب واتهمني كل الاصحاب فاستقبلني هو رأيت الله حين قالوا لي مستحيل
فقال لي هو علي هين فمكنني منه تفاءلت به فلما تفاءلت به اعلنت انا الحرب على الدنيا وقلت لها هات ما شئت فمن معه رب انت قبضته لا يعود منهزما
فده يديك الامل تجعل العطايا لا تنسيك الشدائد بالعكس تجد ان كلها حلقة واحدة فاحيانا الله يرسل لك تحديا ليس له حل عقبة لا كاشف لها من البشر لماذا لانه يريدك ان تراه في صفاته. يريدك
ان تسمعه صوتك هذا الصوت الذي اعتاد ان يبث شكواه للعالمين فيغلق عليك هذا الباب فتجد ساعتها ان كل نفس من انفاس هذا الصوت يقول له رأيتك الها قادرا حكيما عليما على كل شيء
فتصل في الوقت ده لمقام زيادة الايمان وتكتسب تحدي مهما اغلقت الدنيا بابها فانا لا اعتمد عليها وترى الله سبحانه وتعالى في الطافه اللي بتغمرنا كل يوم السعيد بقى اللي يراها
فليزداد ايمانه فيصبر على المكروه حتى وان لم يفهم الحكمة ولم يكتشف السر تأمل في الحياة ترى امورا ستعجب ان بدا لك كيف كانت فكم من كربة ابكت عيونا فهونها الكريم لنا فهانت. وكم من حاجة كانت سرابا
اراد الله لقياها فحانت وخمزقنا المرارة من ظروف برغم قساوة الايام لانت. هي الدنيا هي الدنيا لنا فيها شئون فان زينتها بالصبر زادت اه والله ان زينتها بالصبر زادت ازا التفاؤل المكتسب
هو الذي ياتي من خلال تجارب ظاهرها الالم وباطنها الامل ظاهرها الحصار ولكن في خندق الامل سيظهر العمل وقتها عمرك ان شاء الله ما تهرب منك السكينة وتكون زي ابو بكر الصديق
في حاجات كتير قوي احنا مؤمنين بيها في دماغتنا في عقولنا كعلم وعقل احنا متفقين عليها. لكن الله يريد هذا العلم ان يكون في هذا القلب وكما رأت عين العقل
يريد الله ان القلب يرى ايضا بعينه الله يريد قلبك يريد ان يرى هذا القدر وللاسف القلب لا يرى تمام الرؤية الا بتجربة ولحب الله لك يريك الله بقلبك اترفع للدنيا
وتقول الان انا اعبد ربا كأني اراه فنسأل الله سبحانه وتعالى ان يرزقنا واياكم من فضله ويمن علينا بالسكينة والوقار ويرزقنا الهدوء بالفهم عنه واختم بما بدأت به ان الوصية الاولى المركزية مع الهموم والبلايا
لتكون بلسم ودواء انك ينبغي تتزكر دائما ان الذي قدر هذه المصيبة وارتضاها لك واختار البلاء لك واختارك له هو الله القدير الحكيم الرحيم والعبودية الحقة هي بطولتي في رضاي
انك تكون راضي بما رضي له به مولاك وتأخذ بالاسباب في دفعه عنك نعم ولكن تقول والله يا رب ما اخزت بالسبب لرفع البلاء الا لانك طلبت مني هذا اني اخذ بالسبب في دفع البلاء
ولولا انك امرتني ما فعلت الى ديان يوم الدين نمضي خلاص كلها ايام وساعات ماشيين احنا كلنا رايحين كل ده هيتنسي لما الاقي نفسي على ارضي الساهرة يوم واحد خمسين الف سنة
مش خمسين سنة لأ خمسين الف سنة ياه ما بينا وبين سيدنا موسى تقريبا تلت تلاف سنة شوف بقى خمسين الف سنة ايه بقى البلاء بقى بتاعك يا سلام لو صبرت عشان شهر ولا اتنين ولا سنة ولا خمسة ولا عشرة ولا مية سنة
عشان تبقى يوم في يوم من الايام يوم واحد بس. قدره خمسين الف سنة تبقى قاعد معزز مكرم فقط لاننا وجدناه انا وجدناه صابرا. نعم العبد اسأل الله سبحانه وتعالى ان يحفظكم ويثبتكم ويرزقكم
عبادة الله كانكم ترونه نسأل الله ان يمن علي وعليكم بحسن العمل وحسن الخلق وحسن الختام. اقول قولي هذا واستغفر الله لي ولكم
