الحمد لله رب العالمين له الحمد الحسن والثناء الامين. واشهد ان لا اله الا الله وحده لا شريك له. واشهد ان محمدا عبده ورسوله. وبعد فاسأل الله سبحانه وتعالى ان يطيب اوقاتكم بكل خير
وينفع بنا وبكم حيثما كنا وكنتم. واسأل الله سبحانه وتعالى ان يكتب لنا التوفيق ويرزقني واياكم العلم النافع والعمل الصالح. ويجعلنا واياكم ممن يستعمل في جبر القلوب وفي انشراح الصدور وادخال السرور
على كل مسلم ومسلمة اه ما زال حديثنا حول هدي نبينا صلى الله عليه وسلم في امر قل من ينتبه اليه الا وهو مراعاة المشاعر وان الانسان يتفقد من حوله
وان الانسان يحرص قدر الحرص على الا يكون سببا لايلام انسان مسلم بغير حق النبي صلى الله عليه وسلم يعلمنا بهذه المجالس من هديه وسنته. كيف ان الانسان وكيف ان الوحي يراعي
مشاعر كل انسان مسلم وكل شيء اتى او قد يحدس ويأتي بالضغائن والاحقاد اتت الشريعة بازالته لو تأملتم في حاجات كتير قوي الشريعة تأكد علينا ممنوع الحاجة دي تحصل فلا يبع احدكم على بيع اخيه. ليه ما ينفعش انا ابيع على بيع اخيه
لان هذا سيحزنه لي لا اخطب على خطبة اخي لان ده قد يتسبب في افساد المسلمين حتى في حتى في الفلسفة احد مقاصد تحريم الاشياء الكبرى زي مسلا الربا الربا يأتي للضغائن والاحقاد
لان الانسان واحد معه الف جنيه بيديها لغيره وقاعد في البيت تحت التكييف وقاعد رايق وقاعد بياكل لب ومرتاح والتاني بينزل يتعامل مع مشاق الحياة وكبد الحياة وفي الاخر التاني يقول له هتهومني الف وخمسمية جنيه
يبقى التاني الانسان المسكين ده حاسس ان هو اللي بيشتغل وبيتعب وكبد الحياة وده قاعد مرتاح وكمان ياخد زيادة والكلام ده فتأتي الشريعة لانهاء امرين لانهاء ان هذا الانسان لا يستطيع لا يكثر النزر
ولا يظل ينزر الى هذا الرجل الذي صاحب المال اعطاه وتأتي ايضا لمنع البطالة وان الانسان يكون بلا عمل. فسبحان الله طبعا له بعض الحكم والمقاصد والا فايه؟ الامر اكبر من ذلك بكثير
الشاهد فيما يتعلق بالحديس الذي نحن يعني اجتمعنا ليفتح الله علينا بالتزكير به ان كل شيء قد يتسبب بالضغينة في الاذى ان الشريعة تأتي بمنع. حتى النبي صلى الله عليه وسلم
للاعتكاف النبي معتكف مع اصحابه رضي الله عنهم تأتي اليه زوجته رضي الله عنه وصلى ان يرضى عن كل فتاة تتزيى بزي امها صفية وعائشة فصفية رضي الله عنها اتت النبي صلى الله عليه وسلم وهو معتكف المسجد. ففي اتنين من الصحابة بيمروا داخلين المسجد ده خارجين
قريبين فعملوا ايه؟ فهموا يعني مشيوا بسرعة لما شافوا النبي وقف مع واحدة فقال رسول الله على رسلكم انها صفية. يا سلام على الجمال انها صفية اخلاق اه خلق على رسلكم ده يا جماعة خلق عالي اوي اوي اوي
كلنا محتاجينه والله انك لا تكن في موطن يساء بك الظن. وتيجي تقول ايه ان مفترض الناس تحسن بي الزن. نعم الناس المفترض يحسنوا بك الظن احسنت وهذا فعلا مطالب الناس تحسن الظن باخوانها. ولكن ايضا انت مطالب الا تضع نفسك في مواطن التهم
وانك محتاج دايما تصحح الصورة الزهنية فالمعنى ده مهم قوي اما مسلا انا اعدي وفي اتنين بيمصوا لي وانا قلت السلام عليكم ورحمة الله. ورد السلام. وبعدين بعد ما انا قربت منهم لقيتهم هم الاتنين راحوا باصين لي كده وموطيين ووشوشوا بعض
اه المعنى ده يؤزيني قد يؤزيني قد يجعلني انا لو انسان مسلا غير منتبه لموضوع احسان الظن النبي صلى الله عليه وسلم يراعي البشر. وعارف ان دي في طبيعة الفطرة البشرية ان ده يؤزي للانسان
فالنبي صلى الله عليه وسلم يقول ازا كنتم سلاسة فلا يتناجى اثنان يعني يتكلموا مع بعض بصوت واطي دون الاخر حتى تختلطوا بالناس. اي يعني يكون فيه عدد كبير من اجل ان هذا
من اجل من يحزنه ان ده يحزنه يا جماعة. فالنبي يراعي فطر البشرية انا مش بائع اظل اقول للناس انت المفترض تحسن الظن باخوانك وانت المفترض اللي اقوله لك ساعتها هقول لك انت المفترض
تعلي حديث رسول الله وهدي رسول الله في قلبك. لما يقول لك من اجل ان هذا يحسنه وقد احزنني هزا في بعض الناس ولا همه حد دول غالبا الناس الذين يطوفون حول انفسهم جعلوا زاتهم قبل الكعبة
وقاعدين يطوفوا حواليها ودول نسأل الله العفو والعافية. اما الذين ابتلوا بالكبر او ابتلوا بانهم الضحية وعايشين بقى قاعدين يطوفوا حول ذواتهم. الاتنين دول اللي مبتلى بالكبر والكبر ده سبحان الله ده اخرج ابليس من الجنة
يعني ده يطلعك من كل الجنان جنة التمتع بالقرآن جنة الاستمتاع بالوحي. جنة الاستمتاع بالعبادات جنة الاستمتاع ببر الوالدين وصلة الارحام كل العبادات تخرج من الجنة دي. جنة العرفان تضيع منك
اه بسبب هذا المعنى. وجنة الفهم عن الله وعن اقدار الله ومراد الله الكبر يمنع. زرة كبر تضيع الدنيا كلها فالكبر ده الناس اللي قاعدة حاطة زواتها وقعدت تطوف حواليها
او اللي شايف نفسه ان هو ضحية الكوكب وان في العالم كله ضده وان هو لسه بيرضع والناس كلها ضده والناس كلها بتفكر عليه. ودايما سيء الزن ده واحد قال له السلام عليكم
قال ما قلش ورحمة الله وبركاته عشان هو شايفني ان انا ما استاهلش. ولو قالها له هيقول هو بيقولها لي عشان في ناس كده يا جماعة نسأل الله العفو والعافية
عذاب عزاب يعني يعني سرطان في كل من حولهم بسبب ايه؟ بسبب الموضوع ده. وبدل ما يعترفوا والاعتراف هو اول درجات العلاج اول درجات العلاج انك تعترف والطب هو التشخيص. الطب هو التشخيص او نصف الطب التشخيص. انك تشخص صح
عشان تبدأ تتعالج صح لازم تبقى مدرك انك عايش في اوهام زاتك انك عندك مشكلة ضخمة جدا والعالم كله مش حاسس بي وكل الناس عايشة سوية وكله مش عارف ايه بيتآمر علي وكله مش عارف ايه. واللي زي الشخصية ده
شخصيات دي لم يبقى لي لا قريب ولا بعيد ولا صاحب ولا اي حد بعد كده. كله بينفر منه. والكل يتجنبه  ويعيش في هذه القوقعة الى ان يعني بقى ايه
الامور تكون كورة تلج وتكبر بقى معه اوي اوي اوي. فنسأل الله العفو والعافية فنرجع تاني ندندن على اهمية انك تراعي مشاعر الاخرين ما لي اراك منكسرا يا جابر؟ كعب رضي الله عنه
صحابي قال لي حدس لي موقف من المواقف العجيبة ولعل ربنا يفتح علينا ونتكلم عنه في يوم من الايام. تخلف عن غزوة تبوك كان في محنة اصابته بالشدة الشديدة جدا يعني. المهم يعني ان هو عمل زنب ان ما طلعش مع النبي صلى الله عليه وسلم في غزوة. طبعا كل الغزوات خرج مع رسول
لله لكن هو في غزوة ما طلعش فيها. سبحان الله احيانا كده تبقى حياتك كلها تألق وتيجي عليك فترة يعني تضيع كل حاجة زي كده ايه تعمل وجبة جميلة وتسيبها كده ايه
بدون غطا فيجي عليها الدبان وييجي عليها حاجات كتير جدا فاتبهدلها يعني كان باقي تكة بسيطة انك تغطيها كان هو ابسط حاجة كانت هي ديت اللي باقية لكن التوفيق بيد الرحمن
كعب رضي الله عنه فاتته هذه الغزوة سماها الله ساعة ساعة العسرة المهم خمسين يوم النبي صلى الله عليه وسلم والمسلمون يهجرون كعبة ثم تنزل توبة الله على كعبك. فرح الصحابة فرح عزيم جدا جدا جدا
مهم كعب بيقول ايه بقى؟ لما اتت لي التوبة واحد جه بلغني ان ربنا تاب عليك تعال يا كعب النبي صلى الله عليه وسلم مستنيك في الجامع والصحابة وكلهم. بيقول فانا جيت
جري جري على رسول الله خمسين يوم بقى يا جماعة المدينة ما حدش اتكلم معي حد يعمل اي حاجة ولا حد بيتكلم معايا ولا حد بيرد عليا السلام ولا حد كله مقاطعني
سبحان الله! ودي من ضمن الحاجات الجميلة في الاسلام. يعني ندخله سجن وهو في تمام الحرية لان يا جماعة لو انت في الجنة لو انت في الجنة واتاخدت منك واتاخد منك القدس هتحس انك في سجن
الانس ده اللي هو مين؟ الانس ده اللي هو بشر الانسان السوي مدني بطبيعته. ولزلك دايما الانسان اللي بينفر من البشر ده محتاج مراجعة للسواء بتاعه لان الاصل في السواء الانسان السوي مدني بطبيعتها بيحتك به بيحتاج الناس يحتاج ان هو يحتك
بناس كتير زيه. المهم كعب رضي الله عنه حس ان هو في مدينة رسول الله وما فيش حد اتكلم معه يمشي في الشارع يقول السلام عليكم ورحمة الله ما حدش يرد عليه
خلاص ده كان هجر تام والكل مهاجره. والهجر هو عقاب تربوي. امتى يستعمل يستعمل ازا ادى الى الاصلاح واذا غلب على ظنك انه يصلح. لان بعض الناس بيستعمل الهجر في غير محله
يعني انا في واحد لو هجرته يومين تلاتة يتعدل ويتغير ويتعدد سلوكه ويغير سلوكه. فيه واحد تاني لو هجرته ولا فارق معه اللي زي ده الهجر معه مش ده السلوك السوي الصحيح في تغييره وتعديل سلوكه
نسأل الله ان يعلمنا. المهم كعب بيقول لما دخل المدينة دخل مسجد رسول الله وبقى الصحابة كلهم كانوا مرة واحدة مقاطعينه فالنهارده هيبشروه كلهم والنبي بيبشره فبيقول ايه بقى بيقول فلما جاءني الذي سمعت صوته يبشرني نزعت له ثوبي فكسوتهما اياه
يقول لما جه واحد يقول لي يا كعب يا كعب ابشر الله سبحانه وتعالى انزل توبتك خلاص وانت تبت وتاب الله عليك قال انا من الفرحة قلعت هدومي اديتها له
الهدوم يعني التوب اللي كان لابسه يعني. وده من الحاجات الجميلة اللي يبشرك بحاجة انك ترد عليه البشرى دي هدية. يعني ايه؟ انك دي من الاداب الجميلة يعني قال واستعرت ثوبين رحت لها ايه خدت ثوبين كده من حد وايه وانطلقت اتأمم اي اقصد رسول الله صلى الله عليه وسلم
يتلقاني الناس فوجا فوجا يهنئونني بالتوبة. يا سلام على الجمال! جميل قوي انك تحب ان اخوك يكون ان اخوك يتوب جميل قوي انك تفرح ان اخوك تاب وان اختك تابت
وان اخوك بيحاول لا والله يا جماعة من علامات الرقي القلبي والنقاء والارتقاء فقال فقام الناس يتلقون فوجا فوجا يهنئونني بالتوبة. ويقولون هنيئا توبة الله توبة الله عليك. حتى دخلت
فاذا رسول الله صلى الله عليه وسلم جالس في المسجد وحوله الناس. كله قاعد فقام طلحة رضي الله عنه طلحة بن عبيدالله يهرول حتى صافحني وهنأني يقولوا الناس كلها قاعدين المهاجرين يعني كلهم قاعدين والانصار. فالمهاجرين دول يا جماعة ناس فراودة. ناس عملوا حاجات تقيلة قوي
فهم شايفين يعني ما شاء الله عليك يا طالق يعني ايه هو كعب قعد من الانصار كعب. قعد خمسين يوم تائب فعصرة شديدة فالمهاجرين كانهم يعني ان هو عادي يعني حاجة عادية
تاني حاجة ان هو مش مننا قوي فما فيش صحبة يعني لي بقى ايه فكرة الجزء الانتماء الايه القديم والصداقة العالية ديت مش زي ايه الانصار مع بعضهم ودي طبع بشري موجود ولزلك النبي في الجهاد يخلي راية الانصار مع انصاري وراية المهاجرين مع مهاجرين وحتى الاوس مع اوس
ما يقولش الاوس يبقى مع خزرجي لأ يراعي محمد صلى الله عليه وسلم فطر الناس وهذا لا يقدح في ديانة الناس بل هذا يراعي النور وهو نور الفطرة لان نور الوحي اتى على نور الفطرة فزادها اشتعالا. نور على نور
المهم فطلحة الوحيد المهاجر من المهاجرين الان يسلم على اخيه. يهرول. يعني ايه يهرول؟ جري كم مرة جريت انك انك تسلم على حد تاب حتى صافحني وهنأني وهنأني يقول لي والله ما قام من المهاجرين غيره. قال ولا انساها لطلحة. وده هيبقى عنوان الدرس الجزء التاني اهمال
تراك منكسرا ولا انساها لطلحة يا سلام على الجمال يا جماعة هسألكم سؤال اللي اسمها رحاب واللي اسمها اميرة واللي اسمها شيماء واللي اسمه علاء واللي اسمه محمد واحمد هل
حواليك حد يقول ولا انساها لعلاء ولا انساها لعبدالرحمن ولا انساها لشيماء حواليك حد ممكن يقول عليك انت كده طيب انت في يوم من الايام عندك ناس بتقول عليهم كده
تقول ولا انساها لفلان الجماعة اللي عندهم اللي هم آآ الجماعة اللي انا زكرتهم في البداية اللي عندهم الزواتية ديت اللي هم بيطوفوا حوالين زاتهم. من عندهم نسأل الله العفو والعافية كبر او
اه اللي عايشين في الضحية دول دول غالبا الاجابة واضحة دول اول ما تقول لواحدة عايشة الضحية عندك حد ولا تنساها تقول ولا واحدة كلهم قل لهم والناس دي موت. يعني هتلاقي في يوم يقولوا كده وفي يوم يتغيروا تماما اللي هو كله لا ده انا عندي ناس كتير
على حسب المود وعلى حسب انت سألت السؤال امتى سبحان الله في ناس يا جماعة عندها سبحان الله! الله يعلمنا العدل الحسيب سبحانه وتعالى. ييجي يوم القيامة انسان الله سبحانه وتعالى يقول له
هل لك من حسنة لك حسنة كمان؟ يقول له لا يا رب. يقول له لك حسنة عملتها في الدنيا كده مش لقيتها مكتوبة منسية الملايكة ما كتبوهاش. دور كده يمكن تلاقي
يا سلام على الحسيب سبحانه وتعالى المعنى ده جميل قوي بيعلمنا خلق نبيل ان الانسان يتربى عليه مع العدل الا وهو الوفاء. ولا تنسوا الفضل بينكم احد الاخوة كان مسافر مع صديق لي فلما مروا بطريق كده قال له استنى استنى اركن هنا
قال له ايه؟ قال له هنا الشارع ده اهل طليقتي ونزل جاب هدايا وبتاع واشترى اكل وشرب وبتاع وشوية هدايا كده للبيت ودخل واتصل بهم وسلمهم لهم حاجة وسلم عليهم من برة برة
هو مشي بسرعة الاخ بيقول له انت ليه عملت كده؟ قال له يا اخي الله يقول ولا تنسوا الفضل بينكم ولا تنسوا الفضل شوفوا يا جماعة في واحد ممكن يكون مطلق بقاله عشر سنين وقاعد كل شوية
بيعلي تطبيق الاية دي ما هو يعني ايه ولا تنسى والاية دي مفتوحة يا جماعة طب انا كل واحد بقى يترجم عدم النسيان الفضل ده يلا. عشت معه عشر سنين خمستاشر سنة عشرين سنة
وانت عشت معها ما فيش خالص خالص لقطة ما فيش يوم اومال جبتم العيال دي ازاي وصورتوا الصور الجميلة دي ازاي وروحتوا عمركم كنتم بتتصوروا على صحن الحرم ازاي؟ وانتم في الجمرات احنا بلاش بقى اللي
ولا تنسوا الفضل بينكم. كان فيه فين بقى الفضل ده وبتاع عشان كده انا قلت لكم قبل كده ان في واحد اخ بيسأل الشيخ يوم تمانية ذي الحجة يوم التورية
يوم التورية بكرة هيبقى عرفة فالشيخ بيسأل الشيخ بيقول له يا شيخ انا زوجتي آآ انا طليقتي لم تحج لم تحل وقد كبر سنها ولن تستطيع ان تأتي ابدا للحج
فهل يجوز لي ان احج عنها طليقته يا جماعة دي طليقته بيقول ينفع يا شيخ احج عنها ده اسمه ايه ده يا جماعة؟ ده اسمه النبل العالي ده ان دي ناس شريفة دي ناس نقية دي ناس اتغسلت بغيمة الوحي
الوحي ده كغيمة زي السحاب. فامطر عليهم الحب والود والرقي فناس عادي جدا يقول لك انا مش مرتاح معك خلاص كل واحد يروح لحاله انا يا سيدي مش مرتاح خلاص انا بقى مزنب انا كويس انا وحش خلاص مش هننفع نتقابل تاني. لكن انا انسان شريف انا انسان نبيل
ولزلك يا جماعة نصيحة ليكو كل واحد منكم بيكتب في دفتر ليه في كشكول ليه المواقف الكويسة اللي جات له من حد هو متضايق منه. سواء بقى زوج اب وبت ابن ابن اخ بتاع اكتبوا المواقف
خلوا فيه كشكول كده حاولوا تعصروا انفسكم. واستحضري انك بين يدي الله موقوفة وانت دلوقتي واقفة وربنا بيسألك بيقول لك الراجل ده الولد ده الابن ده الزوج ده عمل لك ايه كويس
في يوم من الايام وتخيلي الاتي ان كل اما تقولي حاجة كويسة كل اما تقولي حاجة كويسة تاخدي درجة في الجنة اعلى. تخيلي مجرد تخيل وكل اما تقولي حاجة كويسة
تاخدي مقابل لها مسلا في الدنيا آآ ما شئت من الاموال واعصري دماغك واكتبي اكتبي. يوم من الايام جاب لي كزا في يوم من الايام وقف معي في كزا في يوم من الايام صرف علي كزا. في يوم من الايام طبطب علي بطريقة معينة
في يوم من الايام انس وحشته في يوم من الايام جبر كسري في يوم من الايام هدأ من روعي في يوم من الايام اكتبي كل اللي ممكن تكتبيه  وكل اما تحصل مشكلة
طلعي الورقة دي طلعي الورقة ديت الدفتر ده اللي اسمه حسن العهد وارفعي وبصي فيه البنات اللي بتقول انا مش عارفة ابر امي واللي بيقوله انا مش برتاح لوالدي اكتبوا الورقة دي
وشوفوها وبصوا عليها وصدقوني في يوم من الايام هتعجبكم حتى لو انفصلتم ما فيش مشكلة انك تنفصل. الحياة مش كلها اتصال نحقن فالحياة مبنية عالفراء اصلا احبب من شئت فانك مفارقه اما حسا واما معنويا
فالطبيعي ان الحياة مبنية على الفراق لكن انك تنظر في الكشكول ده حتى لو انفصلت. ليه؟ عاوز امنعه النهاردة من اولاده. عاوز اضيق عليه في اختيارات. عاوزة كزا. بص في الكشكول
بصي في الكشكول قبل القرار ده انت تبص في الكشكول كده تهدى الباب ده مهم اوي اوي فهنا كعب بيقول ولا انساها لطلحة. يا سلام على الجمال! الصحابة دول يا جماعة اتعلموا
وعلمونا احنا طبيعتنا ليه نفتكر زي اللي بيسأل السؤال بيقول ليه نفتكر المواقف الصعبة وبتتحفر في الزاكرة لان بطبيعتنا في نفس امارة للسوء احنا عندنا نفس امارة بالسوء فطبيعة النفس الامارة بالسوء دي طبيعة الزاكرة ومع وجود الشيطان مع وجود الهوى
مش هتفتكر الحاجة الكويسة دايما تفتكر الحاجة الوحشة دايما تفتكر الحاجة السيئة حاجة اللي فيها مشكلة يا جماعة يوم القيامة الله سبحانه وتعالى في كفة للحسنات وفي كفة للسيئات اتعلموا
في كفتين في هنا كافة للحسنات وفي هنا كافة للسيئات وكافة الحسنة بعشرة والسيئة واحدة طبيعة الحياة يا جماعة ليس كل الناس امة ليس كل الناس امك وليس كل الناس ابوك. مش كل الناس هيكونوا امك وكل الناس ابوك. الحياة مبنية على فيها الناس وفيها كبد وفيها مشاكل
وفيها وجماعة الحياة لن تكون جميلة الا بهناتها الا بكبدها ومن نعم الله علينا ان الله ينغص علينا الدنيا اه والله ليه؟ حتى لا نركن اليها زي بالزبط ما انت كده بان دايما تزكري ابنك وتبعديه عن الحاجات الوحشة
دايما تتكلمي عليه تغرسي فيه وتعلميه وتقولي له ايه؟ الزبالة القمامة ابعد عنها. الناس دي مش عارف دي الحاجة دي ريحتها وحشة فدايما تبعديه عن العطب. صح وتحزريه منه حتى لا يركن اليه ويلعب فيه
فاحنا سبحان الله الله آآ يعني احيانا يقدر اقداره زي موضوع الاسرى كده. ليه رجعوا تاني مقاصد كتير وحكم كتير يا جماعة شوفوا سبحان الله اي رسالة في الدنيا اي رسالة اي قدر ربنا يقدره
دي رسالة اللي قدرها العليم الحكيم. له العلم الكامل والحكمة البالغة والرحمة الشاملة. اللي قدر القدر ده فلازم تلقط بقى طيب بما انه قدره يبقى هو ايه؟ ان الله سبحانه وتعالى قدر هذا لمؤمن اذا هو يحب هذا
فالتقط بقى الرسائل طب يا ترى ايه الحكم؟ حاول تحاول تبص بقى ايه هي الحكم اللي في المشهد ده بما انك يا رب تحب الحاجة دي دور في الحكم دماغك يعني كنت قاعد في جلسة كده مع بعض الشباب. وبندردش في حاجات زي كده فبنقول سبحان الله! تعالوا نلتقط الرسائل
كده من هذا القدر فتخرج بحاجات تبقى عاوز تسجد لله سجدة شكر ان الله يلهمك ان ترى بصيص برق الحكمة برق قل لي الحكمة ده انت هتلقط لقطة والا موضوع اعمق من كده لان الحكمة البالغة احنا ما كناش نعرف الناس دي
يقدر الله علينا ان احنا نعرفهم وبعدين يرجعوا تاني طب ايه الحكمة اللي ايه اللي ممكن نستفيد منه؟ في حاجات كتير جدا فيما يخص الموضوع اللي انا يعني بسبب وحكيت القصة دي هو فكرة ايه
تكدير الدنيا عليك ان يقول لك ان الدنيا ديت مش دي الدار انك تبقى مبسوط انك طلعت فيها وماشي يعني ما هي الدنيا سجن المؤمن دنيا سجن مؤمن بس هم تلات كلمات
يعني هي كل اما تكون انت مؤمن لازم يكون عندك يقين ان الدنيا دي في الاخر هي سجن ما تتشوفش معك بقى سجن في الشارع سجن في السما سجن في الارض سجن في الجب سجن في القصر. والعيش في القصر ما هو مسجون. واللي راكب احدس عربية ما هو مسجون. ليه؟ لان هو طالما مؤمن
اه هو في دنيته مسجون ففي معاني كتير قوي ان الواحد نسأل الله ان يرزقنا واياكم العفو والعافية في الدنيا والاخرة ونسأل الله سبحانه وتعالى ان يعافينا واياكم لكن عموما آآ
بنأكد على المعنى ده ضروري استيعابه. لان تقدير الدنيا ان الله يقدر الدنيا. ان الدنيا مليئة بالكبد الكبد ده جميل يا جماعة يعني جميل بمعنى مش اللي الواحد يطلبه لأ هو اللي يجمل المشهد كله زي الليل كده ما هو انت النهاردة هيعجبك النهارده
اما شفت الضلمة حبيت النور صح؟ لكن مش هتقدر قيمة النور لو الدنيا كلها نور. مش هتقدرها خلاص انت بتقدر نعمة المية العزبة امتى لما تفقدها او ما تشوف ماية تانية
لما بتجيب ربنا يعني سبحان الله اما بتعيش فترة محروم من تكييف او محروم من نعمة ما فلما تأتي اليك بتقدرها صح فانت بتقدر يعني ايه اب يعني ايه ام يعني ايه زوج يعني زوجة يعني ابن يعني بنت لكن اما تفقد حد ولا حد يتعب بتبدأ ايه تدرك فالحاجات دي
ميزتها ان هي زي لمبة العربية كده بتنور لك بتقول لك البنزين خلص. رح اشحن بسرعة فالاقدار دي بتقول لك البنزين خلص. فيه عبادات مش هتعرف. تعبد ربنا فيها كويس
زي ما بتعبد ربنا في عبادات آآ يا جماعة في عبادة الرخاء وعبادة الشدة طبيعة البشر الا من رحم ربي يعبد الله في الرخاء عبادة اخف بكثير من العبادة في الشدة
طيب ربنا خلقني ليه وما خلقت الجن والانس الا ليعبدون. فقد يشدد عليك حتى تتمكن من الغاية التي خلقك لها انك تعبده صح فلما تعبده صح يبقى ده كان من حكم تقديري عليك الايه؟ هذا الامر. يعني هو البلاء يا جماعة ده الاختبار. بلاء الاختبار مش شرط ان البلاء دايما حاجة زاهرة
مؤذية انك ممكن ترزق ترزق بنت جميلة وهو ده اختبارك وتبهدلك. ممكن ان انت ترزقي آآ حاجة جميلة. وممكن ده يبقى البلاء ممكن يكون مال. البلاء ممكن يكون فنسأل الله العفو والعافية. المهم نرجع ولا تنساها لطلحة رضي الله عنه مراعاة المشاعر
مراعاة المشاعر المرء مما يؤذيه آآ من الحاجات اللي ممكن تأزي الانسان انك تتكلم على الناس اللي ايه اقاربه مسلا صح؟ يجي الشرع يقول ايه؟ قال النبي صلى الله عليه وسلم لا تسبوا الاموات
فتؤذوا الاحياء يا سلام بلاش تسبوا الاموات فتؤزوا الاحياء واحد ابن عمك موجود قاعد جنبك ووالده راجل كان وحش واكل الميراس عليك وبتاع. وانت قاعدة جاية لك سيرة ايه؟ عمك. فدول بقى الله يرحم عمي بقى وبتاع. انا بكرهه
حسبي الله ونعم الوكيل في اللي هو عمله. وابنه موجود قاعد حي يرزق فالنبي صلى الله عليه وسلم يقول لك ايه؟ هذا يؤزي كمشاعر الانسان ويكسره. فمش عاوزينه ينكسر ونبدأ نقول له ما لي اراك منكسرا
فالنبي صلى الله عليه وسلم يقول لك ايه؟ لا تسبوا الاموات فتؤذوا الاحياء لا تسبوا الاموات فتؤذوا الاحياء علي رضي الله عنه خطب بنت ابي جهل يقول المسود فسمعت فسمعت بذلك فاطمة رضي الله عنها ان علي رضي الله عنه خطب بنت ابي جهل وانتم عارفين ان علي لن يقدم على شيء الا بشيء احله
الله سبحانه وتعالى وهو ربنا احل له التعدد فهو رايح عاوز يتزوج زوجة تانية ولا يعلم عن صحابي انه اكتفى بامرأة واحدة المهم علي رضي الله عنه خطب بنت ابي جهل
سمعت بكده مين؟ فاطمة رضي الله عنها. فاتت النبي صلى الله عليه وسلم فقالت يزعم قومك انك لا تغضب لبناتك. يعني تقول له يا رسول الله بتقول له يا ابي انت هو انت مش بتغضب لبناتك ولا ايه
وهذا علي رضي الله عنه ناكح بنت ابي جهل رايح يتجوزها فقام النبي صلى الله عليه وسلم. يقول المسور فسمعته حين تشاهد شوفوا مراعاة المشاعر قال اما بعد اه قال ان فاطمة كلام كتير منه ان فاطمة بضعة مني واني اكره ان يسوءه
والله لا تجتمع بنت رسول الله صلى الله عليه وسلم وبنت عدو الله عند رجل واحد. الله اكبر. فترك عليه الخضة بعد ما خطبه كده ترك الامر كله فشوفوا سبحان الله
النبي صلى الله عليه وسلم يقول سم في رواية يقول واني لست احرم حلالا ولا احل حراما ولكن والله لا تجتمع بنت رسول الله وبنت عدو الله ابدا. طبعا اللي في قلوبهم زيغ
ويتبعون ما تشابه قاعدين يمسكوا الاحاديس دي يقولوا شوفوا اهو اهو النبي صلى الله عليه وسلم آآ رفض التعدد لبنته وهذا قدح خفي في النبي بدون ما هم يشعروا صلى الله عليه وسلم. يعني انتم كأنكم كأن اللي بيقول كده بيقدح في النبي يقول ايه
عادي يعني اه هو يقبل التعدد على غير عياله. لكن عياله هو لأ. ما هو ده مآلات الايه؟ الكلام كهزا كلام فاسد لفساد الفهم اصلا النبي صلى الله عليه وسلم قال لست احرم حلالا ده طبعا ده ده حلال
لكن الفكرة فين؟ في علة. ايه هي العلة ان النبي صلى الله عليه وسلم يقول ان الجمع بين بنت نبي وبنت عدو الله هو ده الشاهد العلة يا جماعة ان هي بنت ابو جهل
تشعر كده ان ابن موسى هيتجوز بنت فرعون فالنبي صلى الله عليه وسلم هذا الامر فيه ايزاء لمين لرسول الله فخشى النبي صلى الله عليه وسلم ان الايزاء ده ان الايزاء ده
اللي هيتسبب في فعليه يهلك. لان من اذى رسول الله من اذى رسول الله هلك فلشاكمال شفقته صلى الله عليه وسلم على علي قال له لأ ما تقعش في شيء تأزيني
ما تقعش في شيء دي تؤزيني فالمعنى ده مهم جدا جدا جدا ان النبي صلى الله عليه وسلم يراعي مشاعر آآ فاطمة رضي الله عنها برضو من ضمن الاشياء وان النبي صلى الله عليه وسلم يراعي يعني مشاعر الناس في ادق التفاصيل. اتكلمنا المرة اللي فاتت في الضيافة
وهم بيضيفوا فيهم. يعني بيضيفوا ايه؟ الناس واللي عاوز يعزم حد والكلام ده. النبي صلى الله عليه وسلم كان يراعي جدا التفاصيل ديت. صح طيب تعالوا نشوف كده مراعاة النبي صلى الله عليه وسلم
للناس الكبيرة في السن احيانا في واحد يكون كبير في السن تعمل معه موقف تكسره. تضايقه سبحان الله  النبي صلى الله عليه وسلم يقول من اجلال الله اكرام للشيبة المسلم. ان من اجلال الله اكرام ذي الشيبة المسلم
وما يقولش بس لا ده كان فعله صلى الله عليه وسلم في الاكرام لا احيانا نبقى قاعدين في مجلس يبقى الوالد قاعد والوالدة قاعدة او مسلا في حد كبير في المسجد قاعد ولا اي اجتماع فتلاقي ناس كبيرة في السن
فنيجي نتكلم ايه اللي يحصل؟ تلاقي الصغير عاوز يتكلم الاول ده مع انه مخالفة لهدي رسول الله صلى الله عليه وسلم ده يا جماعة مش عاوز اقول قلة ادب لان قبل ما تكون قلة ادب هي قلة وعي وقلة عقل
لان اللي يتكلم وسنه اصغر من الكبار لأ ان الكبار يتكلموا الا اذا اذنوا واذنوا له في الكلام. ياخدوا رأي الناس اسمع لو الرأي الكبير ثم تكلم انت ودي من الاخلاق النادرة اللي البيوت بتتربى عليها دلوقتي
ان البيوت تتربى النهاردة ان اخوك الكبير يتكلم. او عمك يتكلم. طيب شوفوا خالك الاول وانت هيسمعه. انا ما بقولكش اسمع كلامه. لا انا اقول لك مش بقول لك يعني
طبق كلامه او قاطع كلامه. بيقول لك اسمع مجرد بس تسمع. اسمعه الاول. خليه هو يتكلم الاول وسبحان الله النبي صلى الله عليه وسلم يقول اراني في المنام اتسوك بسواك
يعني النبي صلى الله عليه وسلم شاف رؤيا انه ايه بيتزوج بسواك فجزبني رجلان احدهما اقدر من الاخر تناولت السواك الاصغر منهما. يعني النبي صلى الله عليه وسلم بيقول فيه اتنين دخلوا علي فشفتهم
طلعت السواك اديته للواحد ايه الصغير. فقال فناولت السواك الاصغر منهما. يعني دي تسواك للايه؟ للي سنه اصغر فقيل لي كبر اي قال له جبريل كبر فدفعته الى الاكبر الله اكبر
شوفوا حتى في الرؤية صلى الله عليه وسلم يعلمه جبريل يبدأ به طيب اسماء بنت ابي بكر بتحكي موقف يقول لنا قد ايه مراعاة المشاعر حتى لا تنكسر. هذه القلوب التي تسكن فيها هذه المشاعر. لان القلب اذا انكسر
سالت منه المشاعر يقول لك تقول فلما دخل النبي مكة ودخل المسجد اتاه ابو بكر بابيه يقوده. يعني جاي يسلم يعني فلما رآه رسول الله صلى الله عليه وسلم يا سلام على الجمال! قال هلا تركت الشيخ في بيته حتى اكون انا اتيه
تي شوف النبي صلى الله عليه وسلم بيقول ايه هلا تركت الشيخ في بيته حتى اكون انا اتيه فيه والمعنى ده نبيل جدا جدا جدا وانا انصح اخواني الاطباء انه يترفقوا ويتلطفوا ويهدوا شوية
يهدوا شوية دي انا بقولها ايه وانا يعني عاوز اشد عليهم يعني في واحد بيقول لك انا والدي راجل كبير. حد كبير في السن بتاع سواء في المستشفى او في البيت
فكرة انك لأ انا ما بروحش لحد وانا هو ييجي وبتاع يا سيدي مرفق ان استطعت انا ما بقولش ان ده يبقى مفتوح اربعة وعشرين ساعة والدنيا على البحري لأ بس ان استطعت
ان تأتي هؤلاء فافعل هلا تركت الشيخ في بيته حتى اكون انا اتيه فيه معنى ده نبيل انك تكون عنده كده احيانا بيكون فوق في العناية ويكون يعني بيعاني وانت قاعد يعني بتحاول تتسول
آآ ان الطبيب يلقي عليه نظرة انا اعرف طبيب كان ييجي يزور اه حد من الناس اللي كنت انا اتابعه يقول لي بص انا عارف ان ان الحالة خلصانة طبيا خلصانة. بس انا اتي فقط لان هو بيرتاح اما انا باجي
فانا بحتسب ان هو يرتاح بس هو بيرتاح اما بيجي يشوفه. انا عارف طبيا الموضوع انتهى. قدامي كده بورقة وقلم انا لا املك شيء. خلاص الطب ده خلص. المرحلة دي. اللي باقي
ايه اللي باقي اللي انا ادخل عليه خلاص هزا يسعده انا اسعده ويجي رغم ان هو حد كبير قوي قوي قوي. لكن يا جماعة انك تكون كبير في الطب وصغير في الاخلاق دي
انت لسه قدامك كتير اوي لان الطب هو زي ما هو بيعالج الطب المفترض طبعا دي مدرسة مشهورة جدا كنا اتكلمنا مرة مع شباب في الطب يعني ازاي تكون صاحب رسالة
ان الطبيب بيعالج تلت حاجات. بيعالج الجسد وبيعالج الوعي وبيعالج النفس بيعالج الجسد من المرض اللي ظاهرا كسبب وبيعالج الوعي ان بيديك معلومات عن المرض اللي انت فيه معلومات تتناسب مع وضعك
وبيديها لك بطريقة تتناسب معك وبيعالج روحك ونفسك الابواب دي لو ان الامر بيد الانسان لا يمكن انسان يمارس الطب الا وهو لديه هذه الادوات فالنبي صلى الله عليه وسلم وهو من هو
بيقول ايه؟ هلا تركت الشيخ في بيته حتى اكون انا. وانتم تعلمون من هو انا هو محمد صلى الله عليه وسلم انا اتيه فيه ليس من امتي من لم يجل كبيرنا. انت بتحس كده وانت كطبيب وداخل حد كبير
والله اعرف بعض الدكاترة الافاضل طبعا في افاضل كتير جدا يعني اول ما يلاقي حد سنه كبير يدخل عليه يقوم. ويفتح له هو الباب وفي بعض الناس الذي لم يهزبه لا دين ولا بيت
لا بيت خرج ربى الانسان ده ولا هو ملتزم بالايه؟ بالرقي ده. هتلاقيه قد اصغر من اولاده والتاني داخل يتسند خلاص اقعد هنا يا حاج هي بتشتكي من ايه؟ وبيكلمه بطريقة
نسأل الله ان يربي هؤلاء ويهزبهم المهم فالنبي يقول هذا الخلق النبيل هلا تركت الشيخ في بيته حتى اكون انا اتيه؟ قال ابو بكر يا رسول الله هو احق ان يمشي اليك من ان تمشي انت اليه
يقول ابو بكر فاجلسته بين يديه ثم مسح صدره ثم قال له اسلم فاسلم. سبحان الله انتم مدركين ان كل ده ولم يسلم بعد كل اللي قاله النبي صلى الله عليه وسلم ده وهو لسه ما اسلمش
ثم مسح صدره ثم قال له اسلم فاسلم يا جماعة ودي بردو من ضمن الافات بتاعة التعليم الرأسمالي والسيطرة الدنيوية على التعليم بعض الناس يقول لك يا اخي شف مهارات التواصل الناس اللي عندها ولع واه ولع بالغرب وهلع من الايه؟ ان الوعي
هلعة خفي يعني دايما يتكلموا على الحاجات دي يقول لك شوف يا اخي مهارات التواصل شوفوا الزوقيات شوفوا الاتيكيت شف كزا شف كزا شف كزا يا جماعة انا ما اشوفهاش كده. انا كمسلم ما ينفعش اشوفها كده
امال انا اشوفها ايه انا شايف ان الحاجات دي يا جماعة انا ما بعملهاش عشان اكسب الراجل ده لأ لا يا جماعة مش ده رقم واحد في حياتي. انا ما بعملش كده مع حد كبير عشان ده راجل اكسبه. دي حاجات من الحاجات رقم تسعة. امال انا بعمل
من الكلام ده ايه؟ انا بعمل الكلام ده لان عبد فانا افعل هذا لا لكي ازكر ولا ليشهر ولا ليشكر. امال بتعملوا ايه؟ اللي هو اؤجر بس انا بعمل الكلام ده عشان اؤجر يا جماعة. اما اللي هيعمل عشان يزكر او يشهر او يشرف يشكر
ده انسان مسكين ده اللي عايش في بير التنمية البشرية عايش في القاع الجب ده خلي عندك مهارات التواصل دي عشان الناس وعشان الناس خليك دايما مع الناس وطوف حوالين الناس
عشان كده هتدلك طول عمرك عايش في وهم ده وهتروح وهتلاقي نفق ضلمة وهترجع. بس الله اعلم اما ترجع بقى تلحق النور ولا هترجع. وانا سبحان الله دي التجربة يا جماعة. اللي
طلبت اللطات دي ما بيرجعش زليل لازم دم مخدوش عامل زي اللي اتضرب مطوة كده اتضرب مرة ايه بسكينة كده يبقى في اسار الخياطة في ايدك خلاص لزلك من الجمال قوي انك تنشأ على الواحد بدري
سبحان الله  في ناس كتير سايبة كل اللي انا بتكلم فيه ومسكه في قضية ايه ابو بكر واضية فاطمة وعلي وكانت بين مراته مسلمة بنته مسلمة ولا مش بنته مسلمة انتم شاغلكم ليه بنت ابو جهل
ما انتو شايلكو ليه ده انت وجعت سبتو الدرس كله عشان تعرفو يا جماعة انتو بتدورو على ايه برضو دي من ضمن الحاجات يا جماعة لا تدخلوا قبوركم ولديكم كره لبعض ما انزل ربكم
اوعوا اوعي تخشي قبرك وعندك مشكلة مع شيء ربنا انزله من فوق سبع سموات هو ده المحك خش في الموضوع ودي بقى اللي انا بعمله دلوقتي اسمها عقلية الصدمة اه انتم لفوا ودوروا في الاخر هتخشوا قبرك لوحدك. والتراب هينزل عليك
وهتقابلي الملايكة شوفي بقى شوفي بقى انت كارهة بعض ما انزل ربك ولا لأ؟ والله لو مش كارهة ما هتلاقي ان الاسئلة دي بتقل جدا عندك. واللخبطة دي بتقل اوي اوي عندكم
فريحوا انفسكم يا جماعة واهدوا كده واستهدوا بالله. النبي صلى الله عليه وسلم قال انا بنتي ما تجتمعش مع بنت. فالموضوع انساب وموضوع خلاص هنا يعني يبقى جد الولد ده مين ؟ جده النبي وجده ابو جهل
خلاص؟ لا مصممين نلف في حتة عشان نمسك منها حتة خلاص وبعدين اجي اقول ايه؟ ابص اهو. النبي صلى الله عليه وسلم ما جوزش بنته والكلام ده كله والقصة دي كلها. انت حاسة انك هتقابلي ربنا
عاوزة تقابلي ربنا ويكون هو ده دليلك وهو ده بتاع انت عارفة كويس يا جماعة تسعة بلاش تسعة وتسعين في المية. خمسة وتسعين في المية من الاخوات اللي قاعدين يلفوا ويتكلموا في الموضوع ده ازواجهم مش هيعددوا. اخرهم يهددوا ولن يعددوا
فريحي دماغك انت برة المشهد ده هيحصل تعدد عندك ولا هيحصل اي حاجة بس كل الموضوع صاحيين نايمين في الموضوع ده وهنقابل ربنا وعندنا الموضوع ده كبير وضخم ونتحاسب بقى على ايه؟ فاتورة كبيرة قوي. طب ليه
من الاشياء الجميلة قوي ان مراعاة الشعور النبي صلى الله عليه وسلم اه في موضوع صاحب المنزل بيكون بطبيعته انا داخل ازور حد. الطبيعي ان انا اكون في بيته آآ معنا تحت سلطانه صح؟ طيب لو انا لو تعديت السلطان بتاعه ده
ده هيكون ايه؟ هيكون قدر من ممكن من الاشياء اللي تكسر قلبه. بعد ما انا انزل يقول ايه؟ الناس دي مش الناس دي قلة الادب. الناس ديت ما عندهمش كزا
الناس دول كسروا مشاعري. الناس دول احرجوني. الناس دي كزا. الناس دي كزا. صح ييجي ييجي الشرع يقول لك ايه بقى لا تؤمن الرجل في اهله ولا في سلطانه ولا تجلس على تكرمته في بيته الا ان يأذن لك او باذنه
يا سلام على الجمال يقول لك ما تقعدش في مكان ولا تؤم الرجل في بيته الا بازنه هو اللي يقول لك تقعد فين وبتاع انت عارف مسلا ان صاحب البيت ده بيقعد في المكان ده. يدخل يعمل كوباية الشاي ولا بيجيب تحية يرجع يلاقيك قاعد في مكانه. طب انت هو ازن لك
واستأزنا في فرق بين واحد يقول لك يا جماعة اقعدوا في المكان اللي انتم عاوزينه لا ده في ناس ممكن ترجع داخل تجيب لهم الشاي ايه اللي ماسك رمود التكييف؟ ايه اللي ماسك رمود الشاشة؟ واللي بيلعب في اللاب
وفي رواية واحد بيفتح موبايلك وفيه واحد لقى الدنيا كده حر بيفتح البلكونة وفيه واحد لقى كده النشير بتاع فبيلم النشير كمان يقول لك طب دخل ده جوة. الله الله الله
ايه الكهف ده كله القصة دي كلها بتكسر قلوب الايه؟ صاحب البيت. صح؟ تكسر قلب صاحب البيت فيأتي الشرع يمنع الباب ده تماما حتى سبحان الله في الدابة اه بريدة يقول بينما النبي صلى الله عليه وسلم يمشي اذ جاءه رجل ومعه حمار
فقال يا رسول الله اركب وتأخر الرجل. يعني الراجل رجع ورا خالص وساب المكان اللي قدام للنبي صلى الله عليه وسلم. قال النبي لانت احق بصدر دابتك انت احق بصدر دابتك ام بصدر دا يعني بايه؟ اللي في الاول يعني. الا ان تجعله لي
قال قد جعلته لك فركب النبي صلى الله عليه وسلم ديت شف حاجة بسيطة خالص بس كان ممكن تكسر قلب انسان. ازاي بقى واحد واخوه جايين يقابلوك بالعربية بتاعتهم فاخوه نزل يجيب حاجة ساقعة. فانت نازل من البيت. تروح راكب قدام جنب ليه
جنب السائق هو احد الملاك للعربية فالتاني يرجع يلاقيك قاعد قدام فيركب ورا صح؟ موقف بسيط وبيتكرر كتير قوي. اه ده من خلاف الهدي ده من خلاف هدي النبي صلى الله عليه وسلم. ليه
لان هم احق بصادر الدابة. هم الاصل ان هم يقعدوا قدام الا ان يجعله لك. كما قال النبي صلى الله عليه وسلم. هو اللي يقول لك اتفضل يلا اقعد اقعد قدام. اقعد عادي
سبحان الله! حاجة بسيطة جدا اهي. اه. طب انتم تعرفوا ناس ياما ناس اتضايقت من الحاجات البسيطة دي ولا لأ في ناس ممكن تتضايق من الحاجات البسيطة دي وقابلتموها في حياتكم بل انتم حضراتكم نفسكم ممكن تلاقوكم الحاجات ديت خدشت فيكم قبل كده؟ اه
الشريعة تأتي تلغي التراكمات دي هتقفل الباب بدري سبحان الله مراعاة المشاعر في مجال التعليم والعلم النبي صلى الله عليه وسلم يجي واحد عاوز يسأل سؤال احيانا في اسئلة بيبقى فيها قدر من الحياء
احيانا المشكلة بتكون فيها قدر من الحياء. فيها قدر من الايه من ان انا مكسوف اتكلم يعني علي رضي الله عنه كان عاوز يسأل النبي صلى الله عليه وسلم سؤال. لكن لو اتكلم بوضوح قوي وتفاصيل قوي ممكن يتحرج فيتكسر. والنبي صلى الله عليه وسلم لا
ان يكسر انسانا مسلما فبيقول كنت رجلا مزاعا فاستحييت ان اسأل النبي صلى الله عليه وسلم فاستحييت ان اسأل رسول الله اذكسفت فامرت المقداد ابن الاسود ان يسأل النبي صلى الله عليه وسلم بمكان ابنته لمكان ابني يعني النوايا فاطمة
بنت النبي صلى الله عليه وسلم عندي فما استحييت فقلت ايه المقتاد يسأله فقال النبي فيه الوضوء. يا سلام يا سلام على المشاعر ما تعرفش انك تراعي مشاعر ايه؟ شوفوا
المقداد هنا بيعمل ايه؟ بيراعي مشاعر اخوه اللي يجي يقول له معلش انت ممكن تسألني انت النبي صلى الله عليه وسلم السؤال ده لان هو زي مسلا في واحد يقول لك معلش انت ممكن تسأل انت الاخ فلان. السؤال ده لان هو يعرفني انا كويس ويعرف اسرتي ويعرف مش عارف ايه والكلام ده
اولا انا هستحي اسأله ففي استعمال الادب في ترك المواجهة مما يستحى منه عرفا ومراعاة هذا الامر الباب ده مهم جدا جدا يا جماعة اه مراعاة شعور الجاهل والرفق به انس رضي الله عنه. بيقول بينما احنا قاعدين في الجامع بينما نحن في المسجد مع رسول الله صلى الله عليه وسلم
حصل موقف عجيب اوي اوي اوي  الاعرابي ده عمل موقف غريب قوي لي هو موقف الغريب ده جاء فبال في المسجد لا اله الا الله ده لو كان حصل ما كنشي عدى سبحان الله
في عصرنا وايامنا دي الراجل ده قام يبول في المسجد فقام اصحاب رسول الله صلى الله عليه وسلم. قالوا مهما يعني ايه ده؟ ايه ده فقال النبي لا تزرموه دعوا على الصبوه. اللي حصل حصل
طيب هو ده شفقة بس هي دي شفخة بس ولا وعي برضه يعني ده مجرد شفقة ولا وعي يعني انت لما تشوف الموقف ده تحسبه كده ان هو ياه على الرحمة وتسكت ولا وعي
وعي عالي اوي اوي اوي اوي اوي افهموا كل اخت عندها ولد صغير ابنها عمل حمام هي مقعداها على حجرها ولد لسه صغير وبتدربوا مش عارف على ايه المهم يعني ما فيش بامبرز ولا بتاع ولسه عمل حمام على نفسه
فهي شايلاه على ايه على ايديها او شايلاه حطاه على حجرها فعمال يعمل حمام على نفسه تعمل ايه تسعين في المية من الامهات العقلاء اللي اتربت على يعني ايه فاهمة امومة كويس تعمل ايه
تسيبه لغاية ما ايه؟ يخلص لباء لان هي لو اتحركت اه خلاص بقى الدنيا الصلاة كلها هتكون ايه هتكون صاحبنا الطيب ده هيكون وضع اثار قبل رحيله الى الخلاء فيها
صح خلاص هتعمل ايه؟ ما اللي حصل حصل. سيبه بقى وبعدين بقى غير الخضة والفزعة وتحسس الولد ان ايه يا جماعة فيه فيه حد هيصة وبتاع صح دي الامهات اللي عندها قدر من الاتزان والوعي
ويا جماعة انك انك تكون متزن طول حياتك ده حاجة والجمال كله في وقت الازمة ده حاجة تانية خالص. وقدم موقف حاجة تانية ففي الموقف ده النبي صلى الله عليه وسلم قال له انها تجري عليه خلاص هو استلم الطريق. ده هتقطع عليه باولاته هيبهدل الدنيا وتنتشر النجاسة
فالنبي صلى الله عليه وسلم قال لا تزرموه دعوه يا سلام وتركه حتى بال. ثم ان النبي دعاه صلى الله عليه وسلم. بعد ما خلص قال له تعال طبعا المساجد يا جماعة زمان ماشية ازاي عشان بردو انتم تتخيلوا المسجد مش زي المسجد دلوقتي انتم السجاد ايراني والتكييف مش عارف ياباني والدنيا ايه يعني لا لا لا الدنيا
تكاتيب بسيطة خالص هو عبارة عن آآ الارض حصى حصى نضيف شوية كده ورمل وان دائرة داير عدمني الخشب بتاعها خشب الايه؟ النخل وكده فالدنيا زي عشة كده يعني حاجة بسيطة خالص. هي دي بيوت
وحياتهم هو الراجل شايف ايه؟ شايف هو ايه الفرق بين الحتة دي والحتة دي؟ اللي انا عديت رجلي يعني فهو راجل مش فاهم اوي وبعده الزهني يعني ما جابوش ان هو يلقط الحاجة دي
فقال له النبي ان هذه المساجد لا تصلح لشيء من هذا البول ولا القذر انما هي لذكر الله عز وجل والصلاة وقراءة القرآن. يا سلام يا جماعة! قاعدة القواعد الف
يعني حبب ثم عرف ثم عنف اول حاجة الف خل في الفة بينك وبين اللي عاوز تربيه اللي عاوز تغير سلوكه ثم عرف انك تعرفه الصح من الخطأ وتتأكد انه عرف. ودي قاعدة مهمة قوي في التربية حتى في المدارس
حببوا الاولاد في المدرسة حببوهم في المدرسين حببوهم في المادة حببوهم الى الحب حب وبعد ما يحب يبدأ يعرف نتعرف على المادة دي. وتتأكد انه عرف صح سم تبدأ تدخل في مرحلة الايه بقى
التعنيف النبي صلى الله عليه وسلم لما قال دعوه لا تزرموه هنا الف خلاص جاب قلبه يعني انت حاول كده تستحضر انك مكان الراجل ده وقعدت ابص كده هتقول ايه؟ الله! الراجل ده ايه الجمال ده
خلاص الراجل ده ما شاء الله عليه. الراجل ده طيب قوي. الراجل ده رحيم اوي. الراجل ده صح فهمها كده وبعدين بعد ما تخلص يناديك ويقول لك ايه بص المساجد دي ما ينفعش فيها اللي انت عملته ده المساجد ديت معمولة عشان كزا كزا كزا
وبعدين فامر رجلا من القوم فجاء بدلو من الماء فشنه عليه قالوا هاتوا مية وبتاع ونضفوا المكان ده الاعرابي بيقول ايه بقى؟ بابي انت وامي الم يؤنب ولم يسب جابوا خلاص بيقول لا سبني ولا شتمني
درجة الراجل ده في احد الروايات قال اللهم ارحمني انا ومحمد ولا ترحم احدا معنا الراجل ده يا جماعة شاف ايه عشان يقول ما ينفعش الرحمة تتوزع. هو المفترض ياخدها كلها. وما فيش مشكلة لو انا جيت معه
انت ممكن تعمل موقف في حد من جمال رحمتك ان كانه يقول الدعاء ده ايه يا عم انت عملت فيه ايه سبحان الله! المعاني ديت بتفرق كتير قوي. في مجموعة من الشباب راحوا يتعلموا عند النبي صلى الله عليه وسلم. يراعي انكسار قلوبهم ومشاعرهم
ما لك بن الحويرز كان منهم. بيقول انا اتيت النبي اتينا النبي صلى الله عليه وسلم ونحن سبب مقاربون يعني سننا كده سن شباب يعني. نتكلم بقى في بداية ايه؟ نهاية سنة ولا بداية جامعة كده سننا قريب
فاقمنا مدة عشرين يوما وليلة. قعدنا قد ايه؟ عشرين يوم وليلة. يعني كم اسبوع بنتكلم تقريبا في تلات اسابيع قاعدين مع مين دي مجموعة من الصحابة من الشباب قاعدين مع مين
قاعدين مع رسول الله ومع اصحاب رسول الله. لكن تتخيل انك في مكان فيه ابو بكر في عمر في ابو عبيدة في عثمان في علي في خالد في والطقم ده حاجة يعني نجوم تتلألأ درر منصور في المدينة
طيب دول كلهم اللي حواليك وانت في المسجد مسجد مين؟ مسجد المدينة. يا سلام مين اقرب جار لك محمد صلى الله عليه وسلم؟ شوفوا الجمال ده وقاعد قد ايه؟ تلات اسابيع
اه يعني علم شرعي والدنيا فوق اوي صح كان رسول الله رحيما رفيقا. هو بيقول كده. طب ليه قل قال الجملة ديت؟ هو عنون اللي جاي. عاوز يقول لك على حاجة كده
ولكن رحيم اوي. طب هيقول ايه؟ يقول فلما ظن زن مجرد زن انا قد اشتهينا اهلنا او قد اشتقنا سألنا عما تركنا بعدنا. هو انتم مين اللي انتم سايبين مين هناك في البلد
فاخبرناه فقال ارجعوا الى اهليكم فاقيموا فيهم وعلموهم وامروهم. يا سلام على الجمال واحد يقول لك يا اخي هو في حد يسيب المكان ده؟ هو في حد يسيب الشيخ؟ مش عارف ايه؟ ايه يا جماعة سابوا النبي صلى الله عليه وسلم قال لهم سيبونا. روحوا يلا لاهاليكم
ليه؟ لان دي فطرة ربنا فطر الناس عليها. دي مشاعر ان الانسان يا جماعة شف مهما تستمتع في اي حتة في العالم. في الاخر ترجع بيتك متعة خلاص هو بيتك مريحك. بيتك انسك. ولزلك سوى الله بين الخروج من البيت والقتل في سبيل الله
انك تخرج من بيتك دي حاجة كبيرة اوي اوي اوي لزلك من المعاصي الكبيرة انك تخرج انسان من بيته او تكون سببا في هذا مراعاة شعور واحد انت عاوز تعلمه هو نسي امر. فازاي عاوز تقول له الامر ده وتعلمه اياه بس بدون ما تجرحه بدون ما تكسره
في راجل عطس عند الايه عبدالله ابن المبارك وما حمدش ربنا فقال له ابن المبارك بيقول ايه بقى ايش يقول العاطس ازا عطس يا جماعة هو العطس اما بيعطس بيقول ايه
يعني كانه بيتزاكر الحديس فقال الرجل يقول الحمد لله فقال له يرحمك الله فعجبنا كلنا من حسن ادبه. محمد ابن حميد بيقول احنا كلنا تعجبنا من حسن ادب من من ابن مبارك ده يا جماعة
حاجة كبيرة اوي اوي اوي اوي اوي ابن حجر يقول لم يسبقه الصحابة الا بالرؤيا يعني هم سابوه بايه ان عينهم اكتحلت برؤية رسول الله. عبدالله بن المبارك اه زهبي كان له كتاب اسمه قد نهارك مع ابن المبارك
مبارك ده العلماء قعدوا في يوم من الايام ابن مبارك ده يا جماعة كان فاتح تجارة راجل اعمال ميسور جدا فاتح تجارة ليه؟ عشان ينفق على اربعة يقول لولا اربعة وخمسة
ما فتحت هذا الباب بس عشان ينفق على السفيين والفضيل وفيه حاجة كده هو في عمق كده يعني انت ممكن تعمل مشروع بس اتوه لمعلمين القرآن اللي في الحي عندي
ولو الناس دي مش موجودين انا والله كنت هقفل الباب ده  سبحان الله الموقف ده من ابن مبارك وسؤاله للعاطس فيه رفع للحرج. ودي من ضمن الحاجات انك تراعي انكسار اللي قدامك
مراعاة شعور المحتاجين حتى الواحد اللي محتاج ابو سعيد الخضري بيقول رضي الله عنه بينما نحن في سفر مع رسول الله صلى الله عليه وسلم اذ جاء رجل على راحلة له
واحد جاي على راحله فجعل يصرف بصره يمينا وشمالا فقال النبي من كان معه فضل ظهر فليعد به على من لا ظهر له ومن كان له فضل من زاد فليعد به على من لا زاد له
فذكر من اصناف الناس ما ذكر حتى رأينا انه لا حق لاحد منا في فضل. شوفوا الكلام بيقول ايه صلى الله عليه وسلم النبي صلى الله عليه وسلم هنا شاف واحد محرج ان هو عاوز يطلب من الناس السؤال
فبدأ يطلب الرجل ده قعد بيبص كده انت عارف مسلا اما تكون انت في اعتكاف مسلا او في مكان ومش لاقي ازازة مية او مش لاقي مكان تنام عليه او مش لاقي مخدة تسند بيها وكده بعد ما بتبص
الناس اللي معها فانت محرج انك تقول لكن القائد المحنك المربي لازم يكون مدرك هنا النبي صلى الله عليه وسلم لاحظ على ما هو على وجه هؤلاء وتنبه له. فهم النفسية بتاعتهم كويسة. فقال ايه
قال اللي عنده اي حاجة زيادة اللي عنده فضل زهر فليعد بها على من لا ظهر له. يعني انت راكب العربية بتاعتك. فيه مكانين ورا. صح؟ اه وفيه ناس مش لاقية؟ اه خدهم معك
ان امنت الطريق وامنت هؤلاء خلاص؟ طيب انا معي آآ مسافر ومعي تلات آآ تلاتة بسكوت مسلا او تلات شكولاتة. تلاتة بيبس وفي طفل وبتاع كده جنبي انا احتياجي واحد او اتنين بس سايب واحد للاحتمال احتاجهم. ادي الايه؟ الزيادة ديت لغيرك
فبيقول النبي صلى الله عليه وسلم قال كده عشان ما يحرجش الراجل الحاجة اللي هو عاوزها ايه ويقول يا جماعة ادوا له كزا لأ توسع جدا صلى الله عليه وسلم حتى يراعي مشاعر هذا الرجل
صلى الله عليه وسلم من ضمن الحاجات المهمة قوي احيانا ان في واحد يكون نفسه الخير بس مش عارف يعمله. صح فتلاقي نفسه بتتكسر فيجبرها رسول الله صلى الله عليه وسلم
ابو هريرة يقول انتدب الله يقول النبي صلى الله عليه وسلم انتدب الله لمن خرج في سبيله. يعني اي واحد خرج في سبيل الله لا يخرجه الا ايمانا بي وتصديق برسله ان ارجعه بما نال من اجر او غنيمة او ايه؟ او ادخله الجنة
ولولا ان اشق على امتي ما قعدت خلف سرية تغزو في سبيل الله. ولكن لا اجد حمولة ولا اجد ما احملهم عليه ويشق علي ان يتخلفوا يا سلام على الجمال! يقول انا مش عاوز اشد عليهم واقول لهم لازم كلكم تخرجوا اي غزوة انا هاخرجها كلكم تخرجوا معي
فبيقول لولا المشقة دي انا كنت ايه؟ خرجت فبيقول ايه بقى؟ فيشق علي ان يتخلفوا عنه وبيقول لهم وهم راجعين من المدينة. من غزوة تبوك ان بالمدينة في ناس كانت نفسها تطلع تجاهد مع النبي صلى الله عليه وسلم. ما عرفوش يطلعوا. فيقول ايه
انت لك تتخيل انك واحد من دول طلعوا هم تبوك قعدوا عشرين يوم ورجعوا وصورة كاملة سورة التوبة تمجد في بعضهم. وتحذر من ايه؟ من المنافقين وانت مسكين ما عرفتش تطلع
ايه شعورك ايه شعورك والنبي صلى الله عليه وسلم راجع وهم كلهم مبسوطين ان هم ربنا وفقهم. وان ربنا سبحانه وتعالى يقول لقد تاب الله الله سبحانه وتعالى بيقولوب لقد تاب الله على النبي ياه ايه الجمال ده
بقى المعنى ده يا جماعة الراقي ده ده بسهولة انك تعديه ان تاب عليهم وعلى الانصار وعلى المهاجرين وتفصيل التفصيل التفصيل وجع رهيب رهيب انا لا اتحمله اصلا وانا بحكيه
فما بالكم لو انا كنت احد الافراد دي شوفوا يقول النبي صلى الله عليه وسلم ان بالمدينة لرجالا ما سرتم مسيرا ولا قطعتم واديا الا كانوا معكم حبسهم المرض او حبسهم الازن. لو بيتخيلوا لو انا واحد منهم
واتقال لي ان النبي صلى الله عليه وسلم قال كده بالله عليكم قولوا لي هيكون شعوري ايه على فكرة ده النبي لسه قايل لنا ان بالمدينة لرجال ما سرتم مسيرا ولا قطعتم واديا الا كانوا معكم. حبسهم. مش كان
ممكن ممكن ممكن. يتقال ان بالمدينة للرجالا اخذوا مسل ما اخزتم لانهم حبسهم العزر مش ممكن كان الجملة دي تتقال وبتكفي صح يعني كان ممكن الجملة تتقال بالطريقة المجملة دي. لكن لأ يفصل صلى الله عليه وسلم. لان كل تفصيلة فيها جبر خاص
به القلوب شوفوا واصلة الفكرة دي سبحان الله فيقول النبي ما سرتم مسيرا ولا قطعتم واديا ما تتخيل بقى احنا سيرنا قد ايه عشرين يوم طالعين نازلين وندخل وسط الجبال وننزل وسط الوديان ونطلع ونعمل وحر
كرب وشدة وبتاع فالنبي صلى الله عليه وسلم ما سرتم مسيرا نكرة اي السير ولا قطعتم واديا. اي الا كانوا معكم. حتى مش اخذوا الاجر. كانوا معكم. معك زيك زيهم
حبسهم العزر سبحان الله مهم قوي انك دايما تذكر نفسك. لو كان لي مال مثل مال فلان لانفقت في سبيل الله لو كان لي لسان مثل لسان فلان لأطلقته في الدعوة الى الله
لو كان لي لو كان لي لو كان لي حتى تأتي يوم القيامة يقال لاصحاب الاموال ان معكم لاقوام ما انفقتم درهما ولا دينارا الا كانوا معهم ويتقال للدعاة ان معكم
اقواما ما تكلمتم بحرف ولا سافرتم ولا قطعتم شبرا الا كانوا معكم يا سلام على الجمال دوت لاويه علينا المعنى ده في قلوبنا طبعا كتير قوي من المشاعر لسه باقية
فسامحونا ان احنا يبقى فيه مجلس تالت نتكلم فيه  عن ما لي اراك منكسرا فاسأل الله سبحانه وتعالى ان يرفع قدركم وييسر امركم ويشفي صدورنا وصدوركم ويذهب غيظ قلوبكم وينتقم من عدوه وعدوكم
اسأل الله ان يسترنا بستره الجميل ويرزقني واياكم حسن العمل وحسن الخلق حسن الختام. اقول قولي هذا واستغفر الله لي ولكم
