السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد فاسأل الله سبحانه وتعالى
ان يبارك في هذا الجمع المبارك. ويمن علينا وعليكم في بكورة هذه اللقاءات بعلم نافع وعمل صالح. واسأل الله سبحانه وتعالى كما جمعنا في هذه الاوقات ان يجمعنا غدا على سرر متقابلين
بامن وامان وسلم واسلام. اسأل الله سبحانه وتعالى ان يثبتنا على ما يحب ويرضى حتى نلقاه حوار بجوار شجرة هذا هو عنوان هذا اللقاء سنتكلم عن حوار ذكره الرب جل وعلا
هذا الحوار كان بجوار شجرة سنتعلم من هذا الحوار تاريخ العداوة التي بيننا وبين اهل الباطل وعلى رأسهم الشيطان الذي امرنا الله سبحانه وتعالى باتخاذه عدوا فكيف نتعامل معه وكيف ننجو من
مكره وخطواته وخدع الشيطان. ونفهم ازاي ان الشيطان ممكن يورط ناس كتير باساليب مختلفة فاليوم ان شاء الله هيكون حاورنا وموضوعنا هيكون تعليق على ايات ذكرها الرب جل وعلا هذه الايات
سطرها الرب سبحانه وتعالى بسورة الاعراف فنسأل الله سبحانه وتعالى ان يفتح علي وعليكم ويسددنا واياكم لما يحب ويرضى كما لا يخفى عليكم ان الله سبحانه وتعالى ذكر لنا هذا المشهد
مشهد اباء الشيطان بان يسجد بامر الرحمن لادم عليه السلام فقال الله سبحانه وتعالى له معاتبا ما منعك الا تسجد اذ امرتك. من المفترض الانسان اللي بيحب الله سبحانه وتعالى
والانسان اللي عارف ان هو عبد لله سبحانه وتعالى وانه ينبغي ان يكون امام كلام الرب يسمع ويطيع المفترض يسارع في الامر لكن للاسف لم يفعل هذا فعاتبه الله سبحانه وتعالى فقال ما منعك الا تسجد اذ امرتك
قال انا خير منه خلقتني من نار وخلقته من طين حاجة وحشة قوي ان يبدأ الانسان ويبدأ واحد يفكر هذا التفكير انا افضل وان شاء الله هيكون لنا لقاء ان شاء الله يكون حول هذه الاية انا خير منه
المهم الله سبحانه وتعالى ذكر لنا مشهد الطرد في ايات فقال سبحانه وتعالى فاخرج انك من الصاغرين فالشيطان هيعمل ايه بقى قال انظرني الى يوم يبعثون. قال الرب جل وعلا انك من المنظرين. قال فبما اغويتني لاقعدن لهم
انا مش هسيبهم بقى لن اترك هؤلاء فطبعا عم نقرأ الاية دي ونسمعها ندرك تماما اننا مخاطبون. وان الشيطان قصد ممن قصدهم هو انا وانت فاوعى في يوم من الايام
تنسى هزا الامر لان البعض ممكن يسرح ويقول مش انا لا فالشيطان قال للرب جل وعلا لاقعدن لهم صراطك المستقيم ثم لاتينهم من بين ايديهم ومن خلفهم وعن ايمانهم وعن شمائلهم ولا تجدوا اكثرهم شاكرين
فقال الله سبحانه وتعالى في ايات الطرد اخرج منها مذئوما مدحورا لمن تبعك منهم لاملأن جهنم منكم اجمعين المتأمل في هذه الاية يجد ان فيها اشارة ان هناك من سيتبع الشيطان ويترك
الوحي ويترك الانبياء اليس كذلك وسبحان الله تخيلوا هذا المشهد واستحضروا ما حدث في الملأ الاعلى تخيل مشهد الطارد واحد بيتطرد واخر بيتم تكريم واحد بيتقال له اخرج والتاني بيتقال له اسكن
فايه اللي ممكن يحصل تجاه اللي بيتقال له اخرج وهو شايف واحد تاني بيتقال له اسكن لا شك ان تكريم ادم في هذه اللحظة سيزيد الشيطان احتقانا وغلا ويعني قلبه سيملأ باللغم
الله سبحانه وتعالى يقول ويا ادم اسكن شوفوا النداء نداء يوحي بالقرب به تودد واستحضروا ان هذا النداء يسمعه الشيطان وهو بيتقال له اخرج ويا ادم اسكن. شف الكلمة اصلا تشعرك بالراحة
فيها سكينة فيها طمأنينة فيها هدوء فيها سبحان الله ما فيها من الود والحب قال اسكن انت وزوجك الجنة لا تكتمل بدون الزوجة حتى الجنة؟ اه الرب جل وعلا قدر في احتياجات البشرية
انك حتى انت يا ادم وانت في الجنة لن تستطيع ان تستمتع بها الا مع من يكملك لازم في حاجة تكملك المرأة تحتاج الى الرجل احتياج الجزء للكل. والرجل يحتاج اليها احتياج الكل للجزء
ادم لما خلقه الله سبحانه وتعالى ثم خرج ثم خلق بعد ذلك حواء فخرجت من جزء من قرب من يعني ضلة من قريب من القلب لادم فهي تحتاج اليه احتياج وتحن اليه احتياج
اعني لا لا اقصد الزوج عموما ولكن فكرة الايه؟ الرجل فالله سبحانه وتعالى قال اسكن انت وزوجك الجنة فكلا من حيث شئتما الانسان يا جماعة مفتور على حب الحرية. كل ده احنا بنسخن وبنهيأ القلب عشان ندخل على الحوار ونفهمه. لان هو ده الحوار اللي جاي وده مهم جدا لان الحوار ده يا جماعة كل يوم
بيحصل الحوار ده كل يوم بيحصل معنا ومع ناس كتير حوالينا. فعاوزين نفهم الحوار ده فالرب جل وعلا قال فكلا من حيث شئتما الانسان من البداية سبحان الله الله اعطاه الحرية. فالانسان مفطور على حب الحرية
ولديه اختيارات كتيرة جدا وعما بيتمنع من حاجة بيكون عنده الحاجة ديت الممنوع مرغوب فالرب جل وعلا قبل ان يقول له لا تقربا قال فكلا من حيث شئتما. براحتك خالص
ودي حاجة مهمة جدا اللي احنا نستفيدها في تربية الاولاد وفي توجيه الناس لدين رب الايه؟ العباد ان في الدعوة مهم جدا ان احنا نتكلم على الاشياء المباحة كتير قبل ما نتكلم على المحرمات اللي هي معدودة جدا جدا
والقرآن فعل هذا واطنب القرآن من ذكر الايه ما اباحه الله للعباد وما سخره الله للانام فالدايرة دي مهمة قوي قوي لان الانسان مفطور على الحرية عاوز ياخد مساحة عالية جدا من التحرر. لزلك
من اكثر الاشياء من اكثر الحقوق ان الانسان يحرم منها الا يكون حرا خاصة التفكير وفي الاعتقاد يكون مأسور ولذلك الله سبحانه وتعالى منع وجاء القرآن يقاوم كل وسيلة تمنع من الانسان انه يفكر ويطلع على الحق
فقال الله سبحانه وتعالى فكلا من حيث شئتما ولا تقربا الاية بتقول لادم وكل من سيأتي من جنسه بعد ذلك ومن نسله انك مش هتقدر تغمض عينك لو قربت مش هتقدر تغمض عينك لو تفرجت. لا تمدن عينيك. كتير جدا من الناس مش قادر يعيش حياة مستقرة ومستمتعة
ليه؟ لان بيبص لغيره طيب ايه اللي مخليه يقع ان هو قاعد ليل نهار آآ يبص يشوف ده عمل ايه واشمعنا دوت وسبحان الله وده ربنا اكرمه وانا حرمت بسبب النظر للغير سبب النظر
الغير ده ممكن الانسان يخسر حاجات كتير والنبي صلى الله عليه وسلم ذكر لنا قصة لعلنا ان شاء الله نعلق عليها في يوم من الايام جميلة قوي بيقول كانت امرأة من بني اسرائيل قصيرة
كانت امرأة من بني اسرائيل قصيرة. تمشي مع امرأتين طويلتين فهي المسكينة ديت ماشية وسطيهم وقاعدة بقى تبص وحاسة دايما بالنقص ودي من ضمن المشاكل الكتير اللي بتقابل كتير من الايه الشباب والفتيات
ان حاسس ان هو في حاجة ناقصاه ان انا رجلي آآ مش عارف فيها ايه انا حواجبي فيها ايه انا ودني انا ايدي انا مش عارف ايه انا وضعي اجتماعي فالاحساس ده بيدمره
فالمفترض كان يتعامل مع الاحساس ده بطريقة معينة لكن للاسف عملت ايه فاتخذت رجلين من خشب راحت الست دي جابت رجلين من خشب زي الكعب العالي كده بس هم بقى كل واحد وله كعبه
فالست دي عملت ايه؟ اتخذت رجلين من خشب وخاتما من ذهب يعني عمري حالك بقى طب بالمرة بقى ايه ما نكمل بقية الشغل. الحقيقة رغم ان كان الموضوع كله المقارنة فين في الطول والايه؟ والقصر. لأ. راحت جابت
رجلين من خشب وبدأت مع الرجلين دي اشترت خاتم من دهب مغلق مطبق يعني فيه فتحة كده الفتحة دي حاشته مسكا يقول النبي هو اطيب الطيب فمرت بين المرأتين فلم يعرفوها. شوفوا ان هي زميلتهم
ماشية وسطيهم بقت طويلة وكلما مرت برجال فقالت بيدها هكذا يعني حركت ايديها فالخاتم ده تفتح الفتحة بتاعة الخاتم ده فالعطر يطلع منه فيبدأ الناس يشموا منها ايه رائحة طيبة فيلتفت الرجال اليها
شوف الشيطان عمل معاها ايه الاول خليها تحس بالنقص بسبب بقعدة تبص على غيرها. وتشوف هم خدوا ايه وانا خسرت ايه المهم نسيب القصة ديت ونرجع تاني ويبقى لنا تعليق معها ان شاء الله وقفة في يوم من الايام
يقول الله سبحانه وتعالى ولا تقربا هذه الشجرة من الاهداف ان يكون في حاجة انت تمتنع عنها انك بتقوي ملكة الامتناع عندك انك تتعود ان يكون في شيء تمتنع عنه اختياري. ليه دايما تمتنع اضطراري؟ عشان كده افضل عادة الا يكون لك عادة
في واحد يقول انا لو ما شربتش قهوة انا مش هقرأ ورد انا لو ما شربتش الشاي قسما بالله ما هروح امتحن طيب هو وصل مرحلة من مراحل ان هو ما عندوش سيطرة على النفس. ما بيقدرش
يعني يعمل كنترول على نفسه فمهم قوي انك تدرب نفسك على ملكة الامتناع انك انا ادرب نفسي ان في حاجة وده دلوقتي موجود الجماعة اللي بيعملوا آآ آآ مسلا رجيم ولا اي حاجة
وانا اقصد الرجال لان النساء ما بيكملوش في الموضوع دوت. فاللي بيعمله بيمتنعوا صح؟ يروحوا واخدين قرار يمتنعوا تماما عن بعض الحاجات. ليه هو عشان في هدف ما طب ما جميل جدا انك تروض نفسك ان هي تقدر تتحكم في هذه الاشياء
لان يا جماعة مع الوقت هيجي فيه حاجات تتمنع منك وانت مش متدرب على عضلة الامتناع دي وملكة الامتناع مش هتقع شوف سبحان الله لو في واحد اتقال له آآ
ممنوع الكلام من الساعة واحدة الضهر للساعة اتنين الضهر او ممنوع الكلام بعد الشروق لمدة ساعة غالبا هو كده كده بيكون نايم صح؟ لكن لما يجي له امر يوتره وهو حاسس يا عيني ان الكلام كله هيزيد في الوقت ده
وشهوة الكلام كلها تيجي ايه؟ في الوقت ده هو اصلا صلى للشروق وخلاص صلى عاوز ينام بعد ما خلص ايه؟ ركعتي لأ او تلاقي الوقت ده بقى ويجي الشيطان والهوا يقول له ياه على فكرة اجمل كلام حتى بص صوتك هيبقى جميل لانك انت لسة صاحي من النوم فالاحبال الصوتية
فاكهة تكون مش عارف ايه. فالشيطان يجي له ويهون له الامر ده جدا جدا سبحان الله! ولا تقربا هذه الشجرة الله سبحانه وتعالى هو الذي خلق الانسان. اليس كذلك وهو الذي تكلم
لكلام الرحمن وديما ودي نقطة مهمة جدا ربنا خلقك ويعلم ضعفك وهو الذي تكلم بالكلام الذي يسد هذا الضعف ربنا يعلم نقاط ضعفك لان هو اللي خلقك. وتكلم بكلام يقويك ويسد هزا الضعف
فاما بيقول لك ان ده ممنوع يبقى ده ممنوع وشوفوا جمال الاية لم يقل الله سبحانه وتعالى لنبيه ادم لا تأكلا لكن قال له ايه؟ لا تقربا لان الانسان ضعيف
لا يتمالك فانت كلما ازددت قربا كلما قلت المناعة فاذا اقتربت الموضوع خلاص هيبدأ ندخل في مساحة تانية خالص ودي بتقول لنا اشارة اثر القرب من البيئة الغير مستقيمة اما تقرب من البيئة الغير مستقيمة
عاملة كده بالزبط زي الفتى اللي بيمشي مع شباب او انتم عارفين اما في واحد بيركب اه تاكس وتلاقي الراجل كان في حد مدخن. فاما بينزل من السيارة ويروح البيت والدته بتقول له ايه
انت شربت سجاير يا ماما انا عمري ما شربت والله وحضرتك عارفة كده لأ انت يا ابني شربت في حاجة لأ تعال يا حاج شف الولد ده كده شم الملابس بتاعته انا اما ريحة
دخان الولد صادق هو ما شربش لكن ايه اللي حصل لما قرب وسكن مع الناس دي اه انتقلت لي هذه الرائحة الفاسدة كزلك يا جماعة الاخلاق السيئة والعادات غير جيدة
عدوى تنتقل في خفاء. في حد بيشوف منكم العدوى وهي بتنتقل في حد بيكون قاعد قدام حد يعني ربنا يعافينا يعني عنده وباء وبيشوف الوباء وهو بينتقل لا هو كزلك الاخلاق السيئة مش هتنتقل بسهولة
انا بنتي في جامعة ما الدنيا متلخبطة خالص هي فاكرة ان البنت خلاص لأ اللي بيحصل حقيقة ان انت قاعد عمال تتأسر باللا شعور. وفي يوم من الايام هتلاقي نفسك وقعت في وقعة كبيرة قوي وتقول ايه؟ انا ما اعرفش وقعت ازاي
لأ انت لازم تبقى عارف انت وقعت ازاي انك تعديها خلاص آآ انت ابتليت بهذا الداء طب انا اعمل ايه في الصحبة السيئة؟ اتركها في فرق بين الصديق صديق والصاحب. الصديق ده واحد صديقي كده مجرد في الجامعة عارفني في الشغل عرفني اصدقاء هو محمد وانا عبدالرحمن والموضوع انتهى
لكن صاحب بقى ويلازم وفي ملازمة وعارفين بعض لأ ما فيش حد غالي عليك انك تخش النار عشانه ما فيش حد غالي عليك انك تتأخري درجة في درجات الجنة وتتنازلي عليها عشانه
الا لو حد غالي بقى عليك وانك ممكن تضحي بدرجة من درجات الجنة عشان ما تزعليش يا مي خلاص الله يكون في عونك انت وهي فالكلام ده مهم قوي مهما كان بقى
واقول له انا امنية حياتي ان انا ما اسيبكش بس انت مصمم ان انا اتركك اعمل ايه بقى وبعدين اتركه قبل ما يتركك لان يوم القيامة الاخلاء هيبقى اعداء بعضهم لبعض عدو
الا الناس اللي كانوا ايه؟ الخلة في التقوى الا المتقين. فالمعنى ده مهم قوي اللي انت قاعد تخرج معه ده والكلام ده كله يقول الله سبحانه وتعالى ان يوم القيامة يلعن بعضهم بعض كله بيلعن بعضه
ده قاعد يلعن في ده وده يلعن في ده. يعني انا هاقول لكم على حاجة الشاب اللي صديقه علمه التدخين والبنت اللي زميلتها علمتها ازاي تتكلم مع ولد او تعمل معصية كبيرة يعني
اسألكم بالله وانتم يعني جاوبوا بتحرر بدون يعني سلطة غالبة على الزهن يعني هل الشاب ده بيدعي له؟ يعني ليلة سبعة وعشرين لما عرف ان ده وقت قد يكون يعني وقت اقرب للاجابة بين الاذان والاقامة يوم عرفة بيرفع كده بيقول يا
يا رب اللهم اكرم محسن لانه علمني يا رب ازاي ادخن. انا ما كنتش عارف ازاي التدخين بيتم. يا رب اللهم ادخله الفردوس الاعلى. اللهم اجعله ممن يدخل الجنة من الباب الايمن. بيقول كده
ولا عم بيكبر وولاده بيقولوا له يا يا ابي انت ليه بتشرب سجاير؟ بابا انت ليه بتشرب سجاير؟ هو انت شاريه بتعمل منين؟ يقول لك ايه؟ الله يهديه كان في واحد حسبي الله ونعم الوكيل بقى
ايا كان مكانه عايش ولا ميت كان واحنا صح وممكن كمان ايه يقول الله يلعنه. طيب بما انك انت شايفه كده يبقى هو صاحب ايه بقى ده ده في الدنيا في الاخرة بقى الموضوع هيبقى مختلف تماما تماما تماما. فما فيش حد غالي عليك
انك تضيع وتلعب  يعني في صحيفتك يوم القيامة فيقول الله سبحانه وتعالى لادم ولا تقربا هذه الشجرة هزه دية فيها اشارة ان دي كانت قريبة وواضحة جدا. عشان يعرفوها كويس. احيانا الانسان بيكون بيضحك على نفسه يقول لك اصل انا ما كنتش عارف الصح ايه
طيب احنا بنقول لك اهو الحلال بين والحرام بين فهيعرف الصح ايه واعرف اللي ايه طب يا شيخ انا لو في حاجات انا مش عارفها اه بينهما امور مشتبهات متلخبط فيها اه اعمل فيها ايه
النبي صلى الله عليه وسلم قال لك ايه سيبك مني انا لما النبي صلى الله عليه وسلم قال الحلال بين والحرام بين. يعني الحلال واضح والحرام واضح في امور بقى مش معروفة في الوسط كده في امور ما حدش ايه واخد باله منها. الامور دي نعمل فيها ايه يا رسول الله
هل النبي صلى الله عليه وسلم بقى سابك ولا دلك؟ اما تشوف الحاجات ديت؟ قال وبينهما امور مشتبهات لا يعلمهن كسير من الناس بس مش كل حد عارفها يقول لك ايه بقى؟ فمن اتقى الشبهات اصطبر لدينه وعرضه
يا سيدي سبها لغاية ما تتعلم بس ما حدش هيعمل كده الا اللي دينه غالي عليه الدين اما بيبقى غالي قوي ما بيتعرضش للي ليه للفرص والاحتمالات والقمار. طب ما نعمل وبعدين نسأل لا
ديني غالي علي ما العبش به ولا تقربا هذه الشجرة فتكون من الظالمين. فتكونا فدي فاء تعقيب على طول هاء تعقيب من اللي هيقرب هيقع ممنوع الاقتراب ممنوع التصوير في قاعدة
يزداد بعدك عن الشيء على قدر خطورته انتم عارفين اكشاك الكهربا عمدان الكهربا اللي بيكون ده بيبقى دايما حواليها سور صح؟ ليه؟ لان الكهربا التيار عالي طيب لو المكان ده فيه لغم
لو في لغم وفي الغام بيحطوا سور صغير كده ولا من بعيد اوي؟ على بعد تلاتة اربعة كيلو صح الزنب برضه خطر لازم تبقى بعيد عنه تبقى بعيد ما تكونش قريب وتقول ايه ما تقلقش انت معك الوحش
بكرة هتيجي تقول لي انا بقيت وحش وهتنسى الوحش. هتلعب بس في الحروف فناخد بالنا من الحاجات ديت. فيقول الله سبحانه وتعالى ولا تقربا هذه الشجرة فتكونا فتكون مش واحد ولا ايه؟ لا مش واحد بس
كله هيقع فنسأل الله السلامة فوسوس فوسوس الشيطان يا جماعة منتزر قاعد بيتابع الخبر. وهو قال لاقعدن لهم الشيطان قال لك انا مش هسيبك انا مش هسيبك والشيطان معك بمجرد التفكير في الطاعة يجيبك
كما قال النبي صلى الله عليه وسلم ان القاعدة الشيطان لطريق ابن ادم وهو قعد له في طريق الاسلام. فلما قال خلاص ازا اراد ان يسلم يقول له تسلم وتذر دينك ودين اباك هتروح فين وبتاع هو الشيطان كده برضه
اول ما تيجي تحدسك نفسك كده تقول ايه؟ انا ان شاء الله بعد رمضان هبدأ في حلقة قرآن وابدأ احفز قرآن. اه احفظ قرآن اه وتضيع بقى ايه؟ المزاكرة ولو ضيعت المزاكرة
مش هتطلع من الاوائل ولو ما طلعتش من الاوائل مش هتتعين معيد. ولو ما اتعينتش معيد مش هتكون من العيلة المجيدة كل العيلة تبقى طب وهندسة. وانت الوحيد يا اللي جبتها على سنتين
وبقى مستقبلك هيضيع وعمه مش هيبص في وشك وخالته ومش عارف كل ده يا عيني عشان بس ايه قال لي انا عاوز احفظ ايه؟ صفحة بعد رمضان عاوز اتصدق تتصدقي
يعني ايه تتصدقي؟ عاوز اطلع والله الف جنيه كده اعمل صدقة لوالدي ولا سقيا ماء تلات تلاف جنيه اعمل طرمبة ميه لحد ما ايه؟ والدي مات وكده. ماية ادع لبابا
وبعدين اي حاجة انت بتعمليها صالحة ما والدك واخد الاجر وبعدين يا ستي انت اصلا والدك ده كان شيخ مشهور جدا. والله اكبر عليه ده باني جامع. ووالدك محتاج صدقة جارية اصلا
ده انت ما شاء الله لا قوة الا بالله وبتاع والكلام ده كله. حافزي على فلوسك حافزي على فلوسك شوفي الولد الصغير ده عاوز ياخد درس طب وده اللي عاوز بلاي ستيشن ده طب ما تدخلي على السرور على الحي لان اللي مات مات
فمجرد التفكير في الطاعة يبدأ معك بدري. تيجي تزبط المنبه او تيجي تنام او عاوز مسلا الساعة حداشر طب انا هصلي كده الوتر قبل ما انام الشيطان يقول لك ايه بقول لك ايه اقول لك على فكرة احلى
طب ما نظبط المنبه على تلاتة الا ربع واثنين ونصف ونقوم في السحر وما حدش واخد باله وانت عارف وانت بتظبط المنبه انك بتضحك لان الموضوع ده بيحصل معك من رمضان
اللي قبله كورونا. وهو واخدك بالطريقة دي ويقول لك ازبط ازبط لأ لأ خليه تلاتة الا تلت بلاش الا ربع عشان نلحق ايه في الخمس دقايق ديت ايه نزبط ايه كتفنا ونحاول نفرد ضهرنا
فمن اول ما تيجي تبدأ يستلمك ويقول النبي صلى الله عليه وسلم الانسان لما يجي ينام يعمل ايه؟ يعقد عليه الشيطان تلت عقد. يضرب على كل عقدة يقول له ايه؟ عليك ليل طويل
ارقد بيجهزك من امتى ؟ من وانت رايح تطفي تطفي المنبه. لأ. ده وانت لسة هتنام بيقول لك استنى استنى اما افرش لك الفرشة عشان كده شرعت ازكار النوم عشان هو ما يتدخلش لان هو هيحط لك الخطة. عنده رقيته
فيجي هيرقيك رقية الشيطان هيعمل ايه ؟ استنى انا انيمك. عارف كده الطفل اللي مامته قاعدة اومال تهزه كده وايه وتهززه لغاية ما ينام. لأ هو الشيطان برضو له هزته
يقول لك استنى بس نظبط الزبطة عليك ليل طويل فارقد احنا فين والفجر فين؟ عشان كده تصحى الساعة تلاتة الا تلت وتلاقي كده ياه ده باقي خلاص اقل من نص ساعة يقول لك ياه ده النص ساعة دي. يا عم ريح ضهرك كده ايه وانت نايم عشان ما تقومش مرة واحدة فتتخض
فخد راحتك الخمس دقايق دول هيفرقوا كتير جدا معك. على فكرة احنا انت فاكر الدورة بتاعة التنمية البشرية اللي انت خدتها مع ايه؟ الاستاز هاني. مش قال ان الواحد ما يقومش مرة واحدة. اه طيب عشان مش هيحصل لك اي حاجة بالراحة وبعدين انت ممكن تخبط انت لسه عينك مزغللة فانت ممكن تخبط في درج الايه مش عارف ايه اللي يحصل لك
الشيطان يجيبك واحدة واحدة واحدة فيقول لك ايه؟ الفجر لسه طويل ولسه واخد لسه قدامنا وقت كتير فسبحان الله فيقول النبي صلى الله عليه وسلم ان الشيطان يعقد ويقول عليك ليل طويل فاركض
فنسأل الله العفو والعافية فوسوس لهما فوسوس لهما ليه بيوسوس للاتنين مش لواحد وبعدين وسوس دي فعل مكرر زي زلزلة وهو يقول لك ايه؟ مرة والتانية والتالتة فلو رفضت يجيبك التالتة ولو رفضت يجيبك الرابعة وهكزا
طيب ليه لهما عشان لو واحد فلت التاني يوقعه لو واحد فلت التاني وقعه فسبحان الله! وده هتلاقوها كتير في حياتنا كتير تلاقي ان ايه ان سبحان الله في واحد ممكن يفوق
ولكن بسبب الضغط بتاع السلطة اللي حواليه الصحبة ينهزم. زي في سورة القلم في اصحاب الجنة لما الرب جل وعلا زكر اه قال الله سبحانه وتعالى قال اوسطهم الم اقل لكم لولا تسبحون. مش انا قلت لكم يا جماعة ما بلاش وبتاع ونهدأ
لكن هو بسبب سلطة الصحبة السيئة استسلم السلطة دي ضغطت عليه فالسلطة ديت الشيطان اما بيجي بيقول الفكرة للكل وبيقول لواحد المعصية وبيجهز التاني انه يقول الله عليك اول ما يقولها
عشان كده ده اهمية انك تحيط نفسك ببطانة صالحة. وببيئة صالحة فوسوس لهما الشيطان ليبدي لهما ليبدي لهما وسبحان الله بي ايات اخرى فوسوس لها له او لهما كل ده بنستفيد منه ايه؟ ان الشيطان يا جماعة
كل انسان ليه مدخل خاص هو عارفه يقول لك ده اه ده معروف ده مدخله من الشهرة طب ده بس ياخد عشر لايكات ده وتدي له مقطع اقول له فكرة مقطع ياخد عليه لايكات يكسر الدنيا بها
دي مدخلها قل لها ان في اجازة سند اعلى انا اجيبها من دي وخلي الحقد والحسد والكبر ينتشر انتشار النار في الهشيم في قلبها. انا اعرف اجيبها بجيبها من الاجازة. واحد تاني بييجي
من المال واحد تالت بيجي من النساء كل واحد له ضعفه كل واحد له ضعفه فالشيطان عارف كويس قوي والمشايخ وطلبة العلم لهم برضو ايه لهم وانتم عارفين بالعام بالعام كان واحد عالي قوي قوي ومعه اسم الله الاعزم. ازا دعي به اجاب. جابه الشيطان
وخلاه من بلعام الذي اتاه الله العلم الى ايه؟ مسل يضرب به وضرب المسل به ووسم بوصف حيوان سبحان الله! ليه؟ لان الشيطان عالي الهمة قال له انظرني الى يوم يبعثون. انا مش عاوز اشتغل يوم ولا اتنين. لا. انا طول الخط من يوم ما تتولد. بتتولد وانت بتصرخ. ليه؟ لها تفسير طبي حسي
زاهر وله تفسير غيبي زكره محمد صلى الله عليه وسلم زي الموت الموت له تفسير يقول لك ده يا عيني واقع من عربية اتخبط ده التفسير للظاهر والتفسير الغيبي ان ملائكة الموت اخذت روحه
طيب من البداية ده ان الشيطان ينزغه يعني ايه يعني اول ما يتولد الانسان لازم الشيطان يروح ايه؟ وغزو وغزة كده فيبكي  فهو معك من لحزة الولادة ويقعد لك على كل الطرق لاقعدن لهم صراطك المستقيم
ففي طول الحوار الشيطان ايه؟ موجود. ليبدي لهما ايه الهدف من القصة ديت ايه الهدف؟ لسه الحوار بتاع الشجرة لسه ما بدأش. احنا داخلين عليه اهو  الشيطان كان هدفه من المشهد ده كله اظهار السوأة. السوأة بقى مفهوم العورة بالمفهوم الاعم. مش مجرد اه طبعا ده موجود
كان في معصية عموما الشيطان عاوز يعريك. يعري قلبك ايه يخليك دايما ضعيف؟ انسان آآ مبتلى بمشاكل كتير جدا. فمش مجرد التعرية الجسدية ممكن يعري قلبك يعري عقلك. يعريك من كل حاجة
فيها خير ليبدي لهما ما وريه. سبحان الله! ما شف لهما دي برضو نفس الكلام هم الاتنين مش واحد بس. لازم ايه؟ يجيبهم هم الاتنين وسبحان الله احيانا ان الانسان
ما يعني في اخوات كتير واخوة يقول لك انا وقعت في زنب والله ما عارف انا وقعت ازاي يقول عمري ما خطر على بالي ان انا اعمل الزنب ده. انا اسرق
انا ارتكب الزنا انا مش عارف ارتكب ليه انا اشهد شهادة زور انا انا انا يبقى فاكر نفسه زي البنت اللي بتدخل الجامعة وهي من اسرة كويسة قوي وبتاع وعمرها ما كلمت ولد. ما بتعرفش اصلا تكلم الولد ازاي؟ الحياء بقى وبتاع والكلام ده كله. لكن البيئة وهي وسط البيئة
والشيطان شغال بعد فترة بيحصل تحول هي اللي بتنادي على الولاد هي اللي بتنادي على الولد بعد كده طيب الموضوع ده جه ازاي؟ لا ما جاش في يوم وليلة. ده خد وقت محترم. نسأل الله السلامة
فالبيئة اللي الانسان بيوضع فيها اظهرت هذا الزنب يقول الله سبحانه وتعالى ليبدي لهما ما وري عنهما من سوءاتهما وقال ما نهاكم. تعالوا بقى للحتة دي بقى وقال هنا بقى هيبدأ الحوار عند الشجرة. وناخد بالنا بقى من الخطوات والمداخل لان احنا احنا مأمورين شرع ان احنا نستعيز من الشيطان
وشرك الشيطان شركه يعني الفخ بيحط لك فخ وربنا حزرنا اكسر من مرة من اتباع الشيطان ولا خطوات الشيطان خطوة خطوة. الطفل وهو صغير بيتعلم المشي بتقول له ايه؟ تاتا تاتا. هو الشيطان برضو واخدك بالراحة انت مستعجل على ايه؟ تاتة تاتة
ده هي زي اختي اه ده زي اختي هو طبعا لازم يقول لك كده. حتى مفهوم وراه ودتها. المفهوم ده يا جماعة مفهوم سبحان الله. مفهوم قرآني بامتياز  وراودته. لان المفهوم ده مفهوم عميق جدا. في الهدوء
عشان كده يعني كتير من البنات يقول لك والله عمري ما شكيت فيه وعمره مش عارف ايه وهو انسان طيب وهو مش عارف ايه انا ساحسن بك الزن واقول عليك انك طيبة بس. يعني ده اكتر حاجة ممكن اقدر اعملها ان انا احسن بك الزن واقول انك طيبة
لكن يا جماعة لو سلمنا جدلا الناس دي طيبة لو سلمنا جدلا ان الناس دي طيبة. انتم ليه مستبعدين الشيطان من المشهد هو انت ليه وانت بتكلميه انت ليه مش مستحضرة ان فيه رقم تلاتة انتم مش اتنين. انتم الصراحة اربعة
انت وهو والشيطان معكم والرب جل وعلا يسمع تحاوركما نسأل الله العفو والعافية. ففي ناس كتير مغيبة المشهد دوت الشيطان ايه اللي يحصل بقى؟ قال الله سبحانه وتعالى وقال ما نهاكما ربكما عن هذه الشجرة. يبقى بدأ بالوسوسة وحدد الهدف اللي هو يبدي
وبدأ يتكلم بقى طب هيقول ايه بقى طبعا في طه قال يا ادم هل ادلك على شجرة الخلد وملك لا يبلى طيب هو ربنا لما قال له لا تقترب من الشجرة
قال له ان دي سماها الله سبحانه وتعالى شجرة الخلد ربنا قال ولا تقربا شجرة الخلد لا هو الشيطان يعمل ايه معك يوهمك ان اللي انت منعت منه ده كان مصدر السعادة بتاعك
فيزرع الاول السعادة في قلبك. ويبدأ بقى يقول لك ايه عارفين فكرة السلك العريان الشيطان يظهر لك السلك العريان كده زي البنرات في الطريق. وقاعد عمال يزينه. فانت شايف سلك كهربا عريان قدامك
وقاعد بقى يقول لك ايه احلام ما قبل اللمس فيقول لك آآ يا سلام لو مسكت السلك ده. ياه! سلك السعادة! ده بيبقى عارف الترومبلين اللي هي اللعبة اللي انت زي السوستة كده وتطلع! اه اول ما
امسك في السلك هتطير فوق فوق خالص. وتخرج برة الجازبية وبتاع. وهو شايف ناس قاعدة تمسك في السلك وبعدين مرة واحدة بيتنفضوا ويقعوا يقول لك شفت فانت تقول له انا خايف ده في ناس بتموت يقول لك دي مش موتة دي هو كده دخل في المود. طب انت خدت بالك من الهزة
اما يتنفض ويقع على الارض اه الهزة دي في ناس بتدفع دم قلبها عشانها وقاعد يجيبك لازينن لهم في الارض وبعد كده ييجي الايه؟ الغواية. لكن الغواية ما تجيش قبل التزيين
فيبدأ يزين لك طب هو هيزين ازاي؟ شف الحوار اللي عند الشجرة قال له ايه؟ ما نهاكما ربكما مش ربي وربك او الرب لأ ربكما عن هذه الشجرة الا ان تكون ملكين او تكونا خالدين. وقال له يا ادم هل ادلك على شجرة الخلد وملك لا يبدأ؟ في البداية ما يقولكش بص على البنت
لا في البداية يطرح سؤال يقول لك اه سبحان الله انت مش عاوز تاخد اجر البنت ديت مش حاسس كده ان هي بتيجي لوحدها وتروح لوحدها الجامعة بنت محترمة وفي حالها. سبحان الله! فعلا كما قال النبي بدأ الاسلام غريبا
يعود غريبا هي الوحيدة المتزية بزي امهات المؤمنين ومنتقبة كده في الجامعة وبتاع ونفسها حد يساعدها في السكاشن وبتاع طب ما وانت اخ ومن للاخوات الاخوة يعني خلاص وزدنا في الدقائق الا واحنا قريبين من بعض. ما نبدأ بسم الله
فيبدأ للسؤال فايه اللي يحصل سؤال زي دوت يقول لك شجرة الخلد الله جل جلاله لم يسميها هكزا. طيب مين اللي سماها شجرة الخلد؟ الشيطان. ليه عشان يلعب في المصطلحات
يغير اسم المعصية يسمونها كما قال محمد صلى الله عليه وسلم بغير اسمها ايه يقول لك فوايد حاجة هتفيدك ما تسميهاش ربا بقى لأ مين اللي قال لك ربا مشروبات روحية فعلا. يقول لك روحية كده مرتبطة بالروح
نسأل الله العفو والعافية وهتلاقيه يقول لك يعني كوافير للمنتقبات مايو شرعي لان في مايوه طبعا غير شرعي انت عارفه طبعا فالمايوه الشرعي آآ لازم يكون عندك نضج فكري تنويري
اه ما عم الشيخ ما الله يكرمك كده ما حاول تطلع اي حاجة كده عشان نجيب حاجة ساقعة للاولاد. فتدي له عشرة جنيه يقول لك يا يا شيخ تيجوا تجيبوا مسلا خمستاشر جنيه. تقول له هات لك اتنين لتر. يقول لك يا شيخ باقول لك حاجة ساقعة. طيب ما انا مش حضرتك عاوز تجيب. ازن انتم اربعة يعني ده ازن اتنين لتر ممكن يكافوكم لبكرة
طب يا شيخ بوضوح كده عاوزين اكرامية اه رشوة يعني اعوز بالله لأ يا شيخ اتق الله سبحان الله لأ واعوز بالله نسأل الله العفو والعافية عمرنا ما نيجي كده انا بقول لك شجرة الخلد تقول لي
اه رشوة. هي الفكرة دي ان الشيطان على طول الخط على طول الخط عنده المعنى دوت نسأل الله السلامة فيقول ولا تقربا بس ما يقولش شجرة الخد لا هل ادلكما ما نهاكما عنها؟ هل ادلك على شجرة الخلد
سبحان الله! وليه اختار اللفظ ده يا جماعة وسبحان الله اول حاجة هو اختار لفظ محبب للنفس اختار لفظ محبب للنفس اللفظ ده هو لفظ الخلد ما قالوش مسلا شجرة الحنظل
شجرة الكآبة شجرة اي الاغواء مسلا لأ هات له برضه ايه حاجة كده ايه آآ خمسة لقلبك تدور على خمسة لقلبك دي تلاقي ده سبحان الله حاجة بعيدة قوي الشيطان بقى له اختار هذا اللقب
وليه قال الخلد لان الشيطان يعلم ان الانسان اجوف وان الانسان  يحتاج يسد هذا النقص ودخل له من حتتين عاليين قوي. الملك والخلد. نسأل الله العفو والعافية الملك لان الانسان نفسه يعيش عيشة الملوك
والخلد الانسان ما يحبش يموت فجاب له من الاتنين دول وده الشبهة بتاعة على فكرة ما حدش حاسس بي هو ده برضو اللي بيحس يقول لك يا شيخ انا مش لاقي فلوس اتزوج. اعمل ايه؟ انصحني. فتنصحه بحاجات كتير جدا. يقول لك برضو يا شيخ انت حضرتك مش حاسس بي يا عم انا برضو راجل وحاسس بك والله
بس الذي خلقني وخلقك قال لك ان الطريق اللي انت بتفكر فيه ده اللي مش هيسد احتياجك فما تحاولش تدور فيه المعنى ده مهم قوي السؤال ده الشيطان استعمله في هذا الحوار
الشيطان استعمله في هذا الحوار ليسير شيئا بداخل ادم عليه السلام هو لم يكن يعلم انه يحب الخلد ولا كان يعلم انه يحب الخلد سيدنا ادم نفسه كان يعلم انه يحب الخلد ام لم يكن يعلم
ربما لا يعلم لكن الشيطان ابرز هذا الامر في قلبه لان البعض يظن ان في معصية ما لن تشغله ان المعصية دي مش هتغلب. فلما يتعرض لشيء وتتعرض تتعرض قدامه ممكن يقع. البعض شايف ان امر المال ده لا يتأسر به. وبعد كده ممكن يروح
يقع فيه يقول لك انا متعجب اوي اوي من الناس اللي بتحب الشهرة وهو لما نقلوه من مكان اللي هو فيه لمكان تاني يتجنن. ليه؟ لان المكان ده كان فيه صدارة وكان وكان وكان وكان وكان وكان وكان وكان. يبدأ ياخد باله
ان من الخطر نسأل الله العفو والعافية من الحاجات اللي نستفيدها من كلمة الشيطان وحواره وطريقة الدخول بتاعته ان هو بيحول الشيء المحرم لامنية عندك ويبدأ يعرض عليك عروض هل ادلك
اقول لك على حاجة اقول لك شايف انت انسان ضايع اوي اوي اوي مش لاقي شغل وهي انسانة مسكينة خالص مش لاقية شغل اقول لك على وظيفة تاخدي تلت تلاف دولار فيها
وسيارة بي ام بالله ولا وبعدين انت ممكن تبقى اصلا راكب السيارة يعني ممكن الاخت وهي بتقول لها القصة دي تكون هي راكبة جنبها فهي تقول لها انا حاسة وعارفة انك فعلا بتدوري على شغل. اقول لك على شغل تاخدي تلات تلاف دولار وهي ماشية بقى تروح معلية التكييف درجة تاخدي عربية احسن من دي
فطبعا التانية مش مستنية ان هي ايه تحكي كمان عروض. قلت لها قولي فهي قعدت تسرح فوق وتفكر فوق فتقول لها ان احنا هنشتغل عرض ازياء لا لا لا اعوز بالله لا انا ما ينفعش خالص وبتاع والكلام ده كله حرام لأ
فتقول لها خلاص يا عم خلاص بلاش العربية وبلاش كزا وبلاش كزا وبلاش كزا الفكرة احنا ممكن برضو نعرض ازياء الازياء الواسعة ودي ممكن تفيد الملتزمين والملتزمات فتروح تقول لها هو في كده يعني؟ يعني ممكن الواحدة تعرض ازياء واسعة يعني وكده وممكن آآ يعني ممكن الموضوع ده اه بس يعني طبعا هنفضل بشعرنا مش لازم يكون كده
فالتانية تبدأ تفكر هو اللي حصل ايه نفس خطوة الشيطان. نسأل الله العفو والعافية ويبدأ الشيطان يتدرج في الحوار بخطة من اخبث ما تكون عافانا الله واياكم ايه بقى الخطة دي بقى
يقول ما نهاكما ربكما عن هذه الشجرة الا ان تكون ملكين يا رب سلم سلم ان غرض الخبيث ليس غرض انك تعصي بس. لا لكنك تعترض على امر الله رغم ان هو رفعك واسجد لك الملائكة. ولكن يشككهم برضه
شوف هو بيقول له ايه؟ على فكرة هو مش نهاك الا عشان يقيد حريته. هو النقاب ده والحجاب عشان انت تتخني والناس ما تشوفكيش بطبيعتك. انت اما تغطي شعرك وتغطي شكلك والكلام ده كله. ده دمار
وهو الاسلام عاوز يخنقك هو الاسلام عاوز كزا هو ادى له القوامة الاسلام ليه عشان وعشان وعشان وعشان وعشان. هو نفس الفكرة عشان تعرفوا في الاخر خالص ان الكلام ده ما هو يا جماعة هو فيه شيطان ابليس وبيرسل سراياه وفي شياطين الانس بتشتغل مع شياطين الجن والخلطة بتشتغل
ونسأل الله العفو والعافية فهنا يوصلك انك تعترض على الشرع والقدر هو عاوزك انك تقف زي ما هو وقف لماذا اسجد انا فاهم كويس قوي. الموضوع مش مجرد معصية لا ده انا هرد انا اتخلقت من كزا وهو اتخلق من كزا وانا اللي افضل منه
نسأل الله العفو والعافية فيصور لك ان اوامر الله فيها نوع من التقييد لحريتك فيها نوع من التقييد للامنية بتاعتك. يصورك دايما انك مسجون وانك دايما في كرب بسبب طاعة ربنا
وانك ده هتدنك طول عمرك كئيبة وطول عمرك مخنوقة ليه عشان الموضوع ده ولذا لو ما نهاكما ربكما عن هذه الا ان تكونا سبحان الله عن هذه الشجرة واخدين بالكم من حاجة؟ ربكم عن هذه الشجرة. هو انتم ايه اللي قربك
مش ربطك قال لك ما تقربش. انت قربت ليه اليس قد نهى الله عن القرب؟ اه قربت يقربك بقى وحوار لبتاع الشجرة فما الذي قربك مين اللي جابك هنا الشيطان عاوز يقول له
عشان تبقى قريب من الشجرة وهو بيتكلم معك وانت تبص كده للثمر بتاعها تقول ياه كل ديت حاجة جميلة وتنسى خالص النعيم من حيث شئتما سبحان الله فالشيطان في الحوار ده
وبعدين يعلي قوي يقول له ايه هذه الشجرة؟ دي بقى بالذات بقى لها طعم خاص جدا يا سلام على طعمها. يا سلام على الضل اللي فيها يا سلام على مش عارف ايه
سبحان الله يريد ان يقول لك عندما نهاك ان هو مش عاوزك بس انك تاكل لا موضوعه اعمق من كده بكتير سول لهم. عارف سول لهم دي يعني ايه؟ استرخاء. واحد بيعمل لك مساج كده قلبي. يخليك تسترخي تسترخي تسترخي عشان تاخد القرار وانت
ما له زين وشوفوا صيغة الحصر الا ان تكون صيغة ايه؟ يعني يقول لك الغرض الوحيد من النهي ان مش عاوزك تكون انسان كويس الا ان تكون ملكين انك تكون انسان نضيف انك تكون انسان جيد انك تكون انسان متميز
فمهمة ابليس ان يمسكك السلك العريان. ويقول لك ده سر سعادتك. سلكك نجاتك. وتلاقيها كده متعلقة بانرات كده. عشان تمسك انت في السجن تموت لو لمسته وقاعد يزقك فيه سبحان الله
وقيل لعل قال اللفظ ده امتى اللفظ ده قاله لما شاف الملائكة قاله اصل انت هتبقى زيهم اول ما تاخد الموضوع ده وعلى فكرة انا ما بكدبش وقاسمهما اني لكما لمن الناصحين
لازم ندخل الدين في الموضوع برضه انت بتتكلم بجد؟ اه طبعا ويحلف بالرب وقبلها ما سجدش له خلي بالكم يعني سيدنا ادم شافه وهو ما بيسجدش يعني انت ما رضيتش تسجد للرب ده اه بس احلف به
سبحان الله نسأل الله العفو والعافية ربنا يسلمنا ويغنمنا وبعدين بيقول ايه اني لكما لمن الناصحين. انا فاعل خير. لا عاوز جزاء ولا عاوز شكور. نحاول دايما يقنعك ان هو مش نافخ كير
يا جماعة خبرتك في معاملة ابليس قد ايه انت خبرتك في فهم ابليس. خبرتك قد ايه خبرتك في معاملته على قدر عمرك وخبرته هو على قدر عمر البشرية فاهمين خبرتك انت في معاملته
وازاي بقى المداخل بتاعته على قد عمرك وعلى قد عمرك النضج كمان لكن هو خبرته مع على على امعاك على قدر عمر البشرية. انت ده انا اجيبك ده انا جبت اكتر منك وجبت اتقل منك
ده انا وقعت العتاولة انت هتيجي يعني اللي تصمد قدامي عشان كده لن تصمد الا اذا لجأت للصمد واستعذت مش هتقدر عليه الا ازا استدعيه يعني ازا لجأت الى من خلقك وخلقك
طب ايه اللي حصل بعد كده وايه المشكلة اللي اترتبت ده اللي هنعرفه ان شاء الله في اللقاء القادم هنشوف ان الحوار ده كان اخره ايه وهنشوف ان الانسان لما قرب مجرد ما قرب فلما ذاق مش فلما اكل لسة هيدوق لسة كده ايه بنشوف الطعم عامل ازاي
هنشوف الخساير والفواتير اللي هتدفع عشان يا جماعة نشوف الصدمات اللي بتتوالى اول ما تدوق في عقوبات اسمها عقوبات ما بعد الذوق بفواتير الضوء. يعني انتم عارفين عن مطروح محل حلويات وتبدأ تدوق. يقول لك حلوة؟ اه ادفع
فنفس الكلام مع الفرق بقى فهنتفرج المرة الجاية عالفواتير وهتتدفع ازاي وان شاء الله هنتكلم طب لو انا عاوز الحق  ارجع تاني عشان ما يجبنيش زي ما جابني في الاولى
ان شاء الله هنعرف المرة القادمة نتيجة الحوار ده انتهت على ايه وهل الحوار ده كان خاص بادم فقط ولا لا وايه الفواتير اللي اتدفعت وما زالت بتتدفع ده اللي هنتكلم عنه المرة الجاية في رحلة الهبوط
لان الحوار بتاع الشجرة ده اتبنى عليه رحلة مشهورة جدا اسمها رحلة الهبوط فهذه الرحلة ما زالت كل يوم في ناس بتمارسها هواية التدحرج من فوق فهنشوفها وهنشوف ازاي ربنا سبحانه وتعالى يخلصنا منها
فنسأل الله سبحانه وتعالى ان يسددنا واياكم ويمتعني واياكم بعلم نافع وعمل صالح واسأل الله سبحانه وتعالى ان يشرح صدورنا ويرزقني واياكم حسن العمل وحسن الخلق وحسن الختام متعكم الله سبحانه وتعالى بالعفو والعافية
تقابل ان شاء الله الخميس القادم واسأل الله ان اكون يعني بفتح من الله المرة القادمة يفتح علينا مدارست الكتابة ويمن علينا بما يحب ويرضى. السلام عليكم ورحمة الله وبركاته
