السلام عليكم ورحمة الله وبركاته الحمد لله رب العالمين وله الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله. وبعد
فاسأل الله سبحانه وتعالى ان يسددنا واياكم بما فيه خير وينفع بنا وبكم حيثما كنا وكنتم اليوم ان شاء الله واه ربما مجلس ده يكون في قدر من التنوع وهو تراكم خبرات
لبعض الفضلاء الكرام الذي من الله سبحانه وتعالى بهم بالتوفيق وهو عنوان لكم من مدرسة الحياة. هناك اشياء ربما الانسان اذا وعاها مبكرا وفرت عليه الوقت كنت في يوم من الايام
اه اطلب العلم مع احد الافاضل الكبار نسأل الله ان يستره في الدارين ففي يوم من الايام سألته سؤال كده وبعدين قلت له احنا بقى لنا فترة حضرتك ما جاوبتش على سؤالي وكده. فقال لي كلمة جميلة جدا
قال لي العلم سهل تحصله يا محمد لو ما حصلتوش مني ممكن تحصله من غيري لكن هناك اشياء ساخبرك بها ربما توفر عليك عشرين عاما هي ديت مدرسة الحياة ان في حاجات
حضرتك لما خدتها يعني مسلا عندنا في دورة امة واعية ان شاء الله محاضرة ما لم تخبرني او يخبروني به عن الزواج. في حاجات انت كان نفسك تعرفها قبل الجواز
وانت كان نفسك تعرفيها قبل الجواز. كانت هتوفر عليكي كتير اوي اوي اوي في ناس بييجوا بعد عمر طويل بيقولوا ياريتنا كنا عرفنا المعلومة دي بدري كانت هتوفر معانا سنوات عرفنا كنا يا ريتنا كنا عرفنا الحقيقة دي بدري
وهنا دور الخبرة دور الانسان الخبرة السقة الخبرة الانسان اللي بيكون بيطبق الحاجة صح وآآ لان بعض الناس يقول لك فلان عنده خبرة وهو بيطبق الحاجة غلط مش معنى التكرار يبقى انت عندك خبرة لا
الخبرة الحقيقية ان انت تنتفع بها هو التكرار الصح التكرار الصح. ده اللي اسمه خبرة فلما بتقعد ودي من بركة الشريعة عندنا فكرة الاستشارة ميزة الاستشارة  ان الاستشارة بتوفر عليك حاجات كتير قوي. يعني انا قاعد مع شهر. ما استشرتهم. انا كده وفرت علي اللي انا خدت عقول الناس دي كلها
فبيفرق معايا كتير بعد كده في اخد القرار واهم حاجة انت مين اللي انت تستشيره؟ لذلك النبي صلى الله عليه وسلم قال لنا المستشار مؤتمن ومن اشار على اخيه بغير ما يرى فقد خانه
لان الاستشارة دي حاجة كبيرة قوي مهمة فبتوفر عليك سنوات ودي احد مشاكل الجيل الشباب والجيل الصغير لما ما بيترباش على المعنى ده بيفقد حاجات كتير اوي اوي اوي اوي
ما بيسمعش كلام اللي اكبر منه الحياة فده ايه اللي بيحصل؟ بيخليه بعد وقت نسأل الله العفو والعافية ان هو يعني هو بيصمم ان ان يجرب زي ما اللي سبقه جرب يا حبيب قلبي انا سبقك بقى لي عشر سنين
وبقول لك ان الطريق ده وحش. عشان كده انا راجع. فبقول لك الطريق ده فيه زحمة. الطريق ده فيه حوادس. الطريق ده فيه نفق. الطريق ده ضلمة في ناس بقى بيصمم
انه يروح ويقول لك اشوف زي ما انت شفت دي بقى بنلاقيها في اجيال كتير قوي قوي قوي ولزلك من نعم الله عليك كما كان يقول السلف الصالح من يعني من توفيق الله للحدث للشاب الصغير يعني
ان الله يوفقه لرجل من اهل السنة والجماعة ييسر له الطريق. اه والله من توفيق الله عليك انك تلاقي حد بدري يوجهك ان حد يرشدك ان حد يساعدك ولزلك هنا بيجي دوران احنا نقرأ خبرات الناس
واحنا انفسنا نضوء ندون خبراتنا وندون الحاجات اللي احنا طلعنا بها في الحياة لان النزري حاجة والواقع حاجة. النزري حاجة والواقع حاجة تانية اللي بيردم الفجوة بين النزر وبين الواقع هي وهو تجربة حضرتك
ودي بقى في حاجات هتستفيدوها مش موجودة في الكتب طب دي موجودة فين؟ غير موجودة الا في كتاب واحد هو كتاب مدرسة الحياة كتاب الحياة كتاب الحياة دي حاجات مش هتاخدها الا هنا. يعني مسلا مجالس اصلاح زات البين
انك تقعد وتصلح بين زوجين او بين اسرتين او بين اتنين عموما انك تعالج مشاكل في مؤسسة تطوعية او مؤسسة بها رسالة دي محتاجة انك ما تقرأش كتير اكتر ما تسأل كتير. اه استفيد وكل حاجة
ودي احد الافات الكبيرة جدا اللي وقع فيها افاضل الا قاعدين لابسين نضارة. النضارة بتاعة او نسيوا يلبسوا نضارة الهدهد قاعدين يقرأوا في في كتب التربوية الغربية والادارة الغربية والحاجات دي
فبيجي ايه اللي يحصل يجي يمارس الحاجات دي الحاجات دي لها فلسفة ما فيش حاجة اسمها كده بدون فلسفة الحاجات دي فلسفة كون ان حضرتك غير ليس معك ادوات انك تلتقط ابعاد الفلسفة دي
ده شيء يخصك لما تيجي تمارس بتمارس في مجتمع مسلم ايه المجتمع المسلم ده بتفاجئ ان في تكات مختلفة فعدم استقائك لخبرات وحكم وتجارب من سبقك في نفس الفكر اللي انت بتفكر فيه تفرق كبير. على سبيل المسال يمكن انا تطرقت للموضوع ده اكتر من مرة. وهو مفهوم الشراكة الزوجية
يقول لك انك ايه دورات الشريك؟ شريك الحياة والمعنى ده المعنى ده فيه معنى ايجابي لكن الشرع علمنا وفهمنا من اول ما نيجي نفتح المصحف ونيجي نقرأ ونتعلم الوحي. بتلاقي ان اول امر فيه نداء للمؤمنين. يا ايها الذين امنوا ما له بقى؟ ايه هو النداء؟ اول نداء اول ما تفتح المصحف
كده وتلاقي يا ايها الذين امنوا هتلاقي بعدها ايه دي امر اه لا تقولوا راعما يعني راعنا في تميز لفظي القرآن بيصحح لك المفاهيم من البداية في لفظ خلي بالك منه. ليه اللفظ ده ايه المشكلة؟ اللفظ ده فيه فلسفة وراه قد لا تستوعبها انت
اليهود كانوا بيقولوا للنبي راعنا وكان المسلمين بيقولوا له راعنا. راعنا من الرعاية اهتم بنا. فده ده معنى ايجابي لكن هم كانوا يقصدون معنى سلبي وهو الرعونة. ان الكلام ده من الرعونة وهو ارعى. يعني
صلى الله عليه وسلم وحاشاه من كلامه فهنا لما حصل اشتراك في اللفز احنا امة التميز امة التفرد فجت الشريعة وقالت لأ لازم تتفرد حتى في المصطلحات بتاعتك تاخد بالك قوي
المعنى ده على فكرة يعني مطرود يعني هتلاقوه كده ايه مليان في الكتاب والسنة هتلاقوا الكتاب والسنة بيستقرض كتير في الموضوع ده. فده لفز ممكن بعض الناس يقول لك ده عادي اه. ايه مشكلة الشراكة
اما اقول لحضرتك انك شريكة معايا في مشروع وحضرتك شريك معايا في مشروع الاصل فكرة الشراكة بتكون مبنية على الشح ولا التساهل عمال نقول احنا شركاء في المشقة ديت يبقى الموضوع مبني على التساهل ولا لأ حقي وحقك
يسأل الله عليكم. يعني انتم بتبقوا في الشركاء بتبقوا متساهلين كده اوي اومال ليه الخناقات اللي كل يوم بتيجي لنا دي في الفتاوى دي جاية منين يعني من شيلي اكيد يعني من عندنا من نواحينا برضه
فاصل الشراكة ان الشريك دايما بيتعامل مع ايه حقوقي. انا لي ميت متر. انا لي مش عارف ايه. انا تاجرت انا اديته خمستاشر الف انا انا انا فالشراكة ابتداء فيها معنى فلسفي محتاج يتحرر
مجرد ما اقول ان انا شريك حياتي يبقى على طول حقي وحقك ايه الواجب اللي علي؟ ايه الواجب اللي عليك؟ انت زي ما يتبعنا لي انت لك وزي ما علي انت عليك. الكلام ده فيه جزء صح؟ اه بس هو مش
كنتم بيعلي الندية ولا بيعلي المودة والرحمة شوفوا اللفظ الشرعي مودة ورحمة لفظ مختلف تماما تماما لان البيوت تبنى على الحقوق ان تبنى على الاحسان البيوت بتبنى على الاحسان ولا بتبنى على الحقوق
البيت الذي يبنى على الحقوق هذا بيت صار شركا حقي وحق لكن الاصل مبني على الاحسان وشوفوا زمان وانتم اول ما اتجوزتوا واول ما دخلتم في كتب الكتاب كان الدنيا مبنية على الاحسان ولا الحقوق؟ الدنيا كانت لوز خالص في الاحسان. صح
عمرك ما دخلتي المطبخ ما كنت بتتلخبطي بين المطبخ وبين اوضة اختك. مش عارفة هو يمين ولا شمال. لكن اول ما جه  وعرفت ان هو بيحب مسلا اه محشي الكرنب. عملت ايه؟ تعلمت ورحت قعدت مع خالتك يومين في اسكندرية عشان تعلمك وكتبت
على النت مش عارف محشي الكرنب يتعمل ازاي وبعد وقعدت سبع تمن تسع عشر ساعات تجهزي وتكتشفي الملح فين يا ماما وتوقعي ومرة تحطي السكر مكان الملح وتلخبطي الدنيا كلها
وبعدين في الاخر خالص ايه؟ عشان هو ييجي نقول له ايه نقول له ده شغل فلانة فدي رسالة انت عاوزة تقوليها. وهو في يوم من الايام كل شوية مامته تقول له يا ابني حرام عليك. انت كل مرة بتدخل بهدايا. طب عادي يعني ممكن تجيب حاجة تانية لا لازم
الادوار يا ابني انت كده لازم اعلى بكمان. كل يوم مصاريف كده. طب ليه لما اتجوزنا ودخلوا البيوت والكلام ده بقت بتقول له ايه لا معلش هو انا واجب علي اعمل لك كوباية شاي. ده احنا كنا بنعمل محشي كرنب
وبعدين هو يقول ايه؟ هو انا واجب علي اجيب شوكولاتة انا جاي هو ايه اللي دخلنا في الدايرة دي؟ ايه اللي دخلنا في الاطار ده بقى ان دايرة الاحسان اتخنقت
فبقى حقي واحقق فكرة الشراكة اتولدت. ففي فرق بين الرفيق وفي فرق بين الشريك دي فرق الدين الشريك وبين الرفيق فهي رفيقتك وانت رفيقها هي خديجتك فالمعنى ده احيانا الانسان لما بيحتاج
يعرف الحاجات دي بدري بتوفر عليه كتير قوي بوفر كتير قوي فخلونا النهاردة نتكلم في بعض المفاهيم الكليات اللي ممكن توفر علينا مساحات كتير اوي اوي اوي طبعا الوحي مليان لكن خلونا نفجر الكلام ده من تجارب الناس في الحياة
مسلا احنا عندنا ابن الجوزي بيقول كلام جميل قوي بيقول لا تظاهر بالعداوة احدا لما المتجوز اللي بيقول حاول بقدر الامكان نتظاهر لا تظاهر بالعداوة احدا يعني مش دايما بقى انا بيني وبين واحدة زميلتي في الشغل واحد زميلي في العمل في الجامعة في المدرسة في السنتر في هريدي بتاع بلاش تضاف
هل بالعداوة احدا. ليه قال مما افادتني تجارب الزمان هي بقى مدرسة الحياة هنا مما افادتني تجارب الزمان انه لا ينبغي لاحد ان يظاهر بالعداوة ما ينفعش لا ينبغي لاحد ان يظاهر بالعداوة احدا ما استطاع. حاول بقدر الامكان ما تقعش في الاطار ده
فانه ربما يحتاج اليه مهما كانت منزلته ولا يشوف مهما كان منزلته ممكن تحتاج له في يوم من الايام يقول فكم من محتقر احتيج الي واحد حقير وتم ايه؟ طبعا وانا بتكلم دلوقتي اكيد في منكم في لو مشيتوا كده آآ شريط الحياة ورجعتم هتلاقوا منه
احنا ايه كلنا عندنا تجارب حاجة زي كده او نعرف تجارب كده فكم من محتقر احتيج اليه فاذا لم تقع الحاجة الى ذلك الشخص في جلب نفع وقعت الحاجة في دفع ضر
وبعدين هو ده بيقول لك ايه؟ انا عن نفسي وقد احتجت في عمري الى ملاطفة اقوام ما خطر لي قط وقوع الحاجة الى التلطف به تم يا سلام على الكلام الجميل
يقول وقد احتجت في عمري الى ملاطفة اقوام ما خطر لي قط وقوع الحاجة الى التلطف بهم. طبعا في جماعة برضو يعني ما عندهمش وما تدربوش على معنى يقول لك لأ انا مشكلتي يا شيخ انك ان انا صريح
انت فعلا ليه مشكلة على فكرة يعني انت لازم تبقى مدرك ان دي مشكلة. لان بعض الناس احيانا بيقولها من باب يعني ايه ان دي ميزة يقول لك انا ميزتي ان انا صريح. فيقول لك انا مشكلتي ان انا صريح
لا على فكرة هي دي فعلا مشكلة ليه؟ لان في فرق بين الصراحة وفي فرق بين الوقاحة الصراحة مطلوبة الصراحة المهزبة مطلوبة الوقاحة غير مطلوبة ماشي؟ لان احيانا في بعض الناس يقول لك اصل انا صريح. تيجي تسمع صراحته تسمع صوت يقطر منه الدم
والاسعاف قاعدة اومال تحمل الناس اللي بتقع من طرطشة الدم اللي هو قاعد عمال يعملها دي ويقول لك ايه؟ انا لا. اه زي اللي بيقول دلوقتي يقول لك انا بقول للاعور انت اعور في عينه. ما عشان دي قلة ادب
مش عشان ديت صراحة ولا حاجة دي اسمها وقاحة واحنا فين هنا في الشرع انك تقول للاعور ده انت تقول للاعور ما تشوف الاعور تقول ايه الحمد لله الذي عافاني. بتقول له انت اعور
رجل مسل اصلا مسل مبني على كلكعة وهيجي معانا ان شاء الله الكلام في النقطة دي وقد احتجت في عمري الى ملاطفة اقوام ما خطر لي قط وقوع الحاجة الى التلطف بهم
واعلم ان المظاهرة بالعداوة قد تجلب اذى من حيث لا يعلم. لان المظاهرة بالعداوة كشاهر السيف ينتظر مضربا وهذا فصل مفيد تدين فائدته للانسان. قل بقى يا ابن الجوزي الجملة النهائية قال لك مع تقلب الزمان. قال لك مش هتفهمها الا اما تكبر
هتفهمها لما تكبر فسبحان الله المعاني دي اه مهمة جدا جدا ان الانسان يستوعبها اه زي اللي بيفرع عليها معنى برضه من مدرسة الحياة ان الاحسان يدق العنق. يعني ايه يدق العنق
من احسن اليك فقد اسرك ومن جفاك فقد اعتقك اللي بيحسن لك بيأسرك انا فاكر زمان كان في واحد يعني بيني وبينه بعض الايه الود يعني وراجل لديه بعض المناكات المناكفات يعني
فكان يقول ايه يا انا بكره كل الملتحين ما عدا محمد فانا اقول له اشمعنى انا يعني؟ يقول لي لا لا لا انت غير اقول له يعني انا ما انا ملتحي يعني انت مشكلتك مع اللحية ولا ما ملتحيش؟ يقول لي لا ما احنا ملتحين مش مع اللحية
اقول له طب اشمعنى انا وانا عارف السبب زاهرا يعني. هو السبب النقطة ديت من احسن اليك فقد اسرك فقد اسرق ومن جفاك فقد اعتقك تلاقي حماتك طول ما انت بتحسني اليها ممكن تتكلم على الكل. تيجي عندك انت تعالي انت يا شيماء الناحية دي وتكمل. طيب ليه قالت لك تعالي الناحية دي
ادي احسانك كسرها طبعا نحن نتكلم في العامة. اما تيجي حضرتك تقول لي بس في استسناء يا شيخ انا اعرف طنط فلانة برضه احسنا لها وبتاع. عموما اللي بيحسن لا يعدد. واما وقد عددت
ففي خلل في احسانك يا جماعة الاحسان ده سجية يعني سجية يا جماعة في حد كريم بيقول لك انا عملت لفلان كزا وكزا بتلاقوها في اخلاق يا جماعة يعني اخلاق لا تدعى
اخلاق لا تلتقط الا بالقلوب. ما ينفعش انت تقول على نفسك يعني مسلا هيجي معنا بردو من الاشياء موضوع التواضع ان بعض الناس يقول لك انا الحمد لله متواضع حبيب قلبي. التواضع ده ما ينفعش انت ما لوش بيان تزيعه ولا تعلنه على الناس
لا التحدي في التواضع ان هو من الاخلاق الصعبة التي ما ان تشعر بها تزول عنك فاهمين؟ التواضع ده يا جماعة مش هدف انك توصل له ده طريق انت سالكه. ده طريق انت ماشي فيه اصلا
فلا يمكن للمتواضع ان يشعر بانه متواضع. ده الاصل التواضع مش بيان احنا هنزيعه هو سلوك تراه القلوب قبل العيون عشان كده اللي يقول لك انا متواضع وانا متواضع اعرف ان الدنيا مش ايه مكلكعة شوية. فهي في سجية
فمسلا في واحد اه تلاقيه عنده كرم. يعني تدخل البيت كده يعني نستحضره دلوقتي. نستحضره. انتم دخلتم بيوت ناس كتيرة قوي. صح؟ حاولوا تستحضروا. يعني انا دلوقتي دلوقتي لو اتعزمت عندي آآ مسلا كل اللي بيحضروا لي مسلا هنقول آآ هنقول فيه الف واحد بيسمع
انا لو حضرت عندكم دلوقتي هل كلكم هقول عليكم انكم يعني ناس كرماء؟ ان شاء الله هتكرمونا بس اكيد في ناس عندهم تميز مختلف صح في ناس هيكون عندهم تميز مختلف تماما. انا هخرج اقول ايه ده يا جماعة؟ هي الناس دي ايه
الناس ديت عمرهم لو هم طبعا عندهم سجية ما عملوش الكلام ده لمحمد خاصة هتلاقي ان الموضوع ده عمرهم ما تلاقيهم بيتكلموا في القصص دي الامام احمد بيقول كلمة جميلة قوي
ودي من الاخلاق يا جماعة بتاعت قيم العرب والقيم دي مشكلة الناس اللي بتستورد القيم اللي بيدرسوا بقى قيم وبرضو دي برضو نرجع من موضوع الناس اللي فاقدة العدسة الهوتوهيدية
اما بييجوا القيم ملفات من برة يجيب لك العدل والمش عارف المساواة والمساواة ومش عارف ايه وكده. فانت ناسي قيم الاسلام ليه؟ فين الكرم؟ فين الكرامة دي قيمنا احنا دور على قيمنا ليه انت بتدور بره
لقد كرمنا بني ادم هي دي القيم لما تربي ابنك على قيمة ان ان ما فيش حد يهينه وانت ما تهينوش لا بصراخ لان الصراخ جزء من الاهانة آآ بالسب ده جزء من الاهانة عما تتشرب المعاني ديت داخل الجيل يطلع جيل عنده انفة
في ناس عندها الكرم تقعد معهم كده تبقى مستغرب جدا. انا اعرف بعض الناس ادخل بيتهم يعني خلاص ما حاجة صعبة قوي. فدي ناس هل الناس دي بتتكلم هل الناس دي بتيجي تقول لك احنا عملنا وعملنا وامبارح جه واكل عندنا وعملنا له مش عارف ايه وايه وايه وايه ما ينفعش ليه؟ لانه سجية
فما فيش حد يعدد الاحسان. اللي بيعدد الاحسان ده يقول لك عملت وعملت وعملت وعملت وعملت لسه صغير لسه بادئ. الكبير ما بيعددش ودي برضو من ضمن الحاجات دي من ضمن الحاجات يا جماعة ان احنا ندركها
آآ كان في مدرسة الحياة برضو من الاشياء اللي مهمة قوي كلمة الامام احمد كان بيقول لو ان الدنيا كانت لقمة ثم وضعتها في في اخيك لا يسمى هذا اسرافا
طب الامام احمد جايبها منين من مدرسة الحياة ده مش اسمه اسراف يا حبيب قلبي طب يا شيخ وحرام وبتاع ده هما تلاتة وعملنا وجبات كتيرة جدا مش هتترمي عادي في فقراء في جمعيات خيرية هتاخد في تلاجة تحتفظ بالطعام في فرق بين انك كيف تستسمر بقايا الطعام
وفي فرق كيف تكرم الناس؟ يا جماعة ده دين يعني زي اصل الاسلام جه ليتمم هزا الجمال ففي جمال كان موجود وسط العرب الاسلام جه يكمله. من كان يؤمن بالله واليوم الاخر فليكرم ضيفه
يا جماعة انتم مضحكين الحديس ده. يا جماعة انت لا تتخيل اما يبقى فيه ضيف جاي لحضرتك انت عارف ان ده انت مقبل على عبادة ترتبط بالله واليوم الاخر؟ زي كده ما اللي داخل عبادة التهجد
يلا بقى واحدة عمال تقول لزوجها استعين بالله يلا بقى وعاوزين نشتغل بقى عاوزين ننجح في الاختبار ده ده ربنا النبي صلى الله عليه وسلم بيقول فليكرم ضيفه عاوزين نكرمهم
لكن النهاردة سلام عليكم انا جايين لضيوف النهاردة بالليل. طيب ماشي اعمل لكم شاي انت حاجة انت انتي جاية من من بيت مش كريم ولا ايه خلاص هحط حاجة مع الشاي اجيب بسكوت من تحت ولا اعمل لكم حاجة كده على الطاير
دي برضو المصممة تزعجيني احيانا تدخل بيوت تقعد بالتلات ساعات تلاقي ايه مية ساقعة لأ الاول مية فاترة وبعدين مية ساقعة وبعدين مية من الحنفية وبعدين مية فلتر وبعدين تشربوا شاي لا والله
كفاية الماية احنا بطننا امتلأت ميه يشربوا شاي. طب ما بلاش تشربوا ايه؟ او الناس اللي بيجوا يفتحوها بيفتحوا صدرهم قوي دول آآ حضراتكم تحبوا تشربوا ايه ولا تقول لهم اي حاجة. لا لا قل يا جماعة اي حاجة
وده لو قول لا والله تقول طب لو في ينسون؟ لا والله ما فيش ينسون آآ طيب نعناع ما فيش نعناع كركديه ما فيش كركديه. طب انت طالما هتحبسني في الشاي طب ما كنت قلتها من الاول. قل لي سكرك كم واخلص يا سكر
فالفكرة الفكرة يا جماعة فليكرم ضيفه. دي عبودية عبودية ان في ناس عندها ان الباب ده سجية فنسأل الله ان يفهمنا ويعلمنا ويبصرنا من الضروس العميقة جدا اللي الانسان بيتعلمها في الحياة
انك تفحر البير قد ما تعطش. احفر البئر قبل ان تعطش. ليه بقى في ناس كتير بيتعلموا فقط من مدرسة المحن وبعد كده بيتغيروا زي جماعة بقى اللي ما بيفوقش الا ببلاء
سواء بقى ما بيفوقش الا ببلاء آآ واحد مسلا ما زاكرش مسلا وده انه يهزر بيبدأ ايه؟ يفوق بقى. او واحد كان ماشي بطريقة معينة مش كويسة فيبدأ يفوق. فدايما طبعا مدرسة المحن جميلة. بس ما ينفعش هي الوحيدة اللي تعلمك
لان في ناس بيستنوها عشان يتغيروا. احيانا للافضل واحيانا للاسوأ ليرة لان الدروس عشوائية مصاعبة الاستيعاب في وقت البلاء طب الافضل ايه؟ انك تخطط لحياتك وانك تنمو بعد استعانتك بالله بارادتك
انك تختار ما تتعلمه تستوعبه يعني اي بلد فيها ضنك الان اي بلد فيها توتر ربنا يفرج عن اخواننا في سوريا وفي كل بلاد المسلمين سوريا دلوقتي لو الدنيا كلها اترفعت عنها وما عدش في مشاكل خالص
والدنيا بقت جميلة والبلد عادت الى اهلها وبقت حاجة روعة مين اللي هيقدر يخدم الدولة دي؟ ومين هيقدر ينشر فيها الخير اللي هيستعد ولا اللي استعد  اللي هيستعد ولا اللي استعد
ايوة كان في مرة كنا قاعدين مع حد كده الكبير يعني  فكنا بناخد دورة خاصة شوية في علوم معينة فكان سأل سؤال جميل قوي. هل لو سقطت امريكا من الدولة اللي هتمسك الراية وتبقى شورت العالم
ترسيمه من اليابان ولا روسيا كتير قال الصين وكتير قال روسيا كتير قال كزا وكتير قال كزا وهو كان جوابه حاجة واحدة بس قال لي جاهز ايوة ايه اللي جاهز
ففكرة انك دايما تجهز نفسك. فكرة انك كل يوم تكون في ازدياد. فكرة هباء ابن مسعود رضي الله عنه ان شمس شمس يوم تغيب لم يزداد فيها عمري لم يزداد فيها عملي لا اعده من ايامي. هو دي بقى المنهجية الجميلة
دي المنهجية الجميلة ان كل يوم اسأل نفسك ايه اللي انا تطورت فيه ايه النمو اللي انا خدته؟ النمو العقلي النمو الايماني النمو في الحسنات النمو كل يوم لازم تسأل نفسك السؤال ده
وده سؤال جميل ممكن تتعلموه وتفرق معاكم حتى تدربوا اولادكم كل يوم يسأل نفسه اقعد مع نفسك آآ دقايق كده دقايق عشر دقايق لان ابن القيم هتلاقيه كلمة جميلة جدا
كان بيقول اه اللهم زكرني اه من لم ينتفع بعينه لم ينتفع باذنه يقصد بعين ايه؟ تفكر انها لازم انت اما تشوف حاجة تتفكر فانت كل يوم تقعد عشر دقايق مع نفسك تسأل نفسك ايه اللي النهاردة
اعمله يزود حسناتي او يزود ارتقائي او يديني كزا مسلا ايه وحاجة كده بسيطة خالص. ويا جماعة اه احيانا وانتم تصيفوا اليومين دول في وسط الحر الجميل ده وانتم قاعدين قدام الشواطئ ولا بتشوفوا الصخور وكده تلاقي ان الصخور اللي دايما اللي عند البحر
بتلاقي متخرمة كده صح؟ روحوا اسكندرية كده. بس طبعا في اماكن كويسة ها ما فيهاش دوشة. فتلاقي ان الصخور حوالين المية متبهدلة كلها هي متيانة اهي متخرمة كده. طب الاخرام دي جت منين
المية لما بتيجي الموج كل شوية بيجي فيضرب الصخر فبتطلع ايه؟ طرطشة مية كده في الهوا فوق. وبعدين تنزل نقط نقطة ورا التانية ورا التالتة ولا الرابعة ولا العاشرة ولا الالف خرمت الايه؟ الحجر
التراكمات دي بتخلي في عمق قوي هو ده برضو انت التكة البسيطة السطر اللي بتزوده كل يوم كل يوم ادومه وان قل منهجية الحاجة الصغيرة البسيطة دي على فكرة يا جماعة دي مهارة عالية جدا ما حدش بيقدر يعملها الا الناس المتميزة. انه يصبر على الايه؟ على الجرعة اليومية. النقطة اليومية
ياخدها كل يوم بياخد نقطة نقطة نقطة خلاص بيوصل مرحلة بقى خلاص التمكن استلم الطريق حتى في المقابلات الشخصية في يعني في التعيين في الشركات العالمية وبتاع لازم يسألك اسئلة كده معينة ويكتشف في المقابلة ديت انك عندك تعلم
ذاتي ولا لا تعلم ذاتي ولا لا؟ فكرة التعلم الذاتي ان كل يوم في جديد عشان كده انا عاوز اسأل حضرتك واسأل حضرتك انت امبارح عن النهاردة ايه الجديد في حياتك
غير الجديد انك رحت الشغل وجيت لأ ايه الجديد في بناءك القلبي بناء القلب بناء العقل ايه المعلومة الجديدة اللي اخدتها في حياتك من الحاجات الجميلة والتمارين الجميلة قوي انهم يربوا ولادكم على المعنى ده ان دي يا جماعة من مدرسة الحياة اللي مش هيكون عنده التعلم الزاتي
الحياة مش بترحم حد الحياة ربنا خلقها هي ماسورة كبيرة كبد اهلوا ولادكم للحياة ما اشتغلش الا من خلالي الحياة مش هترحمه الناس مش مامتك يا سكر لا الناس مش ماما
ماما بتقبل المشاكل بتاعتك وبتعدي الناس مش ماما فانت هتفاجئ ان الناس بتتعاملك في قدر ما ان في خشونة في الحياة فاحنا لازم نتعلم حاجات كده من ضمن الحاجات اللي تساعدنا فكرة التعلم الزاتي
التعلم الزاتي ان انا دايما ارتقي بنفسي ان انا ادخل كده الاقي دايما في ايه في نضج يومي في حاجة جديدة في حياتي جديد بقى في السقافة جديد في الوعي جديد في كزا فكل واحد يسأل نفسو السؤال
فبقول من التمارين يسأل نفسه السؤال دوت يعني من التمارين الجميلة اللي ممكن تعملوها مع ولادكم سواء في المدرسة او في النادي او في اي حاجة. ويبقى في كشكول كده
اسمه مسلا صيد الخاطر اسمه الحياة. اسمه ايا كان يعني تسموه اي اسم بقى جميل يعني تجربتي كتابي دفتري اه او لوحة انا كنت اعمله احيانا كده في اللوحة ان ابنك ييجي من المدرسة يجي من برة يجي من اي حاجة تقول له بص قل لي حاجة جديدة استفدتها النهاردة
اي حاجة اي حاجة بمعنى اي حاجة يعني انا اكتشفت ان في نوع من البتنجان طالع جديد احمر جميل اكتبه اكتب المعلومة دي اي حاجة بمعنى اي حاجة في الدين او في الدنيا او في الحياة
فلما اول حاجة هو بيتدرب على فكرة الالتقاط. سم يتدرب على التزكر ويبدأ يشغل عين العقل بعد كده فيحصل فكرة ان ماء اليومي النماء اليومي النماء اليومي فدي من ضمن الحاجات المهمة جدا جدا. من التجربة في الحياة
اللي ممكن نستفيد منها هي فكرة انك لن تستطيع ان تكون فالحا اغدا الا من خلال صحبة صالحة سبحان الله! اصبر نفسك ان ربنا قال لمحمد صلى الله عليه وسلم كده لازم يبقى فيه صحبة
فكرة ان حضرتك تمشي لوحدك مش هتحصل انك تقف لوحدك مش هيحصل انت اما تيجي تصلي الجنازة بتقول ايه وانت بتدعي للميت تقول ولا اللهم ايه ولا تحرمنا ولا تفتنا بعده
فاخوك ده موته قد يتسبب في فتنتك بقدر ما رغم ان انت ممكن ما تكونش تعرفه اصلا. بتصلي في الحرم يقول لك ايه الصلاة على الميت يرحمكم الله. بتقول بتقول الدعاء ده. ليه
انك ده قدر الصحبة الصالحة الصحبة الصالحة في حياتك هي رحم الوالدة هو اللي هي الحبل السري للجنين هو ده المغزي لو ضاع كل سنة وانت طيب. لو اتقطع كل سنة وانت طيب. خلاص بقى. مات الجنين ده
طيب انا الفكرة ديت غالبا موجودة عند الناس كقاعدة ومن مدرسة الحياة اي واحد اي واحد بيضيع دور على نافخ كتير في حياته واي واحد بيهتدي دور على حامل مسك في حياته
وجربوها جربوها في الحياة ابو بكر بابو بكر ابو عمر بقوا عمر لانهم صاحبوا النبي وابو عبيدة بابو عبيدة لان صاحب ابو بكر طب وابو لهب؟ لانه صاحب ابو جهل. شف ايامها يعني ايه
اه واللي هيفين لانهم مصاحبين الهيفين يا جماعة الاول على الدفعة وشوفوها عندكم في الجامعات مش مصاحب الناس اللي ايه الاخيرة. يعرفها لكن مش مصاحبها ودي في امر بسيط جدا كلنا بنشوفه
طيب اجيب صحبة صالحة ازاي ده سؤال مشهور جدا هقول لك على سؤال وهقول لك على سؤال. لو عرفت تجاوبه هي دي الصحبة الصالحة. لو باقي في عمرك ساعة حضرتك هتموتي الساعة عشرة ونص بتوقيت مصر
ودلوقتي الساعة تسعة ونص وقدامك عشر مكالمات فقط هتتصلي على مين  غير بابا وماما دوروا بقى اللي انتم هتتصلوا عليهم دول منهم اصدقائكم اللي احنا بنقول لكم خلي بالكم منهم
ماشي كل واحد بقى يحاول بقى يشوف هو هيتصل على مين يعني من الاشياء تجربة الحياة او مدرسة الحياة ان الانسان يجاوب على سؤال ماذا صنعت في الايام التي عشتها في حياتي
السؤال ده وهيبان لي الشرح دلوقتي التعليق عليه. البعض عنده حامل هم الموت كتير. خايف من الموت ويتراءى له الموت في كل زاوية وكل شوية بيسأل بقلق كده. يا ترى انا هعيش قد ايه؟ ستين سبعين ميت سنة
بنقول له ما تشغلش بالك ليس الامر في كون في كم يوم هتعيشوا في الحياة لكن ماذا صنعت في الحياة؟ مدرسة الحياة بتعلمك لو جاوبت على السؤال ده هترتاح ما تشغلش بالك كام يوم هتعيشه في الحياة. ولكن اشغل بالك باجابة السؤال التاني
ماذا ستصنع في الحياة التي ستعيشها هو ده الاهم انك تعيش لغاية كبرى. رسالة هي دي الحياة انك تحيا في هذه الحياة لا يعني بالضرورة انك حي مؤلمة جدا قصة بعض الناس
للحياة اللي احنا عايشينها دي. اتولد سنة الف وربعمية هجرية ومات الف ربعمية وسبعين لا اثر ولا تأثير مجرد ميت تأخر دفنه بس ايه اللي سابه؟ لا شيء الباب ده ضروري استيعابه
من ال آآ من مدرسة الحياة من الاشياء المهمة في مدرسة الحياة ان الكل في كبد الكل في كبد مش مهم بقى انك كنت اتولدت غني اتولدت فقير عندك اعاقة ولا عندك صحة
لا تركز بوصلة القلب والعين والعقل على المفقود وتهمل الموجود في ايدك الجميع عنده مشاكل. كونك مش شايفها لا يعني انها غير موجودة ولو انكشف لك ستر الله لم تتمنى حياة شخص اخر
لو انكشف لك ستر الله سبحانه وتعالى مش هتتمنى حياة حد تاني فالمعنى ده ضروري انك تستوعبه كويس يا حبيب قلبي. خاصة الشباب اللي لسه داخلين في مقتبل الحياة الكل عنده كبده
ده مهمة جدا آآ من من الحاجات اللي تنفعنا في مدرسة الحياة ثقافة التولي للظل فسقى لهما ثم تولى الى الظل رواد الاعمال الاجتماعية دايما بيحطوا العدسة بتاعتهم نحو نفع المحتاج. وليس نحو تصوير المحتاج
بعد كده بيتولوا الى الظل بعيدا عن اضواء الفلاشات  فدي نقطة مهمة جدا جدا خلي عندك المفهوم ده عشان حياتك تسلك وتسلك حياتك تتسلك وتسلك لازم تبقى عندك مفهوم تولى الى الظل
ابنك ما خلاص عملت الحاجة ما تدنكش بقى تعمل ازعاج. عملت لبابا عملت لماما عملت للامة عملت لاي حاجة ما تعملش البرطمان ده جيت عن كمان حتى مفهوم الاخلاص ما تشتتش نفسك خلاص تولى الى الظل
وانتهى الامر هو تولى الى الظل والوحي رصد هزا التولي فالى يوم القيامة نقول تولى الى الظل. فلو عاوز الى يوم القيامة تلاقي في صحيفتك تولى الى الظل وان العمل ده يشكر
خلاص اعمل بالمفهوم دوت من الحاجات اللي اتعلمنا في مدرسة حياة وصية بيقولها ابن عباس جميلة اوي اوي اوي وهي مفهوم وهي حاجة حلوة قوي في تطوير الزات بالمناسبة يعني. واحد بيسأله بيقول له كيف
اصبت هذا العلم قال بلسان سؤول وقلب عقول. يا سلام! عميقة جدا! سقافة السؤال مع استيعاب الاجابة قلب عاقول شوفوا يا جماعة لن تحصل مرات اللي اتغيرتوا فيها للأفضل لما سألتم سؤال مناسب لشخص مناسب في وقت مناسب
فالاسلام بيشجع جدا عقلية التساؤل. بس تعلم ازاي تسأل وتسأل الشخص المناسب في الوقت المناسب ده ضروري استيعابه كان لينا لينا محاضرة كده مع شباب في سانوي كنا نتكلم معاهم في فكرة عقلية التساؤل
انا محتاج جدا الجيل اللي طالع يكون عنده المهارة دي لان مدرسة الحياة علمتنا اللي عنده المهارة دي بيعدي عقلية التساؤل انها تكون صاحب عقلية تساؤل بس تسأل صح مش كل شوية تسألني الاسئلة الهايفة
اسألني حتى اراك انا اعرفك كويس قوي بسؤالك اعرف نضجك وعقلك بسؤالك وكم من سؤال صح لشخص صح في وقت صح يكون هو السبب في الطريق الفسيح الصحيح. لك. انك تمشي فيه بعد كده
بس اهم حاجة تسألوا الناس الصح من الاشياء المهمة جدا في مدرسة الحياة وتتعلق بادارة التغيير الشخصي استراتيجيات التغيير كلها هتلاقوها في ايتين من يعني والباقي يعني بيعضض نفس الفكرة
الايتين دول بتحكي لنا المشكلة والحل. المشكلة اولما اصابتكم مصيبة قد اصبتم مثليها. قلتم ان هذا قل هو من عند انفسكم يبقى الاية الاولى بتقول لي المشكلة منين؟ مني انا. من الداخل. ما تدورش على الخارج. طب والحل ان الله لا يغير ما بقوم حتى يغيروا ما بانفسهم
السنائية دي مرعبة لكنها الحقيقة ليه؟ لانها بتقول لك انت المشكلة لكنك الحل ايضا ودي من الايات الجميلة جدا جدا جدا. اما تحطها قدامك كده. انك تقول لك ان المشكلة
موجودة فيك بس في نفس الوقت الحل معاك هي من عند انفسكم؟ اه حتى يغيروا ما بانفسهم؟ اه. ولذلك كنت بقول مرة في نور الانفلونزا. اي واحد عنده مشكلات بينه وبين حد
من الحاجات اللي تساعدك في حل المشكلة انك تسأل نفسك السؤال الجميل ده. وتختار من متعدد هل انا طرف في المشكلة ام طرف في الحل زوجي بيبات برة بيجي متأخر ابني بيعاند وبيرد علي
آآ زوجتي ما بتسمعش الكلام طيب اسأل نفسك سؤال هل انت طرف في المشكلة ولا طرف في الحل الاية دي بقى بتقلبك مدرسة الحياة بتقول لك طول ما بتبحس عن حل براك مش هتلاقيه
تاني طول ما حضرتك بتبحس عن حل براك مش هتلاقيه ان الحل لابد انه ينطلق منك. وانك تكون جزء من الحل مش جزء من المشكلة من الامور المهمة قوي في مدرسة الحياة وتفيد جدا ان شاء الله
ان اي خبر تستقبله انك تسمعه بعقلك لتنقضه لا بلسانك لتنقله دي منهجية مريحة تريحك في حياتك كلها اذ تلقونه بالسنتكم فاختصر الاية الاف الدورات في التفكير النقدي منهجية مريحة جدا. استقبل اي خبر تسمعه بعقلك لتنقضه
لا بلسانك لتنقله. كسرة تداول الاخبار ليست دليل للصحة يا جماعة لا وبعدين كم من كذبة بتطير بسبب ايه؟ يكتب في الاخر كده من قول كما وصلني عشان كده من النصائح اللي مهمة جدا
تتدربوا عليها خاصة في مواقع التواصل. لا تصدق كل ما تسمع ونصف ما ترى ما تصدقش كل اللي بتسمعه هو نصف ما ترى. الامام احمد بيلخص لنا الكلام الجميل ده
بيقول لنا ايه؟ اتقوا هذه الغرائب فان عامتها مناكير اخ مرة يعني بيقول لي خبر يعني خلاص خبر يعني كالشمس وضحاها. فقلت له ايه الدليل؟ انت جايب الكلام ده منين
قال لي انت مش متابع فقلت له انا متابع وعارف ان الكلام منتشر تنتهي مصدرك اهل ايه؟ طيب ما انت عارف اهو. قلت له يا حبيب قلبي انا عارف ان هو منتشر. انت بتقول لي الموضوع حصل. معك بينا انه حصل
شيخنا نقول والدنيا كلها بتقول وضع كلمة من قول لا يعفيك من المسؤولية فان كنت ناقلا فالصحة وان كنت مدعيا فالدليل دي كده من القواعد المريحة دين ودنيا ان اما تستقبل اي خبر اسمعه بعقلك وانقده كده. حاول كده تتحرره كده
مش بلسانك عشان تنقله لا لان يا جماعة كامل الصورة دي مهمة جدا. انا دلوقتي لو جبت لحضراتكم صورة وانتم شفتم فيديو دلوقتي واحد ماسك سكينة وقاعد او ماسك حاجة كده مشرط وقاعد ماسك بنكرياس حد وقاعد ايه؟ يلعب فيه
انت هتقول ياه على الوحشية صح؟ لما ندعي نعمل بالزوم كده نبعد بالكاميرا ونرجع ورا بتلاقي دكتور لابس بالطو وبيعمل عملية لواحد هيموت آآ بلاش تكون الامر يعني في قصور في التعامل من القاعدة الفايدة اللي جاية دي من مدرسة الحياة مهمة قوي
ايه بقى اللي فيها   التوفيق الاكبر يا جماعة توفيق الاكبر وبرا بوالدتي بصوا يا جماعة من الاخر من الاخر واوعوا تنسوا الجملة دي لن تجد بارا لن تجد ضارا يموت على سوء خاتمة
مستحيل عشان كده الاية دي وبارا بوالدتي ولم يجعلني جبارا شقيا. الاية دي بتختصر الاف الدورات في فن الانتاجية لا يوجد عاق لامه الا وهو شقي منزوع التوفيق في حياتك. يقول لك عاوزين ناخد دورة في الانتاجية وفد الانتاجية. يا حبيبي الانتاجية عندي كمسلم بركة وتوفيق. وانت جبت درفها
قالت له خلاص قفلت الباب. ده انت قافل باب حديد على صابعك. انت حاطط مسمار على راسك وقاعد عمال تدق بالشاكوش. انت كل شوية هتصرخ عشان كده الانتاجية عندي انا كمسلم هو التوفيق هو البركة
وبرا بوالدتي ولم يجعلني جبارا شقيا فكلما جاء الشقاء كلما جاء العقوق اتى الشقاء فالانتاجية الحقيقية هتلاقوها كده. وواحد بقى ما بيصليش وبار بامه انا بقول لكم اهو يا جماعة. سيوفق قبل مماته ان شاء الله
للهداية والتوفيق والتوبة ملف خلصان يا جماعة يا جماعة يا جماعة ما عظمه الله عظموه. يا جماعة انا مش بحب ابويا وامي عشان هم بس خلفوني وخلصت لأ اللي خلقني واللي خلقهم قال لي انت عندك واحد اتنين تلاتة اربعة تمشي في الاطار ده
والدي بيضربني بالقلم فبابص فوق كده واقول له يا رب انت بتختبرني عشان عشان يعني اوريك انا هجيب كم من عشرة؟ انا مش هجيب العشرة من عشرة لن افعل الا ما تأمرني به
بيجاهدني اللي انا اشرك بالله واحد والده جايب تمسال بوزة وحاطه في البيت وقاعد كل شوية يضرب عياله بالكرباج يقول لهم اسجدوا لبوزة. او قاعد يعني يقول لهم يا جماعة اسجدوا وقاعد اومال يقنعهم. جاهداك ان تشرك. اهو قاعدين شغالين
ووالدته قاعدة يعني بتصلب على الموضوع والدنيا دخلت في اتجاهات تانية قل لي دول سبحان الله نعمل ايه يا رب؟ نعمل ايه؟ اه ما تسمعش كلامهم في الموضوع ده وصاحبهما
فين الصحبة بقى الصاحب يا جماعة يعني انت اقول لك انا انا صاحبي فلان. يعني ايه صاحبي؟ يعني اللي بيبقى لازمه. بيحبني وبحبه؟ طيب انا مش قادر احب وابني دعم القلب بقى ممكن تدفنه لكن زاهرا لابد ازا رأيتك اجدك انسانا بارا
بالشغل يا جماعة الشغل بنلاقي مديرين بيبهدلوا اللي تحتهم وتلاقي الطلبة ايه والعمال والناس اللي تحت بيحاولوا رئيس القسم عندك بيخليكم يعني كله ما يرمش وفي الاخر بنزهر ايه اه دكتور محمد راح الدكتور عبدالرحمن جه الدكتور والدنيا يعني بنرسم صح؟ اه ارسمي لوالدتك يا ست. ارسمي عشان تنجحي في الاختبار
يا جماعة بصوا علاقتكم مع والديكم الوالدة والوالد يا جماعة ده اختبار. شف انت عاوز تجيب فيه كم من كم يعني حرام عليك انت قاعد بتسخنهم انا ما بسخنش ولا ببرد انا بقول لك ده اختبار انت عاوز تجيب كم من عشرة؟ عاوز تجيب فيه كم
انا عاوز اسقط الله يعينك عاوز تنجح اه فكر فكر بقى مع نفسك فالنقطة دي مهمة جدا التوفيق الاكبر مع دول. بدور بقى عليهم. طب انا والدي ووالدتي ماتوا؟ ياه! ده ده بقى جمال البر. ده صفاء البر. بعد ما يموتوا. ليه؟ لان انا كنت ببريهم في الدنيا
عشان ايه؟ عشان العطاء الزاهر يمكن الحياة يمكن ان انا اخاف استحي من الناس تعلق علي يا اخي حرام عليك خلي عندك مش عارف ايه والدك في السن ده سايبه
فكنت انا استحي او ان والدتي مغرقاني قاعدة كل شوية تبعت فاكهة وتبعت الاكل ما انت لازم تبر لكن بعد ما يموتوا بقى الجمال كله هنا بقى انك تبرهم بعد مماتهم
بصدقات جارية انك من من ابر البر صلة اهل ود ابيك تشوف والدك كان بيحب مين وانك تتواصل معه. هو ده بقى العمق ده البر يعني اللي متشفي زي زي ما بيقولوا يعني
لانك لا تريد فيه الا الله خالصة ان شاء الله  خبرة الحياة وفي مدرسة الحياة بتعلمنا يا جماعة ان البشر ربنا خلقهم ان الكلمة اما انها تكون لكمة او تكون لقمة
ان الكلمة ديت اما ان هي تكون لك ما في وشه واما تكون لقمة في فمه تنصر الجمال اللفظي. قالوا وما الفأل يا رسول الله قال الكلمة الصالحة يسمعها احدكم. يا سلام على الكلام الجميل
فيا جماعة الكلمة قوة رهيبة فلا تتهاون في قوة الكلمة. وخليها عادة واحد حزين يقول له اخر الاحزان ان شاء الله واحد في حادس سير دفع الله عليك ما هو اعظم
المعنى ده مهم قوي لا تحقرن من المعروف شيئا ولو ربع كلمة والكلمات يا جماعة مش حروف مرصوصة كده خلاص لا الكلمة يعني مشاعر الكلمة يعني تجرح الكلمة يعني تداوي
قل وقل لعبادي يقولوا التي هي احسن. فتش دايما عن الكلمة الاحسن الجملة اللي قلتها اللي قلتها ديت دي حسن ولا حسنى ولا الاحسن فضلا انها تكون سيء واسوأ فدور كده الجملة اللي انت حضرتك قلتيها لوالدتك دي من شوية دي كانت الاحسن
فالجملة اللي انت قلتيها لباباكي الجملة اللي انت قلتها لزوجتك. الجملة اللي انت قلتها لبنتك دي كانت الاحسن جملة ايه ده انا ضربتها بالقلم من شوية. الله عليك  فتش دائما عن الكلمة الاحسن
فتشه عن الكلمة الاحسن. انتقاء الاحسن ده يا جماعة ضرورة وليس طرف في واحد كان عاوز يقول لواحد اغرب عن وجهي  فبيقول يعني احترت فقعد عمال يفكر فيقول اتى علي على عقلي كلمة نورك ساطع كالشمس وما اجمل غروبك. هي هي
بس بقولها له بطلبته في عتمة الله يكرمك انا مش فاضي فشوفوا الكلام اللزيز اكسوا الفاظك من الحاجات يا جماعة اللي تستفيدوا منها في مدرسة الحياة انك تكون مهندس احتمالات زي حذيفة رضي الله عنه
حذيفة رضي الله عنه بيقول كان الناس يسألون رسول الله عن الخير. وكنت اسأله عن الشر مخافة ان يدركني. يا سلام على القرارات الاستراتيجية عند حزيفة القدرة على بناء الاحتمالات وادارة التوقعات
بيتوقع انك يا جماعة تفكر ايه اللي ممكن يحصل ان فكرة الاستشراف المستقبلي يا ترى ايه اللي ممكن يحصل؟ لو ده حصل؟ لو الموقف ده مش عارف ايه لو كزا لو كزا وكزا والاستشراف ده يا جماعة حاجة مهنة من يعني او مهارة من
مهارات الانبياء شوفوا نوح يقول وقال نوح الرب لا تذر على الارض من الكافرين ديارا. ليه؟ انك ان تذرهم يضلوا عبادك ولا يلد الا فاجرا كفارا. ده باصص قدام قوي
باصص قدام قوي قوي قوي. ففكرة انك تكون دايما عندك عندك يعني استشعار اللي ممكن يحصل بلا وسوسة حتى يعني الجماعة بتوعوت الكورة بقى الشباب اللي بيحبوا الكورة يعني بيسألوا واحد يعني محترف يعني بيقولوا له انت متميز قوي في الكورة قال لهم ايه
كان الناس يزهبون الى القرى وكنت اذهب الى حيث اتوقع ان تكون الكرة هو ده الفكرة الجميلة انك دايما تبقى متوقع عندك استشراف فيه كورونا دلوقتي والناس ممكن مش عارف ايه وبيقولوا ان فيه في الصين كورونا واحنا في شهر اتناشر وبعدين الدنيا بدأت تقرب الله ده في يناير
احتمال يوقفوا التعليم. في ناس على طول تلقط تبدأ تعمل تعليم اونلاين بسرعة بدري بدري يقول لك يلا عشان نحفظ الناس ونبدأ نعمل حلقات وبتاع والكلام ده كله. ده اسمه ايه بقى؟ ده مهندس احتمالات
ده راجل عنده ادارة التوقعات عالية الراجل ده يصنع الحدس. سم الناس تعرف مازا حدس وفي ناس دورها بس ان هو يكون رد فعل عشان كده ماذا لو لو ماضي ده من عمل الشيطان؟ لكن لو مستقبل من عمل اهل الاتقان
ماذا لو حصل كزا ده عمل اهل الاتقان نستفيد ايه بقى من من التوقعات دي بقى ان نحنا نسأل السؤال الجميل اللي جاي ده بقى. ماذا لو كان عمرك تسعين عاما
ايه هي الامور اللي كنت تتمني انك تكوني فعلتيها والامور التي لم تكوني فعلتيها فكري وفي النهاية قولي انا في الامنية ماذا انتزر من الحاجات المهمة قوي قوي قوي انا خلاص قربت اخلص
وانا كنت لغاية تقريبا اه محصلش مكنتش ادي درس يعني لكن بما ان احنا عودناكم والواحد يرضي ان الملائكة تكتب لنا خيرا كل خميس فقلنا يعني ندردش معاكم في بعض المعاني يعني
من الحاجات اللي تنفعنا جدا في مدرسة الحياة يا جماعة كمسلمين انك لازم يكون لك خبيئة من عمل صالح والله يا جماعة القلوب اللي بتتغزى على سماء الاخرين دي قلوب جعانة قوي
العظماء ما وصلوش للمراتب العالية دي فوق موجة كبيرة من المديح. لأ فما تنساش في زحمة الحياة انك يكون لك خبيئة عمل صالح بينك وبينه بس كان في واحد راجل كبير كده حبوب كان بيقول لي
يقول لي انا يقول لي خلي خلي بينك وبين ربنا عمل اما تيجي تدعيه تقول له واللي بيني وبينك هو بيقولها بعفوية كده ممكن البعض يعني يفركها يقول لأ ولفز لكن شوف الجملة الجميلة اللي بيني وبينك يا رب
خلاص زي كده لتعلم ما في نفسي. انا في حاجات كتير قوي انا مش هنفع اقولها سبحان الله! باللي بيني وبينك يبقى ما فيش حد يعرف بقى خبيئة عمل صالح. خليك مجهول في الارض معروف في السماء
خلي كده في ناس ما تكونش انت ما حدش عارفها كونين خلي عندك دي رسالة خلي بالك والله دي من مدرسة الحياة اللي هتستفيدها لانك اما تيجي تموت ان شاء الله ما تكونش انت. لكن البعداء اما يجوا يموتوا هيقولوا ايه؟ يا ليتني قدمت لحياتي. قدمت لحياتي مش في
حاجة يا جماعة هي دي مدرسة الحياة فاجعل لك خبيئة انك تكون مجهول في الارض. زوجك مش عارف. ابنك مش عارف. مامتك مش عارفة. ما حدش عارف حاجة المعنى اشوف عمل كده معين ما حدش عارفه خالص على وجه الارض
فقط اهل السماء بس اللي عارفينه وتبص كده والسما طالعة كده والنجوم مرة كده وبتاع وتبص كده ويكون في لمعان في عينك وفي معية في قلبك مستحضرة فتجمعي بين المعية والالمعية
وتبص كده في السماء وتحس كده ان عينك فيها درر المنصور. لانك بتبتسمي. كأن السماء تضحك لك تقول نعرفك وتعرفيننا وهم لا يعرفونك معنى جميل قوي ان يكون عندك المعنى ده. كان صلى الله عليه وسلم كثير النظر الى السماء
من الحاجات الجميلة قوي ان احنا يا جماعة ان احنا بطبيعتنا كبشر بنغلط. لا بنغلط مع ربنا مش هنغلط معك فطبيعتنا ان احنا مليانين اخطاء وبنغلط في بعض يكرمكم مش عاوزين نقف لبعض
وبلاش يعني ايه نفرك لبعض على كل لفظ عدي ونعدي الحياة تمشي بالتغافل ودي من ضمن الحاجات في مدرسة الحياة. التغابي جميل قوي عمر بن الخطاب عمر بن عبد العزيز حكي ان في ان عمر تعثر برجل نائم في المسجد
بالليل بالليل كده وهو ماشي عمر ابن عبد العزيز فهو اتلعبت في واحد يعني. فرفع الرجل رأسه وقال اانت مجنون فقال لا انا عمر بس الموضوع بسيط جدا. قال له لا ده انا عمر
هو عمر عارف ان هو ما بيسألش السؤال ده كان ممكن يقول له انا امير المؤمنين خلاص الموضوع انتهى. وانا ما اقصدش وحقك علي وبتاع. قال له لا لا يا جماعة من الزكاء احيانا ان تتظاهر بالغباء
انك تأخذ الامور حرفيا على ظاهرها لحفظ المودة ده يا جماعة اسمه فن تقزيم الموقف ده لا يتقنه الا الكبار دي من اخلاق وعقول الكبار انك تقزم الموقف. فيه ناس بقى بيكبروا المواقف ونعوذ بايه؟ من نفخه
فالفن تقزيم المواقف ده ده حاجة عالية اوي اوي اوي عرف بعضه واعرض عن بعض. خلاص يا سيدي ده لمح يعني آآ البنت دخل هو دخل شد شعر اخته ورمى المسطرة على الارض او رمى الالة الحاسبة على الارض وبعدين دخل المطبخ وقع له ايه الكوباية والكوباية اتكسرت وبعدين قال ده اختي اللي عملت افعال
عمل عشر حاجات قل له انت ليه النهاردة مش رايق كده؟ ايه اللي انت عملته ده؟ ليه مزعل اخواتك ليه شديت شعر فلان؟ بس وقف يكفي قوي كده لكن لا ده في ناس عاملة له ايه؟ ده عاملة له كاميرا وهنفرغها
وتعالى واستنى بس استنى ومامته تقول له لا استنى ده انا شاهدة وانا بكلم تيتة الساعة اربعة ودقيقة انت ما كنتش دخلت الحلقة اربعة وتلات دقايق شديت مش عارف السلك بتاع النت
اربعة وست دقايق الجرس رد ومش عارف ايه. والكاميرا هتتفرغ وما شهدنا الا بما علمنا ايه ده ان شاء الله! ايه ده هو انا قاعد مع وكيل فلقى نيابة ولا قاعد مع شرطة ممسوك في كمين ولا انا ايه ده يا جماعة
ايه ده ليس هذا بخلق محمدي صلى الله عليه وسلم فهنا عرف بعضه واعرض عن بعض خلاص يا سيدي. المعنى وصل من الحاجات المهمة جدا في مدرسة الحياة انك تتدرب على التقاط
النعم الانية. النعم الان قوة الحاضر زي ما بيسموها قوة الان البعض يا جماعة مش مستمتع في حياته لانه قلقان ايه اللي هيحصل بكرة وينسى قوة الحاضر التي ارشدنا اليها حبيبنا صلى الله عليه وسلم. من اصبح منكم امنا في سره
امنا في سرب امن في بيته معافا في جسده. جسده جميل عنده قوت يومه. العشاء موجود فكأنما حيزت له الدنيا. النبي صلى الله عليه وسلم بيقول لك ايه؟ يا سيدي
قاعد مشغول جدا ببكرة وابني هيروح فين ومدرسة ايه ومش عارف هتتعلم ازاي وهنجيب اللبس منين والفرح هيتم ازاي والقاعة ومين اللي هندعيه ومين اللي مش هندعيه والوليمة نجيب العقيقة منين؟ ايه ايه ايه بالراحة بالراحة اهدى
انت مشغول عارف تستمتع في حياتك الانية ليه؟ لانشغال بالقلق المستقبلي ده بيشوش عليك. النبي صلى الله عليه وسلم بيقول لك استنى استنى تعال. فيه تلات حاجات النهاردة معك انت امن النهاردة في بيتك؟ اه معافى في جسدك؟ جسدك كويس؟ اه. مؤمن في بيتك؟ اه شف كم واحد مطرود من بيته
كام واحد مش امن في بيته كم واحد مغترب بعيد شوف شوف شوف وانت واخدها كده ببساطة ببلاش امنا في سربة. معافا في جسده. جسدك جميل اه. رح بص على المستشفيات وبص على الدنيا كلها عاملة ازاي
عنده قوت يومه اكل ليش اكل عيشي في واحد سبحان الله نازل يشتغل يوم العيد فبيقول له ليه انت هتشتغل يوم العيد؟ قال له ما انا لو ما اشتغلتش النهاردة مش معي قوت النهاردة انا راجل ايه
آآ راجل طوع لي. انا راجل قوت اليوم بيجي باليوم ما اقدرش انا لو ما اشتغلتش النهاردة الاكل مش هيجي النهاردة. سبحان الله! المعنى ده ضروري قوي. فيه فرق بين التخطيط للمستقبل وفيه فرق بين
من المستقبل والتشويش عليه ويا عيني وعاملين جمعية. ليه؟ عشان هند عما تكبر. هند دي قدها كم يا جماعة؟ تلتاشر سنة وعاملين جمعية وكرب ايه يا جماعة انتم شاريين كرب من الهايبر جايبينه وتوزعوه في البيت فواحة يعني
اه وقاعدين ليه مدخلين في الهم والغم ده؟ يا شيخ مش انت قلت خليكم عندكم توقع توقع يا حاجة مش وقوع مجرد بس استحضار مش دمار عندك امن في سربك والله العزيم يا جماعة انت بس تصحى من النوم تلاقي في مشكلة في سدرك حياتك وقفت والدنيا كله يجري على المستشفى وبدل ما كنا بنقول ايه مي هتدخل
ده ادبي ولا علمي هتدخل جامعة خاصة ولا بتاع بقينا بنتكلم ايه؟ هتدخل هتطلع من العناية وتدخل رعاية ولا ولا هنعمل ايه؟ ركز بس الله يكرمك خليك في قوة دع عنك كسرة الشكوى لديك الكثير في يدك
تكفيك هنا والان من الحاجات المهمة قوي برضو في مدرسة الحياة فهم تاء التدريب يعني ايه تاء التدريب؟ التاء بتاعة التدريب انما العلم بالتعلم وانما الحلم بالتحلم. هتستفيدوا منها جدا في حياتكم. التاء هنا
للتدريب. النبي صلى الله عليه وسلم بيقول لك عاوز تتعلم بالتعلم. جرب بالراحة. نقطة نقطة نقطة. انما الحلم بالتحلم. ماشي؟ اصل انا عصبية. انا في يوم من الايام كلت دراع واحد من عيالي
يا شيخ انا اصل انا بابايا ومامتي واحنا كلنا اه عادي بنسيب تدربي اتدربي على الحج تريد ان تصبح خطيب تخاطب السيد المسامحة تسامح الاقدام السمو تسامح كله. التدريب بيساعدك انك تجزأ المهارة
جديدة لمهارات صغيرة في النهاية زي ما بيقول الجماعة الغربيين في يوم الجملة كده مفيدة يعني في الحتة دي يقول لك لا يمكن ادخال فيل كبير التلاجة الا بعد ما تقطعه لاجزاء صغيرة
فعلا لو ركزتم هتلاقوا الباب ده للاسف انا عديت ساعة وقلت تقريبا تلت الحاجات اللي انا كنت عاوز اقولها فسامحونا يعني مع الدرس الغير مترتب على بعضه ده لكن جعلوها بقى كده ايه دردشة او مصطبة عزوم
فلعل ان شاء الله تستفيدوا وتنتفع بهذا الكلام. واسأل الله سبحانه وتعالى ان ينفع بنا وبكم ويرزقني واياكم حسن العمل وحسن الخلق وحسن الختام. والسلام عليكم ورحمة الله
