السلام عليكم ورحمة الله وبركاته الحمد لله رب العالمين وله الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد فاسأل الله سبحانه وتعالى ان يسددنا واياكم لما فيه خير
وينفع بنا وبكم حيثما كنا وكنتم ونعتذر عن التأخير الذي ليس بايدينا. او جزء منه بايدينا ولكن احببنا ان ندخل عليكن السرور فنرتب لكم اجمل شيء ممكن ان يتم الايام حبلى يلدن كل يوم عجيب
فهي دي طبيعة الحياة ان عادي تتعاملوا مع المستجدات كل شوية بهدوء. ولعل الله سبحانه وتعالى يكتب الخير دائما وكما قلت ونكرر كثيرا ان من اجمل الاشياء في تقدير الله سبحانه وتعالى
ان المرء يستقبل دايما اقدار الله واحكام الله بالرضا ليه علما بان الذي يحبه هو الذي قد قضى فدايما الكلام ده يا جماعة مش كلام يتكتب على موبايلات ويتكتب على الصفحات. لا هو ده لابد
ان تعيشه القلوب انك آآ ترى في كل تقدير من تقديرات الله التوفيق كله حينئذ ترزق السكينة ويعلوك الوقار وما انت الا سهم في كنانة يعني الاقدار بحاول بقدر الامكان ان تكون
محسن وللاستقبال لهذه الاقدار فلعل الله سبحانه وتعالى يفتح لك ويزيدك ويزيدك من الانوار واسأل الله ان يسترنا واياكم حديثنا هذه الليلة المباركة. واسأل الله ان يزيدها بركة بكثرة الصلاة على رسول الله صلى الله عليه وسلم
وينور قلوبكم بالصلاة عليه. فان صلاتكم معروضة عليه يوم الجمعة وليلة الجمعة. فهنيئا لمن كان سببا اليوم وغدا ان اسمه ان الله وفقه ان يكون له نصيب ان اسمه يعرض على رسول الله صلى الله عليه وسلم
ان فلان ابن فلان يصلي عليك الساعة. ياه هنا المشتاقون والمحبون قلبهم بقى بيرفرفوا من الحب عما بيعيشوا. عشان كده في ناس يا جماعة اهل الشوق بيستنوا بيستنوا ليلة الخميس ويوم الجمعة
عارفين بقى ليلة الخميس دي مفهومها ليها مفهوم عند الناس يقولك ليلة الخميس للخرجة ليلة الخميس لحاجات تانية كتير منها الانس والمؤانسة فليلة الخميس ليلة الخميس برضو والجمعة هي لاهل الشوق لها منزلة خاصة
ليه بقى لان ده عيد التجديد ده عيد انا هجدد فيه  المحبة والوفاء وكثرة الصلاة على رسول الله صلى الله عليه وسلم. فنسأل الله سبحانه وتعالى ان يفتح علينا وعليكم من الخيرات والبركات وينفع بنا
بكم حديثنا في هذه الليلة حول آآ جملة هي من التراث الاسلامي الا وهي ان العتاب صابون القلوب. صابون القلوب اي مطهر القلوب ان العتاب بيطهر القلب ان العتاب بيطهر النفوس مما فيها
فالنهاردة هنتكلم شوية عن المفهوم دوت ام العتاب باء حاجة صحية ولا حاجة غير صحية؟ وهل العتاب له ضوابط ولا ما لوش ضوابط وهل الاصل العتاب ولا الاصل مسامحة وهل النبي صلى الله عليه وسلم كان يستعمله
وهل استعمل معه ام لا ومتى يكون العتاب يعني مفارق بين الاحباب وبين ومتى يكون مجمع لما تفرق من الاحباب وايه الفرق بين النصح والتعيير الابواب دي مهمة قوي قوي قوي
ايه الفرق بين النصح والتعيير النصح يقترن بالسر يقترن ان يكون في السر ولا يكون في العلن الا اذا لزم الامر وان الخطأ كان في العلن النصح يقترن به الستر
والتعيير يقترن به الاعلان المؤمن يستر وينصح والفاجر يهتك ويعير عافانا الله واياكم. ولزلك كان احد السلف يقول اجتهد ان تستر العصاة اجتهد يعني خلي عندك اجتهاد في هذا الباب
فان ظهور عوراتهم وهن في الاسلام لان في الاخر دول مسلمين وظهور عورات هؤلاء وهن في الاسلام ضعف واحق شيء بالستر العورة واحق شيء بالستر الايه؟ العورة ان يكون عندك هذا الخلق النبيل ده دليل على انك انسان ذو مروءة
الفرق ايضا بين النصح والتعيير ان النصح يا جماعة بيكون غرضه ازالة المفسدة التي وقع فيها المرأة بغرض النصح لكن التعيير مش فارق معه ازالة المفسدة ولا لا وفي فرق كبير بين اللي بيكون قصده النصيحة
وبين اللي قصده الفضيحة بتعرفوهم صح؟ مر عليكم قبل كده مواقف حسيتوا اللي قدامك قاصد النصيحة ومرة تانية حسيت اللي قدامك قاصد الفضيحة وان يحرجك وانه يهينك قدام الناس حتى وان لم يشعر لكن اسلوبه كله فضيحة
وليس النصيحة حسيتوا بكده قبل كده طيب حسيتوا ان انتم قبل كده مارستم الفضيحة مع حد وما كنتيش تقصدي او هواك غلبك بحجة النصيحة كم في الصحف يوم القيامة من الاسرار التي ستنكشف امام الجبار
غدا يوم القيامة وبتتكشف وانت اشتغلتي في النصح مسلا تلاتين اربعين الف نصيحة عملتيهم تفاجئ ان تلتهم كان مبني على الفضيحة ومبني على الاحراج ومبني على اللي انا علمت عليهم
عشان كده احنا عاوزين نعلم الناس واحنا نعلم عليهم تفرق كتير ففي فرق بين اللي بيكون قصده النصيحة وبين اللي قصده الفضيحة قيل لبعض السلف اتحب ان يخبرك احد بعيوبك
فقال ان كان يريد ان يوبخني فلا لو ناوي يوبخني لأ مش عاوز منه الكلام ده. يا سلام على الكلام الجميل سبحان الله العتاب يا اولي الالباب هل العتاب حاجة صحية ولا حاجة غير صحية
يعني هل العتاب ده مهم ان الانسان يعاتب اخوه ولا يكتم جواه وخلاص مم ما رأيكم دام فضلي وفضلكم؟ ان الانسان يكتم وخلاص ولا يطلع ويعاتب مم نطلعه يعاتب قال بعض الحكماء
من كثر حقده قل عتابه من كثر حقده قل عتابه دليل ان العتاب لا يكون الا بين الاصحاب والاحباب العتاب الهون بقى اللي هو فيه النصح اللي احنا اتكلمنا فيه. اما الفضيحة فتخرج من هؤلاء
فمن كثر حقده قل عتابه عشان كده ابو بكر محمد ابن داوود الاصبهاني بيقول من لم يعاتب على الزلة فليس بحافظ للخلة بيقول اللي ما يعاتبش ده مش بيحافز على الخلة
على المحبة واخدين بالكم واحنا اتفقنا بقى ان العتاب يا جماعة هنتكلم في ادابه يا اما نقول العتاب يبقى نقصد بقى ايه؟ الضوابط بتاعته الضوابط بتاعته اللي من علامتها عدم الاكسار منه
قال موسى بن جعفر من لك باخيك كله لا تستقصي عليه فتبقى بلا اخ كل شوية ماسكهم واحد واحد. انت عملت ما اتصلتش اما اتجوزت ما جبتش ومش عارف ايه وبعت لفلان والده مش بعت لي
وقال اسماء ابن خارجة الاكثار من العتاب داعية الى الملل عشان كده قالوا من عاتب على كل ذنب اخاه فخليق ان يمله ويقلاه. ايه يا عم خلاص انت كده مش هقدر اكمل معك
الوضع بقى صعب قوي كل اما اقابلك تنتيني تنديني تديني  وطبعا ده بيزيد جدا اهمية فهم العتاب وقوانينه وادابه مع الناس اللي انت بتقابلهم كتير وبتحتك بهم كتير زي الاسرة زي زمايلي في العمل جيراني مفهوم العتاب لازم ينضبط
انس يقول خدمته صلى الله عليه وسلم عشر سنين والله ما قال لي اف قط ولا قال لشيء لما فعلت كذا؟ وهل فعلت كذا؟ مثلا وكان الين الناس واحسن الناس والطف الناس وكان معلما
لذا فان احتاج الامر لمعاتبة عاتب انكر بين صلى الله عليه وسلم وفي حقه كان يسامح صلى الله عليه وسلم ويقول الصحابي فوالله ما قهرني ولا ضربني ولا شتمني بابي هو وامي صلى الله عليه وسلم
ولذلك العتاب فيه روح الصداقة. اذا كان انضباط وعاتب ذا المودة من صديق واذا ما رابني منه اجتنابه اذا ذهب العتاب فليس وده ويبقى الود ما بقي العتاب العتاب دليل على المودة بين
احباب لكن المشكلة فين بقى؟ في اسلوب العتاب وقت العتاب وطريقة العتاب تعالوا سريعا كده نشوف عتابات او بعض العتابات التي سطرت وجاءت في الكتاب والسنة النبي صلى الله عليه وسلم عاتبه الله في كتابه
فعاتبه لما عبس وتولى طبعا بقى شوفوا الجمال والرقي عبس وتولى. لو انا بقرأ انا ما اعرفش لو مش فاهم في اسباب النزول والتفسير انا ما اعرفش هو الاية دي بتخاطب مين
اراد الا يفجع قلب محمد صلى الله عليه وسلم وان كانت الاية نزلت في شأنه تعاتبه فيما حدس من امم مكتوب الموقف اياه المعروف صلى الله عليه وسلم. وفي قصة زيد لما
طلق زينب وتخفي في نفسك ما الله مبديه. الله الله وفي العتاب ولا تقولن لشيء اني فاعل ذلك غدا وفي العتاب في الفداء في بدر وانه ازن للمنافقين كما في التوبة عفا الله عنك. لما اذنت لهم
وسبحان الله بدأ بالعفو بالا يفجع قلب محمد صلى الله عليه وسلم وعاتبه لما حرم العسل لما تحرم ما احل الله لك الله الله ازا فالعتاب قدره الله سبحانه وتعالى
وجعله موجود بل عاتب الله الانبياء في القرآن اليس كذلك عاتب الله قرآن الانبياء. عتب موسى وما اعجلك عن قومك يا موسى وعاتبه لما لم يكن العلم الى الله لما سئل من اعلم اهل الارض؟ قال انا. فجاءت قصة الخضر
فعتب الله عليه اذ لم يرد العلم الى الله سبحانه وتعالى وعاتب الله نوح عليه السلام انه ليس من اهلك انه عمل غير صالح وعاتب الله ابراهيم عليه السلام لما سأل الولاية للذرية قال لا ينال عهد الظالمين
وقال له او لم تؤمن وقال يجادلنا عن قوم لوط ثم قال يا ابراهيم اعرض عن هذا وعاتب الله ادم الم انهكما عن تلكما الشجرة وعاتب الله داود حتى انه ظن
داود انما فتناه فخر راكعا وانا وعاتب الله سليمان ولقد فتنا سليمان والقينا على كرسيه جسدا ثم اناب قال رب اغفر لي وعتب ذا النون وذا النون اذ ذهب مغاضبا
حتى قال للنبي ولا تكن كصاحب الحوت اذ نادى اي في هذا الوقت وفي السنة عاتب الله نبي نزل تحت شجرة فقرصته نملة واحرق بيت النمل كله فقال هلا نملة احرقت امة تسبح
سبحان الله فازا العتاب موجود بالقرآن والسنة وعاتب سادات الخلق وعاتب الله المجاهدين. عاتب القرآن لاهل ذروة السنام لما حدس القتال من عبدالله بن جحش وغيره الاشهر الحرم والقتال فيه كبير
سبحان الله فعاتبهم لكن شوفوا اسلوب العتاب ولعلي يعني اعرج على ايات ان شاء الله العتاب في وقت اخر لكن سبحان الله لم يسكت ارضاء لاحد ولكن حتى لا يتحيز الزهن على المجاهدين فماذا قال بعدها
وصد عن سبيل الله وكفر به. والمسجد الحرام اخراج اهله انه اكبر سبحان الله. فاثنى الله عليهم ثم تأمل كيف اتى بعد هذا المدح وبعد هذا العتاب لاتزان الصورة في زهن القارئ ان الذين امنوا وهاجروا وجاهدوا في سبيل الله. اولئك يرجون رحمة
سبحان الله فالايات حتى والانسان يعني واحنا بنقرأ ايات العتاب وبنتعلم نصوص العتاب في القرآن والسنة. لازم نشوف كيف كان العتاب وهو بيعاتب المجاهدين اوعى تزن كده ان هم خلاص بقى يع وبقى حاجة وحشة لا
الموضوع مختلف تماما كما في قوله تعالى يا ايها الذين امنوا اذا ضربتم في سبيل الله فتبينوا ولا تقولوا لمن القى اليكم السلام لست مؤمنا كانوا بيقتل المجاهدين مع رسول الله الصحابة ففي واحد من الكفار شافهم قال انا هقول السلام عليكم وقول لي ده يكون ايه؟ هم عشان اه يسكتوا عني. وانا
فهم الصحابة قالوا هو مسلم ولا لأ ده اللي بيقول السلام عليكم عشان يهرب منا فقتلوه. فعاتبهم الله بهذه الاية لكن شوفوا التعقيب شوفوا جمال العتاب بعد بعد ما عتبهم قال ايه؟ انظر للتعقيب
لا يستوي القاعدون من المؤمنين. يا سلام يا سلام! ياللي قاعد وبتقرأ العتاب اوعى تقول ايه؟ ياه! شف يا اخي المجاهدين واخطائهم شف يا اخي بيعملوا ايه؟ شف شف شف اللخبطة اللي هم فيها. تلاقي الاية اللي بعدها تلطم قلبك لتوقظه. اصحى
فاكر ان دول هيستووا معك دول عاليين اوي. احنا بنتكلم على الاوائل على البشرية. بنقول بص فوق على الجبل فوق في واحد منهم نزل درجة ما ينفعش كان ينزل كده
بس انت خلي بالك انت تحت في الوادي بل ربما تكون في قعر الجب فاما تتكلم عن الاسياد تطير وانت بتنظر فوق وانت بتبص فيها كما اراد الله ان يعاتب. فقال وان يونس لمن المرسلين. ربنا المرسلين دي قلبك يطلع فوق عشان يبص
ياه في واحد من المرسلين وطلع كده وخد المنازل العالية دي فقلبك بيطلع مع الاية صح اذ ابق اذ ابق فنزل درجة لكن آآ ما تبصش وانت كده في الدور التسعين على على الاية دي تبص عليها من تحت كان الاية ديت ان يونس ده تحت خالص وانت اللي فوق
حاسب ده ده واحد من اوائل البشرية وسبحان الله! حتى العتاب في ال عمران قل هو من عند انفسكم لما عاتبهم الله وعاتبهم منكم من يريد الدنيا شوفوا بقى يا جماعة الايات التطرة اللي نزلت تطرب القلب
ويعني تجعل الفؤاد يطير فرحا. يقول لهم ولا تهنوا ولا تحزنوا وانتم الاعلون. ياه! انا لسة بيتقال علي من شوية من عند انفسكم اه بس انت حاجة كبيرة قوي ويتخذ منكم شهداء ولا تحسبن الذين قتلوا في سبيل الله. شف سبحان الله! تجيبها كده تعرف بقى قانون العتاب بيمشي ازاي
اما تيجي تعاتب تعاتب ازاي وتتكلم ازاي ما تسيبش الدنيا كده سبحان الله من قوانين العتاب الا تكون سبابا ولا فاحشا ولا لعانا قال انس لم يكن صلى الله عليه وسلم سبابا ولا فاحشا ولا لاعنا
كان يقول عند المعتبة ما له ترب جبينه الله يهديه يعني زي ما انت بتقول كده كان عندهم معناها اي سقط جبينه على التراب وعند العرب ما يقصدوش المعنى الحرفي. لكن يقصدوا معنى العتاب يعني
زي ما انت هتقول ايه؟ فلان الله يهديه الله يهديه. مسلا بنتك كسرت الكوباية تروح باصة لها كده ربنا يهديكي يا بنتي انت تقصدي المعنى بتاع الهداية بتاع اهدنا الصراط المستقيم لأ انت تقصدي يعني ايه معنى تاني اللي هو معنى فيه قدر من العتاب
سبحان الله من الاداب التي يعلمنا التراس الاسلامي كتابا وسنة وفعل سلف الامة من العتابات الاداب عرف بعضه واعرض عن بعض يا سلام على الجمال يا سلام على الخلق ده اما بيكون موجود وسط البيوت
يا جماعة النهاردة اما تلاقي بنتك كسرت الطبق واتخانقت مع اخوها ونزلت في الدرجات وحرقت المكرونة ومش عارف ايه اللي حصل. كل الكلام ده اكيد انت يعني مدايقك وانت عرفته. انت عاوز تعاتب هتعاتب ازاي
حضرتك دلوقتي عاوز تعاتب هتعاتب ازاي هتقول لها بقى شوفي جبتي في امتحان الميد تير كزا وحرقت المكرونة وكسرت الكوباية وخدت الموبايل بتاع اخوك. وعملت وعملت وعملت. تقولوا كده ده صح
ما رأيكم؟ ده صح ان الواحد يعمل كده طب ايه الصح عشان نتعلم منكم؟ اكيد انتم بتعملوه بقى في البيوت  ها اكيد انتم بتعملوا حاجات بقى في البيوت خاصة بقى. قولوا لنا بتعملوا ايه في البيت
متعونا يا اولي الالباب مم ايه اللي ممكن يتعمل في البيت بتتغافلوا بتتغافلوا كده وتسكتوا خالص وهي بتحس ان ما فيش مشكلة في ناس بتقول بنتسلخ او بنسلخ. روايتين كل واحد على حسب الرواية اللي بيدهن بيستعملها بقى
سبحان الله النبي صلى الله عليه وسلم ماذا فعل عرف بعضه واعرض عن بعض. لتغافل عن الكل ولا اعلق على الكل يعني انت زوجتك غلطانة ولا زوجك غلطان في حاجة؟ نعمل ايه؟ نقول له يعني انا كنت زعلانة خالص كان نفسي انك تيجي تاخدني
يعني انا ده اللي ضايقني يعني انك ما ردتش علي وما جتش تاخدني بس في بقى حاجات كتير ان هو بعتي له على الواتس ما ردش آآ اما ابنه وكلمه وعلى صوته عليه. عم حماته كلمته ما ردش عم حماه قال له
وانا مستنيك التفاصيل دي كلها بقى مش لازم نحكي كل حاجة صح كده من عرف بعضه واعرض عن بعض لان يا جماعة المقصود حصل ولا ما حصلش سفيان يقول ما زال التغافل من شيم الكرام
يعني عاوز تعرف الانسان ده كريم ولا لا قيل ان حاتم الاصم لماذا سمي بحاتم الاصم كان يعني يحكى انه كان قاعد في مجلس وواحدة بتستفتيه فخرج منها ريح فقال لها ارفعي صوتك فاني لا اسمعك
يستحق جدا ان الموضوع ده حصل فقال لها يا بنتي علي صوتك انا مش سامعك يا سلام على الجمال يا جماعة يا سلام اما الانسان بيكون متربي عشان كده التغافل ما زال ان التغافل من شيم الايه
من شيم الكرام وكان يقول ابن عباس ما استقصى كريم قط  الجملة ديت معروفة ومعناها معروف صح؟ طب خلينا ندخل كده شوية جواها. يعني ايه ما استقصى كريم قط مم
يعني ايه ما استقصى كريم قط   اتحفونا يا اولي الالباب   الجماعة اللي على اليوتيوب عندهم نشاط عن الجماعة اللي عند الزوم مش بيتتبع لا يدقق في التفاصيل الخلاف ما يدقق بالحتة
مم شوفوا يا جماعة بيقول ايه ما استقصى قط قط دي يعني ما لوش خمس ست مواقف آآ لا تغافل شديد. يعني اما بيتكلم يدوب لكن كلمة قط دي دي مزعجة جدا جدا. هو فيه حد كده
انت تعرفي حد في المحيط بتاعك كده ما استقصى كريم قط يعني يقول لك في واحد بيتغافل؟ اه ممكن يتغافل في بعض الامور لكن حتى الامور اللي بيجي يفتحها بيفتحها يدوب جزء بسيط لكن يستقصق
اصيل سبحان الله. ولزلك في قوله تعالى وللرجال عليهن درجة. ايه هي الدرجة ايه هي الدرجة قال لك ان الدرجة هنا التغافل يعني انت مما يميزك يا رجل مما يميزك انك بتجيد التغافل. ليه
لان الله سبحانه وتعالى كانه فطر الانسى التي تعاني في التربية وتعاني في مشاق الاسرة والكلام ده ان فيه اخطاء هتحصل. فيه اشياء ربما لا تتناسب معك فينبغي ان ترتفع انت درجة
وبما انك رجل لابد انك ايه تجيد التغافل سبحان الله ولزلك كانت في حديس ام زرع الست بتتكلم على زوجها قالت ان دخل فهد وان خرج اسد يعني ان دخل البيت فهد. راجل كده فهد في في لينا
وان خرج للجمهور اسد الله اكبر ولا يسأل عما عهد قالت ان هي ارادت التغافل على ايه؟ على توجيه يعني سبحان الله فده معنى يا جماعة نفيس معنى نفيس ان الانسان
يحاول بقدر الامكان انه يوفق لشيم الكرام لان كسرة المعاتبة سبب القطيعة  وترك المعاتبة كلها خطأ  ولا احنا عاوزين الكسرة لان لا تكثر من معاتبة اخوانك فيهون عليهم سخطك خلاص انت قاعد بقى ما عدش فيه بينك وبينهم لينكات خلاص. ايه دي يعني؟ ايه اللي يخليه يركز معك؟ ما انت رايح جاي بتخبط فيه
فالراجل زهق ازا كنت في كل الامور معاتبا صديقك لم تلقى الذي تعاتبه. مش هتلاقي حد خلاص. خلصوا فاللي بيعاتب كتير ده يا جماعة عامل زي النار. قاعد تاكل اي حاجة قدامها. ما لقيش حاجة بيبدأ ياكل نفسه. بياكل كل اللي حواليه بقى بياكل اعضاءه
اذا كنت في كل الامور معاتبة. صديقك لم تلقى الذي تعاتبه. ما عادش فيه حد. الاخوة خلصوا خلاص عشان كده تلاقيها دي موجودة دلوقتي يقول لك ايه مش لاقيين حد ناخد منه العلم. ليه؟ ما انت وقعت الكل يا عم. هو في حد وفي حد واقف لسه؟ مش انت زقيت الناس كلها
فعش واحدا اوصل اخاك فانه مقارف ومقارف ذنبا تارة ومجانبة. مرة يجيبه مرة ما يجيبش سبحان الله وان لم انت لم تشرب مرارة او مرارا على القذى ظمئت واي الناس تصفو مشاربه
يا حبيب قلبي لازم هتلاقي مشاكل ولازم هتلاقي هنات ولازم ولازم ولازم فاذا انت لم تشرب مرارا على القذى ظمئت واي الناس تصفو مشاربه؟ كله فيه عيب وفيه مشاكل. ومن ذا الذي ترضى
سجاياه كلها. كفى بالمرء نبلا ان تعد معايب. قام اقول لك ايه عيب زوجتك تقول لي بص واحد اتنين تلاتة. في حاجة تانية؟ تقول لي لأ كفى بالمرء نبلا ان تعد معايبه
كفاية قوي كده انك تقدر تعد الاخطاء بتاعته يعني لكن للاسف الشديد احنا عندنا ازمات في الموضوع ده. طبعا النبي صلى الله عليه وسلم عاتب زوجاته في مواقف كتيرة وعاتب حفصة وعائشة
بسبب التآمر بموضوع قصة التحريم وعاتب النبي صلى الله عليه وسلم عائشة لما اظهرت عنفا لما واجهت اليهود فقال لما قالوا السام عليه فعنهاها النبي صلى الله عليه وسلم وعاتب من تخلف عن الغزو ما خلفك يا كعب
وعتب اه ربيع الاسلمي وابو بكر الصديق لما جاءت الدنيا بينهم وعتب الصحابة لما مش ايقظوه واقول لهم في المرأة التي ماتت وقال لهم دلوني على قبرها وعاتب ماعز وعاتب اسامة
لما جه يتكلم فين؟ في الشفاعة للمرأة التي صرخت. نعدي بسرعة بقى العتابات وندخل في الاداب عشان وقتنا ووقتكم اول اداب من اداب العتاب ان كثرة اللوم في الغالب لا تأتي بخير
في الغالب لا تأتي بخير لانها بتنفر منك الصديق وتبغض عليك تبغض عليك العدو متفقين او مختلفين معي متفقين طيب بما انكم متفقين الله يكرمكم لا تمارسوا هذا الامر لا تمارسوا هزا الامر
بما انكم متفقين ان كسرة العتاب لا تأتي بخير بتنفر منك الصديق ومن يتتبع جاهدا كل عسرة يجدها. هي هتلاقي يعني انت مسلا انت لو اصطدت محمد دلوقتي وقلت محمد ده عاوزين نركز عليه. جميل يا عم. رح ماسك السلسلة بتاعة يوم الخميس دي تبدأ بقى تفرغ وتمسك مقطع مقطع
تمسك درس درس هو انت هتعجز انك تلاقي اخطاء هتلاقي اخطاء وتعمل لي محاضرتين كمان بصدى صوت وهتعمل لي خلفية وهتعمل لي مقاطع وهتروق الدنيا يعني كلها ومن يتتبع جاهدا كل عثرة
يجدها هتلاقي تحضر خطبة الجمعة تيجي تقول لواحد ما شاء الله استفدت ايه النهاردة يقول لك ياه خطبة سبحان الله! الله اكبر! والله سبحان الله! لفت لنا معنى جميل قوي في موضوع صلاة الفجر. الواحد ما كانش منتبه له للموضوع ده. واحد تاني يقول لك ايه
ضعيف جدا في اللغة بيلحن كتير واشوف تقول له اللحن فين يقول لك شوف هو الخطبة الاولى كان في مفعول لاجله آآ كسره وكان فيه في الخطبة التانية في تسكينين هو ضمهم
وطلعت بايه تاني ياه واحد عازمك على بوفيه مفتوح وده رايح للطرشي جوة المطبخ ويشرب الماية بتاعته نسأل الله العفو والعافية فمن يتتبع جاهدا كل عثرة هيلاقي يجدها ولا يسلم له الدهر صاحب
خلاص انت فاكر يعني انت وريني بقى هتقابل مين وثق تماما ان لحظة كدر في عتاب قد تفسد عليك اخوة ضهر مرت عليكم حاجة زي كده مرت على حضراتكم مواقف زي كده
مرت مم في في موقف في يوم من الايام سواء حصل معكم او مع غيركم في لحزة قدر في عتاب افسدة اخوة ضهر اخوة ضهر ضهر كامل ياه بقى لنا تلاتين سنة
بسبب تسرع في عتاب سبحان الله! يفرج يفرق عليك رأس المال كده ابن الجوزي له كلمة تتحط في كتاب مدرسة الحافيه درس مدرسة الحياة يقول مما افادتني تجارب الزمان عاوز يقول لك كتاب الحياة بقى
مما فادتني مما افادتني تجارب الزمان انه لا ينبغي لاحد ان يظاهر بالعداوة ان يظاهر بالعداوة احدا ما استطاع فانه ربما يحتاج اليه مهما كانت منزلته وان الانسان ربما لا يظن الحاجة الى مثله يوما ما كما لا يحتاج الى عويد منبوذ لا يلتفت اليه
ثم يقول ولكن كم من محتقر احتيج اليه  ثم يقول فينبغي لمن عاش في الدنيا ان يجتهد في الا يضاهر بالعداوة احدا ابدا لما بينت من وقوع احتياج الخلق بعضهم الى بعض. وبعدين قال كلام تاني جميل اوي
في موضع اخر في ضوابط تتعامل ازاي مع الصحبة بتاعتك وازاي لو هم في مكانة معينة يعني هو بيتكلم في تصنيف  العلاقات  له كلام جميل كده احاول اجيبه وانا معكم
لانه غاب عني الان بس هيروح فين يعني اللي اتجوزي راجل لزيزة وان شاء الله هوصل لكلامه الان خلاصة الموضوع يعني بيقول ان في ناس مكانهم في الباطن في ناس المكانة بتاعتهم في الباطن
يعني تلاقيهم دايما داخل داخلك مش ناس كده من على الطرف لا دول جوة جوة اعناقك ودول اللي تقربهم من بيتك وتقربهم من حياتك  بيقول يعني ان في ناس تانية
الافضل ان ما ينفعش يخشوا الدرجة ديت خالص. لان لو دخلوا هيفسدوا جدا فخليهم على الزاهر خليهم على الطرف خلوني ان شاء الله اخر اللقاء حاول ان شاء الله تطرق ليها يعني
بيقول ان المظاهرة بالعداوة كشاهر السيف ينتظر مضربا وقد يلوح منه مضرب خفي عشان كده بيقول لك ان دايما اللي بيزاهر بالعداوة يستنى بقى ان فيه حد يروح ايه؟ ضربه بمشرط جراح في يوم من الايام ويعوره. بس ساعتها بقى ما يقولش اه انا اتعورت انا اتعورت. لا خلاص يا نجم
انت كنت ما شاء الله عليك شغال ليل نهار بالمفهوم ده فقابل بقى مش ده اللي انت اخترته ابلغ فنسأل الله ان يسترنا واياكم لقيت كلامه اهو بيقول كان لنا اصدقاء واخوان
بيقول انا كان لي اصدقاء واخوان. خليني مش هحرقها دلوقتي. وذكروني اللي انا اقرأها في اخر اللقاء يبقى اول ادب ايه هو حد يقول لنا ايه هو اول ادب بارك الله فيكم
اول ادب من اداب العتاب ان كثرة اللوم الغالب لا تأتي بخير كثرة اللوم في الغالب لا تأتي بخير. طيب ايه التانية بقى انك تحاول بقدر الامكان الا تطلب من الاخرين عدم الخطأ
يا سلام وبعدين تعويزهم ايه يعني يغلطوا؟ لا ولكن تطلب منهم عدم الاستمرار في الخطأ ما الفرق الذي بينهم ان الغلط اصل في الانسان. فلا تطلب من الاخرين عدم الخطأ
وانما اطلب منهم الا يستمروا في الخطأ اذا علموه لان المؤمن يا جماعة قلق مفتن تواب اذا ذكر تذكر ولو لم تذنبوا لذهب الله بكم وجاء بقوم يذنبون فيستغفرون يبقى دي الحاجة التانية
الحاجة التالتة انك تزيل الغشاوة تزيل الغشاوة عن عين المخطئ راح للنبي صلى الله عليه وسلم بيقول له ائذن لي في الزنا النبي صلى الله عليه وسلم ازال الغشاوة عن هذا الفتى وقال اترضاه لامك اترضاه لبنتك ترضاه لاختك ترضاه لخالتك ترضاه لعمتك
فازال النبي صلى الله عليه وسلم الغشاوة عن نعم عيب من الاداب اختيار الكلمات اللطيفة العتاب والمعاتبة في بعض الناس يقول لك للاسف الشديد اصل انا صريح تسمعوا الجملة دي
يقول لك اصل انا للاسف الشديد صريح يعني ايه اللي على قلبي واللي على لساني وهو اللي على قلبي او اللي على قلبي على لساني مشكلة الجماعة دول مشكلة الجماعة دول ان دايما يقولوا اللفز ده في الخير ولا في الشر
نعم دايما الجماعة اللي بيقولوا ايه؟ مشكلتي اللي انا صريح مشكلة ان بيقولوها في الخير ولا في الشر. يعني انا نفسي مرة تقول لي ايه؟ مشكلتي اللي انا صريح طيب قل بقى
انا زوجي ده عمري ما شفت منه غلطة زوجي ده عمره ما نيمني زعلانة. زوجي ده عمري في يوم من الايام ما كنت اتمنى حاجة الا ويجيبها لي بس انا مشكلتي ان انا صريحة لازم اقول الصراحة
سمعتوا الكلمة دي قبل كده بتكون في مؤسسة فواحدة تقول انا مشكلتي اللي انا صريحة طيب قولي يا صريحة فالصريحة بتقول ايه والله يا جماعة ان الاستازة اشجان دي افضل معلمة عندنا
افضل واحدة بتيجي بدري جدا. وافضل واحدة تحضر. وما شاء الله ما بتمشيش الا بعد ما تتأكد ان الطلبة فهموا. وما شاء الله ما شاء الله. الله الله الله! ما بتلاقوش الكلام ده صح
ازا الجملة بتيجي فين بقى الصراحة والخلاصة بتيجي في الوقاحة تيجي في الازى انك لو فعلا صريح بالمعنى انك يعني عاوز تصدره لنا خليك صريح بقى في الخير وفي الشر
لكن في التقطيع بس هزه ليست هزه الصراحة المزلومة المسروقة فلا تقبح ولا تشتم. فليس المؤمن بالطعان ولا اللعان ولا الفاحش والبذيء ما علاقة انك صريحة انك تغيبي عن حديس رسول الله والكلمة الطيبة صدقة
يا ستي الله يكرمك الله يكرمك تصدقي بلسانك دعي لسانك ينطق شهد خلي لسانك كده ينقط عسل سبحان الله! لماذا يقطر منه الدم من الاداب بالعتاب ترك الجدال في عتابك لا تجادل
لانك بالجدال هتخسر النتيجة وقد تكون انت المحق وقد ان المجادل يربط الحق بكرامته فيدافع عن كرامته لا عن الحق ودي من اكتر المدافن اللي بيدفن ابليس فيها الاخلاص في النقاش
ان يخليك تدافع عن كرامتك مش عن الحق ودي بقى هنا القاضية فلا الحق احق ولا المودة بقيت. كله راح ولزلك قال النبي صلى الله عليه وسلم انا زعيم اي انا ضامن ببيت في ربض الجنة
لمن ترك المراء ولو كان محقا. يا سلام يا سلام يا سلام على اللي بيتعبدوا بيتعبدوا بهذا الاسر وهذا الحديث يا سلام على اللي بيتعبدوا بالبيت يقول لك ياه انا مستني البيت اياه
بيت ايه؟ لو مش عاوز اجادل عشان البيت اياها سبحان الله من الاداب انك تضع نفسك موضع المخطئ. سم فكر في الحل لانك لا يكفي منك انك تنتقد وتعاتب وخلاص
لابد مع العتاب انك تكون فيه بلسم واتكلمنا شوفوا منهج القرآن وتطرقنا لبعض سريعا منهج القرآن ليس هو الزجر دون بيان طريق النصر والزفر قال الله سبحانه وتعالى واحل الله البيع وحرم الربا
فاما جاء ان يعاتب ويغلق الباب فاغلق الباب باب الربا اغلقه. فتح باب ايه؟ البيع لما امر عباده بغض الابصار ايه اللي حصل سبحانه وتعالى لما امر عباده بغض الابصار عن الحرمات
عقب بالندب والحث على الزواج والنكاح من المؤمنات. يبقى ازا من الاداب انك تضع نفسك مكان المخطئ سبحان الله اما انك تدخل على طول في ضرب ضرب لانك اما تضع نفسك اما كان المخطئ قبل ما بتعاتبه بتتفهم دوافع السلوك
اوقعت كم مرة دخلت تعاتب وانت مش منتبه للسلوك اللي هو ايه ايه اللي دفعه للسلوك ده؟ فيه سياقات احيانا بتكون هي الدافعة وفيه سياقات خفية ربما لا يعلمها الا رب البرية والانسان اللي اللي منوط به الامر
احيانا بتكون في هموم يعتقل اللسان في التعبير عنها لكن لو نطق القلب لنطقت كل الهم من الاداب ان ما كان الرفق في شيء الا زانه قال النبي صلى الله عليه وسلم
ان الله رفيق ماشي ده خبر يحب الرفق ان الله رفيق يحب الرفق فسبحان الله ويقول ايضا صلى الله عليه وسلم وان هذا الدين متين طب نعمل ايه يا رسول الله؟ فاوغلوا فيه بس برفق
فنسأل الله سبحانه وتعالى ان يرشدنا واياكم للخير. نسأل سؤال البريء سؤال بريء بيت حضرتك تدي له كم من عشرة تدي لنفسك او انت خلينا نتكلم عنك انت ونتكلم عنك انت. تدي نفسك كم من عشرة
في نشر الرفق في بيتك ان الله اذا احب اهل بيت ادخل عليها من رفق يلا هل انت عامل كده زي الفواحة؟ فواحة الرفق هل كده يا عم انا انا لو دخلت كده ولقيت انت وتتكلم انت وزوجتك
واد بسمعكم كده اسمع بيت فيه الرفق اشوفك وانت بتتكلم مع اولادك احس كده ان هذا بيت ملئ رفقا حدسني طب اسألك السؤال التاني بقى انت امتى هتفعل وتجيب عشرة من عشرة في موضوع الرفق وانت عارف
ان الرب يحب الرفق ياه بقول لك حبيبك بيحب الرفق لو انت بتتكلم مع زوجتك بتتكلم مع اخوك بتتكلم مع اختك حاول بقدر الامكان حتى لو انت تبعك الشدة ارجع تاني
حتى لو انت تبعك الشدة ارجع تاني وحاول اعافر مرة واتنين وتلاتة يدخل الاعرابي يبول في ناحية المسجد نعمل ايه؟ الرفق خلاص اللي حصل حصل اللي يقول لي انا احيانا بجيب عشرة ولا احيانا بجيب خمسة ولا احيانا بجيب تلاتة ده يتساب متعصب وبيمشي حسب المود. الدنيا رايقة
اه يعني ممكن يجيب عشرة الدنيا مش رايقة يجيب كزا. احنا عاوزين يا جماعة ان يكون فيه سجية من الاشياء المهمة قوي انك دع الاخرين يتوصلون للحل. اجعل المخطئ يكتشف خطأه بنفسه
خليه هو يكتشف الخطأ بنفسه وده منهاج من مناهج رسول الله صلى الله عليه وسلم. ساعده في مكان كان رافض خالص كتب الشيخ محمد بن عبدالوهاب رحمة الله عليه وله كتاب اسمه كتاب التوحيد
فجه عالم من علماء الهند عاوز يديه لواحد زميله فالشيخ اسمه محمد عبدالوهاب فكتب عليه هو ليه اسم يعني برضو تاني اا زي محمد خيري حسن فمحمد حسن او محمد ابن حسن
فسماه كده محمد التميمي فادى الراجل الكتاب قال له ايه يا عم الكتاب ده والله العزيم الكتاب ده جوهرة من جواهر الزمان. ده كنز من كنوز الايه هذه الايام. فقال له ده بقى كتاب محمد ابن عبدالوهاب اللي قاعدين تحاربوه ليل نهار
فقال له ياه انا والله ما اعرف كده عمري ما قرأت له وسبحان الله فبدل ما تدخل في العتاب والخناقة والمشاكل والكلام ده كله هو تفنن بصدقه انه يوصل لاخيه بطريقة
غير مباشرة احنا عاوزين نوصل للحق بغض النزر بقى ايه نوصله بالاسماء ولا نوصله بايه؟ مهم نصل للحق الادب التاسع بقدر الامكان عندما تعاتب صدر العتاب بجوانب الصواب عاوز تعاتب؟ اه صدر العتاب
بجانب فيه صواب يعني ايه يعني؟ يعني عاوزين نعاتب عبدالله بن عمر لتقصيره في قيام الليل. عاوزين ندي له نصيحة فنقول ايه؟ نعم الرجل عبدالله لو كان يقوم من الليل
يقول لك يا سلام عليك انت بس لو نتي تكوني اجماع لو بس في شوية ليونة كده وهدوء عندك ياه هتكوني اجماع نعم الرجل عبد الله لو كان يقوم من الليل. يا اللي باقي لك عبد الله هي التكة دي. تبقى نجم النجوم شمس الشموس
عاوزين نقول لعمر بن الخطاب انك بتزاحم عند الحجر جامد وبتتعب الناس فقال له النبي يا عمر انك رجل قوي فلا تزاحم عند الحجر يا عمر انت ما شاء الله قوي
فبلاش او انت داخل عند الحجر انك ممكن تأزي اللي قدامك وانت مش واخد بالك   ولن تعدم ابدا انك ترى انسان فيه خير. الا ازا كنت انت لمشكلتك تنزر بعين الزباب لا بعين النحل
عين النحلة بتقع على اي حاجة بتجيب منها الشهد. وعين الزباب بتقع على اي حاجة بتصيبها بالوباء فانت بتبص بايه؟ لان بعض الناس يقول لك ايه؟ انا ببص على فلان ما فيش منه خير خالص. عاوز اقول له اي حاجة مش لاقي. لا يا جماعة
كل انسان مسلم كل انسان اسمه مسلم فيه خير لان الله اختاره للاسلام فحاول تتفنن انك ترى بزرة الخير اللي في الحديقة بتاعة قلبه هتلاقي فيه بزرة مسلا ان بيبر جدا امه
هتلاقي ان عنده المال الحرام ما بيجيش ناحيته هتلاقي مش عارف بيهتم جدا اه بالصحبة. عنده قيمة الصداقة عالية صعب ان حد يطلب منه حاجة ويرفض. المهم هتدور هتلاقي ادخل واسأل النبتة دي
النبتة دي الصغيرة اسقيها قل له سبحان الله والله شوف انا اخ ملتزم اهو والناس بتقول علي ان انا بتاع جام بخطب في الجمعة وحافظ قرآن والكلام ده كله. انا بشوفك بستصغر نفسي
فالراجل طبعا اصلا مقصر في الصلاة وبيشرب حشيش والدنيا كده يبص لك كده فانت بتقول له انا بستصغر نفسي لما بشوفك وانت نازل مع والدتك واقول ياه لو مش ده بر الوالدين فلا يوجد بر في الخلق خلقه الله
بشوف الجملة دي ممكن تعمل معه ايه ان هم هم طبيعتهم بيبقى شايفين انفسهم وحشين قوي. ليه ابتعدوا عن الله فخلاص هي باظت باظت دلوقتي تجيب الماية مية زمزم ديت اللي طالعة من بقك
وتسقي النبتة اللي جواه في الخير ده يا سلام يروح بيروح في حتة تانية بقى بيروح في حتة تانية خالص. بتبدأ بقى خلاص حدائق زات بهجة تبدأ تطلع معه سهل جدا تقول لها
الاكل دايما بارد ومش مهتم بالاولاد والكلام ده سهل تقول اللفظ ده لكن اللي اجمل منه تقوله والله انا مبسوط جدا وان ربنا رزقني ان كتاب الله يتلى ليل نهار في بيتنا
والله انا احسب ان وجودك يصرف الله عنا به شرور كتيرة جدا جدا بسبب اهتمامك بالحلقات والكلام ده لكن يا سلام لو اضفنا للموضوع ده بقى حسن صناعة الطعام. يبقى صنعنا القلوب
وصنعنا الطعام وادخلت علينا السرور هي تضحك وانت وصلت العتاب وهي فهمت انك شايف ان هي سبب في استجلاب واستمطار الرحمة في البيت بسبب القرآن. لكن سهل جدا تروح داخل
وتقول لها هي الحلقات اللي جايبانا ورا؟ اقسم بالله من النهاردة ما في تسميع اقسم بالله ما النهاردة ما في عدل اونلاين انا هاخد منك الموبايل هاخد منك مش عارف الزوم هاخد منك كزا وانت فاكر لما تاخد الحاجات دي كلها يعني هتعرف تطبخ؟ ما هو برضو هتدناك يبقى جمعت عليها ايه
يعني فالله يكرمك يعني مش هيبقى شياطين وكمان ايه؟ اكل بارد. خلاص خليها تبقى مسئولة عن دفع الشياطين  يبقى الادب التاسع قلنا الادب التاسع وهو عندما تعاتب حاول تصدر الجانب
اللي فيه خير قدر الامكان الجانب العاشر لا تفتش عن الاخطاء الخفية معامل الناس بحسن النية بلاش تفحر. تعرفوا حد بيفحر طيب فحرت انت في يوم من الايام كل واحد عارف
النبي صلى الله عليه وسلم يقول من طلب عورة اخيه المسلم طلب الله عورته حتى يفضحه. يا ستير تقدر انت على دي لكنك اما بتزهب تتتبع عورات المسلمين خلاص وقعهم اهلكتهم
وفي ناس شغالة مخابرات الله اكبر ناس ما بيجلهاش بال خالص الا اما يقول لك الحمد لله. ضبطه متلبس وما شاء الله بقى وهي مبسوطة اوي ان هي فاهمة وتقول لك انا الحمد لله انا في التطبيقات ما اقولكش
ماسكة حساباته كلها وربطها عندي بالضرايف وشايفاه بيعمل ايه وكل حاجة ما شاء الله عليك ابشري بوعد رسول الله سيفضحك الله ولو في جحر بيتك سبحان الله يعني ايه يعني؟ يا انت تسيبه تكلمها ويا اسيبه يعمل اللي هو عاوزه. لا ازاي تسيبه؟ لأ طبعا
هكر هنا وهكر هنا وهكر هنا وهكر هنا بس انتظري وعد الله سبحانه وتعالى وبينك وبين الفضيحة خلاص العداد بيعد بس بيعد بالايه خلاص عارفين مية تسعة وتسعين تمانية وتسعين سبعة وستين تمانية وخمسين تسعة واربعين عارفين العدد ده
اه اللي بين العداد نازل اول ما يجيب صفر حياتك هتكون صفر  وسبحان الله عندي التجارب بتقول لي ان اللي بتتبع عورات زوجها او العكس سبحان الله كأن الله يعاقبه لان حياته
بتتخرب وبيتهم بيتفسد وما بيقومش له قومة وكأن الله يعاقبهم بهذا التتبع طيب يعني ايه يعني اسيبه؟ لا ما تسيبوش والله بدت المعصية لك قدرا خلاص تواجهه وتنصحه طيب امتى سألت امتى رابك منه شيء؟ رابك منه شيء
واجهه فازا يا جماعة الخير واحد راح قال للنبي صلى الله عليه وسلم يا رسول الله اقم علي الحد فاني قد زنبت هيقول له ايه؟ لعلك قبلت او لمست بالله عليكم دلوقتي
ايه اللي تفهموه من الكلام ده ما الذي يريده نبي الستر ان يفعله الان بيقول له يا رسول الله انا جاي بعترف بقول لك انا عملت كزا كزا كزا. يقول له يا عم يا حبيبي
لعلك قبلت او لامست يقول له بل فعلت كذا ويقول نفس اللفظ يقول لعلك قبلت او لمست فيقولها له في التالتة فيقول ايه؟ ابه جنون؟ يا جماعة هو الراجل ده فيه مشكلة فيه
مش بقى يقول له تعال تعال. امتى ومع مين ومين اللي ساعدك وقل لي وفي حد رحت له قبل كده اه فيه حد كان معك في حد مش عارف ايه
لكن نبي الستر اهو خلاص يا جماعة ده زنب يعني مكتمل الاركان بيقول له ايه ده حتى قال لعائشة رضي الله عنها ان كنت الممتي بذنب فاستغفري الله وتوبي صلى الله عليه وسلم
طبعا ليس كلامي معناه ان اهون الزنوب في قلوب الناس اعوذ بالله ان افعل هذا واريد هذا لا ولكن مرادي ان اعظم كلام رسول الله في النفس وانك تترك هواك
والله ده لو ابني وانا مسئول عنه مسلا رابني منه شيء. شيء كبير؟ اه ممكن انا ايه التفت ابص بصة واحاول اول ما اتأكد ابدأ بقى ايه اشوف العلاجات الصحيحة ولازم تستشير قبل ما تعالج انك ممكن تدمره
فالنبي صلى الله عليه وسلم بيقول لك في العتاب انتبه بلاش التفتيش عن الاخطاء الخفية. عامل الناس بما زهر. واترك بما بطن لله سبحانه وتعالى خلاص حاجة بينه وبين ربنا سيبيه زنب لعله ايه؟ يتوب منه ويعود ويؤوب
من الاداب انك تستفسر عن الخطأ مع احسان الزن والتثبت يا معشر الانصار ما مقال بلغتني عنكم. شف شف قبل ما يعاتب لانك تقول زعموا انك فعلت يروح داخل على طول كده
آآ حسبي الله ونعم الوكيل في اللي بيجيبوا سيرتنا وقالوا علينا يا حاجة مين مين حضرتك بتكلميني انا وبتقولي لي كده ليه يعني انا اشوف النبي يقول لهم ايه ما مقالة بلغتني عنكم
فلا تعاتب قبل ان تستفسر عن الخطأ. لعل له عذر لعل لي مخرج. لعله لعل لعل لعل سبحان الله من الاداب انك تمدح على قليل الصواب انك عما بتمدح على قليل
الصواب يكتر من الممدوح له الصواب يعني ما تدنك تمدحه هو على طول يفوق انتم عارفين يا جماعة الاسد مفترس صح؟ الاصل في الاسد ان هو مقطقط ولا الاسد ان هو اسعد
الاصل في الاسد ان هو مش مقطقط خالص مفترس صح اه اتلاقوه في باحة العروض عامل ازاي؟ بيتروض تماما راحت لقيه على عمال يلعب ويجري ومش عارف ايه ويلعب مع المدرب
انتم عارفين ايه اللي حصل وجه ازاي في الحتة دي كل ده بمدح القليل والتشجيع عليه ما هو الترويض بس الترويض بيجي ازاي للاسود التشجيع شوفوا كده اي واحد بيدرب نمور ولا اسود؟ شوفوا كمية التشجيع على اي حاجة بيعملوها
ولادنا كده برضو وحياتنا كده شجع شجع شجع على اي حاجة عملت الشاي حلو الاكل نص ونص شجع على الشاي اه وبعدين يلا مع مع التانية مع التالتة مع رابعة يحصل الترويض العالي ده
الادب اللي بعد كده تذكر ان الكلمة القاسية في العتاب تقابلها كلمة طيبة تؤثر اكثر من الكلمة القاسية وقل لعبادي يقولوا التي هي احسن. ان الشيطان ينزغ بينهم سبحان الله
فبنقول انك سبحان الله ان كل كلمة قاسية في العتاب هتلاقي لها مرادف اكثر من الكلمة القاسية  يعني انت عاوز تقول لابنك انت ما بتفهمش واحد بيقول له انت غلط فانت بتقول له انت ما بتفهمش
الكلمة ديت قاسية ولا كويسة؟ كلمة حلوة ولا كويسة قاسية جميل. طيب خلينا نقول حاجة تانية في اخت لك قالت قول فانت عاوزة تقوليها انت غلطتي مم تقول لها انت
غلطانة انت انت سيئة انت وحشة اي حاجة من الحاجات دي. فخلونا مع الاخ الطيب الغلبان اللي قلنا له انت ما بتفهمش ده. ايه الجملة الطيبة اللي ممكن نقولها له وتوصل نفس لحاجة
ايه الجملة الطيبة اللي ممكن توصل نفس الحاجة اقول له دي كانت ممكن تتعمل احسن انت جانبك الصلاة في الكلام ده ليه قلت كده انا عارفة ان دي نيتك الكويسة بس كان بس ايه اللي وصلك لكده
انت قصدت قول تاني وهكزا فشوفتوا ان احنا ممكن لو ركزنا ان نقول يبقى ازا الجماعة الصينيين عندهم مسل كده بيقولوا ايه نقطة عسل نقطة عسل تصيد من الذباب ما لا يصيده برميل من العلقم
مقيدين الصينيين في الموضوع ده هم الجماعة دول بتوع كورونا وكده بس انتم مقيدينهم يعني ادينا خدنا منهم حاجة حلوة ان نقطة عسل قصيد من الذباب مش عارف ليه تصيد من الزباب كان ممكن يقول اي حاجة تانية يعني
ما لا يصيده برميل من العلقة وقولوا للناس ايه؟ حسنا ابن القيم هو المسل بتاعهم بيقول لك الكورونا جت منين ؟ هم بيصطادوا الدبان ليه يعني؟ هيعملوا به ايه يعني
ياكلوه وبعدين ايه يعملوا اللي يعملوه بعدين احنا نتحاسب على المشاريب دي كلها  ابن الجوزي بيقول ايه بقى الكلام لان ده موضعه بيقول كان لنا اصدقاء واخوان كان في لنا اصحاب شوية كده اصحاب دول
كان هو ممكن يعاتبهم فبيقول رحمة الله عليه كان لنا اصدقاء واخوان اعتد بهم ارأيت منهم من الجفاء وترك شروط الصداقة والاخوة عجائب. شفت حاجات كتيرة جدا عجب. فاخذت اعتب ثم انتبهت لنفسي. كنت دايما اعاتبهم يعني
وبعدين بعد كده انتبهت لنفسي. فقلت وما ينفع العتاب؟ العتاب هينفع في ايه فانهم ان صلحوا فلا للعتاب لا للصفاء   ففهممت بمقاطعة بمقاطعتهم. يقول انا هممت بقى ان انا هاقاطع الناس دي. ثم تفكرت
فرأيت الناس بين معارف واصدقاء في الظاهر واخوة للباطل يبقى الناس كم يبقى الناس كام دلوقتي عند عند ابن الجوزي تلاتة. بيقول فرأيت الناس بين معارف ادي واحد واصدقاء في الظاهر اتنين واخوة
واهل الباطن فقلت لا تصلح مقاطعتهم. انما ينبغي ان ننقلهم من ديوان الاخوة الى ديوان الصداقة الزاهرة. بيقول كان في ناس شداد قوي ورأيت منهم الجفاء. فانا قلت بدل ما اعاتبهم وافصل منهم انا هنقلهم درجة
عاد كده هيحولهم فحولهم منين من درجة اخوة الباطن الى ديوان الصداقة الظاهر. يقول فان لم يصلحوا له نقلتهم الى جملة المعارف وعاملتهم معاملة المعارف ومن الغلط ان تعاتبهم فقد قال يحيى بن معاذ بئس الاخ اخ تحتاج ان تقول له اذكرني في دعائك. يا سلام على الجمال
الكلام ده يا جماعة ما ينفعش يتشرح ده بيتقال كده ويتعدى بس. ليه؟ لان الكلام ده يعني حاجة نقية خالص الادب الاربعتاشر او المفهوم الاربعتاشر انك تزكر ان الناس يتعاملون بعواطفهم اكثر من عقولهم. لذلك الحسن قال
تودد الى الناس نصف العقل  وفي يعني ايه في اخت ما شاء الله كل اما نقول حاجة تقول انا عملتها والناس ما عملوش كده غالبا انت بتعملي حاجة لغلط لان صعب ان انا امشي على قانون السلف وقانون التراس وفي الاخر يطلع غلط
كما قال النبي اما جه واحد قال له انا بطن اخويا وجعاه قال له اسقه عسل فقال له يا رسول الله سقيت عسل بس بطنه برضو بتشتد عليه. فقال له التاني اسقه عسل. في التالتة قال له اسقه يا عسل. صدق الله وكذب بطن اخيك. هو
فالكلام اللي احنا بنقوله صدق المشكلة فين؟ احنا ممكن نطبق غلط. فاحنا محتاجين نعيد النظر في التطبيق فبنقول ان الادب الاربعتاشر انك تتزكر الناس بيتعاملوا بالعواطف اكتر من العقول. لزلك امزج دايما خطابك بعاطفة الحنو
الشفقة القرب الحرص يا غلام سم الله وكل بيمينك وكل مما يليك ما دا نوع من انواع العتاب الولد قاعد امال ياكل وايده تروح وتيجي في الصفحة كلها صح من الادب ومن القوانين العتاب
اعطي الخطأ حقه. انك تعطي الخطأ حجمه يعني تعطي الخطأ الحجم بتاعه وما تكبروش ولا تصغر فلا تعظم حقير ولا تحقر عزيم انك عما بتعظم الحقير توغل الصدر والرز طالع بارد. ياه
العشاء كان الغدا كان الساعة كم؟ الساعة خمسة المغرب احنا عليها لغاية الساعة حداشر بالليل وايه واستدعاء ومداخلة معنا من من عمان اخوها قاعد في عمان عمل مداخلة. الموضوع كبير
تعظيم الحقير بيوغل الصدور طيب وعما تحقر العزيم تفسد الامر زي حاجة كبيرة قوي كده تعديها من الاداب انك تبني السقة في نفس المخطئ. اوعى تيجي تعاتب واحد تهدمه عشان لازم تبني عنده السقة عشان يبقى عنده قوة انه يواجه الخطأ ده
لكن تدمره والصراخ بيدمر من كده الامهات اللي بتصرخ دي محتاجة ان هي تقف مع نفسها وتدرب نفسها على عدم الصراخ. لان الصراخ في العتاب تدمر الاحباب اه من الاداب لا تعاير
قال رجل لاخيه والله لا يغفر الله لفلان الله قال ومن الذي يتألى علي وابو الدرداء لما مر على رجل قد اصاب ذنبا فكانوا يسبونه. فقال ارأيتم لو وجدتموه في قليب؟ الم تكونوا مستخرجيه؟ يعني لو شفتوه في زبالة كده مش كنتم هتطلعوه
قالوا بلى قال فلا تسبوا اخاكم واحمدوا الله على الذي عافاكم. قالوا افلا تبغضه قال انما ابغض عمله فاذا تركه فهو اخي يا سلام ابني اسأت كما زعمت. فاين عاطفة الاخوة
او ان اسأت كما اسأت فاين فضلك والمروءة من ايضا الاشياء في العتاب اظهار الضرر من الخطأ. فالنبي صلى الله عليه وسلم  لما رأى الصف في الصلاة غير مستوي قال
استووا لتستون صفوفكم لتسون صفوفكم او ليخالفن الله بين وجوهكم فتقع بينكم العداوة والبغضاء وضع الخطأ في مكانه الطبيعي لا تضخم ولا تهون وده امكن علقنا عليها من شوية ويا جماعة الخطأ من الكبير يتم التعامل معه غير الخطأ مع الصغير. الخطأ من الوالدة والخطأ من العالم والداعية والمربي اللي له مكانة عندك
غير الخطأ من غيره اقيلوا ذوي الهيئات عثراتهم الا الحدود. وان كان الحديس في مقال ولكن المعنى صحيح حفز كرامة المعتزر يا جماعة اما يجي واحد معتزل بالله عليك بلاش تكويه
لا تثريب عليكم واحد يقول لك اعزرني وانا وانا لا تسريب عليكم. ياه  يا بعد السنين دي جاي تقول لي تالله لقد اثرك الله يا اخي ده انا بقول تالله لانفخنك نفخة
ده انا هعمل فيك اللي ما اتعملش صح؟ ما لا تثريب عليكم. ايه الجمال ده من الاداب لا تعاير بالماضي المنتهي طب وزي فرعون كده وفعلت فعلتك التي فعلت. انا مش هتكلم لان ما ينفعش نتكلم لانك عملت مشكلة ضخمة جدا عيب اللي انا اقولها قدام الناس
وتشعر الناس ان غلط غلطة من فحشها ما ينفعش اتكلم بها احيانا بعضنا بيحرج الناقل المنتصح بالطريقة ديت ان يحرجه قدام ناس ويقولوا عمل عملة مش هنتكلم بقى بس هو فاهم
يا عيني تحس الناس الناس دماغهم تروح في حتت بعيدة خالص ليه تعمل كده وعاملة بعيدة خالص سبحان الله نسأل الله الستر وربنا يعلمنا ويفهمنا واعزرونا ان احنا طولنا النهاردة. اسأل الله ان يحفظنا واياكم ويتقبل منا ومنكم صالح الاعمال
ويمن علي وعليكم بحسن عمل وحسن خلق حسن ختام. اقول قولي هذا واستغفر الله لي ولكم. السلام عليكم ورحمة الله وبركاته
