السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
ما زال حديثنا حول السكينة. اسكن الله قلوبنا وارواحنا بما يحب ويرضى. واسأل الله سبحانه وتعالى ان يغشانا برحمته ويجعل هذه المجالس لنا لا علينا ويمن علينا وعليكم بعلم نافع وعمل صالح ورزقا طيبا مباركا
يكفينا ويرضينا كنت اشتهي موتى ولدي قال هذا ابراهيم الحربي لما ذهب اليه محمد بن خلف ليعزيه لما مات ولده فما هذه القصة محمد ابن خلف يقول كان لابراهيم الحربي ولد عمره احدى عشر سنة
كان عنده ولد حداشر سنة حفظه القرآن لقنه جانبا كبيرا من الفقه ثم مات الغلام يقول محمد بن خلف فجئت اعزيه به فقال لي كنت اشتهي موت ابني هذا الله اكبر
فقلت له يا ابا اسحاق انت عالم دنيا انت عالم الدنيا وفقيه المسلمين تقول هذا في صبي حافظ للقرآن عالم بالفقه آآ سبحان الله لما قال له كده كأنه استغرب
بيقول له انت عالم الدنيا فقيه المسلمين. تقول كده في صبي حافظ للقرآن عالما بالفقه فقال لي نعم رأيت في المنام رأيت في منامي كأن القيام قد قامت وكأن صبيانا بايديهم قلال فيها ماء
يستقبلون الناس فيسقونهم. نسأل الله ان يسقينا واياكم يوم القيامة من الكوثر يقول وكان ذلك اليوم حارا شديدا فقلت لاحدهم اسقني من هذا الماء فنظر الي وقال انك لست ابي. ياه
بيقول له انت مش والدي انك لست ابي قلت له فاي شيء انتم فقال نحن الصبيان الذين متنا في الدنيا وخلفنا اباءنا اي تركناهم هنستقبلهم نسقيهم والماء يقول ابراهيم الحربي
فلهذا تمنيت موته طبعا ابراهيم الحربي ده عالم كبير يا جماعة. ما كنش انسان سازج عشان يتمنى موت ولدي وهكزا لكن ابراهيم ده افقه اهل زمانه ثعلب اللغوي البارع بيقول عنه ما فقدت ابراهيم في مجلس لغة ولا نحو منذ خمسين عام
وابو بكر الخطيب بيقول ان هو امام في العلم رأس في الزهد عارف بالفقه بصير بالاحكام حافظ بالحديث مميز لعلله قيما بالادب دماعة للغة صنف غريب الحديث يعني راجل عملاق
هل هو مش سزاجة ان هو يقول كده؟ لا يا جماعة هذا رجل ارسل الله له رسالة على هيئة رؤيا ليسبته اذا ما وقع القدر فلما وقع القدر اخرج مكنون الصدر
لما القدر ده وقع فقل الناس اللي جم يعزوه نقول له بص انا شفت رؤية سبحان الله فنازعتني نفسي اني كنت اتمنى هذا ولزلك يا جماعة من عطور السكينة التي تكون سببا في نشر عبق السكينة في الروح
انه لا يشترط في اللطف ذهاب البلاء يكفي نزول السكينة فمن رحمة الله بعباده انه احيانا يهيئهم لما سيصيبهم اللي هيصيبهم ايه؟ بلاء زي ده. فهو ايه هيئوا بالرؤية وده سبحان الله
بيانا في رسالة بتيجي لك فاذا وقع القدر وجدت القدرة اذا وقع قدره سبحانه عليك اذا وقع قدره سبحانه وتعالى عليك وجدت قدرة على الصبر والتجلد عشان كده لا يشترط في اللطف ذهاب البلاء
يكفي في اللطف نزول السكينة وفي علاج غريب جدا جدا جدا هذا العلاج مزيل للغم وهو سبب في نشر السكينة في الارواح بيجعله الله سبب لانشراح الصدور بيجعله الله سبحانه وتعالى سبب لراحة البال
والهدوء والانطلاق في المستقبل وبيجعله الله سبب انك الانسان يمسح احزان الماضي او ما يقفش مع الماضي كتير بعضنا بيقول ان هو التسبيح نعم تسبيح لا شك مما يهدئ ويشرح الصدر
وان شاء الله لعلنا نعلق على الاسباب التي ذكرها ابن القيم انشراح الصدور زكر الله القرآن. جميل. ايه تاني الصلاة على النبي احسنت. رائع يكفى همك ويغفر ذنبك المكثر على الصلاة على النبي صلى الله عليه وسلم بياخد الجايزيتين دول. وانت عاوز ايه
اكتر من ان الهم يتشال والذنب يتشال. الاستغفار جميل الاستغفار يطهر الصحيفة فيجعل سبورتك بيضة الدعاء رائع الاسترجاع جميل جميل جميل الرضا احسنتم الرضا من الاشياء الرائعة في تسكين الفؤاد
وهذا مما يميز اصحاب النبي صلى الله عليه وسلم انهم كانوا متمكنين لهذه العبادة حتى مدحهم الله بها ادخال السرور على المسلم. رائع اليقين ان امره بين يدي الله الفزع للصلاة كما كان النبي صلى الله عليه وسلم يفزع للصلاة كل ما ذكرتموه جميل
ولكن هل عندكم من علاج الهموم والغموم؟ الغم هل الغم من علاج الغم؟ نعم اذ تصعدون ولا تلوون على احد والرسول يدعوكم في اخراكم فاثابكم غما بغم لكي لا تحزنوا. تاني فاثابكم غما بغم
يعني قدر عليك واثابك غم بغم. ليه؟ لكي لا تحزنوا انتم فاهمين الاية ولا مش واخدين بالكم منها فاثابكم غما بغم لكي لا تحزنوا. يعني غم وراء بعض عشان انا ما احزنش. لكي لا تحزنوا على ما فاتكم ولم
ما اصابكم ايدي لا يدي الاية دي يا جماعة بلسم الاية دي بلسم ابن عباس بيكشف البلسم ده بيقول لنا ايه بقى؟ تعالوا احكي لكم انا على تفاصيل المعركة يقول صاح الشيطان اي يوم احد قتل محمد. ان محمد مات
شوف يا ابن عباس بيقول ايه فلم يشك فيه انه حق فما زلنا كذلك فما زلنا اي الصحابة كلهم. ما نشك انه قد قتل حتى طلع رسول الله. بيقول كلنا كنا خلاص مات
نبي فايه الهم الغم ده بقى؟ غم رهيب رهيب احنا عندنا غم ان احنا ان احنا آآ فقدنا الغنيمة هم ان مات منا عدد كبير يقترب من سبعين وسبعين واحد يعني من خيرة الصحابة
اتصابوا وسبعين اتقتلوا. غموم كبير اوي فجالنا غم ضخم جدا اسمه ايه؟ قتل محمد لما جالهم خبر قتل محمد نسوا كل الغموم والهموم فما زلنا كذلك ما نشك انه قد قتل. بيقول كلنا كنا كده
حتى طلع رسول الله شف بقى بيقول ايه ففرحنا حتى كأنه لم يصبنا ماء اصابنا فسبحان من خلقهم وسبحان ما يحيى من يعرف كيف يزيل احزانهم الذي خلقك الذي خلقك
وخلقك يعلم النات صدرك ويعلم هو الذي خلقك وعارف ايه اللي يعالجك فقد يعالجك بغم عشان كده ده امور لا تعرفها. عيادات الطب النفسي يعرفها اهل القرآن واهل الله وخاصته
فمن رحمة الله انه احيانا يهيئهم لما سيصيبهم ويهيئ سبحان الله حتى في حتى في احد لما اشيع بعدين ظهر كأن الله طيب قلوبهم ونشر السكينة في ارواحهم بهذا الغم ثم جهزها لموت رسول الله
بيجهزهم لموت النبي عشان يسمعوا وما محمد الا رسول. اديكم اتدربتم اهو ان هو ممكن ايه يمشي فخلي بالكم ابو بكر كان في غاية الالتقاط فالاية دي خلاص اتخزنت عنده وفهمها كويس اوي ووعى الموقف
وكان اعلى واحد صاحب التقاطة ظلت معه هذه الالتقاط الى ان مات النبي فاستدعاها مرة اخرى ليه؟ لان هو حطها في المكان الصح. الاية دي وفهمها كويس اذا احيانا بيكون علاج الغم غم
احيانا بيكون علاج الغم غم. ايه هو الاشاعات بتقول ان فيه ورم ونسأل الله السلامة ده سرطان وانتشر جدا وبتاع والناس كلها ويا عيني وبتاع وادعوا لها وفي المرحلة الاخيرة وبتاع. يعيدوا تاني التحليل ودكتور تاني يقول كزا وبتاع يقولوا لأ ده حاجة بسيطة خالص هيتم
استئصالها وخلاص ياه على السجود والفرح طب لو كانت من البداية خالص؟ قالوا لهم ان ده التعب كانت هتبقى مشكلة ضخمة جدا جدا فقد يقدر الله سبحانه وتعالى عليك بعض الهموم والغموم
ليهيئ قلبك لغيرها ولذلك اجمل ما فيك قد يكون الثقب الذي فيك الثقب الذي في سفينتك سفينة حياتك. ربما هو الذي يجعلك تمر من كل ملك ظالم غاشم ولولا هذا الثقب في سفينة دعوتك وفي سفينة منهجك
يعني كل الوسائل التي تستعملها لربما اخذت منك سفينتك فمن رحمة الله بعباده انه احيانا يهيئهم لما يصيبهم. حتى اذا وقع القدر جاءت القدرة قد يهيأك برؤية يراها العبد في منامه كما رأى ابراهيم الحربي
بخطبة يسمعها في مسجد تغير نظرته للحياة سبحان الله! بمشهد يراه في الشارع يقلب تفكيره رأسا على عقب في اخ بيحكي ان احد الدعاة بيقول له انا دخلت المستشفى اشكو مرضا في معدتي
كان بطني وجعاني قوي وكنت اقول بيني وبين نفس طال البلاء يا ربي فالى متى فادخلوا معي في الغرفة مريضا ليأخذ جرعة الكيماوي اعطوه اياها على هيئة امصال. نسأل الله ان يخفف عن الجميع مرضى المسلمين
ويرزقهم الرضا يقول فامتصت تلك الجرعات عافيته وغيرت لونه ثم خرج متحاملا على ولديه بعد ساعتين فبيقول بيني وبين نفسي وقلت يا رب لك الحمد تأدبت وفهمت الرسالة وقليل الم في البطن
ماذا تساوي امام جرعات الكيماوي يبقى انت داخل بقى وما حدش قدي وحرام عليكم وبتاع ومش عارف ايه وما حدش حاسس بي وما حدش مش عارف ايه. يا عم اقعد يا عم يا عم اقعد
ده انت اكتر واحد رايق في المستشفى دي فمهم قوي ان احنا نفهم رسايل الله. فلا تزهدوا برسائل الله فان الله قد يعيدك اليهم بضيق في الصدر. بعد الذنب تعمل الزنب تلاقي فيه ضيق في الصدر. والضيق ده يكون شديد اوي اوي
طيب ليه؟ يريد ان يعيده طب لو انا ما حستش بالضيق ده فربما تفتن اكثر ارتكبت الخطأ وما حدش عرف وفي طبيب ساعدكم ان ما حدش يعرف جميل؟ اه وما حستيش بضيق في الصدر
هتكملي هتكملي والله يعيدك الله سبحانه وتعالى يعيدك بضيق في الصدر لا بضيق كده وخانقة ومش قادر وبتاع والكلام ده كله اه. فمن رحمة الله ان جعل في غير طريقه الضنك
رحمة بعباده رحمة بعباده الذين وقعوا فيستشعروا بالخنقة فيرجعوا ورحمة بالطائعين ان يروا الضيق في صدور من حولهم فلا يسعون للتجربة نقول له هتجرب ايه؟ ما انت شفت قد تكون الرسالة جنازة تمر قدامك
قد تكون الرسالة تفتح صفحة الفيس تلاقي عشرين حالة وفاة قد تكون الرسالة اية تسمعيها وتشعري انها كأنها نزلت فيك قد يكون حديس نبوي قد يكون مرض يشعرك بضعفك بل قد يكون بغدر الاصدقاء
غدر صديق فيريك الا امان سواه تغير الزوج بل لا تشعري معه بامان حتى تلجأي الى الرحمن اتعلمي انه لا صمد غيرها قد يعيدك اليه بهجر حبيب حتى يثبت القلب على انه سبحانه وتعالى وحده
يبقى اذا ما غادرك الناس كلهم تركوك وانا ما غادرتك سبحان الله اما افقرنا وما اغناه سبحانه وتعالى عشان كده يا جماعة من اكتر الاشياء اللي ممكن تاخد منك السكينة خاصة الاخوات وخاصة المتزوجات
ان هي تحط كل حياتها في قلب زوجها ان حاطة كل حاجة هو السعي هو النور وهو الحياة وهو الرحمة وهو الهوى وهو كل حاجة لأ هو سبحانه الذي اتى به اليك. فكوني معه اولا
فاذا رأيت سبب فاشكري المسبب فاذا غاب الزوج بقي الرب فذهب الاب وبقي الرب فحينئذ يشعر الانسان بالفقد البشري وفقط اما ان حياته تضيع وكل حاجة تتاخد منه اه هنا في اشكال
انك كنت فاكر ان مصدر السكينة الذي يشع السكينة هو زوجي هي زوجتي هي اسرتي المال والبنون زينة والزينة حاجة خارجة عن الشيء. صح؟ تتاخد منك تصحى ما تلاقيهمش تصحى في طلاق
تغيرت عليك تغيرت عليها في طلاق. خدت الاولاد محاكم بيننا او الاولاد توفوا المال خسرنا اللي باقي الباقيات الصالحات الباب ده مهم قوي يبقى بنقول اللي عاوز يشتري السكينة احنا اتفقنا ان السلسلة ديت ربنا يعني انا ما اعرفش اولها ولا اعرف اخرها اننا ماشيين وهي ايه
يعني تبرك حيث ايه تبرك يعني دعوها فانها مأمورة ان من عطور السكينة انك تدرك كويس قوي انك تعرف من واهبها سبحانه وتعالى الباب ده مهم قوي يا جماعة لان البيوت خربت
والنفوس كتير حس بالهجر وحس ان هي بقت خراب بسبب ايه بسبب ان السكينة يعني تأتي كالبرق احيانا. احيانا بتعدي علينا. لك ان تستقر وان استقرت فليست كاملة عشان كده احنا عاوزين نعرف هي السكينة ديت فين هي
وبتيجي ازاي وايه المشتتات اللي بيشتتها وايه المغناطيس اللي بيجيبها الحاجات ديت مهمة قوي مهم جدا جدا لو تأملنا هنلاقي ان السكينة فعلا مرتبطة بالامن والامان. فكلما شعرت بالامن والامان كلما سكنت روحك وسكنك
البوك ومصدر الامن والامان ليس وظيفتي. وليس عمل الحكومة ولا المعاش اللي انا منتظراه ولا المكافأة ولا عملي في الخليج ولا زوجي ولا اولادي. كل دول مسببات الامان واسباب للامان
ولكن حصريا كما ان وما النصر الا من عند الله. حصري النصر من عنده. الامن من عنده الامان من عنده الباب ده مهم قوي والله لو كل اللي حواليك النبي صلى الله عليه وسلم بيقولها لابن عباس
لو اجتمعوا على ان يضروك بشيء لو شوفوا بقى يا جماعة الانس والجن شيخ ده عملوا لي عمل مين اللي عملوا لك عمل؟ بيقولوا مين هم يعني الشياطين اللي كيدهم ضعيف
لو اجتمع الانس والجن على ان يضروك بشيء لن يضروك بشيء الا لامر قد كتبه الله عليك المعنى ده يا جماعة فيه فرق انك تحضره وفيه فرق ان يكون فيه حضور قلبي له. وانا قلت كتير وادندن. فيه فرق انك
اتكلم في محاضرة وان قلبك يحضر. الحضور غير المحاضرة في فرق ان تكون معلومة عقلية وان يكون حضور قلبي في فرق ونهاندك قناعة كده اذا من الاشياء المهمة جدا انك تدرك رسائل الله سبحانه وتعالى
وانك تدرك ليس اللطف ان يذهب البلاء ليه لانك كده كده هتبتلى اللطف الحقيقي ان تنزل السكينة لطف ان تنزل السكينة وفي اية سبحان الله هزه الاية في سورة الجن. يقول الله سبحانه وتعالى
وان لو استقاموا على الطريقة لاسقيناهم ماء غدقا. ما معنى هذه الاية ما معنى هزه الاية يا اولو الالباب الله سبحانه وتعالى يقول والا استقاموا على الطريقة هم معناها ايه بقى الاية دي
لاسقيناهم ماء غدقا اي لو الناس استقاموا على الصراط ليوسع الله عليهم في الرزق كما يقول قتادة. ربنا هيوسع عليهم في في الارزاق وكما يقول زيد المال الكثير الغدق هو الكثير فهو مال كثير
فعامة تفاسير السلف على هذا المعنى ازا وان لو استقاموا على الطريقة لاسقيناهم ماء غدقا طب كملوا الاية لنفتنهم فيه يا رب سلم ده معنى مهم جدا نحن ندركه نرجع بقى للتفسير قتادة قال ايه
لو اتقوا لوسع عليهم في الرزق لنفتنهم فيه اي نبتليهم فيه يعني اداهم لك اختبار ابن زيد لما قال الغدق المالي الكثير وان لو استقاموا على الطريقة لاسقيناهم ماء غدقا. اي المال الكسير لنفتنهم فيه نختبرهم فيه
في بعض الناس بيسأل سؤال انا يرى ان هذا سؤال احد الدوافع له هي اللوسة الرأسمالية والصورة الاعلامية ليه في ناس مستقيمة ومبتلية ابتلاءات والرزق ضيق رقم واحد لان هو فاهم الرزق غلط
هو فاهم ان الرزق ده هو مال وفقط وعشان كده هو حبسها هو حبسها في الحتة دي ولزلك مهم جدا ندرك ما كانوا يرونه فتنة بعضنا يراه نهاية المطاف هم كانوا يشوفوا ان المال الكتير ده فتنة
وننفتح الدنيا ده فتنة لكن للاسف برضه بسبب ضغط اللحزة الحاضرة والسقافة الغالبة اليومين دول والامور المادية لانك صعب النهاردة تسمع حد يكلمك في حقارة الدنيا والزهد فيها الزهد فيها اعني ان تتعامل بالسبب
ولا يملأ قلبك مش مجرد ان لأ النهاردة لأ بقى في غرق في الباب ده شديد جدا وعلى فكرة احنا كتير منا مش شايفه فتنة بل كتير منا ليل نهار بيسعى ليصل له
حتى لو معه الكفاف ومعه قوت يومه بيسعى دايما تسافر برة وتعمل لك قرشين وتكبر وتقدر تشتري وتسافر وتروح يبقى معك شهادات هو الكلام ده غلط الكلام ده مش مجرد ان هو غلط او مش صح. انك لازم تدرك
هو ده سبب لايه كل الحاجات ديت سبب لايه عشان تحقق وتنجح في الاختبار صح يعني انا عاوز احقق كل الاسباب اللي انا قلتها من شوية. ليه عشان انا داخل امتحان لازم انجح فيه. اللي هو ايه؟ وما خلقت الجن والانس الا ليعبدون. فانا باخد بالاسباب اللي تنجحني في امتحان العبادة
فهل انت بقى بتحقق كل ده عشان تنجح في امتحان العبادة نرجع للسؤال اللي كنت اتسألته من شوية هل فعلا ان الكفار اغنياء هل كل الكفار اغنياء تأملوا كده وبصوا على نسب الفقر في البلاد اللي غير مسلمة
وادوروا كده ايه في العب الافريقي بصوا على العيب الاسيوي شوفوا عندكم في الاماكن اللي فيها قرى غير مسلمة ومش عارف ايه. هل كل دول آآ من آآ يعني الاهل كفر دول اغنياء. فاحيانا يتصدر لك صورة كده معينة زي فكرة ان المرأة مبسوطة في الغرب
ويديك لقطة اللقطة اللي هو عاوزك تشوفها بس في الاعلام لكن اما تيجي بقى تشوف فعلا المرأة كمرأة بصورة عامة واستقرائية المرأة ديت آآ يعني مكرمة عند الناس دي تاخد بقى بالك من الصورة كويسة قوي. ارجع بس عشان اكمل الفكرة
عشان النقطة دي من عطور من العطور السكينة العالية انك تدرك ايه هو السبب وايه هو الغاية فما نراه او يراه بعضنا الغاية الكل كان يفر منه واديكم سمعتم الاية
الباب ده يا جماعة مهم جدا. ما الفقر اخشى عليكم حاولي تستحضري ان النبي صلى الله عليه وسلم واقف دلوقتي قدامك وطرق الباب وفتحتم له توقف في صالة بيتكم وانت اجتمعت انت وزوجك واولادك. ثم نظر اليكم وقال
والله ما الفقر اخشى عليكم ولكني اخشى ان تبسط عليكم الدنيا تاني تاني وركزي تاني وركز لقيت النبي صلى الله عليه وسلم وانت راكب الطيارة ومسافر عشان تحقق شيء ما الفقر اخشى عليكم
ولكني اخشى ان تبسط عليكم الدنيا. هتقول ايه قل لي قل لي شعورك هتتعامل معه ازاي وهو بيقول لك كده الاخت اللي من شوية سألتني السؤال اللي ما شاء الله يعني جعلتني ان انا استطرد شوية ولعلي ده من بركة سؤالها ونيتها ان شاء الله
اديها اخذت الاجور في الحتة اللي احنا بنتكلم فيها وبنستطرد فيها سبحان الله احس ان اي حد بيسأل سؤال انا استطرد فيه ويكون فيه نفع اشعر بصورة او اخرى ان بينه وبين الله شيئا شيء طيب ان شاء الله
ان الله يسوق له ان يسأل سؤال حتى ولو كان بصورة عفوية في كتب له الله الاجور وان الناس تستفيد وياخد اجر من حيث لم يكن يحتسب فالسؤال ماذا انتم قائلون
او في يوم من الايام استحضرت هذا الامر هتقول له ايه هو بيقول لك ما الفقر اخشى عليكم رأيت النبي في المنام صلى الله عليه وسلم. وانت كل شوية تقول انا بدعي ان ربنا يرزقني رؤيته
فلو رأيت النبي في المنام وقال لك ما الفقر اخشى عليكم هتقولي له ايه طب هتقوم من النوم تعمل ايه؟ هتسيب شغلك هتقوم من النوم مش هتزاكر هتقوم من النوم
تضيع كل اللي معك من الماديات ولا هتقوم من النوم ان فيه بوصلة اتزبطت معك وان السبب هتدرك كويس قوي اللي انت فيه كل ده ده سبب لغاية ايوة مهم جدا ان احنا نبقى مستوعبين
ايه اللي انا عاوز اوصله ما الفقر اخشى عليكم ولكني اخشى ان تبسط عليكم الدنيا كما بسطت على من كان قبلكم فتنافسوها كما تنافسوها. هم ما تنافسوا وانتم هتعملوا كده. وبعدين تهلككم كما اهلكتهم. نسأل الله السلامة
هو ده حصل انتم شايفين ان ده حصل هو ده اللي حاصل كمية الحسد والغل والغيبة والنميمة. ده ده على نطاق الافراد وان فلان جاب اعلى منك وابن خالتك سبقك وابن عمك آآ دي مش عارف عمل ايه وانت لسه قاعد والغل والحقد
اتمنى زوال النعمة وده على الدول بقى شفتم حديس بسيط قد ده سبحان الله. عشان كده يا جماعة الصحابة كان لهم حال تاني خالص خالص. لما النبي صلى الله عليه وسلم بيقول اذا فتحت عليكم فارس والروم اذا فتحت عليكم فارس والروم
اي قوم انتم قال عبدالرحمن بن عوف واللي متابع سلسلة عبدالرحمن بن عوف عارف بقى الجملة دي مع آآ كلمة عبدالرحمن دي معناها ايه؟ عبدالرحمن ده حاجة كبيرة قوي قال نقول كما امرنا الله
قال النبي اوغير ذلك يا سلام النبي صلى الله عليه وسلم بيقول لهم ايه قولوا لي هتعملوا ايه؟ لو الدنيا اتفتحت عليكم فقالوا له يا رسول الله ما هنعمل ايه؟ هنعمل كما امرنا الله. فالنبي صلى الله عليه وسلم بيقول له ايه؟ بيقول لمين يا جماعة
حد متابع معي بيقول لمين لعبدالرحمن بن عوف اتمنى تسمعوا سلسلة عبدالرحمن ابن عوف بيقول لعبدالرحمن ابن عوف الكلام ده اللي هو مين برضو؟ اللي هو صحابي اللي هو مين؟ من العشرة المبشرين بالجنة
بيقول له ايه بقى؟ اوغير زلك ياه اومال انا اتقال لي ايه ده بيقول له ايه؟ طب مش ممكن حاجة تانية تحصل يا عبدالرحمن او غير ذلك تتنافسون تبدأ تجري وهي ايه تجري واشمعنى هو هو جاب شهادة انت هات شهادتين هو سافر دولة هات سافر دولتين هو جاب درجة انت هات تلات درجات الحق
حودة سبقك ده جاي في الانجليزي درجة اعلى منك. ده انت جايب تسعة ونص وهو جايب عشرة ونص اجري. او غير ذلك تتنافسون طيب ايه المشكلة في التنافس يا رسول الله؟ ما هي دي نقلة فتيس بقى انقل على اللي بعده ثم تتحاسدون
سم تتدابرون كل واحد يدي ضهره للتاني وبعد كده بس لسه في قدر من المودة بنزور بعض في العزا بنبعت رسايل عما ايه ترزق مولود سم تتباغضون او نحو ذلك ثم تنطلقون في مساكن المهاجرين فتجعلون بعضهم على رقاب بعض
والله العزيم يا جماعة الاحاديس دي من دلائل نبوتها صلى الله عليه وسلم. من دلائل النبوة لانها بيحكي لك المشهد بالمسطرة بالمسطرة. واديكم شايفين دول بيحصل بينهم وبين بعض الحديس ده بالملي
وافراد اخوة اخوة واخوات اتولدوا في مكان واحد تحت سقف واحد كانوا يلعبوا مع بعض ويهزروا في خدود بعض ويجروا ورا بعض ويلعبوا استغماية مع بعض ويلعبوا زل الحيط مع بعض والدنيا جميلة وكبروا
وباباهم مات وبعدين خدوا الورث واختلفوا عليه وبعدين كل واحدة اتجوزت وبعد كده ايه اللي حصل ما بيتكلموش بعض ومقطعين في بعض واخين واخدين الاختين ياه ما بتشوفوش الكلام ده
الكلام ده موجود في بلاد الايه؟ وراء النهر مش عارف بقى موجود عندكم انتم روخريين ولا لا فده سبحان الله سبب الكلام ده ايه بقى هو ايه السبب والغاية انت عارفة ان الزواج سبب ولا غاية
طب ليه مخلياه غاية في حياتك وان آآ ان انا لسه ما تجوزتش وانا وانا وانا الاولاد سبب ولا غاية؟ الفلوس سبب ولا غاية؟ اوعى تقول لفز عليه درجات انا عاوز قلبك يرتقي معه في الدرجات
هل يقول كده يعني قول المعنى اللي انت عايشه المعنى اللي قلبك ممتلئ بها عشان كده اول ما تلعب في الاولويات ما انت السكينة بتنزل ازاي؟ ما انت قالب الكوباية السكينة هنصبها لك فين طيب
انا دلوقتي معي عصير جوافة باللبن. وعاوز احطه لك في الكوباية. وانت ماسك الكوباية وقالبها. هحطه لك فين قل لي هحطه فين اهي هنحطه فين؟ هنحط ما هنلاقي مكان نحط
هنلاقي عارفين ايه هو عارفين الكوباية من الضهر؟ اه هتاخد نقطتين كده فاحيانا كده ايه زي البرق كده يا دوبك راح افتح ايدك يا عم احط لك شوية لكن في واحد الله اكبر تدخل عليه
مجهز لك خمس طباق خمس آآ كوبايات لك حط يا شيخ مش انت قلت الاناء اللي موجود هنملاه كذلك قلبك في معاني كل معنى هو اناء. فاذا اتت السكينة ملأت هذه الانية
فلازم تبقى معك كوبايات عشان نملاها لك من ضمن الكوبايات انك تكون فاهم فكن فاهم ايه اللي موترك ابنك بزل السبب وما جابش مجموع كبير وبتاع دي نية هادية خالص عادي جدا فايه ده عادي ايه المشكلة يعني هو ايه
ايه اللي حصل يعني ما هي كده هتدخل اداب يعني ايه المشكلة يعني؟ تدخل اداب ايه اللي حصل في الكوكب يعني سبحان الله! طب لو مقصر؟ خلاص قصر وفاته امر. عادي جدا. ما قصر في صلاة العصر طول السنة في سانوي وما بيصليش الليل. وما بيصليش الفجر في الجامع
ليه؟ لانه واقف على السغر. واقف على الصغر واقف امام الاعداء. بيحمي البيت الحرام فلو ساب السغر ده اللي الكعبة هتتهد فاحنا خلينا له ان دي كعبته فلما ما يجيبش الدرج اللي هو عاوزها خلاص حياته راحت
ويقول لك مش لاقي السكينة ما هو مش هيلاقيها وعاوز يخنق نفسه. ليه؟ لان انا قلت له حياتك في الحتة دي اسمها كليات الايه مش عايز اقول لفز وحش بس اللفظ كليات القمة
واليد دي انت خليت هي دي قمتك وهي دي قيمتك هي دي قيمتك. طب لما تفلت منه ايه اللي هيروح بقى تيجي تقولي لي انا ابني متوتر هو حضرتك لازم يتوتر هو لو ما توترش يبقى فيه حاجة غلط في المنزومة الولد ده يبقى عنده مشكلة نفسية
لان احنا قلنا له ايه؟ حياتك سر سعادتك انك تحصل على الايه؟ على الحاجة دي. طب لو ما حصلش خلاص بقى يدخل بقى فين في مود الاكتئاب وجلد الزات ويخش يللا بقى مكنة البسطرمة
ومين اللي دخله؟ اللي اشترى المكنة وده انه يحشره ويزقه جامد جامد فنسأل الله السلامة. يبقى ازا قلنا من عطور السكينة ان احنا نفهم الرسايل وان الله قد يعالجك بغم. الحاجة التانية
نفهم كويس قوي هرم الاولويات والغاية وايه؟ السبب من عطور السكينة اللي تدينا راحة شوية يا جماعة حب الخير للغير والله الحمد لله انا قلبي كده انا سبحان الله يعني كل حتى كل اللي في البيت عندنا بيستغربوا يقولوا انت ما شاء الله يا ماما انت قلبك غريب
كله بيقول سبحان الله انا الوحيد اللي في اخواتي كده ما بعرفش انام الا اما بسامح ما شاء الله عليك سبحان الله! انت عندك حاجة عبدالله بن عمرو كان بيقول ان ايه؟ ان هو دي صعبة عليه. فسبحان الله! انت ربنا رزقك اياها! ده انت حاجة كبيرة قوي
ربنا يعينك ويسددك لا يا جماعة حب الخير للغير ده مش سهل مش سهل في وقت الجد ما بتلاقيش حد الا من رحم الرب سبحانه وتعالى عمر بيقول ان هو كان رضي الله عنه ماشي مع النبي صلى الله عليه وسلم
ومعه ابو بكر الصديق وماشيين بالليل يمشي يقول عمر يمشي بيني وبين ابي بكر. يا سلام على الماشية ايه ده يا جماعة؟ ايه ده ايه الجمال ده هو في كده
قال يمشي بيني وبين ابي بكر عشان برضو تعرفوا يعني ايه الجملة دي لو انت شفت رؤية رؤية انك ماشي وماسك ايد تيك ايد النبي صلى الله عليه وسلم يعني انت ماشي كده وايدك في ايد النبي صلى الله عليه وسلم
انت ممكن ممكن على اسرها ممكن لمدة سنة ما تحضرش دروس ليه؟ النتيجة طلعت تمشي في الشارع تركب مونتير تركب تاكسي على فكرة عمو انا شفت النبي شايف ايدي دي لأ لأ ايدي التانية اه هي دي كان مسكني منها
وقاعد في كل صغير وبيحكي القصة ويدخل باسماء مجهولة ويقول سبحان الله رأيت النبي وبعدين يدخل باسم المستعار وبعدين يعني ولو هو متزن يا على السعادة وعبق الياسمين وعبق السكينة اللي يملأ قلبه
عايش كده في حتة خالص كلها ايه مليئة بالريحان ده بس دي فما بالك دي لقطة كانت بتحصل مع الصحابة يوميا يعني قال خرجت ورسول الله يمشي بيني وبين ابي بكر
فلما وصلنا الى المسجد اذا رجل يقرأ فوقف النبي صلى الله عليه وسلم يستمع اليه فقلت يا له يا رسول الله اعتمدت يعني اتأخر اتأخر الوقت فهيا نمضي خلاص الدنيا بقت عتمة خالص
فغمزني بيده يا سلام على الغمزة يا سلام! شوفوا النبي صلى الله عليه وسلم زي كده ما والدك كده يروح ايه قارص على ايدك يعني استنى اصبر يقول فغمزني بيده
يعني اسكت فقرأ هذا الرجل وركع وسجد وجلس يدعو ويستغفر فقال النبي سل تعطى ثم قال من سره ان يقرأ القرآن رطبا كما انزل فليقرأ قراءة ابن ام عبد اللي عاوز بقى يستمتع ويقرأ
والقرآن قال فعلمت انا وابو بكر انه ابن مسعود بصينا عليه لقيناه ابن مسعود فلما اصبحت وذهبت اليه لابشره فقال لي سبقك بها ابو بكر وما سابقت ابا بكر الى خير قط الا سبقني
يا سلام على الجمال بتاع حب الخير للغير يا جماعة الناس دي كانوا شايفين يرون في تفوق احدهم في مجال ما ثراء لهم جميعا كان بيشوف ان اخويا تميز ياه
فالامر عندهم تكامل لا تآكل ده فتحوا دار قرآن جنبنا. اوه ما هياخدوا منك جمهور ومش عارف ايه والكلام ده كله. يا سيدي لأ ده هو بيخاطب شريحة انت مش بتخاطبها فهيكملها
فالامر عندهم تكامل لا تنافس فلا يشعر بالغيرة والحسد من نبوغ احدهم ولا تضيق صدورهم بثناء النبي على احدهم. كانوا يحبون الخير للناس كما يحبونه لانفسهم شوفوا يا جماعة يا جماعة بيتفننوا مين يلحق
يبشر اخوه بالخير اللي هم عرفوه عشان كده بنقول لكم من عطور السكينة انك تدرك ان نجاح الناس ليس فشلا لك غناهم ليس فقرا لك سعادتهم ليست تعاسة لك هو كل الفكرة نقي نق قلبك
ونقي المعاني اللي تدخله ما تسيبش قلبك كده آآ مأوى للقمامة اي معنى كده على طول. لأ كن رسول خير. كن كهدهد سليمان لا ينقل الا الخبر الصحيح وينقله وهو مسرور
الباب ده يا جماعة مهم جدا جدا اوعى تكون زي صاحبنا اللي راح لوهب ابن منبه بقول له ايه قال جاء رجل الى وهب منبه وقال له ان فلان شتمك
على فكرة فلان شتمك قال له ايه اما وجد الشيطان رسولا غيرك ياه عارفين بقى اللي هو فعلا دش ساقع  بل هو الشيطان في الحتة عندكم مسلا الاخ اللي نقل ده من شبرا فبيقول له هو شبرا الشيطان مش لاقي حد في شبرا يخليه ينقل النميمة والغيبة والكلام ده كله يقول لحضرتك ولا ايه
اما وجد الشيطان رسولا غيرك؟ يا جماعة الناس دي رايقة قوي قوي قوي سبحان الله عشان كده من الحاجات المهمة ان احنا ندركها ان بعض الناس بعد ما يسمع الكلام ده هيقول لك ان احنا بشر
ان شاء الله ده العطر الاخير اللي هتكلم فيه بهزا اللقاء يعني ان من عطور السكينة انك تتعامل مع البشر ان هم بشر. بس خلوني اخليها يعني اخر حاجة في الدرس يعني
وذكروني لو انا نسيت يبقى اذا بأكد على من الاشياء اللي تنشر السكينة وتهدئ من روعك انك تتعامل مع الناس بالهدوء حب الخير لهم السماحة كان كذا كان احد الادباء له كلمة جميلة اوي
بيقول ان اطهر النفوس النفس التي اختبرت الالم فرغبت رغبت ان تجنب الاخرين مرارته يا سلام يا سلام على الرقي حاجة كده روقان روقان مش واحد يقول لك والله العزيم لاخليهم يدوقوا زي ما انا دقت
ليه يا عم يدوقوا زي ما انا دوقت ليه يا حاج ان ولادك بحجة انك عاوز تخليهم يتعلموا المسئولية؟ انك تجيبهم من انا جبت القرش دا دا انا دا انا لعبت مع القرش
عشان اجيب القرش طب يا عم الحاج ما خلي ابنك ما يلعبش مع القرش ولا حاجة تخليه يركب الاوبل ويجيب القرش انت ربنا خلاص رزقك يبدأ من حيس انتهيت انت لا لازم يبدأ من حيس انا بدأت وبعدين يا حاج
هينتهي الى حيس ما تنتهيت ليه ولادك ما يستمتعوش بما اعطاك الله ربنا اداك وسيلة عشان تتفنن اكثر بتحقيق معنى العبودية وفر على ولادك وده ما لوش علاقة بالمناسبة يعني بالمسئولية خالص
اديكم شايفين عدم فهم المسألة ديت وصل لناس ايه؟ وصل ناس النهاردة جدة تيتة لسة مش هتوزع الورس بتاعها تشوف تبقى مامتك عندها سبعين سنة ولسه مش خدت ورسها من امها
وانت مسكين ساكن في شقة ايجار آآ السقف بينقط عليك مية ويرث وردتك يسكنك في شارع تاخد شارع التسعين كله ده بتاعك وواحد وتسعين كمان بس السبب ايه هي الفكرة ديت. لأ لازم يتجرعوا ما تجرعت. عشان كده اطهر النفوس ان من اطهر النفوس
النفس التي اختبرت الالم فرغبت عندها رغبة ان تجنب الاخرين مرارتها ايه يا جماعة ايه النفس السمحة دي كان في شاب مر بظروف قاسية جدا في سنواته الاولى لكن ربنا من عليه وتجاوز هذه الظروف بشخصية قوية وروح طيبة
وكان دايما وجه طلق وانعم ما يكون في الحديس كان سمحا في كل شيء في التعامل سمح في اللعب سمح في الاخذ والعطاء سمح في البيع والشراء كان يتعامل مع الصغار بلطف وحنان
ويلعب مع ده ويضحك مع ده حتى في اوقات الايه؟ الانفعال بتاعته كانت السماحة هي الكسوة التي ارتداها كسوة التي ارتداها سبحان الله حتى اطلق عليه اصحابه اللي حواليه سمحان
يقول لك فلان ده ده سمحان خالص يعني فلان ده قلبه سمح سبحان الله. كانت السماحة عنوان بارز لكل شيء في حياته وده يا جماعة لا يكون الا لمن رصف
طريق القلب بحب الخير للغير قلبه مرصوف في المعنى ده وهو ماشي على طريق حب الخير للغيب. فتلاقي عنده السماحة عالية لكن الجماعة التانيين بقى للاسف على الناحية التانية يدقق على كل شيء
ويحاسب على ادنى الاخطاء والصغائر مهما ضيع الاوقات واهدر الجهود وتوترت العلاقة بقى فاضي فاضي والدنيا ليه؟ ما هي انت يعني الارهاق ده سببه ايه هو مش متربي على السماحة يا عم سام يا عم عدي بقى
نعم هي الوقفة اللي انت مطولها قوي دي سبحان الله شف لو اعتزرت بنية او بدون نية. برضو تلاقيه يفحر معك لزلك هناك من للاسف يشقي اهل بيته سبب التركيز على كل شيء
يحاسب اولاده على ادنى سلوك حساب عسير ده انسان لو بيحب الخير للغير وعنده خلق السماحة ما وقع فيما وقع فيه وهو بيبقى فاكر ان هو ما شاء الله بقى ده هو ما شاء الله دقيق وما شاء الله لا بابا ما بتعديش عليه في حاجة. ده بابا ده ما شاء الله! ده ماما ديت الله اكبر عليها
الله اكبر عليها دمرت الاسرة كلها بما ايه الاعجاب اللي في ايه الاعجاب في اب اه شوه الاولاد من الداخل. ايه الاعجاب في كده يعني اليس محمد صلى الله عليه وسلم اكثر من يستطيع ان يدقق في الامور
تجد واحيانا برضه بعض الاخوات تعامل الجميع بود الا زوجها التركيز على اخطاؤه ورصد الهنات بتاعته والتنكيد عليه ايه ده البعض له يروح يشتري سلعة يبزل جهود كبيرة قوي من اجل انه ينقص مبلغ ما فيش اصل
وخاصة يا عيني الجماعة اللي بيكونوا بيبيعوا آآ البياع البسطاء دول نسأل الله العفو والعافية تلاقيه قاعد ينهكه في التفاصيل والمفاصلة يا حاج يا حاج بيقول لك البسلة باربعة جنيه
لا لا ويضحك علي. ده انا جايب بتنجان ومش عارف وايه وامبارح بتسعة جنيه. انت عاوز تعمل ايه يدخل بعد كده الهايبر الله اكبر ولا الهوا يدفع بالعشر اضعاف ما فيش فصال
ليه؟ لان هو مش اتربى على معنى السماحة وهنتكلم ان السماحة مش معنى انك تفرط في حقوقك لكن سبحان الله يا جماعة السماع ده خلق خلق حث عليه النبي صلى الله عليه وسلم
كان في بعض الاخوة معانا في الحرم واحنا بنعمل العمرة هنيجي نشتري الاحرام فيشتري من مين اشتريه من واحد غلبان كده بيبيع على الارض وقدامنا محلات ضخمة جدا وحاجات بقى يعني عالية قوي
وممكن يكون المحلات دي ارخص كمان واأمن واوثق واخ يقول له مش عارف ايه؟ يقول له فيقول كلمة جميلة قوي كان يقول لاخوانا ايه؟ هو الاحرام هتهتم بايه ده كلها ساعتين وهتقلعه
بس الراجل المسكين ده ربما يسعى على اناس ده مصدر رزقه الوحيد فتعال نروح للمسكين الذي لا يزكره احد سبحان الله مش لأ هيضحك عليك ومش عارف ايه وبتاع والقصة دي كلها
كلا النشطان احيانا يجي لنا كده زي كده يقعد يقول لك ايه والريال هيفرق ايه؟ والجنيه هيفرق ايه؟ ما هو لا الجنيه هيفرق عارفين هيفرق ايه ان في مليون واحد بيفكر بالعقلية دي
فلو ما فكروش هيبقى فيه مليون جنيه ادي الايه؟ الفرق الحقيقي فالسماحة مهمة جدا يا جماعة والسماح زي ما بقول لكم عمرها ما هتيجي انك تكون صاحب عقلية تسامحه الا بعد ما تتشرب جدا جدا حب الخير للناس
ولذلك النبي صلى الله عليه وسلم قال الحديس رحم الله ده دعاء بالرحمة رجلا سمحا ازا باع واذا اشتراها انا هسألك سؤال والناس وانت بتشتري حاسة انك ان وانت بتشتري كده لو صورناكي بكاميرا كده
لمدة مسلا اربعين مرة خمسين مرة وانت بتشتريه بتحسي انك رزقت دعاء محمد صلى الله عليه وسلم انه دعا لك بالرحمة تدي نفسك كم من ماشي؟ وبعدين يا جماعة السماحة ليست في المفاصلة بس
الكلمة الطيبة ومش عارف ايه. مش تمسك الحاجة دي تقول له ده ده بايزة. ده مش عارف ايه. ده ايه يا عم اللي انت بتعمله ده فالسماعها في كل شيء وزي ما بقول لكم ان يعني العلماء لما جم يقولوا النفس السمحة اللي هي ايه؟ شبهوها بالارض الطيبة الهينة
فهي لكل ما يراد منها من خير صالحة ان اردت عبورها هانت وان اردت حرصها وزراعتها لانت وان اردت البناء فيها سهلت وان شئت النوم عليها تمهدت هي كده كل قريب هين لين سهل
كما قال النبي صلى الله عليه وسلم هو ده وصف اهل الجنة قريب هين لين سهل. شفتم؟ بسيطة اهي صح؟ لا مش بسيطة فتكون عندك سماحة سمح بمد ايد المساعدة
تقديم يد العون سمح بالعفو تجاوز عن الخطأ الغير دون طبعا انك ترضى بزلم وتقبل بجور. او اسألكم على حاجة مين فيكم عنده خلق التسامح والتجاوز عن الاخطاء ده للغير سلس وموجود
مم انا عارف ان في مية كده عندهم. في حد غير المية هقولكو على موقف وحاولو حاولوا تترجموه مع انفسكم محمد صلى الله عليه وسلم طرد من مكة وبعد تمن سنين يرجع مكة
ويفتح البلد اللي طردته واتكلموا عليه وقتها لاصحابه وعملوا كل حاجة فماذا فعل صلى الله عليه وسلم شي واحد قالو لا صفوان ابن امية ده لو عفيت عنه هيعمل كزا وكزا وكزا
ومش عارف مين هيعمل كزا وكزا وكزا دول كفار وكانوا مجرمين ده قتلوا يا عيني على سمية يا عيني على مش عارف مين عمار انا عمري ما هنسى ان نسيت لما بالليل كان بيتعزب في الحتة ديت
اه سبحان الله! ويقول لهم ايه؟ اليوم يوم المرحمة منازل عالية يا جماعة عشان كده فعلا العفو ده انك تعفو عن المقدرة وتعفو وهيترتب على العفو ده صلاح واصلاح سبحان الله
المعنى ده يا جماعة حاجة مش سهلة تكون سمح تراعي من حولك. تعتني بمشاعرهم يعني لا تجد حرج خالص وانت بتسند حد تساعده انك تكون سمح انك ما تحرجش حد
على قد ما تقدر. ما تتصيدش الهفوة خليك مؤدب حاتم الاصم قيل لماذا سمي حاتم الاصم يعني من الحاجات اللي اتقالت يعني ان في واحدة كانت بتسأله او امرأة يعني دخلت تسأله فخرج منها ريح
فقال ارفعي صوتك فاني لا اسمع. انا مش سامع علي صوتك هو فيه كده؟ اه فيه كده الناس النضيفة كده سمح في البيع والشراء بعدم التطبيق. سمح بحب الخير للناس. سمح في قضاء الدين. باطلاق الوجه
كل الحاجات ديت تساعد جدا جدا. اقرأوا مقال سامحوا لعلي الفيفي شمت يعني تترسخ قدامكم الفكرة ديت اكثر واكثر وتتشربوها اكثر تعرفوا ان ان الحاجة دي المنزلة دي مش اي حد
ولا اي حد يدعيها يقول لك اه الحمد لله هي موجودة لا يا جماعة هي موجودة بالنسبة بس كل يوم احنا محتاجين نزود شوية ربنا يرزقنا واياكم ارجع لاخر حاجة عطر من عطور السكينة
في هذا اللقاء انك يا جماعة من الحاجات اللي توترك انك تتعامل مع البشر ان هم مش بشر يعني الطفل هو طفل صح الطفل يا جماعة طفل اما نيجي نتعامل معها يقول لك ايه معلش اصله ايه
اصله ولد صغير ولد صغير صح فتلاقيه بيعيط معلش اصله صغير مش عارف ايه اصله طيب لو واحد كبير في السن عنده تمانين وخمسة وتمانين سنة معلش قد والدك وراجل معلش يعني ارزل العمر
فسامحه عدي كانه بيقول لك ايه؟ انتبه طب الزوجة ما هي انسى يعني ايه انسى؟ يا جماعة الانسى انسى وليس الذكر كالانثى الست ست والراجل راجل كل واحد ليه تبعه
امتى المشكلة تحصل عمة تعوز الاخت ان هي تتعامل مع زوجها ان هو زي شيماء صاحبتها لأ شيماء حاجة وابو شيماء حاجة تانية خالص ولا هو نفسه يتعامل مع زوجته ان هي تتعامل معه زي اسماعيل زميله في الشغل. يا حبيبي اسماعيل حاجة تانية خالص. اسماعيل راجل
فاحيانا احنا اما بننسى اختلاف النوع اللي احنا بنتعامل معه او فكرة البشرية عموما بتحصل الدربكة دي ولزلك سبحان الله الايمان لم يلغي الطباع ولكن يؤدبها يهذبها. الامام جاء ليهذب الطبع لكن لا يلغيه
بالايمان لم يلغ عاطفة الابوة عند نوح. لما غرق ابنه يا جماعة غرق وهو عارف ليه غرق صح ولا مش صح يعني الله دلوقتي لما اغرق ابن نوح. سيدنا نوح كان عارف ليه ابنه غرق
ولا مش عارف عارف صح فهو سأل ربنا سؤال ايه هو السؤال طلب ان ابنه ده سأل ان الله سبحانه وتعالى يعني كانه بيقول له يا رب ابني من اهلي ويعدي
فلما نهاه انتهى سيدنا ابراهيم لما ربنا سبحانه وتعالى اتم عليه النعمة واذ ابتلى ابراهيم ربه بكلمات فاتمهن قال اني جاعلك للناس اماما. قال له ايه؟ ومن ذريتي ده سؤال فطري بامتياز
عشان كده بعض الناس يتضايق اوي اوي يقول لك ايه والشيخ عاوز ابنه يصلي والله كون ان يكون ده ميل بشري ده طبيعي يا جماعة. ده فيه نبي ابراهيم عليه السلام فطرة قال ومن زريتي. قال له لأ خلاص خد المعيار اهو يا ابراهيم
سبحان الله! لا ينال عهدي الظالمين. ولزلك سيدنا ابراهيم خلاص فهم المعيار فاما جه يدعي دعا وهو فاهم المعيار ان هو عام في موضوع الرزق واذ قال ابراهيم رب اجعل هذا بلدا امنا وارزق اهله ايه؟ من الثمرات. من امن منه. بالله واليوم الاخر. ربنا رد قال له ايه؟ ومن كفر
لان الرزق ده غير الرزق الاولاني  لأ لأ لأ العادي اللي هون كفر ياخد عادي نمتعه شوية وياخد  عمر رضي الله عنه هو صلب شديد الطبع في الجاهلية. طبعا مين جه الاسلام
هيظل صلب حازم في الاسلام. الفارق الوحيد ان الشدة بقت في الحق مش في الباطل. هنا تكمن عزمة الاسلام في حد منكم اعلى ايمانا من السيدة عائشة يمكن في حد مش واخد باله كده سرحان يجاوب اه وهو سرحان
حاشاكم انكم تفهموا كده السيدة عائشة بقى في السما اهي صح في يوم من الايام جالسة مع النبي صلى الله عليه وسلم فقالت حسبك من صفية كذا وكذا. اي انها قصيرة القامة
طب ايه اللي دخل صفية دلوقتي في المشهد طب احنا قاعدين مع النبي وصفية في بيتها ايه اللي جاب الموضوع فالنبي صلى الله عليه وسلم قال ايه؟ يا عائشة لقد قلت كلمة لو مزجت بماء البحر لمزجته
رغم ان صفية قصيرة فعلا السيدة عائشة لم تتجنى عليها لكن النبي عد ذلك غيبة عظيمة. دي غيبة الغيب ذكر العيب بظهر الغيب باختصار ذكر اخاك بما يكره ولزلك الراجل قال له يا ريت ان كان في اخي ما قلت
قال ان كان فيه ما قلت فيه فقد اغتبته وان لم يكن فيه فقد بهته بعض الناس بيعتقد ان هو ايه ان هو بيغتاب الاخرين ان لا شيء في الامر. طالما دي حقائق. كأن الحقيقة بنبيح له ان هو ياكل لحوم الناس. وانت فاكر انك هتاكل لحوم الناس وتدور على السكينة. سكينة
ايه يا عم السكينة دي خلاص الله ايه يرحم بقى انسى انسى تكون ماشي قاعد مشغول لسانك يلوك في الناس فضلا كمان اني قاعد منطلق في اهل الصالح منهم. وتيجي تقول انا ايه حاسة ان البيت ما فيهوش سكينة وان قلبي السكينة مش عالية ومش حاسة بالهدوء اللي انا احيانا باسمعه من بعض
فاضل وانا بسمع يعني. لأ لأ لأ احنا مالنا ومال الكلام ده انت ما لكش دعوة بالقصة دي خالص فنسأل الله العفو والعافية في ناس المجالس بتاعتها المجالس بتاعتها بيدعوا الناس الضيافة بتاعتها لحوم البشر
بيقرمشوها كده للتسلية فضول بقى وثرثرة بدل اللب نجيب سيرة فلان وفلانة وشوفتي فلانة عاملة ايه الله يعينهم بقى المهم نرجع هنا لو جينا نركز ناخد بالنا ان النبي صلى الله عليه وسلم
لما اتكلم عن صفية راعى النبي موضوع الغيرة لان المرأة يا جماعة ستبقى مهما فعلت في جزء ان هي ستزل تجد بعض الاشياء في قلبها تجاه ضرتها فيه بس فيه ناس يا شيخ واحنا نعرفهم استسناء
فمهما كانت الزوجة مؤمنة ستغار من ضرتها. الامر لا علاقة له بالايمان بقدر ما له علاقة بالنفس البشرية التي جبلنا عليها الرحمن واوعى تخرج انسان من قفص بشريته مهما بلغ ايمانه عتيا
سيظل بشر ستزل مراتك انسى بنت تحب الهزار تحب اللعب تحب الزينة تحب مش عارف ايه هي بنت بس انا يعني يعني المفترض يعني ده باعت معها قراءات يا شيخ. والله لو معها ايه
هناك من كان معها محمد صلى الله عليه وسلم ويأتي من الغزوة ويدخل البيت فاذا هي تلعب انا والله العزيم كل اما اقرأ الاسر ده احس كده ان اظن سبحان من خلقنا هكزا
وسبحان من جعله رؤوف رحيم يا جماعة انتم متخيلين النبي جاي من غزوة راجع من الغزوة يفتح كده يأس يدخل البيت يلاقي زوجته بتعمل ايه بتلعب مش بتغسل مواعين بتلعب
مش بتنضف البيت بتلعب وبتلعب بحاجة ايه يعني بتلعب بقى جايبة اتنين تلاتة وبيلعبوا بقى اي لعبة كده بيرموا العجينة على بعض ولا لا لا لا ده جايبة شوية عرايس
وقاعد عمال تلعب يا نهارنا ابيض والدنيا عادي لأ ده مش كده وواسع ده هيدخل يشاركها همها صلى الله عليه وسلم ما شاء الله لعب او بتلعبوا به ايه ده فرس له جناحان
تقول له اه طبعا ايه المشكلة يعني او ما علمت ان سليمان كان له فرس له جناحان ومين اللي مديها المعلومة دي اصلا صلى الله عليه وسلم الدنيا عادي جدا وعدت وبتاع والكلام ده كله
امال انت بقى جاي من الشغل متأخر ودخلت البيت راحت عليها نومة وهي بتنيم البنت الرضيعة او تأخرت في الاكل. ليه شجك وفلك وجمعا كلا لك ليه الجيران تسمع صوتكم
وليه المشاكل وليه حماك ييجي من اخر الدنيا الساعة اتنين بالليل عشان ياخدها لربنا ياخد شيطانك. ليه شوفوا سبحان الله احيانا لما يكون ده مش دعوة ان الاخوات يعني ايه
لا يحسنا الاستقبال كده لكن سبحان الله! شوفوا حاجات بسيطة اما تراعي البشرية تقول له وتزعم انك رسول الله وواقف وهي في عز الايه؟ الغضب والغيرة تقول له اتزعم انك نبي
سبحان الله في اي جو استقرار ده بعد عن دين الايه بالله سبحانه وتعالى او مع زلك يراعي صلى الله عليه وسلم البشري طب مفهوم يا جماعة انك انك تتعامل مع الناس بهدوء عادي ان ابني في السن ده يعمل كده
عادي ان يحصل الكلام ده. فكرة التقبل للبشرية تقبل ان الناس مش شبهك يا سيدي تقبل ان في واحد اما بيسمع النكتة ديت بيضحك جامد قوي في واحد بيبتسم على فكرة انت انت دايما على فكرة انت دايما كده كئيب ليه يا ابني؟
شف انا قلت النكتة شفته شف ضحكه ازاي وانت ما تضحكش! يا حاج والله الولد لا كئيب ولا حاجة هو عادي بيضحك بالطريقة دي. هو بيبتسم بالهدوء ده هي بتعبر بالحب انها تجيب لك هدايا وتجيب لي وتقف معك وتروح المستشفى وتاخد ولادك وتبات ويباتوا عندها. هي عبرت بالحب كده
ده ما قالتليش ولا كلمة طيبة طول الموضوع ده. يا ستي هي ما بتعرفش تقول كلام حلو في واحدة تانية هي ما شاء الله تقبلوا اختلاف البشر الساكنة لكن التوتر بييجي امتى؟ احد اسباب التوتر ومشتتات السكينة ان احنا عاوزين الناس كلها تبقى شبه بعض
زي ما دي اتعملت ودي عملت طب اشمعنى دي ما عملتش بالطريقة ديت ؟ يا ستي دي بتعبر بطريقة تانية فاسأل الله سبحانه وتعالى ان يلطف بنا وبكم وينشر السكينة في قلوبنا وفي بيوتنا
واسأل الله ان يرحمنا واياكم ويمن علي وعليكم بحسن الخلق حسن العمل وحسن الختام وجزاكم الله خيرا
