السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله. وبعد
فاسأل الله سبحانه وتعالى ان يسددنا واياكم ويتقبل منا ومنكم صالح الاعمال واسأل الله سبحانه وتعالى ان  يوفقنا واياكم لما فيه خير ما زال حديثنا حول رحلة الهبوط والصعود مع قصة ادم
عليه السلام او اشارة من قصة ادم كلمنا في هذه الاشارة عن خطوات الشيطان وكيف ان الشيطان يبدأ من الانسان بتزيين المعصية ويحاول بقدر الامكان انه يغير ويلعب في المصطلحات
حتى يقع الانسان فيما لا يحب ويرضى. كلمنا ان سيدنا ادم لما وقع فيما وقع فيه والرب جل وعلا قد قدر هذا وهذه من الامور التي ينبغي ان تدرك ان الله سبحانه وتعالى
ذكر من البداية لملائكته انه جاعل خليفة في الارض. اليس كذلك الله سبحانه وتعالى قال للملائكة اني جاعل في الارض خليفة اذا من البداية من البداية ان الله سبحانه وتعالى
مقدر ان ادم سيكون فين سيكون له رحلة الى الارض سيكون له رحلة الى الارض وقدر الله سبحانه وتعالى ان السبب الذي سيكون آآ هو السبيل الموصل لهذا الامر هو مخالفته
بامر الله سبحانه وتعالى قالا ربنا ظلمنا انفسنا. ادم عليه السلام لما وقع فيما وقع فيه ودله الشيطان بغرور فلما ذاق الشجرة بدت لهما سوءاتهما وطفقا يخصفان عليهما من ورق الجنة
ونادى ربهما الم انهك بعد تلكم الشجرة واقل لكما ان الشيطان لكما عدو مبين. هنا ادم قال ايه بقى ماذا قال ادم؟ لما ربنا سبحانه وتعالى عاتبه؟ هل سيدنا ادم زكر التبرير
ام استحضر التقصير ها سيدنا ادم الان ذكر التبرير ام استحضر التقصير هذا الامر ضروري جدا استيعابه. كتير من الناس يقع في اشكال يسقط في آآ آآ ذنب آآ يغلط مع والدته آآ يعلي صوته على والده
يقصر في حقوق البر حقوق الصلة حقوق الجار حقوق الطاعة وحقوق الله سبحانه وتعالى في الطاعات. المهم يقصر تقصير ما لما يجي حد يزكره بالله سبحانه وتعالى بتكون ايه الاجابة
اصل انتم مش حاسين واصل هم بيعملوا واصل اصل اصل اصل. في قاعدة في التزكية وفي تربية النفس القاعدة دي بتقول ايه بقى بتقول ان التبرير يحرم المرأة من رؤية التقصير
ان التبرير بيحرمك من رؤية التقصير وده فقه اللواكن. عارفين فقه اللواكن؟ تلاقي فيه اتنين زعلانين من بعض في واحد اشد خطأ من الثاني بكثير فيجي الذي وقع في الخطأ اشد المفترض ان هو يعتذر اذا كان يريد الدار الاخرة وقلقان على قلبه وقلقان على صحيفته واه
مركز في الدار الاخرة بيجي يعتزر فيرفع السماعة ولا يقابلك فيقول لك انا اسف وانا غلطت في واحد اتنين تلاتة اربعة. جميل قوي كده؟ اه المفترض يقف هنا المفترض يقف هنا
المشكلة ان النفس بقى بطبيعتها والميل دايما للدفاع ايه اللي يحصل؟ يقول لك ايه؟ ولكن انا عملت كده عشان انت كزا وعملت كده عشان انت كزا. اللواكن دي للاسف الشديد
اللواكن دي للاسف الشديد بتبرد جدا رؤية التقصير يعني انت دلوقتي كنت من شوية كاتب عريضة قد كده كاتب ورقة قد كده كاتب بوست قد كده بتعتزر فيه من الخطأ اللي انت عملته معه
وبعدين ولكن تروح قايل كلام كده تهد كل اللي فات. طب انت كتبته ليه طيب هو حضرتك كنت بتعتزر على ايه طيب هي دي بقى مشكلة الايه؟ اه نسأل الله العفو والعافية احيانا بيكون الكبر الخفي
الكبر الخفي ان انا لازم ادافع عن نفسي آآ فكرة حقوق النفس ان يظل يعطي نفسه بعض الاشياء. طب يا سيدي هو ليه كده ما تكونش متشفية كده وتقول فعلتها اذا
انا من الضالين. ايوة انا عملتها. ايوة. انت بتسألني عن الموضوع ده؟ نعم انا اخطأت فيه لكن لأ في بعض الناس للأسف لديه المراوغة والمخادعة. ظل يروح ويجي يروح ويجي. نسأل الله السلامة
الدافع لهذا الامر قد يكون هو الكبر ان هو مش بسهولة بيعترف ان هو ليس من اليسر خلاص انت اخطأت والطبيعي انت خطأك اكبر بكتير. انت عليت صوتك عالي جدا على والدتك. وكسرت الموبايل ورميته. وخرجت بره
ورزعت الباب طيب جميل قوي الحاجات اللي حضرتك عملتيها دي كلها ده في سبيل ايه ان مامتك آآ مش عارف منعتك من حاجة هي من حقوقك. اه الوالدة اخطأت؟ نعم اخطأت. هذا يسمى فعل
هذا يسمى فعل رد فعل حضرتك رد فعل حضرتك غريب جدا لا يتناسب ابدا مع الفعل فاما نيجي نقول لحضرتك اعتزري ايه اللي يحصل؟ تيجي الاخت الكريمة تعتذر فترفع السماعة او تدخل على والدتها انا اسفة جدا يا امي انا غلطت في هذا ولكن برضو انتم السبب وانتم اللي عملتوا وانتم اللي منعتوني وانتم وانتم وانتم وانتم فيكون مجلس الاعتذار
هو مجلس التوتر والقلق. طيب ليه فدايما يا جماعة زكر الجفاء وقت الصفاء جفاء اه رجوعك بالاستغفار ورجوعك بالاعتزار ده وقت صفاء جميل قوي وسبحان الله هذا الوقت يرفعك الله به
الوقت ده انك جاي تعتزر ده وقت آآ انت بتبقى مرفوع سيبك من عند الناس دعك من الناس فكلنا ايه؟ سنهزير الى التراب فما تشغلش بالك بالناس يعني اوعى تكون انت جاي تعتزر عشان الناس لأه طبعا انت جاي تعتزل لرب الناس
اصلهم هيفهموني غلط يفهموك غلط يفهموك صح مش موضوعنا دلوقتي. هو موضوعنا. انت اخطأت؟ اه. ازا اعتزر  طب بكده ممكن يكون هيبة الداعي هيبة العالم هيبة الدكتور في الجامعة هيبة هيبة ديت هتخش التربة وهيبة ماتت الله يرحمها خلاص انسى خالص الايه
بدية والكلام الكلام الجميل ده هيبتك الحقيقية انك تلاقي صحيفتك اه متميزة بتمسح اول باول. ولزلك سيدنا ادم ما قالش بقى ايه؟ اصل الشيطان غرني. ويا رب انت ملكته ومكنته من الوسوسة لي
وهو للاسف الشديد اصله اقسم بك. وطبعا العلماء يقولون ان ادم لماذا سمع كلام ابليس قالوا من من الاسباب من الاسباب التي جعلته يفعل هذا انهم ما كان يظن ان ثم مخلوق يقسم بالله كذبا. يا جماعة ده اول قسم كدب. مخلوق يقوله يعني
يعني انتم رأيكم تتخيلوا ان ادم اتخلق. فمش قادر يستوعب ان في حد ممكن يقسم بالرب جل وعلا ويبقى بيكدب فالموضوع ده يعني يعني هو حاجة ما دخلتش قبل كده في عقول البشرية
فلما كان الامر ده طارئ وجديد عليه فكان من احد الاشياء فازا احنا لما نيجي نشوف الامر ممكن يعني قد نعذر وممكن نبحس عن مخارج لادم عليه السلام ونقول اصل برضه الشجرة وهي واضح ان كانت
الحلوة وان هو قال له ان الشجرة ديت هي اللي خلت الملائكة ملائكة. وآآ لما اكلوا منها بقوا هم ملايكة الا ان تكون ملكين. او ممكن تخليك الخلد وانا طبيعة فطرتي اللي انا احب الانسان ما بيحبش يموت. كلنا نكره الموت كما قالت عائشة
فالكل بطبيعته بيحب الايه الحاجة دي. فهو دخل دخل له من الابواب دي واقسم له انه ناصح وانه وان وان القصص دي كلها سبحان الله  فدلاهما بغرور. انتم عارفين الدلو ده اللي هو زي الجردل كده. الدلو ده اللي هو آآ شيء انت بتنزله
خلاص آآ في البئر عشان تجيب الماية جميل فبينزل مرة واحدة كده. هو الشيطان برضو ايه؟ مرة واحدة كده. سنة سنة سنة وبعدين ايه فده اللي حصل. هل ادم بقى اتكلم الكلام اللي كتير منا بيزل يقع اما بيقع فيه بدنه يقول اصل هم ووالدي ووالدتي
دي من ضمن الاخطاء الشديدة جدا اخت تغلط وتفعل زنب ليه بتعاقب زوجها اللي غلط فبتقول له طيب انا بقى هوريك الالم اللي انت ايه وريته لي طيب هو العمل اللي حضرتك عملتيه ده
انت اما تخش قبرك وتيجي الملايكة تسألك والرب جل وعلا سبحانه وتعالى يوم القيامة لما يقول النبي ما من منكم من احد الا وسيقابله ربه هيقف قدام ربه سيكلمه الرب جل وعلا ويقول لك بقى تعال
انت عملت كزا وعملت كزا هتقول له ايه؟ يا رب انا كلمت ولاد اصل زوجي كان بيكلم بنات. فانا حبيت اقهره هل ده عزر سينفعك في قبرك هل هذا العزر سينفعك في قبرك
هو ما فعله خطأ ولكن ان تتخيلي ان هو ممكن يتوب منه قبل ما يموت. وحضرتك ما تلحقيش تتوبي فشوفي بقى ليه المشكلة كلها كمان؟ يعني انت هتكوني حاطة زنبك كله
ان هو رد فعل لواحد والواحد ده يتوب قبل ما يدخل تربته ليه بتشرب سجاير اصل زمايلي وضغطوا علي وانا الوحيد اللي في الجامعة كنت حاسس كده ان انا انسان قروي كده انسان جاي من الايه؟ من بلاد بعيدة قوي ما وراء النهر
لهم كده ايه كل واحد ماشي في الجامعة وبتاع وهي ماشية كده في في الجامعة بتقول لي ايه يا محمود انت ماشي لوحدك ليه؟ فانا اتكسفت طبعا كل الولاد ماشيين مع بنات الا انا وبقى
كمان بقيت باعير بها انا اتكسفت الصراحة يعني فهو ده اللي ضغط علي. فانا كان للاسف والدي ربنا يسامحه ووالدتي ربنا يسامحها. عشان بس اهم حاجة البروباجاندا الدنيوية وان ابني الدكتور راح وابني الدكتور جه وشهادات وكده رموني في هذه الجامعات وفي هذه الجهات
وآآ فانا اضغطت نفسيا فوقعت في اللي وقعت فيه. هل هذا الكلام ينجيه غدا يوم القيامة قال الكلام ده هينفعك في قبرك هي دي كلها اسباب جميل انك تقولها عشان تعرف انت وقعت ازاي فتبدأ تزبط اسبابك
لكن هل ده عزر تتكأ عليه؟ على فكرة الكفار قالوا للانبياء كده. قالوا انا وجدنا اباءنا هو ده اللي احنا شفناه حلقهم خلاص هم كانوا على الكفر ده على امه
احنا شفناهم على كده على البعد ده خلاص وسيدنا ابراهيم لما سألهم انتم ليه قاعدين كده؟ قالوا هو احنا لقيناهم كده عاكفين عليها. ليل نهار وهم عاملين اعتكاف عند الاصنام فاحنا عملنا زيهم
ازا ان كل واحد عنده يا جماعة هو في زنب بلا سبب يعني اللي شرب سجاير ده اصل زمايله ضغطوا عليه. صح واللي كلمت بنات كلمت ولاد اصل جميع البنات زمايلها بيكلموا
والمنتقبات بتكلم طبعا اهل استقامة لان ما ينفعش يعني ايه يكون زيتنا في الدنيا كده كل واحد يكلم حد شبهه يعني فهما كل كلهم بيكلموا برضو ايه؟ ولاد. فانا كنت الوحيدة اللي فكل زنب هنلاقي في المجمل
ان في ايه ان له سبب فهل ينفع ان احنا نقول هو نفس الكلام يغلط ليه؟ اصل زوجتي ما مقصرة معي. طب وانت زوجتك مقصرة معك الشرع اباح لك انك تفعل ما فعلت
اه والله اصل واصل واصل واصل واصل. دنك بقى قصقص الكلام ده لن ايه ينفعك غدا. زاد بقى في الدنيا اصلا بيخليك شخصية شخصية هشة. يا جماعة اي انسان عشان ينجح في الدنيا دي لازم يكون يجيد تحمل المسؤولية. ومن تحملك المسئولية انك تعترف. يا جماعة قائد
لا يعترف بخطئه لا يستحق القيادة وانت تقود نفسك يعني انت تقود نفسك فلازم تقود نفسك في يوم من الايام انك تعترف انت اخطأت وتبدأ ايه تصحح الاوضاع لازم تستشعر انك تكون شخصية مسئولة. الشخصية المستمتعة بدور الضحية دي. في ناس يا جماعة المستمتعة بدور الضحية
اه دور الضحية ده بالنسبة لهم عامل زي السمك اللي في المية. لو طلع يموت. هي مستمتعة ان مشاكلها ان زوجي بعيد عني. اه زوجك هيدخل قبره يتحاسب على تقصيره معك
بالمناسبة يعني انا مش بقول ان الاسباب ديت خلاص لا. يعني انا آآ واحد والده قهره ووالدتها قهرتها ومنعتها حاجات كتير جدا. فالاخت دي غلطت جميل جدا الوالد والوالدة اما يخشوا تربتهم بلا توبة هيتحاسبوا على الضغط ده ليه؟ ما هو ان برضه ربنا سبحانه وتعالى لما امرنا ببر الوالدين ما هو ده
جماعة مش صك كده وخلاص لأ ربنا اداك اداك الميزة دي واداك مسئولية. ما هو ابنك ليس ملكك. ابنك مخلوق لله. لا ينبغي ان تربيه ولا ترشده ولا تأمره ولا تنهاه ولا
وجهه الا بما يريد خالقه. يعني انت لما مديت ايدك على ابنك وضربته بالقلم هل هذا المخلوق اذن لك الخالق ان تمد يدك عليه ويبقى الكلام ده الكلام ده انت لازم تجاوب عليه
زوجتك دي الطريقة اللي انت رديت عليها دي بها. الطريقة ديت هل اذن لك خالقها انك ترد عليها بالطريقة دي لا طبعا اه هنا بقى الاشكال كله امرأة دخلت النار في هرة هرة قطة دخلتها حبستها. طب ليه؟ لان خالق هذه الهرة
لم يأذن لك بذلك. طيب خالق ابنك عزل لك انك تعمل كده خالق زوجتك ازن لك انك ترد عليها بالطريقة دي ايه ده لأ ده دي زوجتي وانا اللي متحكم فيها
قال لا ده فهمك انت ليه؟ فهمك انت زي بالزبط كده ما اب وام يقول لك ايه ده ابني ولا المتحكم فيه لا انت مش متحكم فيه انت مسئول عنه
انت مسؤول عنها. في فرق ضخم انك مسئول عن زوجتك وانك متحكم في زوجتك. انك مسئولة عن بنتك وانك متحكمة في بنتك. في فرق ضخم جدا. فرق سما وارض المسئولية؟ اه يبقى انا مسئول عن بنتي. اه ده غير اللي انا متحكم. متحكم يعني ايه؟ اللي انا امرهم
بالعافية اقول لها اعملي كزا وما تعمليش كزا. لأ مش هتنزلي كده. لأ هتنزلي كده. لأ مش عارف ايه. وهو لأ هتتجوزي ده لأ مش هتتجوزي ده لأ هتعملي هو ايه ده بقى ان شاء الله
النهاردة في اباء كتير وامهات كتير بيستعملوا نصوص البر كأنها سلاح بيهددوا به اولادهم. لا الذي امرني ببرك هو الذي امرك بان تحسن تربيتي وان تسوسني طبقا لمراد ربي فالام النهاردة اللي تيجي تمنع بنتها من الحجاب الشرعي. وزي امهات المؤمنين
لا انا غضبان عليك ليوم الدين وشوفي بقى ربنا ايه هيعمل معك ايه ربنا اللي امرها بالتستر حضرتك تمنعي تقولي لها الله امر وانا امرت وشوفي هتسمعي كلام مين فينا
اه ده هنا خطر كبير قوي عشان كده لا لا مطاع المخلوق في معصية الخالق ليس تحقيرا للمخلوق ولكن تعظيما للخالق المعنى ده مهم جدا جدا جدا ان احنا نستوعبه
امنع ابني اقول له بص انا والدك وبأمرك ما تنزلش تصلي في المسجد طيب في مسجد معين حضرتك قلقان من آآ تخوفا من اشياء معينة لا هي كل المساجد ممنوع انك تصلي فيها. لا هو انا واخد الازن ده من من ربي
الذي قال لي وامرني ان انا اطيعك فده مش حضرتك اللي هتتحكم في النقطة ديت طب معنى كده اعمل ايه؟ قال لي انا ايه اؤزيه؟ لا لن اطيعه في هذا
ولكن ساصاحبه المعنى ده مهم جدا نستوعبه ولو في اب وام يعني شرفوني بالسماع وبيسمعوني دلوقتي انا باقول لهم يسروا البر على اولادكم يسر الله لكم اوعي تيجي يوم القيامة
تكوني انت السبب في عقوق ابنك ليكي انك عسرت البر عليه. البر صار عسيرا عليه ده ليس مبرر لي انه يعق اهو زي ما اتكلمت في البداية ان هيتحاسب على هذا الامر. ولكن ايضا انا ساحاسب
على هل انا يسرت البر ولا لا؟ يا جماعة ابني هيتسأل وانا هتسأل وما فيش حد يرمي حمله على التاني. كل واحد هيتسأل كل واحد ليه حقوق وله واجبات ونسأل الله سبحانه وتعالى ان يحفظنا واياكم
ويسددنا واياكم لما فيه خير فالتبرير خطير يا جماعة. تبرير يمنعك من رؤية التقصير الباب ده مهم جدا. اول ما سيدنا ادم ربنا سبحانه وتعالى خاطبه بهذا ماذا قال قال ربنا ظلمنا
مين اللي بيتكلم دلوقتي اتنين ادم وحواء ربنا ظلمنا انفسنا مش حواء بقى تقول انا ما ليش دعوة اصل هو اللي ضغط علي هو راجل البيت هو اللي قال هنشغل الحاجة دي ونتفرج مع بعض عليها هو اللي قال لي يلا سلمي
عليهم هو اللي قال لأ انا ما عنديش مراتي ما ينفعش تاكل لوحدها والضيوف ياكلوا كده لأ كم من اب وكم من زوج افسد زوجته بسبب هذه الاشياء ولزلك يا جماعة من لؤم الانسان
من لؤم الانسان الذي يتردى يعني يسقط في علاقته مع الله او يعني يرجع خطوتين يعمل ايه بقى يسون له الشيطان يقول له ايه؟ طب ما ترجع زوجتك معك عشان يبقى استبينا بقى ما حدش يعاتب حد
هذا انسان لئيم مكر به الشيطان مكر خبيث يا اخي بالعكس اذا سقطت انت او سقطت اسقطت انت؟ اتقولي ايه؟ تقولي يا رب يا رب وده انك تقول له يا رب ان هو ما يقعش
وده انك تحاول بقدر الامكان انك تسنده يكمل لا هو يعمل ايه بقى؟ يمنعها من تحفيظ القرآن يمنعها من بر الوالدين يمنعها من صلة الارحام يمنعها من التطوع من التطوع للمساكين
والفقراء يمنعها يمنعها يمنعها يمنعها. فيفصل عنها الاشياء الحاجات اللي بتقويها. فتعمل ايه؟ تضعف تضعف تقف تضعف يتقابلوا تحت بقى في القاعة  احد الافاضل بيقول لي انا فوجئت ان عندي ناس كده وناس افاضل وساكنين مرة واحدة كده لقيت اللي ايه
ان اهله خلعوا الحجاب وبقوا بشعرهم. بدأ اشم كده ريحة سجاير والدنيا ما عادتش مزبوطة والاتنين ايه؟ مرة واحدة. دي غالبا بيكون فيها اللقطة دي ان انا وقعت اه اوقع بقى اللي معي. المعبد على اللي فيه. يا اخي سبهم لعلهم هم اللي يذكروك. لعلك تيجي في يوم من الايام
ان انا اصحى من بالليل اقوم بالليل رايح الشغل ولا حاجة بجهز بتاع الاقي ايه اخويا ولا اختي ولا زوجي ولا ابني ولا ايا كان احد بيصلي ركعتين بيعيط او فاتح المصحف ومشغل كشاف بسيط
واول ما شافني راح قفل المصحف عشان يخلي الطاعة دي فانا اتكسر اوي ياه ايه ده يا جماعة هو ابني كده وبتاع والكلام ده كله لكن البعض بيبقى مبسوط كلنا بقى في الهوا سوا زي ما بيقولوا
سيب وانا اسيب عارفين فكرة الاطفال الصغيرين كده بيتخانقوا مع بعض زي شادد شعر وده شادد ايده فيقول له تسيب وانا اسيب هي كده بقى الا يتقي الله كل من يقع في زنب
تقرب الى الله الا تسقط من حولك خلي عندك المعنى ده اياك ان تسقط من حولك قال ربنا ظلمنا انفسنا. فهي ما بتقولش اصل المشكلة فيه هو وانا ما ليش علاقة وهو اللي وقعنا وهو اللي قال لي
وسيدنا ادم يقول ان هي اللي ضغطت وانا بصيت في عيونها وهي اللي كانت عاوزة تمسك الحاجة وبعدين شافتها وقالت له يا ادم ده هي الشجرة وبعدين اعلم وكن خالدين ونكون بقى مستقبلنا ونبقى ملائكة وبتاع والكلام ده كله. لا
قالا ربنا دي البيوت الجميلة يا جماعة البيوت الجميلة اللي ترفع اكف الضراع عما يكون فيه مشكلة. جميل قوي كان فيه احد الافاضل يقول لي انا الله عودني طريق معين في الرزق. فبيقول سبحان الله انا بقى لي اكتر من عشرين سنة طريقة معينة. الحمد لله الرزق يعني مكفي وزيادة
وزيادة وزيادة وهو من اسرياء الناس رحمة الله عليه بيقول في يوم من الايام لقيت الدنيا امال تتلخبط معي اوي والامور بتتداخل بطريقة في غاية العجب فوقفت ما مع نفسي فقلت اكيد في حاجة غلط. فجمعت اولادي
كلهم بازواجهم تقول لهم تعالوا رحت مقعدهم قدامي في الصالة وقلت لهم بصوا عشان تبقى نكون صالحين عندنا صراحة كده واكون باصارحكم بوضوح ونكون واضحين مع بعض انا بقى لي عشرين سنة اللي انا فيه ده ما حصلش قبل كده
وانا عارف الحمد لله ان انا ما غيرت ففي واحد في وسطينا اموره مش سالكة  الا فاتقوا الله كل واحد منكم يبدأ يرتب اموره تاني مع ربنا سبحان الله يقسم لي بالله
لم يمر تمانية لم تمر تمانية واربعين ساعة الا والله قد كشف لهم الامور. والامور انتهت وبتاع وسبحان الله بيوت مرحومة بيوت جميلة ان الزوج او الزوج الدنيا متوترة فيقول لها يا بنت الحلال انا حاسس ان احنا بقى لنا فترة الامور متلخبطة خالص
وبقى في تداخل كده وبقى في صوت عالي وولادنا ربنا سبحانه وتعالى لم يكن هذه عادته فينا فاكيد في حاجة والله لا يغير حتى نحن الذين غيرنا فتعالي النهاردة نزبط المبنى على الساعة اتنين ونص نقوم نرفع اكف الضراعة
كل واحد يخلو بنفسه ويرفع ايده ويقول له يا رب ما لناش غيرك نروح فين؟ لا ملجأ. ما هو لو كان عندي مستشار يخلص لي الموضوع راح استشيرو لو انا عندي حل عند وزير هروح اقول له
اقول اروح فين انا؟ انا اروح فين؟ عشان كده ما فيش منهجية احسن من تلات اتنينات اتنين في اتنين في اتنين الساعة اتنين ركعتين دوروا بقى على الايه على الاتنين التالتة ممكن تكون ايه
واقولها لكم في اخر الايه؟ المجلس لكن اه في حد جابها في دمعتين. يبقى دمعتين الساعة اتنين في ركعتين الباب ده اما الانسان يدركه والله يا جماعة هتغتسل لان يا جماعة آآ دموعك دي هي اسانسير الصعود
الدموع بتاعتك هي اسانسير الصعود. انت ممكن تحكي لي ترفع السماعة وتقول لي انا عاوز تليفونك ضروري جدا عندي مشكلة ضخمة جدا ويمكن شوية واسق في كلامي وواسق في ممكن تستفيد مني
ولو عاوز ترفع السماعة وتكلمني وبعد ما تكلمني نص ساعة وعشر دقايق ولا ايا كان وزوجك يكلمني وزوجي يكلمني والولد يكلمني والبنت تكلمني في الاخر تقولوا لي دي ايه تقولوا لي تقفلي السماعة وبعدين تقولي ايه تروحي معيطة تقولي للاسف ما حدش فاهمني
الشيخ ما فهمنيش انا كنت عاوز اقول ايه الرب جل وعلا انا سمعت سمعت حروفك انا سمعت حروفك ولكن الله يسمع انات قلبك الله سبحانه وتعالى عليم بذات الصدور ربنا يعلم مشكلتك ايه انت بتروح عند مستشار نفسي او بتروحي عند استشارية اسرية بتروحي عند دكتور نفسي مش قد هو
حاولي بقدر الامكان ومديكي تلت ساعة وقاعد يبص في الساعة ويلا خلصي ويضغطك وانت تقولي للاسف هو مش فاهمني كتير جدا من الدكاترة النفسيين هيقول لي انا بحاول يعني بحاول اكتشف المجهول. وبقى محاولة كده وبنحاول كده ويمكن تيجي ويمكن ما تجيش
لكن العليم الخبير الا يعلم من خلق؟ وهو اللطيف سبحانه وتعالى فالله سبحانه وتعالى يعلم انات قلبك. يسمع قطرات الدموع التي تسقط على جدار القلب فترتطم بروحك ولا يسمع بها احد
احد الله يعلم حالك وسبحان الله يرزقك من حيث لا تحتسب تيجي تقول ازاي انت بتقول لي هيرزقني ازاي بقى؟ ما هو قال لك من حيس لا تحتسب. يعني ايه لا حيس لا تحتسب؟ يعني لو اجتمع الجن والانس. جماعة ايه؟ جن انس بقى
اقول لك بقى واخدين آآ ام بي ايه والكلام ده كله. لأ بقى باقول لك جن وانس يعني الناس اللي ايه فوق اكتر من كده بكتير. ويحطوا الخطط ويحطوا وكل الاسباب عشان ايه؟ يرتبوا حالك. ويشوفوا الموضوع ازاي. ويجيبوا لك الموضوع. الله سبحانه وتعالى يقول لك ايه؟ دي كده كلها انت كده ايه؟ حسبها
انتهى واحتسبتها وعرفت هتيجي منين اه انا هجيبها لك من حيس لا تحتسب يعني انا يوسف وهو في السجن الموضوع هييجي ازاي؟ انت تجعله كده لو اللي مش عارف القصة
يوسف دخل السجن هيطلع ازاي من السجن؟ هيطلع من الورطة دي ازاي؟ تعالى ويوصل لوالده حاولوا كده تجيبوها يمين شمال فوق تحت هتيجي ازاي؟ ممكن انا اتخيل ان في حد صالح هيمسك الحكم ويحصل انقلاب على العزيز وبعدين ييجي واحد والراجل ده يا هو اللي يمسك الموضوع ويطلع
ايه؟ الناس ان في واحد من السجناء هيبدأ يعمل تدبيرة كده خفية ويلبس آآ ويقول ليوسف انت مش عارف هتعمل ايه في شكلك نغير في الشكل شوية ونفلت. هنلاقي كلام كتير بقى. صح ان في حد لا لا لا. كل دي افكاركم انتم؟ اه
ولكن الرب جل وعلا عشان كده يوسف قال ايه؟ ان ربي لطيف. يعني ايه لطيف سينجيني بسبب خفي ياه سبب خفي اه السبب ده انا ما اعرفوش طب ايه هو بقى السبب الخفي ده بقى
رؤيا رؤية يشوفها الملك اكيد الرؤية دي بقى هيشوف ان ايه؟ هيشوف ان نبي معزم زي ابراهيم هيشوف نبي معظم زي ادم يكلمه. لا هيشوف بقر بيتخانق مع بعضه بارض اهو بقر وامال ياكلوا كده وبتاع وخناقات بقرتين بيتخانقوا مع بعض. يا سبحان الله
تيجي ازاي وبتاع والكلام ده كله؟ عادي ما فيش سبحان الله! ليه؟ لانك كنت اتق الله يا يوسف اخرجك من حيث لا تحتسب فنفس الكلام كل انسان منا هو يوسف الصديق
فحاول بقدر الامكان تتقي الله تتحسب ازاي خلاص دايما اقول للبنات والولاد اللي بيقعوا في زنب وبالزات بقى بيحصل تسريبات وتترفق على النت وبيبقى خلاص يعني يكاد انه يتمزق بهدل جدا. يقول لي الحل ايه
اقول له ما لكش الا حل واحد. اي حلول تانية مش هتجيب معك ايه هو الحل الحل الوحيد الوحيد انك تسلك فوق. صلح فوق تسلك تحت وانا مرة في يوم من الايام كنت بلعب كورة وانا في تالتة اعدادي
وبنهزر كده ففي حد من الفضلاء كان بيلعب معنا كورة وانا قاعد بهزر كده وبتاع وبعدين فالمريح راسي الماتش ده اتغلبنا فيه مرتين ورا بعض. فانا متضايق وباقول له ايه بقى وبتاع وعايزين نغير قال لي
محمد سلك فوق تسلك تحت. هو قالها لي بعفوية وهزار بس المعنى ده يعني انا ازن انتفعت به كسيرا دايما يا جماعة سلك فوق تسلك تحت خدها كده ايه هي بهزار وبيسر ايا كان بقى سبحان الله احيانا هي عبقاء اللي هي بساطتها بتكون هي اللي ايه؟ فيها
عقارية في حياتك كلها في حياتك كلها شوفي انت كده الذي كشف سترك قادر على ان يحلل السنة بزكرك ان كل الناس تثني عليك خيرا. شوفوا جميع الفنانات والراقصات كل البعداء عن الله دول. لما حسنت توبتهم
شوفوا جميع الالسنة. السنة الناس الطاهرة التي تترنم في الاسحار بكلام الرب الغفار سبحانه وتعالى. بيزكروه في محاضرات ويسنوا عليهم ويترحموا عليهم والكلام ده كله. من الذي فعل هذا؟ فقط
هو الله سبحانه وتعالى فدايما تنشغل بالله سبحانه وتعالى مش تنشغلوا بالناس فهنا ادم قال له ايه؟ قال ربنا ظلمنا انفسنا. وان لم تغفر لنا وترحمنا لنكونن من الخاسرين. شعور يا جماعة انك ضايع ضايع
لو ابتعدت عن الله ده شعور جميل جدا جدا جدا وان لم تغفر لنا وترحمنا لنكونن. كينونة الاستمرار في الايه؟ في الانحدار من الخاسرين وشوفوا يا جماعة سيدنا ادم بقى ما بيقولوش ده انا انا نبي وانا آآ اسجدت لي الملائكة وانا ومش عارف ايه وبتاع والكلام ده كله لا
انا هضيع جميل قوي انك ترفع ايدك وتقول له يا رب انا هضيع يا رب انا خلاص هروح فين شعور لا ملجأ له ده شعور والله جميل جميل قوي ان الله سبحانه وتعالى
ييأسك من جميع الاسباب الارضية. ليه؟ عشان قلبك ينزر للسماء احيانا بيكون القلب تايه في الارض. قاعد يدور على هنا يدور على هنا ويطرق باب هذا وزاك. وده يرد عليه وده يدي له روشتة وده مش عارف ايه والكلام ده كله. فاحيانا ايه
تتقفل تحت. ليه عشان بقى مرة واقعة ترفع ايدك وتقول يا صمد ده مهم جدا فيضيق عليك حتى تلتفت بقلبك اليه فاذا التفت احيانا يا جماعة بيكون في الانسان داء
في مرض هذا المرض اذا قابلت الله به ادخلك النار زي ايه مسلا زي مسلا الكبر واحد عنده كبر على الناس بيتكبر على الخلق دايما كده شايف ان هو حاجة والناس حاجة
آآ الشعور الابليسي كده لم اكن لاسجد انا خير منه شعوري الخيرية ده مسيطر عليه طبعا لا يخفى على شريف علمكم وعلى مثلكم ان من قابل الله بهذه المعاني دمر
صح فيقدر الله سبحانه وتعالى عليه شيء يكسره بينه وبين نفسه او شيء يشغله اه يؤرق مضجعه هذا الشيء هو بالنسبة له بلاء ومش عارف ايه والكلام ده كله. فهيعيط
وبعدين انت كنت ماشي في الشارع كده بتمشي بالعربية بالعرض. ما حدش عارف يتحرك من وكنت تمشي كده واللي واقف يعني يدي انتباه اهو اللي قاعد يقف واللي نايم يصحى
النهاردة بقيتي بقيت ماشي مشغول بالناس ولكن مشغول بتقول له يا رب فرجها عني يا رب. يا رب استرني يا رب. يا رب يا رب يا رب يا رب يا رب يا رب
فيزول هذا الداء من قلبك فتقبل عليه وروحك تطير تحلق في سماء الايمان فاذا انت يوم القيامة في مصاف المتميزين الافراد في الامة انت مع مين افاجئ ان انا مع المرسلين مع الصالحين مع الشهداء ايه ده ايه ده ايه اللي جابني هنا يقول لك ايه
اتيت لانك اتيت الينا بقلب سليم. بقلب مفتقر. شوفوا يا جماعة ابراهيم كل ابراهيم وهو بيدعو كل بقى استحضاركم لابراهيم والقبلة وبناء الكعبة والقصص دي كلها بيقول له ايه اطمع ان يغفر لي خطيئتي. ياه
انت لسه يا ابراهيم عندك كل ما يشغلك انك طمعان افتقار جميل قوي افتقار جميل قوي فالشعور ده احيانا يضيق عليك. في واحد تاني في واحد تاني عنده داء او واحدة عندها داء. الداء ده ايه هو
ده ان هي عندها طموح دنيوي عالي قوي كل اما بتمشي في الشارع تشوف فيلا هي دي الناس اللي عايشة. تشوف عربية معدية وقاطعة كده الاشارة يا سلام على نفسي في دي وعاوزة دي ومش عارف ايه
وو فدمت عنيها دايما فوق وتضغط على مين؟ على زوجها وتضغط على اسرتها تضغط على باباها. القناعة تضع في الرضا يفلت من لها ضغط ضغط ضغط ضغط ضغط ضغط فايه اللي يحصل
يبتليها الرحمن جل جلاله في عليائه بشيء حتى تتغير النزرة ايه الشيء ده بقى مرض بسيط بس. المرض ده يوقفها بقى كنز تماما ترجع ترجع مرة تانية خالص يبقى اقصى امانيها. ايه اقصى امنية لها
ايه اعلى حاجة هي تتمناها تتمنى انها تنام بلا مسكن ياه هي ديت دلوقتي؟ اه يبقى امنيتها دلوقتي انها ترجع تمشي تمشي على رجليها اعلى امنية لها انها تدخل الخلاء
بلا مساعدة. ان ما حدش يسندها انها لا يعني ما تتحوجش ان زوج بنتها هو اللي ايه؟ اللي يستضيفها لان ابنها رافض او مش مرتاحة مع ايه؟ مراته ياه! طب لو كانت اتسابت والهم ده ما جاش يشغلها
او ان ربنا يأخر زواج بنتها او ان ابنها يكون عنده مش لاقي شغل عشان تبدأ ايه؟ تبقى ليل نهار راسها في الارض في التراب بتدعي في السجود. تقول له يا رب يا رب
اي عمل لي يا رب اي عريس امبارح كنا ايه بنضغط جامد اوي كنا بنضغط جامد قوي فين ان احنا عاوزين شروط كزا وكزا وكزا وكزا طب النهاردة وصلت تلاتة وتلاتين وخمسة وتلاتين وسبعة وتلاتين بتقول له يا رب استرها
واحيانا تقول له يا رب حتى لو متزوج وامين انا راضية سبحان الله طيب لو ما كنتش الحاجة دي جت ممكن تظل هكذا تقابل الله تفاجئ تدخل قبرها ايه ده
فين عملي للاسف لا عاد فيه قيام ولا عاد فيه صيام ولا عاد فيه صدقة ولا عاد فيه احسان ولا عاد فيه كزا. كله تسخط على القضاء. تدخل القبر وهي
مش معها الرضا عشان كده يا جماعة مهم قوي ان احنا نفقه القهر بالكرم قد يقهرك بكرمه القصة المشهولة جدا ان كان في شاب من اهل الاستقامة وبعدين يعني اصابته همة من هنات الايه البعد عن الطريق وعن
لا فايه اللي حصل المهم الشاب ده بدأ آآ خلع وحلق ما زينه الله به من سنة النبي صلى الله عليه وسلم حلق لحيته وبدأ يعني وقع في شرب السجاير والحاجات ديت
وبدأ يدخل في المتاهات دي لما بدأ يدخل في المتاهات دي ويكلم بنات ومش عارف يقول الكلام ده اراد الله حبا لهذا الانسان ان يأتي به فالولد ده سبحان الله حصل له حادس
حدس ليه حادس حصل له حادس. نسأل الله ان يشفي جميع مرضى المسلمين. ويرحم جميع موتى المسلمين ويتوب على جميع العصاة المهم هزا الشاب حدس ليه حادس الشاب ده الحادس ده نقلوه المستشفى وكان نايم على ضهره وهيقعد فترة طويلة قوي
الفترة ديت ان ما ينفعش وتقريبا اصيب نسأل الله العفو والعافية بالايدز انزاك الولد ده دخل عليه حد من الفضلاء بيزكره بالله سبحانه وتعالى وبيفتح له بقى باب الرجاء وانتم عارفين
الناس اللي بتبقى واقعة محتاجين طاقة من الدعم عالية قوي يعني طاقة من النصوص الداعمة تكون مستحضرها انك تبثها في قلب هذا الانسان لعل الله سبحانه وتعالى. وان العتاب في هذا الوقت لا ايه؟ لا ينبغي يعني. لان ايه
حتى المسل الشحبي يقول لك الضرب في الميت حرام فهو خلاص يعني واقع جامد يعني فالخلاصة يعني الشيخ قاعد بيقول له الله سبحانه وتعالى ويتوب وابشر ومش عارف ايه والكلام ده كله. قال له يا شيخ انا تبت خلاص الحمد لله
طبعا هو مش عارف يسجد اقول له كان نفسي اسجد لكن اتحرمت من السجود فمن ضمن الكلام بيقولوا ايه؟ انا كان نفسي اجي له وماشي جابني على وشي هو ده بقى
احيانا انك تترك فترة انك تيجي تاخد القرار ماشي ماشية ليل نهار بعيد عن ربنا. وهو ماشي ليل نهار وشرب مسكرات وبتاع ووالدته يا عيني ست ملتزمة. ووالده راجل محترم
والكلام ده سبحان الله. وكل يوم يتأخر كل يوم يتأخر كل يوم يتأخر  فمن رحمة الله ببعض الناس قد يقدر عليه شيء عشان ييجي حتى ولو جاي على نعش حتى ولو جاي متشال المهم انك جيت ليه؟ بصوا يا جماعة الدنيا طالت قصرت هي في الاخر كلنا احنا ماشيين
يعني احنا يا جماعة دلوقتي بعد تلاتين اربعين سنة بعد اربعين سنة من دلوقتي خلاص تلت تربع اللي بيسمعني مش هيكون موجود فكلنا ماشيين فما فيش مشكلة انك آآ في وقت الدنيا ده ان هو جابك وانت مكسور. جابك وانت مبتلى. جابك ايا كان المهم انت جيت. ليه
لان يا جماعة في عمر اللا نهائي اللا نهائي خلاص فانت شوية التعب دول عشان كده لما سألوا احد الصالحين ما هو الوقت؟ هل هو زمن السير الى الله هو ده تعريف الوقت عند اهل التزكية. ايه هو الوقت؟ هو زمن السير الى الله. بس كده
مش الوقت بقى وادارة الوقت ومش الوقت ومش عارف ايه والكلام ده كله. لأ هو الوقت هو زمن السير الى الله نسأل الله سبحانه وتعالى ان يسترنا واياكم  طبعا في ناس بيقولوا ده ممكن بعد سانية الواحد يموت اه بعد سانية الواحد يموت لكن انا بتكلم على الاعمار كما قال النبي اعمار امتي ما بين الستين والسبعين وقليل من ايه؟ اه
يعني يجوز زلك يعني او يتعدى هذا. فاحنا النهاردة بنقول ان احنا بعد تلاتين اربعين سنة يعني لو بيسمعنا ناس عندهم خمستاشر وعشرين وتلاتين هيكون عندهم ستين اه غالبا هيكون هو ده الوقت. نسأل الله العفو والعافية ان احنا نقابل في الله سبحانه وتعالى. نرجع لادم
وادم حواء رفعوا شعار الافتقار واجمل افتقار ان ان تكون مفتقرا اختياري لاضطراري. جميل قوي الافتقار الاختياري. يعني وانت تبقى في غاية النعمة وفي غاية الانغماس فيها وانك ترفع ايدك تقول له يا رب اروح لمين
يا جماعة بعض الناس فاكر ان هو يدعي ربنا اما يكون محتاج والله ده يعني دي من مكر ابليس بك ان اوصلك انك مش محتاج فيقول لك لا الحمد لله انا عندي فلوسي وولادي متجوزين ومتعلمين وانا ساكن في احسن سكن ومعي احسن عربية ومعي سيولة قد كده ومعي كزا ومعي كزا ومعي كزا
كزا ومعي كزا فانا هدعي اقول له ايه انت المسكين خالص ادعيه ان الغفلة دي تزول عنك لانك تقريبا انك فاقد كل شيء الا الحبة اللي انت زكرتها يا جماعة في هناك اقوام ليس معهم الا المال
وهناك اقوام معهم كل شيء الا المال تاني الجملة دي هناك اقوام ليس معهم شيء الا المال وهناك اقوام معهم كل شيء الا المال  تفرق كتير طب لو ربنا خيرك بين الاتنين؟ هي واحدة من الاتنين مش هينفع تقول ايه؟ ممكن اخد الاتنين؟ لأ. واحدة بس تاخدها
تاخد كل شيء الا المال ولا تاخد المال وتترك كل شيء ممكن حد يهزر ويقول اخد المال واترك كل شيء طيب ما فيش مشكلة. بس بعد اللقاء ده اما تلاقي ان سمعك مش معك وما عدتش بتسمع زي الاول
وانك ما بتعرفش تتكلم بلسانك وان محتاجين نركب لك سماعة ومحتاجين نركب لك نضارة عشان تشوف الاشياء كما هي وان محتاجين كزا وكزا وكزا وكزا وكزا خلي المال بقى قدامك
واتبسط بالمال اما تلاقي ان اولادك كلهم قدامك عندك خمس اولاد ما فيش ولا واحد منهم تزوج وكلهم كسروا الستة وتلاتين وسبعة وتلاتين سنة ونفسك امنية حياتك انك ترزق حفيد ساعتها هتعرف انت المال اخترت صح ولا لا
اما تلاقي في الاخر خالص انك تكون متجوز ومحروم من واحد اتنين تلاتة اربعة محروم من نعمة الستر محروم من نعمة الاستقرار محروم من نعمة الرضا محروم انك ترجع البيت تلاقي من يستقبلك ازا نزرت اليها سرتك
ان الاولاد يكونوا قرة عين لك اما تتحرم من الحاجات دي لأ عما تتحرم من دمعة تدفع قد ايه عشان يسمح لك انك تبكي ليه تدفع قد ايه عشان يسمح لك انك تناجيه
تدفع قد ايه عشان تدوق تقول مسني الضر بس ما تقولش انا بقى وانا لا لا كل اللي حصل لك ده مس تدفع قد ايه اما تلاقي كل المعاني دي انت مفتقدها
اما تلاقي ان قلبك يكون لين ومرة يبقى قاسي. فعاوز ترجعه تاني انه يكون لين. تدفع فيها قد ايه النزعة نزرهم بيقل ستة عن ستة يقول لك اروح واعمل وعملية بيضا وعملية مش عارف ايه والنضارة امال يدفع عشان يرجع النزر. فبتدفع قد ايه عشان ترجع قلبك
يبقى قلب سليم يبقى قلب نقي وبقلب راقي. تدفع قد ايه عشان ترجع تاني وقتك وحسن العلاقة مع وردك من القرآن. تدفع قد ايه عشان تصلي انت وزوجك ركعتين وتحسوا ان انتم قاعدين يعني ترتحلوا وتطوفوا حول العرش. وان الزوج بيصلي بك امام بيصلي بك قبل التهج للفجر كده ركعتين
وقعد يقرأ مما فتح الله عليه وانت قاعدة تسترسلي مع هذا الفتح العظيم وتقولي له سبحان الله انا تدبرت قول الله وانت بتقرأ كزا وكزا وكزا تدفعي قد ايه عشان تخشي على بنتك اللي عندها اتناشر سنة
الساعة حداشر بالليل ولا واحدة بالليل وبتاع وتفاجئ ان هي منورة نور صغير اوي ورافعة ايديها ولا قاعدة ساجدة امال تعيط فتقولي له لو قدامك واقفة كده وتنتزر وبعدين بتقولي لها بتعيطي ليه؟ ما فيش وما فيش ما فيش ومن الضغط بتقول لك ايه؟ ان انا نفسي ان انت وبابا تكونوا من حفظة كتاب الله
انا حاسة بس ان انا ايه ان انا مقصرة معكم في الباب ده. ياه ده يضرع فيه بقى قد ايه بقى الحاجات دي كلها لا ده دي حاجات بقى يا جماعة ما ينفعش انك تيجي تقول لي ايه انا يكون معي افقد كل حاجة الا المال. لا يا جماعة
عشان كده الله سبحانه وتعالى ذكر لنا فلا تعجبك اموالهم ولا اولادهم في ناس معهم مال ومعهم اولاد ربنا سبحانه وتعالى بيقول لك ايه؟ ما تبصش قوي للحاجات دي. فلا تعجبك اموالهم ولا اولادهم. لان في ناس ربنا اداهم دول عشان
عذاب انما يريد الله ليعذبهم بها في الحياة الدنيا. وتزهق انفسهم. نسأل الله العفو والعافية فالحياة ما بتمشيش كده طول ما انت قلبك متصل بالسماء خلاص من وجد الله فماذا فقد
ومن فقد الله فماذا وجد؟ في الوقت ده في وقت الانكسار ده بتاع ادم وحواء وهم منكسرين الانكسار وهم خلاص بيتركوا نعيم اللي كانوا فيه وهما لو الوقت ده ما لقوش حد استشعر كده انك في الطريق وماشي في الشارع والساعة اتنين بالليل وماشي على الصحراوي ومرة واحدة والناس تطلع عليك
وتنزلك وتاخد العربية منك تاخد كل حاجة منك وتاخد لبسك وتسيبك كده عريان وتجري تب بامنية حياتك في الوقت ده انك تلاقي حد يسندك حد يحميك طب ارن على مين اروح فين
استشعر بقى شعور الفقد ده شعور انك مش لاقي حد في الوقت ده شعور يدبحك شعور يقتلك شعور بتخلي ان يحصل ان في نزيف بيحصل في القلب صح من رحمة الاسلام او من رحمة الله سبحانه وتعالى بنا كمسلمين ان هو انزل علينا القرآن وانزل لنا الاسلام. ليه بقى؟ عشان يربينا انه يقول لك ايه؟ انك
مسلم؟ اه انت مش لوحدك اخطر شيء مسلم يعيشه على وجه الارض ان حاسس ان هو بيكون لوحده ان ما يكونش عايش في شعور المعية. عشان كده اي ابراهيم قال لهم لا يا جماعة انا ما اقدرش اعيش في لا احب الافلين
انا ازاي افرض اتزنقت بالليل ارفع ايدي لمين ما لقهوش موجود الصبح عملهم الشمس خلاص الشمس دي اكبر هي اللي ممكن تكون الاله في التنزل في الخطاب وقاعد بينازرهم. يمكن هي دي الشمس طب ما مشيت قال لهم لأ استنوا. انا لو الليل طلع
علي وواحد جه يسبتني ولا واحد جاي انا عندي مشكلة ولا ابني تعب ارفع ايدي اقول له مين يلحقني فابراهيم عارف كويس قوي ان العبودية ترجمتها الحقيقي انك تتصل بحد
المعنى ده مهم جدا جدا ان الانسان يظل مستشعره وان الموضوع مش جملة كده بتتقال وخلاص لا يا جماعة الموضوع اعمق من كده كتير ان عشان كده كان يعني الواحد المتتبع
للافاضل ويشوفهم هم بيتكلموا عن القرآن بيتكلموا على عن الله سبحانه وتعالى المناجاة بتاعتهم وهم بيناجوا الله سبحانه وتعالى واللي يقول اذا صح منك الود فالكل هين. الكل هين. طالما الود معك كويس. اذا صح ان انت الود فالكل هين. وكل الذي
فوق التراب تراب كله تراب في تراب اهم حاجة انا اكون علاقتي بك. عشان كده يقول لا تكلني لنفسي طرفة عين هروح انا فين يعني الله سبحانه وتعالى لو اه لو النهاردة الله سبحانه وتعالى قال لك انت هتدير حياتك لمدة تلاتين سنة
انت بقى المسئول عن الخلايا على الكرات الحمراء والكرات البيضاء والكرات الدم الحمراء والبيضاء انت المسئول عن الاورطي انت المسؤول على قلبك انت المسئول عن الكلى انت المسؤول على بتاعك في التلاتين سانية دي على النفس بتاعك انت المسئول انت المسؤول مسؤول مسؤول مسؤول عشان كده يا رب ما تسبنيش لنفسي طرفة عين
طرفة شف انت بترمش في وقت قد ايه مش هتقدر صح كده مش هتلاقي الا انك انك تستعين بالله مهما حاولت انت ضعفت ضعف مهما حاولتي ومهما كنت دكتورة في الجامعة ومعك شهادات ومعك كزا امتيازات وساكنة مش عارف فيلات ومعك عربيات ومعك
مش عارف دولارات في الاخر ليس لك حول ولا قوة الا بالله ولازم تقولي لبست ثوب الرجا والناس قد رقدوا. الناس نامت وانا لبست ثوب الرجا وقمت اشكو الى مولاي ما اجد
وقلت يا املي في كل نائبة ومن عليه لكشف الضر اعتمده اشكو اليك امورا انت تعلمها ما لي على حملها صبر ولا جلد. فيه حاجات ما حدش عارفها الا انت
اشكو اليك امورا انت تعلمها ما لي على حملها صبر ولجلدوا وقد مددت يدي بالذل مبتهلا انا رافع ايدي اهو زي بالزبط الراجل اللي بيجي الفقير رافع ايده ويقول لي حاجة لله
وقد مددت يدي بالذل مبتهلا. اليك يا خير من مدت اليه يدك فلا تردنها يا رب خائبة. يا رب ما ترجعش فاضية فبحر جودك يروي كل من يرده سبحان الله! يوسف قال كده والا تصرف عن كيدهن او يا رب لو ما بعدتهمش عني اصبو اليهن. هكون شاب كده
صبي شوف انا يوسف بس هكون صبي ليه؟ لاني خرجت برة الحول والقوة. حول الله سبحانه وتعالى قوة الله سبحانه وتعالى فنسأل الله سبحانه وتعالى ان يثبتنا في رحلة العودة اليه
فدي كانت اول يمكن محطة من محطات رحلة العودة ان انا لا ابرر واستشعر اننا بدونه اضيع واللي انا دايما اقول ربنا زلمنا انفسنا ما حدش زلمك انت اللي زلمت نفسك
انت اللي وقعت نفسك وان لم تغفر لنا وترحمنا لنكونن من الخاسرين قال اهبطوا بعضكم لبعض عدو ولكم في الارض مستقر ومتاع الى حين هذه الاية ان شاء الله هيكون لنا وقفة معها. في اللقاء القادم. اسأل الله سبحانه وتعالى ان يحفزني واياكم. وان يسددنا واياكم بما فيه خير
تقبل منا ومنكم صالح الاعمال. جزاكم الله خيرا
