السلام عليكم ورحمة الله وبركاته  الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد آآ نسأل الله سبحانه وتعالى
ان يسددنا واياكم لما فيه خير. ويتقبل منا ومنكم صالح الاعمال ويجعلنا واياكم من الذاكرين الله كثيرا والذاكرات. ويمن علي وعليكم بالعلم النافع والعمل الصالح حديثنا هذه الليلة اسأل الله ان يبارك فيها وفي كل ليلة
آآ حول عبادة هذه العبادة قلنا ان قليل من الناس من يوفق اليها ويا عبادة التفقد عبادة مراعاة المشاعر عبادة جبر الخواطر مؤانسة الوحشان عبادات قليل من الناس من ينتبه اليها
ولكن الرباني الذي اصطفاه الله سبحانه وتعالى للغرس ولتعليم الناس ولتربية الناس والذي يقتدي آآ بخير الناس محمد صلى الله عليه وسلم والصحابة تجدوه دايما وهو متأمل لهذه العبادة وحريص عليها
عبادة التفقد يوم ان شاء الله هو المجلس الثالث حول هذه العبادة وربما يكون هذا هو اخر مجلس اه حول هذا الامر عنو كما رأيتم واضح وضحك في وجهي صلى الله عليه وسلم
نتكلم عن مشهد من المشاهد الجبر ومشاهد مراعاة المشاعر آآ مع اه موقف من مواقف السيرة يحكيه زيد ابن ارقم رضي الله عنه زايد ان ارقام ده زايد ده شاب صغير قوي
كان بيقول ان هم رجعوا من غزوة كانوا راجعين مع النبي صلى الله عليه وسلم من غزوة يقول وكان معنا اناس من الاعراب  الناس دي كانوا يبتدروا الماء يعني بيحاولوا يروحوا للمية بدري عشان الجمال بتاعتهم تشرب هم يشربوا الاول يعني
فبيقول لما زهب احد هؤلاء  وسبق الصحابة رضي الله عنهم فكان في واحد من الانصار هم كان نزام الاعراب اللي يسبق كان يجي يشرب ويشرب الجمل بتاعه. فبعد ما يشرب ويشرب الجمل بتاعه ايه اللي يحصل
كان زي يحجز كده مكان لاصحابه فما فيش حد ينفع يشرب الا اصحابه فقط المهم جه واحد من الصحابة من الانصار جه يشرب الجمل بتاعه فده منعه. فاتخانقوا مع بعض
وده طبيعي جدا بين ايه؟ البشر يعني فاتى رجل من الانصار اعرابيا فارخى زمام ناقته فحصل بينهم الهنات اللى انا زكرتها فرفع الاعرابي خشبته فضرب بها رأس الانصاري. كده دخلنا في ايه؟ مستواه عالي قوي قوي قوي
ان الناس ضربت لخمة مع بعضها فرفع الاعرابي بودن الخشبة بتاعته فضرب بها رأس الانصار فشجهوا نسأل الله العفو والعافية الموضوع كده دخلنا في مستوى تاني خالص خالص فلما شجه
يعني عوره يعني وعبدالله بن ابي رأس المنافقين سمع الموضوع ده طبعا هو متضايق من الصحابة متضايق من النبي صلى الله عليه وسلم بس خافي الكلام ده جوة قلبه العفن
المهم لما عرف الموضوع ده قال ايه قال لا تنفقوا على من عند رسول الله حتى ينفضوا من حوله يعني بيقول عاوزين بقى نضيق عليهم والكلام ده سم قال جملة شديدة قوي قال لان رجعنا الى المدينة احنا اول ما هنرجع المدينة ليخرجن الاعز منها
اسأل قصد بالعزيز نفسه الذليلة وقصد بالازل الصحابة ومن رباهم صلى الله عليه وسلم فزيد ابن ارقم كان بيسمع النقاش ده قال وانا اردف رسول الله صلى الله عليه وسلم. يعني انا خلف النبي صلى الله عليه وسلم
فسمعت عبدالله بيقول الكلام ده فاعمل ايه راح قال لمين؟ قال لعمه اخبر عمه قال فاخبرت عمي فانطلق عمه فاخبر رسول الله صلى الله عليه وسلم وارسل اليه النبي صلى الله عليه وسلم
وقال له وواجهه بهذه الكلمة. ايه اللي حصل بقى فحلف فحلف وجحد يعني قال اقسم بالله ما قلت وبتاع وشغل العيال ده ودايما يوقعوا في الكبار انتم عارفين الجماعة دول
فحلف وجحد قال وصدقه النبي صلى الله عليه وسلم وكذبني لان انا لسه شاب صغير وهو بقى راجل كبير عمال يحلف فالنبي يعني ايه كأنه مالا لكلام هذا الانسان ومن حلف له بالله فليرضى
المهم قال فجاء عمي الي فقال ما اردت الا ان مقتك رسول الله صلى الله عليه وسلم قل له يعني انت ايه اللي استفدته دلوقتي ان النبي غضب منك وكذبك المسلمون
يعني كل الناس دلوقتي بقيت انت واضع يقول هذا الفتى المبارك فوقع علي من الهم ما لم يقع على احد. يا سلام! احيانا كده احيانا بتلاقي ان في حواليك قلوب مكسورة
حتى لو كان قلب طفل احيانا تلاقي الموضوع ده موجود ان يكون في واحد قلبه مكسور ان يكون في واحد ان ربنا يستعملك انك تكون جابر لقلبه والله ان يكون ده تخصصي. يقول لك انت تخصصك ايه؟ انا والله متخصص في الجبر
ليه لعل من جبر يجبر من جبر يجبر فلعل الله سبحانه وتعالى يجبر كسري لاني اجبر هؤلاء المعنى ده يا جماعة مهم اوي اوي اوي لانك احيانا آآ لا تجد عبادة تلقى الله بها
كبيرة. فايه اللي ممكن فتخليك زي عبدالله عبدالله عمرو بن الجموح لما كان اعرج بالجسد القدم مستقيم القلب هو كان بيقول والله لادخلن بعرجتي هذه الجنة فدور على حاجة مهما كان في عرج في قلبك
حاول تتكئ عليها لعل الله يدخلك بها الجنة كلنا عندنا عرج كلنا قلبنا متبهدل بس ان شاء الله نرجو ان ندخل الجنة بهذا العرج ونحاول نجبر هذا الكسر فانك اربط على كتف انسان مكسور او تواسي قلب مخزول
او تضلد نزيف انسان مجروح آآ سبحان الله! ده معنى كبير قوي لان الدنيا معركة ولن يسلم منها احد من الخدوش فانك تكون مهتم بهذه العبادة انك تخصصك مزيل الهموم
عن كل من اراه مهموم قدر الاستطاعة قدر همي. اما يكون همك ان تزيل الهم. يا سلام فكلام جميل قوي انك تعيش المعنى ده. يقول لك انت مهموم في ايه؟ انا مهموم الا يكون هم في من احب. وعند من احب. ومن له يد
علي فيقول فوقع علي من الهم ما لم يقع على احد لكن هل الهم ده هيستمر؟ كيف ونبي الازالة للهموم موجود جنبه صلى الله عليه وسلم قال فبينما انا اسير مع رسول الله صلى الله عليه وسلم في سفر
قد خفقت برأسي من الهم قد خفقت رأسي من الهم او خفقت برأسي من الهم. يعني عارفين كده يا جماعة ان راسه انساب بقى مكسور بتلاقوها دايما في المهمومين او
مليونين ربنا يعافينا واياكم من يعني كسرة الدين وقهر الرجال وبتلاقوها في اصحاب الزنوب بتلاقيه كده ماشي راسه واقعة منه قد خفقت برأسي من الهم وانا في الجو ده اذ اتاني رسول الله. يا سلام! اما يجي لك حد
وانت مهموم يقول لك انا ساعي في همك بشرني قل لي انا تحت امرك انا تخصص مساعدة لك انا جاي ازيل الوحشة انا مسكن الجراح الذي ارسلني الله لاضمد جراحك
جميل كده يا جماعة ان الناس ازا رآك استبشروا خليه عندك المعنى ده انك تكون بشير من حولك كل من يعرفك اذا رآك او اذا كلمته قال جاء الفرج من العرج الذي انا فيه
ليه؟ لان فلان الله سبحانه وتعالى يستعمله في الجبر. وقد اقترب مني المعنى ده مهم اوي انك تكون كثير لمن حولك انك تكون كتير للي حواليك انك اما تروح تزور حد
يكون كتير قوي انك زرته. هو يحس ان ناس كتير زاروه. لانك انت كتير اما تكلمه يقول يحس ان في ناس كتير كلموه اما تقف معه يحس ان في ناس كتير وقفوا معه. لانك تكون كثيرا لمن حولك
ودي ناس يا جماعة لن يستقيم لك سلوك في هذا الباب الا بعدما ترتفع عن رؤية الاسباب وانك تفعل هذا فقط ابتغاء ما عند رب الارباب سبحانه وتعالى قال بينما انا اسير مع رسول الله
في سفر قد خفقت برأسي من الهم. همي واقع خالص اذ اتاني رسول الله. لان الهم يا جماعة عامل زي السلاسل الحديد اللي اللي ماسكة الرقبة وماسكة الراس وهي تقيلة. فراس مش عارفة ترفع
عشان كده كان يستعيذ منه رسول الله صلى الله عليه وسلم يستعيذ من الهم في انك تكون مزيل الهموم فانت يستعملك الله في ازالة شيء كان يستعيذ منه رسول الله صلى الله عليه وسلم
فجبيل انك تستعيز من الهم وانتاج تكون ملجأ للمهموم قال قد خفقت برأسي من الهم واوعى حد يقصدك في هم ثم تكون انت ثقل على همه يقول بينما انا اسير مع رسول الله في سفر قد خفقت برأسي من الهم. اذ اتاني رسول الله صلى الله عليه وسلم
فعرك اذني. يا سلام على الجمال يعني ايه في عرق اذني؟ يعني مسك ودنه كده ايه زي ما انت تهزر كده مع واحد وتلعب في ودنه كده بقمة اللطف وسبحان الله
فكرة يا جماعة انك تحط يدك في يد من حولك شوفوا الحديس اللي هي فتضع يدها في يده وتقول والله لا يغمض لي جفنا حتى ترضى. فكرة انكم ما تبعتوش رسايل لبعض ما تكتفوش
دي بالكلام الايه الافتراضي ده طالما تقدر تتواصل جسديا فلا تتواصل افتراضيا فعرق اذني وضحك في وجهي. يا سلام على الجمال وضحك في وجهي كم من وجوه مهمومة تريد ان تضحك
في وجهها كان ممكن يقول لك وضحك لي صح لكن كأن زيت يقول لك لقد رأيت اشراقة وجهه اشد من اشراقة البدر في آآ طلعته يقول لك انا ضحك في وجهي
فانار كل خلايا في جسدي. وضحك في وجهي كأن هذا الضحك فقط حصريا لك يا زيد فسبحان الله راعي الهموم صلى الله عليه وسلم وهو يراعي مراعي ان هذا الانسان
يجد من الصعاب ما يجد. فده عيل صغير يا رسول الله ده انسان بسيط خالص ده طفل مش حاسس بحاجة اليست اليس قلبا؟ اليست نفسا صلى الله عليه وسلم. فعرق اذني وضحك في وجهي
شوفوا شوفوا الكلام اللي جاي ده يقول ايه؟ فما كان يسرني ان لي بها الخلد في الدنيا يا سلام يا جماعة الخير يا سلام انك ممكن تضحك في وجه مهموم
فلو خير بين هذه الضحية وبين الخلد في الدنيا لاختار هذه الضحكة شف ان المهموم ممكن يترك الخلد في الدنيا. مجرد انك تبتسم في وجهه سبحان الله! فاوعى تضيع هذا الامر
هي بالنسبة لك ابتسامة عادية هي ابتسامة بالنسبة لك كلمة صح؟ لكن بالنسبة له لا وخاصة عما يكون هذا الفعل ممن له مكانة لديه محبة كام كوالد معلمة مدير دكتور
سبحان الله! وضحك في وجهي فما كان يسرني ان لي بها الخلد في الدنيا يا جماعة نحن في دين يحاسبك على تغيير ابتسامة غير تغيير بشرتك انك تغير بس من وانت ماشي جاي تبتسم
دين يقول لك ايه؟ يقول لك انا هحاسبك على اللقطة دي واديك عليها اجر وان دي كانك تصدقت فما فيش حد ينفع يكون يقول لك انا ما بعرفش اتصدق. ما بتعرفش تبتسم! يا اخي تبسمك في وجه اخيك صدقة
انك تتدرب يا جماعة تتدرب الاسلام بيدربك انك تاخد الصدقات وتلتقط الصدقات طول ما انت ماشي طبعا البنات تبتسم للبنات والولاد يبتسموا للولاد تبسمك في وجه اخيك صدقة. وضحك في وجهي فما كان يسرني ان لي بها الخلد في الدنيا
ثم يقول ان ابا بكر لحقني فقال ما قال لك رسول الله والنبي صلى الله عليه وسلم قال لك ايه لان هو شايف ان زايد مش على بعضه من الفرحة
هو ابو بكر ما ابو بكر ده منتبه. الراجل اللاقط بتاعه عالي مغناطيسه عالي بيجزب المعاني العالية والاعمال العالية فلما شاف الموقف ده قال لك لا وانا هسيبك فقال لحقني. يا سلام
الحيقاني فقال ما قال لك رسول الله صلى الله عليه وسلم قلت ما قال لي شيئا. ما قاليش حاجة الا انه عرق اذني وضحك في وجهي. يا سلام! اقول له انت شايف السعادة اللي انا فيها دي
اه شايف ان انا يعني حاجة بقيت عالية قوي دي ؟ اه. سببها ايه ؟ وهداك الشيخ ضحك فوشي ياه ضحك في وجهي عرق اذني وضحك في وجهي سبحان الله
فقال ابو بكر ابشر ثم لحقني عمر فقلت له مثل قول ابي بكر. قال لي ما قال لك رسول الله قلت قال لي النبي صلى الله عليه وسلم ما قال لي شيئا ما فيش حاجة عرق اذني وضحك في وجهي
ايه ده يا جماعة؟ هو فيه كده؟ اه سبحان الله كم من انسان لا يريد منك الا ان تضحك في وجهه وتربط بيدك على صدره كم من انسانة وكم من امرأة في بيتها لا تريد منك
الا ان تضحك في وجهها فقط نعم فقط بس؟ اه بس وكمان مش محتاج حاجة تانية  ازاي اه زي ما بقول لك النبي صلى الله عليه وسلم دخل النبي صلى الله عليه وسلم على صفية بنت حيي. وهي زوجة النبي صلى الله عليه وسلم
فوجدها تبكي فقال لها ما يبكيك فقالت قالت لي حفصة اني ابنة يهودي انتم عارفين ما ما يحدث بين النساء ولو كانت في بيت افضل الاسوياء واشرف الكرماء وسيد الانبياء
النساء هن النساء زي ما الاطفال هن الاطفال هم الاطفال والرجال برضه هم الرجال المهم ان حفصة قالت اني بنت يهودية. ويجي يقول لك لأ انت شفتها؟ قالت لي ايه؟ يا سيدي قالت لك ايه؟ قالت لي انت ما بتفهمش حاجة
هي قالت لك كده اه غلطت طبعا الله يهديها بس قالت لك الكلام ده وانتم بتقيموا الليل يعني ولا في وضع كان في شد وجزب وفي توتر لا كان في توتر
طيب عائشة قالت اعلى من ذلك. وحفصة قالت اعلى من ذلك في امور فيها توتر ايوة بس برضه زوجتي المفترض عارفة يعني وحافظة القرآن انت يا ابني انت مدرك انت بتقول ايه ولا انت صاحي ولا نايم؟ بقول لك حفصة وعايشها تقول لي بس زوجتي حافز القرآن
فحفصة قالت صفية تقول قالت لي حفصة اني ابنة يهودي وقال لها انك لابنة نبي وان عمك لنبي وانك لتحت نبي فبما تفخر عليك ثم قال اتق الله يا حفصة
صلى الله عليه وسلم ياه مشكلة كبيرة جدا في بيت النبي صح؟ تتحل ازاي يعني المشكلة ديت لو احنا عندنا احنا في بيوتنا هتتحل ازاي شجك وفلاك وجمعا كلا لك ولازم استدعاء لعمر واستدعاء مش عارف لمين. وآآ موال كبير صح
واعمام يخشوا وسبحان الله ودايما المشكلة يا جماعة طول ما هي ضيقة سهل حلها آآ دخول الاطراف الكتير بيكبرها الحديس ده بيقول لنا ان المرأة رقيقة بطبعها المرأة رقيقة بطبعها
وربنا خلقها من ضلع قرب القلب حواء كانت خلقت لتحتوي المخلوق الذي استوحش من الجنة لما وجد لوحدها. لما وجد نفسه لوحده فيها. فاستوحش فيسر الله له حواء تحتوي فخلقها الله من ضلع قرب القلب فهي عاطفية حتى ابعد حد. لان دي المهمة العظيمة اللي ربنا الخالق الذي خلقها
خلقها المهمة تتطلب هذا القدر من العطفة لزلك المرأة بتبكي لاصغر المواقف وبالمناسبة ده ما لوش علاقة بالتفاهة ولا ضعف الشخصية الرقة لا تتعارض ابدا مع بكائها سبحان الله فالبكاء هو احدى طرق التعبير عند النساء عن الرقة دي واستجلاب الاهتمام
عشان كده اوعي تقومي فطرتك والرجالة لا تفرطوا ببكائهن لان دي فرصة سانحة انك تمتلكها من الداخل لان المرأة لا تمتلك الا من قلبها المرأة ما ينفعش تمسكها الا من قلبها
فالاعراض عن لحزات الانكسار والبكاء ومن اعتبار الامر ده تافه لا يستحق لم يفعل هذا النبي صلى الله عليه وسلم النبي صلى الله عليه وسلم قال ما يبكيك؟ طب لما اخبرته
ما انتم كده طول عمركم النساء الله يهديكم ومش عارف ايه لا طيب خاطرها بل واسمعها ما يرضيها. سم لم يرضى بالخطر. والخطأ فسبحان الله مشاكل الحياة كتير لكن برضو يا جماعة المشاكل فيها معنى ايجابي
انها فرصة لجبر الخواطر فرصة لازهار الاهتمام والحب المشاكل فرصة انك تظهر اجمل ما فيك لها مش بمجرد ان هي الموضوع انتهى وخلاص لا لا بالعكس دي فرصة حاول تستسمرها
الباب ده ضروري ان احنا نكون مدركينه ان في ناس كتير سبحان الله بيعدوا المواقف البسيطة دي فيلاقي نفسه ايه؟ كسر ناس كتير في الطريق وهو ماشي وخسر ناس كتير في الطريق وهو ماشي
سبحان الله! النبي صلى الله عليه وسلم في يوم من الايام ماشي مع النساء في بعد ما اقرع بين نسائه وكان دايما يقرع بين نسائه وياخد اللي يقع عليها الدور. المهم كانت عائشة معهم في القرى
وقصة بقى ايه حديسة الافك المشهورة. لما كانوا في الصحراء انقطع عقد عقد عائشة فاقام النبي على التماسه. شوفوا الرواية بتقول ايه؟ فاقام على التماسة. يوقف الجيش كامل حتى لا يكسر خاطر هذه
المرأة اللي واخدة عقد من واحدة وخداه اعارة. استعارة منها سبحان الله اقام الناس يبحثوا فيها ويدوروا سبحان الله وده يدور وده يدور لدرجة ان بعض الناس قال لابي بكر يا ابا بكر الا ترى ما صنعت عائشة؟ اقامت النبي بالنبي صلى الله عليه وسلم وليس على ماء اذا حضرت الصلاة مش لاقيين ميه
قضايا درجة ابو بكر اتدخل دخل ابو بكر الصديق رضي الله عنه على عائشة وضربها طعنها باصبعه في خاصرته كده يعني زي واحد نغب ينغز واحد كده يعني انت تلطينة للموضوع ده والكلام ده كله
سبحان الله شهد قصة جميلة يعني بس عشان مش الوقت يعني انا عاوز بس اخد موقف الجبر ان النبي اوقف الجيش كله وعسكر بالناس ليبحث لها عن عقدها الذي فقدته
عندما علم النداء اثير يثير على قلبها ان ده مؤزي فالموقف ما منعوش انه يراعي خاطرها وانه يمشي في حاجة تسعدها سبحان الله طب لماذا اوقف النبي الجيش ليه النبي صلى الله عليه وسلم اوقف هذا الجيش مسير الجيش
لماذا؟ اراد ان يعلمهم ان الحنون يبقى حنونا حتى في اصعب المواقف وان جبران الخواطر له متسع مهما كانت ظروفك  مهما كانت الزروف وان الاحسان الى الفتاة الى الام الى الزوجة ليس ضعفا في الشخصية
وان مراعاة المشاعر ليست تبعية لها وانفع انك تفعل ما يسعدها لا يعني انها هي المتحكمة فيك وان السعي لاسعادها ليس نقصا في الرجولة فهو سيد الرجال ولا يفعل الا ما هو من تمام الرجولة ومكارم الاخلاق. صلى الله عليه وسلم
احنا مش عاوزينك يا عم لا توقف جيش ولا تحبس الناس لاجلها لكن ارها كل يوم انك تهتم بمشاعره ار اولادك البنات والولاد انك بتفعل ما يسعدك. ازل الحزن ما استطعت
ان استطعت حاول تستغل اصغر الفرص عشان تزهر عاطفتك حاول تستصغر يعني تستسمر اي حاجة زي عمر رضي الله عنه برضو كان في مشكلة في اسرية عند رسول الله صلى الله عليه وسلم
جاء ابو بكر يستأذن على النبي فوجد الناس جلوسا ببابه لم يؤذن لاحد. لما يعني نسوة النبي اجتمعنا وطلبنا النفقة  فدافع الله عن النبي في هذه المشكلة الاسرية وتولى الله سبحانه وتعالى ان يحكم فيها بنفسه
وان يوجه فيها الخطاب وخير امر النبي ان يخير نساءه. هم عاوزين الدنيا تتوسع؟ اه. خلاص لن تقوم بوزيفة النبوة مع نساء يردن التنعم والزينة خلاص ما فيش مشكلة هم ايه؟ يختاروا اللي يختاروه
سبحان الله الموقف ده النبي لما هم اجتمعوا على رسول الله صلى الله عليه وسلم وارادوا هذا الامر ماذا فعل لم يؤذن لاحد ابدا انه يدخل على النبي لكن لما ابو بكر طلب وعمر طلب دخلوا على رسول الله صلى الله عليه وسلم
وطبعا ليه الاتنين دول؟ لان الاتنين دول لهم طرف هم طرف في المشكلة. لان ده بنته عند النبي والتاني بنته عند النبي. فهم حما رسول الله صلى الله عليه وسلم
فده طرف المشكلة ودي استفادة يعني على الجنب كده اللي يدخل في المشكلة يا جماعة اما واحد داخل استشاري شرعي او تربوي يعني او حد من اهلها اللي بيفهم لكن مش امة محمد ونكتب على الجروب يا جماعة تقولوا ايه في الزوج اللي بيعمل كزا؟ انا زوجي عمل كزا تقولوا ايه
هذه الفتاة التي تسأل هذا وهذه قليلة العقل وضعيفة الايه؟ الرأي المهم ضحك النبي صلى الله عليه وسلم لما ايه؟ دخلوا عليهم. طب ايه اللي يضحك النبي عمر رضي الله عنه. عمر يا جماعة استغل عاوز يستعمل اي حاجة
ليجبر قلب رسول الله صلى الله عليه وسلم. لما اذن النبي لعمر قال عمر والله لاقولن شيئا اضحك النبي صلى الله عليه وسلم. انا اقول له حاجة تضحكه يا سلام
انا مش هسيبه انا مش هقدر استحمل وهو مهموم كده انا مش هقدر اسيبه مغموم فبدأ يحكي للنبي صلى الله عليه وسلم طرفا من ايه؟ من نفس المشكلة برضه حكى له مشكلة اسرية قال له يا رسول الله لو كنت تعرف بقى ده انا دخلت البيت لقيت مراتي بتراجعني
الله اكبر عارف بقى عمر ومراته بتراجعه انا رحت قايم يا رسول الله ورحت ماسكها رحت امال يحكي للنبي صلى الله عليه وسلم وهو ارادته انه يضحك رسول الله صلى الله عليه وسلم
فسبحان الله فضحك النبي صلى الله عليه وسلم. فشوف سبحان الله ان حتى الجبر بيحتاجه النبي صلى الله عليه وسلم. يا جماعة انك تخنق على واحد لدرجة ان يكون مهموم لا يحتمل هذا الامر حتى لو كان مؤيد من السماء نبي
هارون النبي صح لما شد عليه اخوه موسى قال له ايه؟ لا تشمت بي الاعداء. انا ما اقدرش اتحمل الضغط ده الهم ده ما اقدرش عليه فسبحان الله فالنبي صلى الله عليه وسلم لو ظللنا
يعني نتتبع هنشوف سبحان الله ان الحاجات دي موجودة يا جماعة في البشرية ان كلنا اصحاب مهموم وكلنا اصحاب بالمناسبة يعني خلافات الخلافات يا جماعة دوما بتقع الاصل من خلافات
الكتير بين الاحبة ولا بين الايه؟ الفرقاء العلاقات مش دايما متشابهة يا جماعة في فرق صح؟ فعلشان كده في في خلافات بين الاحبة ده كده في فرق شاسع في فرق شاسع
بين الذي يتركك فريس لحزنك وبين الذي ياتيك في عز الخصام عشان يقول لك انك والله لا تهون وده لازم خلق من خلق اهل الجبر في فرق شاسع بين حبيب نائم
وقاعد يتركك تتقلب على جمر الخلاف وواحد يأتيك اخر الليل عشان يقول لك دع الخصام خصام النهار جانبا لن اتركك تنام وفي عينك دمعة ما ينفعش انت مش هينفع تنام كده
فالخلافات عشان كده بنقول مش دوما هي سيئة لا على العكس هي احيانا بترينا مكانتنا في قلوب الاحبة احيانا واحيانا على فكرة اللي قدامك بيصعد معك ودي للاسف كتير اخوات بيعملوها من باب بقى اي حاجة بقى. اعتبروها عاطفة. اعتبروها اي حاجة تانية بس بلاش اعتبروها مكر النساء. بس
اعملوها كتير يعني. احيانا تتقل عليك عشان تطلع اللي جواك لها وعلى فكرة عائشة فعلت كده مع النبي صلى الله عليه وسلم قال لها فرغت قالت ليس بعد قاعدة بتتفرج على الايه؟ الحبشة بيلعبوا. خلصت؟ لا لسه. خلصت لا لسه
خلصتي في الاخر قالت اه قالت ما اردت الايه؟ النزر ولكن اردت ان اعرف مكانتي في قلبه كتير احيانا النساء بيكون ده الهدف بتاعهم. خاصة عند المشاكل خاصة عند المشاكل
في يا جماعة بين كل اتنين احبة خيط الاحبة الحقيقيين الناس الرايقة كلما اختلفوا تشابك خيطهم فصار اكثر متانة. عارفين الخيوط اللي بتدخل في بعضها دي فبتزداد متانة وفي احبة تانيين كلما اختلفوا قطعوا خيط حبهم
ثم عادوا فوصلوه. كل اما يغلطوا يقطع الحبل. وبعدين معلش يلا يا جماعة بس نلم الحبل تاني واربط واعمل وصلة من اول وجديد فلما يعودوا بعد كده بعد كده ما عادش بعد الخلاف خيط. انما حبل من عقد
فتلاقيه متهالك كده ومتبهدل صح عشان كده يا جماعة انتبهوا اه ادهم الشرقاوي دي كلمة جميلة يقول كلمات الغزل جميلة في الوفاق. لكنها في الخلاف اجمل انك قاعد رايح جاي في كتب الكتاب انت اجمل واحدة في الكون وانت تقول له انت الوحيد اللي دخلت علي واقول كلامي الجميل ده اه كلمات الغزل طبعا ده مش غزل يعني بس
يعني من باب ان في شباب لسة صغير فبنقول ان كان حماية الغزل جميلة في الوفاق لكنها في الخلاف اجمل جبر الخواطر حلو في ساعة الصفاء لكنه احلى في ساعات الكدر
عشان كده العرب قالت ايه؟ من اغضبته فلن يؤذيك فاتخذه صاحبا ادهم بيقول ايه؟ وانا اقول اتخذه حبيبا وسندا الخلاصة من مواقف النبي صلى الله عليه وسلم دي اللي احنا بنقول ان ان يا جماعة مراعاة مشاعر الناس
ده مهم جدا جدا مهم المسألة مش مسألة آآ اتيكيت نبوي وخلاص لا يا جماعة مسألة عبادة. عبادة تدخل بها الجنة سبحان الله في واحد كان بيجبر قلب الناس اللي مش قادرين يدفعوا الفلوس عليهم ديون
فبيجبر القلب ازاي والله ده واحد تاجر كان الناس تيجي تاخد منه فلوس فيديهم فلوس ييجي وقت الحين يعني ان السداد فالناس اما تيجي تسد فيقول ايه بقى؟ يقول للناس اللي تبعه المحصلين
يقول لهم ايه؟ غير مقتدر اعفو عنه اللي مش معه فلوس خلاص عدي ولذلك مهم اللي بيدوا دورات يا جماعة والناس اللي بتدي دورات اونلاين والكلام ده ان استطاعوا ان غير مقتدر يقبلوه فليتشبهوا بخلق هذا الرجل
الله ينجيهم غدا فهذا الرجل بيقول ايه التاجر ده؟ كان يقول لهم يا جماعة الغير مقتدر عدوه طب والموسر اللي معه فلوس؟ ويعني ما فيش مشكلة انزروه يعني ممكن تأخروه اسبوع اسبوعين كمان شهر خلوه براحته يعني
فلما جه يوم القيامة الراجل ده بيحكي عنه النبي صلى الله عليه وسلم فاعماله مش مساعداه انه يعدي. فقالوا له هل لك من عمل؟ قال ما ليش اعمال. قالوا له لا. انت كنت بتعمل كزا وكزا وكزا وكزا
لن تكون اكرم منا فاكرمه الله وعفا عنه يا سلام ليه؟ لانه كان بيراعي مشاعر الناس. كان بيراعي احوال الناس سبحان الله انك تراعي الباب ده مهم قوي النبي صلى الله عليه وسلم
بعت الصحابة يجاهدوا في غزوة مؤتة فغزوة موتة تلات تلاف بيقابلوا متين الف تلت اربع تيام ومش قادرين وبتاع المهم عمر اه خالد رضي الله عنه عمل خطة انسحاب عشان يقدر يرجع
باعلى رأس مال بشري وما يخدش الايه؟ الجيش ده ويقول للنبي صلى الله عليه وسلم احنا اتحطينا في كماشة كان الجيش كله هينهزم فهو عمل ايه؟ قال ارجع وارتب امورنا تاني ونعيد تاني تدي الايه الترتيب وندخل عليهم
فلما رجعوا المدينة ايه اللي حصل فاقبل عليهم الناس يقولون لهم انتم الفرارون وهم يقولون نحن الفرارون فاقبل اليهم جابر الهموم سبحان الله لان ده هم شديد قوي ان يكون مجاهد في سبيل الله وراجع وهو منكسر
وشايف نفسه ان هو فر وان الفرار صعب جدا من قدام العدو وعبادة وعمل يعني ذنب كبير ان يفر من الزحف فهما جايين راجعين مهمومين فمن الذي سيزيل الهموم المتخصص في ازالة الهموم صلى الله عليه وسلم
ويلتقط مشاعر هؤلاء فقال لهم لا بل انتم العكارون انتم عارفين يا جماعة راوي الحديس بيقول ايه يقول فجلسنا رسولا هم بيقولوا ايه؟ عبدالله بن عمر. اسمعوا القصة دي ان القصة دي آآ صياغتها رهيبة
عبدالله بيقول رضي الله عنه يقول كأنه كان في سرية من سرايا رسول الله قال فحاصى الناس حيصة فكنت فيمن حاص. يعني حصلت لعبكة يعني فلما برزنا قلنا كيف نصنع وقد فردنا من الزحف؟ وبؤنا بالغضب فقلنا ندخل المدينة فنتثبت فيها ونذهب ولا يرانا احد. يعني من الاحرام
والكسوف والزل اللي هم عايشينه يقولوا نخش كده واحنا ايه ما حدش شايفنا فدخلنا فقلنا لو عرضنا انفسنا على رسول الله فان كانت لنا توبة اقمنا وان كان غير ذلك ذهبنا. يقولوا تعالوا نروحوا للنبي يمكن نلاقي توبة لنا
شعور راهة صعب جدا صح قال فجلسنا لرسول الله قبل صلاة الفجر. يا جماعة انت عارف لك اتخيل انك تطلع لصلاة الفجر تلاقي في ناس قاعدة بقى لها ساعة على قدام المسطبة كده ولا قاعدين قدام الطرقة ولا قدام الجنينة عندك
دول مستنيين ايه؟ يقول لك احنا مستنينك من الساعة واحدة بالليل طب عشان ايه طبعا مش عايزين حاجة وحشة لكن عشان يستفتوك في مسألة ارتكبوا فيها ذنبا ظاهرا. بيقول لك احنا مش عارفين ننام
موقف صعب. شف بقى كمية الهم اللي ممكن تكون عند دول سبحان الله قال فجلسنا لرسول الله قبل صلاة الفجر ايه اللي حصل بقى يقول فلما خرج قمنا اليه فقلنا نحن الفرارون. فاقبل الينا فقال لا
بل انتم العكارون. شوفوا عملوا ايه بقى يا جماعة؟ قال فدنونا فقبلنا يده. يا سلام على الجمال يقول ثقفيه فدنونا فقبلنا يده قبلوا اليد التي ازالت الهموم سبحان الله المعنى ده مهم جدا جدا جدا
واستحضاره رائع جدا ان الواحد يجد هذا المعنى في نفوس ان في حد قدامك هو متخصص انه يزيل عنك هم. شف سبحان الله عشان كده الراجل اللي راح لكعب ابن مالك وقال له ابشر يا كعب ايات التوبة نزلت تبرئ كعبة وقصد تتوب يعني تبرئ ان آآ انك
كعب خلاص يعني ان شاء الله حسنت توبته. ايه اللي حصل قال فجري واحد عشان يبشرني وفي واحد وقف على الجبل ونادى باعلى صوته قال ابشر يا كعب فقد تاب الله عليك
وواحد جاي يجري على الفرس عشان يقول لي الناس دي بتجري ليه الناس دي بتجري ليه كل واحد منهم عاوز يكون اسبق لازالة الهم ان انا اول واحد ازيل عنه الهم. والتاني يقول لأ انا اللي هسبق. انتم عارفين قيل مين اللي وقف على الجبل ونادى
قيل انه كان ابو بكر وقف على اعلى صوت كده قال يا كعب ابشر بتوبة الله عليه. توبة الله عليك. ايه ده يا جماعة دي ناس متخصصة انه عاوز يقول لك ايه انا ادخل السرور على اخي الاول
سبحان الله فلما النبي قال لهم انتم العكارون العكارون دي اللي هم ايه بقى العكارون دي اللي هم ايه؟ اللي هم آآ يعني الكرارون اللي هم هيرجعوا تاني انتم مش فرارون ولا حاجة لأ الفرار ده اللي هو هرب من العدو
وعاوز يفلت عن القتال. لكن العكار ده اللي بعد عشان يرتب تاني ويعمل خطة ويدخل تاني فقال النبي لا لا لا انتم انا فئة كل مسلم وربنا قال او متحيزا الى فئة. وانا فئتكم. سبحان الله
فالمعنى ده يا جماعة مهم جدا النبي يريد ان يجبر قلب المتتعتع قاعد يقرا القرآن ويتتعتع ويغلط ومش عارف وياخد وقت قال المتتعتع له اجران. ليه؟ عشان يحفزك اكتر انك بقى انا مش مش عارف اقرأ القرآن وباتعب لا لا ده انت واخد اجرين يا عم يا بختك
اجر التلاوة واجر المجاهدة سبحان الله! فمن مثلك؟ والله يا جماعة لو عملنا الكلام ده في البيوت وفي الحلقات والله العزيم لنتربى ونربي. ان ابنك كده قاعد نص ساعة مش عارف يجيب صورة لم يكن
وانت بقى زهقت يا ستي زهقانة ليه؟ ما كل عمال يحاول يجيبها كل اما بيحاول يجيبها ايه اللي بيحصل كلما حاول كلما اخذ اجرا فانت ايه اللي مزعلك سبحان الله! فده المتتعتع
ياخد اجرين؟ اه ويقول لهم في الجهاد بقى ايهما مسلم رمى بسهم في سبيل الله. واحد رمى سهم. احتمال السهم يجيب واحتمال ما يجيبش صح يعني احتمال السهم ده يصيب ما اراد واحتمال لا يصيب
فالنبي صلى الله عليه وسلم بيحسم الامر مراعاة للمشاعر تحفيزا للكل. قال ايهما مسلم رمى بسهم في سبيل الله فبلغ مخطئا او مصيبا فله من الاجر كرقبة اعتقها من ولد اسماعيل
يا سلام على الجمال شوفوا الجبر عشان بقى ما تدنكش تقول انا ايه اللي حصل وبتاع الكلام ده كله وانا اصل انا لا لا لا الموضوع عميق ما تقلقش سلمة يقول خرجنا مع النبي الى خيبر صلى الله عليه وسلم. وقال رجل منهم اسمعنا يا عامر من هنياتك. عامر ده كان
بيقول شعر يعني. فقال له يا عم ما ما تزبطنا كده وقل لنا كلمتين فحدى بهم. قاعد بقى ايه؟ يقول لهم بقى ايه؟ آآ ابيات جميلة يعني والله زي مسلا والله لولا الله ما اهتدينا ولا تصدقنا ولا صلينا
وقاعد بقى ينزل فقال النبي من السائق مين اللي قاعد اومال يسوق الابل كده ويحذوها؟ قالوا عامر قال رحمه الله. قال رحمه الله، فقالوا يا رسول الله هل الا ان تعتني به
طالما ان رحمه الله ففيها اشارة انه هيموت. فيعني بيقولوا ايه الله المستعان. هلا امتعتنا به فاصيب صبيحة ليلته. الصبح مات فقال القوم حبط عمله قتل نفسه. ليه لان هو وهو بيحارب جه يضرب واحد بالسيف فالسيف دخل بطنه فظنوا ان هو ايه
قتل قتل نفسه فطبعا آآ قريبه راجع مهموم جامد جدا ودخل على النبي. قيل ان هو ابن اخيه على ما ازكر يعني فلما رجعت وهم يتحدثون ان عامرا هبط او احبط عمله
فجئت للنبي فقلت يا نبي الله فداك ابي وامي فداك ابي وامي زعموا ان عامرا حبط عمله فقال كذب من قالها شوفوا الجبر كذبة كذب من قالها ان له لاجرين
مش اجرين كده وخلاص ان له لاجرين اسنين انه لجاهد مجاهد لا لا لا ما تقلقش عليه الله اكبر ايه ضبط المشاعر ده شحال من الناس ما يبقاش قريبه عايش مهموم ومتضايق وحاس بالقهر. فيزيل النبي صلى الله عليه وسلم اثار هذا الامر
حتى مراعاة المشاعر يا جماعة في المرض حاجة بسيطة خالص من الاداب الشرعية عما بتشوف واحد عنده عاهة ولا عنده تشوه تعمل ايه؟ اول حاجة انك تحمد الله على انه فضلك
سم قال لنا النبي ادبا كبيرا عميقا. قال لا تحد النظر اليهم. ما تبقاش باصص كده لهم وفي رواية لا تديم النظر الى المجزومين. واحد عنده عاهة بتاعة ما تبص له ليه كده
غلط ما ينفعش وده مهم قوي يا جماعة ان احنا نربي اولادنا على المعنى ده عبدالله بن مسعود طالع يجيب عود من اراك فرجله رفيعة قوي فالصحابة ضحكوا وقال مما تضحكون
تضحكوا عليه قال قالوا يا نبي الله من دقة ساقيه. قال والذي نفسي بيده لهما اثقل في الميزان من احد شف الجبر انا لو مكان ابن مسعود انا ممكن كنت اكشف رجلي اكتر
شوفوا سبحان الله ان يقلب الصورة تماما صلى الله عليه وسلم. ياخدك في حتة تانية خالص خالص واحد امرأة فقدت ابنها ولم تكن لها ولد الا هو وقالوا للنبي صلى الله عليه وسلم ان الست فلانة فقدت ابنها فذهب اليها النبي صلى الله عليه وسلم فبكت
وقالت يا رسول الله مات ولدي وانا امرأة الرقوب دي التي لا ولد لها فانا كده امرأة الرقوب لا الد ولم يكن لي الا هذا سبحان الله! ايه اللي حصل بقى
كلام مؤزي جدا ومؤلم صح؟ بتقول له انا كده ما بخلفش ما كنش عندي الا ولد وانا دلوقتي امرأة ركوب. لا يبقى لي ولد فقال انما الرقوب الذي وهي بتقول لا يبقى لي الذي يبقى لها وراها. هي بتقول انا رقوب. قال لها طيب ما الرقوب الذي يبقى له الولد
فنقلها صلى الله عليه وسلم واخبرها ان الذي تفقد الولد وتصبر عليه يكون لها ذخرا مدخرا يوم القيامة يبقى لها اجر اوي فخلى البقاء مرتبط بالكلمة اللي هي رافضاها. هي بتقول انا امرأة رقوق. طب انت رقوب يعني؟ طب ما الرقوب ده اللي ابنها بيبقى
فيا بختك يا ست الكل فينقلها صلى الله عليه وسلم يعمل لها تشفيت للتفكير تروح في حتة تانية خالص عشان كده النبي صلى الله عليه وسلم لما ربى الصحابة على المعنى ده
ايه اللي حصل بقى ربى اتربت اه كل من حوله على هذا المعنى منها عائشة رضي الله عنها. خلق جميل قوي انا بحاول اختصر عشان خلاص الوقت قربت من ساعة
عن الاسود رضي الله عنه قال دخل شباب من قريش على عائشة رضي الله عنها وهي بمنى وهم يضحكون. شوية شباب كده داخلين على ايه؟ عليها. والشباب دول كان ايه؟ منهم حد من ولاد اختها يعني
فقالت ما يضحككم؟ انتم قاعدين تضحكوا على ايه يعني قالوا فلان خر على طنب فسطاط. واحد وقع من على ايه؟ على ايه؟ عمود يعني فكادت عنقه او عينه ان تزهب. انتم عارفين كده لما الشباب يكونوا ماشيين كده في المطر واحد يروح متزحلق فكل ده انه يضحك
عارفين انتم المعنى ده؟ ده احنا احيانا بنعملها في البيت لما بتلاقوا بنتكم كده مسلا اتزحلقت ولا اي حاجة كله يضحك صح فقالت لا تضحكوا فاني سمعت رسول الله صلى الله عليه وسلم
يقول ما من مسلم يشاك شوكة فما فوقها الا كتبت له بها درجة ومحيت عنه بها خطيئة كان رضي الله عنها آآ كأن رضي الله عنها انتبهت لامور. منها ان ربما الذي سقط يجلس بينهم الان
فارادت ان تأخذ بخاطره وتراعينا مشاعره. قالت لهم ازاي ده يعني كانها بتقول يا بخته كتبت له درجة ومحيت عنه خطيئة وارادت بهذا الكلام انها تربي هؤلاء وتقول لهم انتم بدل ما تنشغلوا
ان اخوكم الان رزق ان ازيلت عنه خطيئة وكتبت له درجة تضحكون؟ طب تضحكوا على ايه شوفوا سبحان الله شوفوا نقلاتهم منين لفين عشان كده يا جماعة الحديس الاصلي في هذا الباب
والحديس المركزي في هذا الباب يقول النبي صلى الله عليه وسلم ترى المؤمنين في تراحمهم. يعني هتشوفهم كده وهم بيتراحموا وتوادهم وهم متوادين كده وتعاطفهم كمثل الجسد اذا اشتكى عضوا تداعى له سائر الجسد
بالسهر والحمى لما تلاقي ان في صداع في راسك. ده عضو. اما تلاقي ان صابعك ضافره مثلا الخلاط خدشه خدشة انت عارف تنام انت عارف تنام لما عينك تلاقيها وارمة شوية انت عارف تنام
لما درسك يكون آآ فيه تسوس والدنيا عالية قوي. وعارف تنام مش عارف تنام. طيب ليه يا عم ده الموضوع في سنانك؟ يا عم نام يا عم. قال لك يا عم هو انا منفك؟ هو الدرس ده في حتة وانا في حتة وانا مركب ضبة اركبها واشيلها
الله اكبر. ليه؟ لان هو في الجسد صح النبي بيقول لك ايه اخوك جزء منك بس لو ايمانك عالي هتحس بالمعنى ده فما بالك بقى لو كان لو كان ده ابنك لو كان ده بنتك
لو كان ده زوجك زوجك ده جزء منك ما اهمه يهمك. المفترض مش مؤمن وانت مؤمنة بمفترض نفس الكلام عنده. وهكزا المعنى ده مهم اوي نستشعره. نستشعره انك تحس انك مع المسلمين ان جسدك كده
اذا اشتكى عضو تداعى له سائر الجسد وزلك المفتوح عليه ابن تيمية بيقول لك ان المسلم المسلمين مع بعض المسلم مع اخيه المسلم عامل ازاي يا مسلم كاليد مع العين
اذا تألمت اليد بكت العين. فاذا بكت العين مسحت دموعها اليد هو ده التعامل هي ده كيمياء الانسجام ان الايد تتقلب العين تعيط. العين تعيط اللي بتمسح دموعها هو بقى ده شيل الايد وحط اخوك المسلم
وشيل العين وحط نفسك هو يتألم انت تبكي انت تبكي هو يمسح دموعك هو ده المستمعين سبحان الله حتى في تفاصيل مراعاة المشاعر مراعاة المشاعر حتى في الامور البسيطة اللي ممكن يخجل منها المرء
السيدة عائشة تقول قال النبي صلى الله عليه وسلم ليراعي خاطر من يقع في هذا الايه الامر القدري واحد في المسجد فخرج منه ريح. قمة الاحراج صح فمشاعره فاحنا عاوزين نراعي خاطره. نعمل ايه؟ فقال رسول الله اذا احدث احدكم في صلاته فليأخذ بانفه ثم لينصرف. كان
نزيف يروح حاطط ايده كده بانفه على ايده ويروح طالع كأنه كاتم ايه؟ بتاع كانه ايه ان حصل ايه؟ نزيف سبحان الله شوفوا الجمال الحديس ارشاد لاخفاء ما يوقع في الحرج
لحفاظا على قلبك الا يجرح امام الناس ايه الرقي ده والله المعنى ده مهم جدا ان الانسان يستحضره. براع الاسلام شعور من صدر منه امر خارج ارادته في مجتمع الناس مش في الصلاة بقى. عبدالله بن زمعة يقول
ان النبي ذكر النساء فقال يعمد احدكم فيجد امرأته جلد العبد فلعله يضاجعها من اخر يوم. ثم قال ووعضهم في ضحكهم من الضرطة اللي هو خروج الريح. قال مما لم يضحك احدكم مما يفعل
يعني اخوه هاجر خرج منه ريح. اعمل اكنك مش واخد بالك وخلاص انت بتضحك على حاجة انت بتعملها ما كل البشر بيعملوها ليه ما يضحك احدكم مما يفعل صلى الله عليه وسلم. يا جماعة ديننا دين فطرة
ديننا دين الفطرة عشان كده ده مهم قوي ان احنا نربي اولادنا من الصغر على الاداب دي ان مش مجرد ما يحصل حاجة زي كده ان الاولاد يضحكوا ويهزروا وده انهم يهزروا مع بعض والكلام ده كله غلط
ليس هذا من اخلاق الجبر بعد كده يحصل تنمر بعد كده يحصل آآ تريقة بعد كده مش عارف ايه لا لا لا خلوني اختم ببعض الاشياء المتعلقة بشعور مراعاة مشاعر الصغير والخادم
طفل صغير النبي صلى الله عليه وسلم يبعته في مشوار وهو انس رضي الله عنه انس النبي صلى الله عليه وسلم لما بعته المشوار ده قال فارسلني يوما لحاجة بيقول ارسلني النبي صلى الله عليه وسلم الى حاجة لحاجة يعني لي فقلت والله لا اذهب وفي النفس ان اذهب لما امرني به نبي الله فخرجت. بيقول انا بيني وبينه يا عم مش طالع
ابقى عاوز العب وبعدين بيني وبين نفسي بس انا ناوي ان انا اطلع. شغل الاطفال يعمل اللي هو ايه؟ عارف كده عاوز اروح لا مش هروح. عارفين الحاجة دي سم قال
حتى امر على الصبيان وهم يلعبون فيقول انا مش هروح الا وقتي ملعب مع الشباب شوية ده مين يا جماعة اللي قال كده مين اللي بيقول الكلام ده بيقول انا مش رايح لما العب. ده انس مين انس؟ انس ابن مالك. اللي اخوه البراء ابن مالك. صح
ان مين امه؟ ومين ابوه؟ مين عمه؟ مين خاله؟ مين زوج خالته؟ مين خالته؟ طبعا انا قلت الكلام ده في قصصهم عبرة ممكن تراجعوه. حاجة يعني عالية جدا جدا صح؟
الباب ده عالي قوي اليس كذلك ومع زلك هو بيقول الموقف ده حصل فين وهو رايح مشوار لرسول الله صلى الله عليه وسلم. طب وفين في مدينة رسول الله المدينة الفاضلة بقى الحقيقية
ومع زلك عادي جدا يعني يطلع يلعب مع العيال. يقول لك انا رحت قلت له رح هات حاجة ساقعة فلقيته في البلكونة لعب ضربتين جزاء كده مع الشباب اللي تحت
عادي يا حاجة بيقلد انس ابن مالك ايه المشكلة يعني؟ لا اقسم بالله عما يرجع لقايلة لباباه. هو باباه عموما دلوقتي نزل الحزام من من الدولاب دلوقتي يطلعه وهو مستنيه اما يطلع
ما شاء الله. وانا اخدت الخرازانة والحمد لله وحاططها بحطها دلوقتي في الزيت المغلي ومستنيينه كل ده شندر ضربتين جزاء؟ اه امال لو كانوا تلاتة المهم قال حتى امر على صبيان وهم يلعبون في السوق
فاذا النبي صلى الله عليه وسلم قد قبض بقفايا من ورائي قبض بقفايا من ورايا. بصوا يا جماعة الانسان فيه كم عظمة الانسان فيه كم عزمة تمام متين وستين اكثر من ستمية تلتمية وستين ماشي؟ تلتمية وستين عظمة. هذا ايه؟ هو الاصل. مفصل يعني
فتلتمية وستين مفصل. طيب فيه كم قلب فيه كم قلب من الانسان قلب واحد فان نويت تكسر حاجة فما تكسرش القلب لان هو واحد يعني لو كسرت عضم سهل نجيبه. لكن لو كسرت قلب
مش هيتلم بسهولة  هنا النبي صلى الله عليه وسلم كان يتعامل مع قلوبهم فيقول فاذا النبي صلى الله عليه وسلم قد قبض بقفايا من ورائي. مسكني من ورا فنظرت اليه وهو يضحك وهو ايه؟ يضحك. تاني وهو يضحك
يعني انت باعته مشوار تلاقيه بيلعب كورة يضحك تضحك اه يا جماعة يا جماعة عيالنا زي عيال الصحابة بعض الناس مصمم ان ولادنا لازم يبقى حاجة مختلفة تماما يا جماعة عادي جدا والله بتحصل في احسن البيوت. في بيوت الصحابة حصلت
فيريد ان يؤمنه فنظرت اليه وهو يضحك فقال يا انس اذهبت حيث امرتك؟ امرتك قال قلت نعم انا اذهب يا رسول الله. ايوة بيقولوا ما انا رايح اهو. اوعى بس انت كده بتعطلني يا رسول الله ما انا رايح
شوفوا سبحان الله بيسمح لهم ان يعيشوا ويعيشوا طفولتهم فقال ايه؟ قال انا اذهب يا رسول الله قال والله لقد خدمت تسع سنين ما علمته لشيء ما علمته قال لشيء صنعته
صنعته لما فعلت كذا وكذا او لشيء تركته لي هلا فعلت كذا وكذا. هو ممكن حاجة تحصل كده الست اللي بتيجي تعمل عندك تساعدك في الغسيل والكلام ده هل هي ممكن تقول الكلام اللي انس يقوله ده؟ تقول والله خدمتها عشرة اشهر
ما من شيء قالت لم فعلت ولما فعلت احد العلماء المعاصرين يقول حاولت ان افعل هذا مع السائق لي مدة سنة ما استطعت قل حاولت ان انا اعمل كده مع السائق بتاعي. سنة كاملة
ما حاولش ان انا اعلق على التفاصيل. واجاهد نفسي ما استطعت فبيقول انا مش عارف ازاي النبي صلى الله عليه وسلم تعامل هكذا مع الناس سبحان الله! رحمة للعالمين حتى في الخادم الراجل المسكين اللي راح يجيب لك الاكل
يقول النبي مراعاة لمشاعره اذا اتى احدكم اذا اتى احدكم خادمه بطعام يعني خادمك جاب لك طعام فانه فان لم يجلسه معه. ايه تاني كده بقى تاني كده بقى الحديس ده؟ بالراحة كده
اذا اتى احدكم خادمه بطعام خادمك راح يجيب طعام خلاص كده؟ انت قلت له رح هات لي اكل فراح جاب لك الاكل فان لم يجلسه معه يعني كأن النبي صلى الله عليه وسلم بيقول لك ايه؟ الاصل انك تأكله معك
فان لم يجلسوا معه فليناوله لقمة او لقمتين. ادي له حاجة او اكل او اكلتين. فانه ولي علاجه. يعني هو تعب عشان يروح ويجي والكلام ده كله. تعب وسبحان الله يراعي صلى الله عليه وسلم نفسية الانسان يا جماعة انت بتبقى طالع من البيت طالع من المدرسة والشغل وبتاع ومروح البيت تلاقي الجيران مسلا
وانت راكب في الاسانسير او بتعدي من شارع كده فشامم ريحة مش عارف حاجة بتقول ياه والله سبحان الله الناس دي شكلهم عاملين اكلة كده والله الواحد يعني لو مش الاحراج ليتصل بهم قل لهم ابعتهم
وانت راجل سري وتقدر تجيب مطعم كامل عندك فما بالك المسكين اللي رايح يجيب اكل مسلا بسبعميت تمنميت تسعميت جنيه آآ لمجموعة عندك انت جايبهم في البيت وفي الاخر خالص
بص يعني تروح مدي له ايه؟ عشرة جنيه عشرين جنيه تلاتين جنيه او حتى لو مية جنيه لازم حتى لو هتدي له فلوس. ادي له جزء من الايه؟ الاكل اللي انت جبته
دعه يستمتع حتى لو قال لك لا لا خلاص انا مش عاوز قل له لا خدهم اديهم لاي حد. سبحان الله  الباب ده يا جماعة لو ظلمنا نتكلم فيه للصبح مش هنخلص
لكن حتى سبحان الله في الابواب الخطأ كان في بعض الناس تعمل غلط. يعني احيانا اوقات كتير النبي صلى الله عليه وسلم لا يواجههم. فيقول ايه؟ ما اقوام يفعلون كذا ويفعلون كذا. ما بال اقوام يشترطون شروطا ليس في كتاب الله. ما بال اقوام يفعلون كذا ويفعلون كذا
اما خلق التفقد ده خلق التفقد ده لوحده عاوز محاضرتين كمية البشر الذي كان يتفقدهم النبي صلى الله عليه وسلم يتفقد ثابت ابن قيس فيبحث عنه يقول فين ثابت ابن قيس
هيقولوا يا رسول الله ده زعلان ومعتزل ليه من ساعة ما ايات الحجرات نزلت. ياه! انت متفقده يا رسول الله؟ اه. يتفقد المرأة التي كانت اه تقوم من المسجد فيقول اه انا فقدتها هي فين؟ فقالوا له ده ماتت امبارح وبتاع هيقول دلوني على قبرها
وبعدين يقول ما لي لا ارى فلانا اللي كان بيحب ابنه جدا قوي ده قالوا له يا رسول الله اصل مات ابنه وبتاع فراح عزاه النبي صلى الله عليه وسلم. لو دنينا بقى نتأمل الباب ده هنلاقي احاديس كتير في تفقد رسول الله لرعيته
انتم عارفين ليه يا جماعة؟ لماذا كان يتفقد النبي صلى الله عليه وسلم اه في رحمة ربنا ستره عليها والكلام ده بس فيه معنى مهم قوي كان احد الاسباب عارفين ايه هو
ان النبي صلى الله عليه وسلم يعلم انه مسئول عن رعيته فكلكم راع وكلكم مسؤول فهو كان يعلم ان هؤلاء سيسألوا. سيسأل عنهم فكان يعد جوابا يا جماعة نبيل قوي الزوج اللي بيقول لزوجته انا بنتي عاوزة اعمل لبنتي دي انت عاوزاه
عشان انا مش عاوزك تيجي يوم القيامة لك حاجة عندي انا مش عاوز اتسأل سؤال يضرني. والعكس هي تقول له كده. انا مش عاوز اجي يوم القيامة ان يكون لك حاجة عني
وانا قصرت فيها وان بنتك نفس الكلام وان الطالبة اللي في الحلقة نفس الكلام والناس اللي معك في المدرسة وانت المدير بتاعهم والناس اللي معك في المؤسسة وانت رئيس رئيس الفريق ده
ما من راع الا وسيسأل عن رعيته هتلاقي بقى خلق التفقد ده لوحده بيتولد عندك لما المسئولية تحضر عندك انك حقيقة مش بتسأل عنهم. حقيقة انت تعد جوابا للسؤال الذي ستسأل عنه غدا بين يدي الله
عشان كده انت بتتفقده ليه؟ لاني هستقل عنه بكرة انا عاوز بكرة دي اما ييجي اكون انا سألت عنه عملت اللي علي انا ببقى ادي حقوق المسلمين. ليه؟ لان رسول الله قال لي كده حق المسلم على اخيه المسلم ست
انا بديك حقوقك عشان النبي قال لي اخوك ده له حقوق عندك فانا مش عاوز اجي يوم القيامة يقول لي فين الحق؟ وهل ربنا هيحاسبنا على الحقوق دي يا جماعة؟ هل ربنا هيحاسبنا على الحقوق دي؟ يكفي حد
مرضت فلم تعدني فيقول له يا رب كيف اعودك وانت رب العالمين؟ فيقول له ايه اما علمت ان عبدي فلان مرض فلم تزره. ياه ده انت هتتعاتب على عدم زيارة اخيك المسلم
انا هتعاتب ايوة ومين اللي هيعاتبني؟ ربنا هيعاتبك. انت ليه ما رحتش زرت اخوك المسلم اللي كان تعبان ومريض ويا سلام لو كنت رحت بس للاسف فاتك حاجات كتير قوي. اما لو زرته لوجدتني عنده. لو قلت لكم دلوقتي يا جماعة ان فيه اخ
اخ تعبان في مستشفى اكس موجودة في باب اللوق والاخ ده اللي هيروح يزور من بعد صلاة الجمعة للمغرب هيلاقي الشيخ الحويني هناك ومهر المعقلي وهيلاقي كل المشاري الخراز وهيلاقي الناس اللي انتم ايه كلكم
راضيين عنهم وتحبهم هتلاقوا الناس واقفة وعاوزة تروح صح سبحان الله الله سبحانه وتعالى يقول لوجدتني عنده فنسأل الله سبحانه وتعالى ان يحفزنا واياكم ويتقبل منا ومنكم صالح الاعمال. ويمن علي وعليكم
بحسن اتباع لرسول الله وبحسن خلق وحسن اتباع وحسن الختان. جزاكم الله خيرا
