السلام عليكم ورحمة الله وبركاته. الحمد لله رب العالمين. له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد فاسأل الله سبحانه وتعالى ان يطيب اوقاتكم بكل خير
وينفع بنا وبكم حيثما كنا وكنتم واسأل الله ان يجمع شتات القلوب على ما يحب علام الغيوب. لان شعبان لعل اخذ من اسمه نصيب مع اه الناس ينقسموا فيه. منهم من يجمع شتات قلبه وهذا التشعب
ومنهم من يتشعب سبحان الله وكل ميسر لما يختار الله سبحانه وتعالى ويوفقه لكل خير نسأل الله ان يجمع قلوبنا على ما يحب ويرضى واسأله ان نبتعد عن الغفلة ولعل هذا اللقاء وهذه اللقاءات
يعني لعلها تكون من عازل بشرى المؤمن انكم تجتمعون ولديكم حرص على ان تسمعوا ويذكر بعضنا بعضا لمثل هذه المعاني في هذه الاوقات التي قال عنها رسول الله صلى الله عليه وسلم
يغفل عنها كثير من الناس فشرفكم الله انكم من القليل فسلوا الله ان يتم عليكم نعمة وابتداها فاسأل الله سبحانه وتعالى ان يسددنا واياكم لكل خير وينفع بنا وبكم ما زال الحديس حول
الكلام الشريف هو تجهيز القلب ليأتي الله سبحانه وتعالى بسلامة في مواسم الخيرات الى ان يلقى الله يوم الميعاد فيأتي بقلب سليم تكلمنا عن الاستعدادات. وقلنا ان الاستعداد ده بيكون اما استعداد قلبي او عقلي او جوارح
اتكلمنا في القلب واتكلمنا في العقل يتبقى معنى الجوارح واتكلمنا في موضوع ان الجوارح عشان تستعد لازم في معنيين يكونوا مهمين جدا المعنى الاولاني وهو ان الانسان يكون عارف كويس اوي ان فيه قدر من النصب والتعب بيكون موجود
تعب ونصب يكون موجود. وده اتفقنا ان ده مش موجود في في اعمال العبادة فقط. ده موجود كمان في الدنيا وكل ناجح بتلاقوه عندو اه رصيد من الكفاح والتعب والمقاومة
ومدافعة التدلي حتى يصل الى ما يحب ويرضى. آآ قلنا ان في شيء بيخفف جدا على الانسان الا وهو التلزز الانسان لما بيتلزز بالعبادة او يتلزز بالفكرة او يتلزز بالطاعة
بيهون عليه الاداء وان شئت فقل لا يقف كسيرا مع تعب الاداء تعب الجسد لان الروح لما بتستمتع ما بتحسش بالتعب اه مش بتلاقوا ان الشباب وهم بيلعبوا اي رياضة ممكن بعضهم يتخبط وتلاقيه مكمل
وبعد ما الدنيا بتهدى كده يفاجئ ان في تعب شديد قوي يقول لك يجيه منين ده وبتاع وانت يا ابني ليه ما قلتش كان مستمتع وكان متلزز كان مشغول نفس الكلام في الحج والعمرة تلاقي الانسان قاعد وما شاء الله رايح وجاي
بل في رمضان في الاعتكافات اعادها الله علينا بامن وامان وسلم وسلام اتلاقوا ان الاعتكاف بتلاقي ان الانسان يعتكف ويقف وينام وبعدين يتهجد يعني احنا ممكن كنا نصلي التراويح من بعد ما نخلص التراويح الناس تريح ساعة ونص الناس تبدأ في التهجد يدوبهم يخلصوا تلت ساعة
على طول الفجر يقعدوا للشروق وبعدين يناموا يصحوا على صلاة الضهر. ونوم بقى ايه؟ نوم المساجد بقى اللي هو نايم على الارض ففي ارهاق لكن هذا الارهاق لا تراه الروح
هذا الارهاق لا تراه الروح فبالتالي لا تقف كسيرا معه النفس فهو مستمتع وتلاقي في واحد يقول ايه او احنا ليه بناخد درسين اتنين بس في الاعتكاف؟ ما تخليهم اربعة
وواحد تاني يقول هو ليه احنا بنسيب ساعة ونص راحة بين التراويح والتهجد؟ ليه ما نضغطش شوية فتلاقي ان الاسئلة ديت نابعة منين؟ هي نابعة من الناس يعني ما بتحسش ناس ما عندهمش
يعني اه حس خالص ومشاعر لأ هي ناس استمتعت فلما استمتعت اترفعت عشان كده يا جماعة دايما هناك حب يرفع وحياء يمنع الحب بيرفعك والحياء بيمنعك فالانسان اما بيرزق الاثنين
خلاص اترفع واتمنع اترفع في سماء الايمان والروح قاعدة تحلق في الجنان وان الجسد بيمتنع عن التلوث باتربة الزنوب والمعاصي بقدر الامكان  حقيقة اروح لا تتعب الا لتمتعك الروح انت لما بتشوفها في قدر من الارهاق حقيقة ده الغزاء بتاعها
اقول لك على حاجة في البداية الاول وانت بتاكل بتبقى تعبان يعني انت دلوقتي النهاردة لو والدتك عاملة لك يعني حاجة كده من الحاجات اللي انت بتحبها عاملة لك محشي عاملة لك اي حاجة عاملة لك لحم نعام في الجو الجميل ده
ده بتاع الاسعار الرخيصة دي فعاملة لك اكل جميل قوي الاكل ده انت بتتعب وانت بتاكل هل انت بتبقى تعبان وانت بتاكل الاكل امه تقول لها يا امي مرهق جدا ومش قادر والكلام ده
تبقى مستمتع تكون مستمتع بطعامك وبترفع الموبايل وتصوره على الكائن الاصفر اللي بيدمر البيوت انستجرام وانا انصح كل بنت تمشي من عليه ايه حرام يا شيخ! لأ هو مش حرام بس ايه الى الان يعني آآ مش مجرد الدخول لكن آآ سيشتتك
وييأسك ويجعلك لا ترى نعم الله عليك ثم سيريك مجتمع لا واقع له. مجتمع افتراضي هتحتك في الحياة هتلاقيها حاجة تانية خالص وهيسرع السخط عندك السخط هيسرع عندك وهيخليكي اه لا تثقي في نفسك. كل دي
اه طبعا ده الكلام ده موجود في شمال الكونغو الناس اللي بتخش تبقى ممكن في مصر ما يكونش الكلام ده موجود لانك انت مش عارفة تجاري الحاجة دي. الناس كلها جميلة والناس كلها لابسة لبس جميل والناس كلها كزا والناس كلها كزا. وفي اللي بيكدب على كله وفي اللي
بس معنى كله فانت النهاردة لما تحاول بقدر الامكان ايه تجاري هؤلاء مش هتقدر فعاوز تنافس مش قادر هتنافسي دي ولا دي ولا دي ولا دي فتضطري تعملي ايه فتبدأي
يعني تبدأي تبصي للبس الحجاب بتاعك اه لو بس لو فيه مخرج بس ولو ساعة ان احنا نكسر الدنيا ونخرج ونلبس زي دول ونصور انفسنا ومش عارف ايه والكلام ده كله
وسبحان الله المهم الراجل كان بياكل ده بيبقى مستمتع وبيصور الصورة وبيعمل ايه وبيحاول بقدر الامكان يصورها ويحطها على الكائن الايه الاصفر ده ومبسوط قوي ويشعر بالسعادة والكلام ده هو هو الشاب ده
لما بيتعب والدته تعمل له الاكل ده وتقول له يلا انا عاملة لك بقى لسان عصفور وعاملة لك مش عارف لحم ايه وبتاع ايه والكلام ده كله. بيقول لها ايه
مش قادر يا امي قلت له معلش يا حبيبي عشان تتغزى جسمك محتاج طعام والدكتور بيقول لازم تاكل صح فاحيانا في البداية بتعمل ايه  احيانا في البداية بتعمل ايه؟ بتضغط على نفسك شوية. صح
بتضغط على نفسك شوية واللي حواليك كلهم بيحاولوا يضغطوا عليك شوية. بعد كده بتحس بتعب الاكل انت بتحس بتعب الاكل خلاص ما بتقدرش لا بتحس بتعبه ولا تقدر تستغنى عنه
صح كده متفقين على الاتنين دول لا بتحس بالتعب ولا تقدر تستغنى عن الطعام كذلك الروح في البداية اما بتكون هي مريضة وانت قاعد طول الفترة اللي فاتت دي سايبها
ومرمية في الاتربة واعدث بيت كله كئيب وسكن سبحان الله خرب فهي طالعة متبهدلة تخيل كده ان في آآ قطة او فيه حصان او فيه انسان او بنتك سبتها في مكان
خراب وسبتها شهر فاكلت الاتربة وآآ ضعفت ما لقتش اكل ولا شرب والماء ملوث وبتاع فلما بتيجي تشوفها وتبدأ تحصل على انك تحصلها تعمل ايه؟ تلاقيها شكلها مرعب صح ضعيفة ومسكينة ومريضة وبتحتضر
ومخنوقة تبدأ عشان تستعيد اللياقة بتاخد وقت اسبوع اسبوعين وبعدين تبدأ تعيش حياتها تاني. هي الروح كده في ناس روحهم كده الروح بتاعتها هي بهدلتها هي بهدلتها كنت اتكلم احد قريبا متلبس بشيء
يعني هو مش قادر يسمعك مش عارف يسمعك والفاظه وهو مش مركز ابدا في عشر معشرها السبب ايه الدوخان اللي هو فيه ربنا يعني يعافي الجميع المسلمين فالروح اما بتكون مجهدة
هتلاقي معها تعب. هتلاقي ان في تعب بس انا بقول الكلام ده ليه؟ عشان الطبيعي ان حضرتك ما تلاقيش من اول مرة آآ في التراويح ومن اول مرة في قراءة القرآن ومش اول مرة في الصيام يعني ان الدنيا هتكون ايه؟ مية في المية جميلة
اه هتلاقي متعة لا شك زي بالزبط متعة الطفلة اللي انا حكيت عنها اللي كانت مفقودة في مكان خرب وبعدين اسرتها لقيتها لا شك ان البنت بتفرح. صح البنت اللي كانت مفقودة في الغابات وفي الاماكن الخربة ديت لما اهاليها وصلوا لها. البنت فرحت
صح اه بس لسه لم تستعيد اللياقة الكاملة جميل كزلك كزلك روحك. روحك هتفرح برجوعك. روحك هترجع وانت بتقول لها تعالي نتصالح تعالي انا عرفت الغزاء بتاعك لان المفهوم ده اتكلمت فيه كتير
وهو مهم قوي اللي يفهمه بيرتاح  ان عقلك محتاج يتغزى وقلبك محتاج يتغزى وجسدك محتاج يتغزى. كل واحد من الاعضاء دي او الاركان دي لاحتياجاته فعقلي له احتياجات معرفة وانه يحترم وانه يفكر وان يشتغل
لاحتياجاته واحتياجات جسدي الاكل والشرب والنوم والراحة واللبس والكلام ده طب والقلب والروح لهم احتياج؟ اه ايه احتياج القلب القلب خلق خصيصا ليحب الرب ويتعلق به ده الاحتياج الاصلي والمركزي
هو سبحان الله المضغة دي اتخلقت كده المضغة دي عشان كده من اول ايات سمعها رسول الله صلى الله عليه وسلم سمع كلمة علق لي اعلق لانك انت محتاج تتعلق. ولو ما تعلقتش به تتعزب بكل ما سواه لانك متعلق به
فانت من البداية لازم تبقى مدرك كويس قوي. ان غزاء الروح سماوي وليس ارضي طيب انا عاوز اخد روحي وافرجها على مكان في مطروح بيقولوا ما لوش حل وفيه واحد بيقول لك في الفيوم فيه مجموعة من الشلالات دي تكسر الدنيا
في واحد بيقول لك لا مطروح ولا شلال. اطلع على السلوم وادفن نفسك في الرملة هتستمتع ايه اللي هيستمتع روحي الكلام ده كله ارضي روحي مش عاوزة الغزاء الارضي رحتوا قبل كده رحلة
وخرج حد من الاسرة وفي الاخر برضه خليه وقلت له يا ابني مالك يا ابني ما هيروحنا اهو وفسحنا انت مالك كده في يوم من الايام بابا وماما اتخانقوا في الساحل خناقة جامدة جدا وكرهتوا الدنيا ورجعتم
طيب ليه ما احنا في المتعة بقى احنا في متعة في مكانش في مش في الوقت بتاعه زي واحد هو بيعطش واحد قاعد عمال يكح قدامك وقاعد يكح وشرق قوي وفي حاجة وقفت في زوره تروح انت عامل له ايه
فايه اللي حصل؟ انت تفاعلت لما شفت ان هو بيشرق جريت فانت جريت رحت جايب ايه حتة ايه؟ آآ فرخة كده قلت له كل الورك ده بسرعة والدتك قالت لك لا لا سيبك من الاول كده خليه ياكل اللي ليه؟ ياكل العيش ده
عمتك قالت لا عيش ولا بتاع احسن حاجة ياكل ايه؟ ياكل البرتقان ده الحل المهم ان التلاتة ده صح لا ده ولا ده ولا ده ليه؟ لان المفترض ياخد ايه
كتف اللي كتف الخروف صح ولا كتف الفرخ برضه ولا كتف الخروف. طب الحل ايه؟ لازم مية لازم سائل هي كده برضه روحك عما بترشق وخلاص حصل بقى حاجة شرقت رشقت فيها وحصل الشرقان ده
هتعمل ايه بقى مع روحك اديها واحد ساحل اديها طلعة الشرم خليها تروح على الغردقة وبرضو عدم انت بتسكنها لكن مش اكلتها مخنوقة جدا تعمل ايه؟ تقول انا مخنوقة انا هنزل مع اصحابي انزلي مع اصحابك
تنزل مع اصحابها. تعمل ايه مع اصحابها؟ نركب العربية. وبعدين نبدأ ايه؟ نلف بالعربية. ونشوف النهاردة العربية الاوبل بتلف التجمع من الاول للخامة الناس بتاخد كام لفة ورايحين جايين بنعمل ايه بنستمتع وبعدين ندخل على هنا طب شوف العرض ده طب شوف مش عارف ايه شوف كزا شوف كزا شوف كزا شوف كزا فبيعمل ايه
عادي يأكل الانسان اللي احنا اتكلمنا عليه ده حاجة بتزود الايه؟ الشرقان عنده فواحد عطشان فبيدي له مية بس مية دي مية بحر فيعمل ايه؟ مية مالحة. يزداد عطشه فهي روحها بتصرخ
روحها مخنوقة تقول لك انا مخنوقة. تعملي ايه؟ تقول لي خلاص تعالي هشربك. تعالي هأكلك. هتأكليني ايه هأكلك النهاردة هنطلع على كيدز اريا نلعب لعبة. تعالي نطلع قدامها تفط وتعمل وصورة برضه على الكائن الاصفر والاحمر والازرق
وتنشر الحاجات دي كلها وبعدين بعد شوية لايكات اول ما تروح البيت وتقعد في البيت خمس دقايق عشر دقايق خناقة جامدة جدا الساعة تلاتة بالليل بينها وبين مامتها وبعدين تقفل الباب وبعدين بتهدد بالانتحار وبعدين مش عاوز حد يكلمها وبعدين تنام تيجي تنام
مين اللي قاعدة جنبها دي؟ نفسها بس هي بينها وبين نفسها في خصام مخنوقين روحها بتطلع لها بقى تقول لها انا مخنوقة فهي بينها وبين نفسها اعمل لك ايه؟ ما انا وديتك. وديتك مطاعم وديتك الرحلة. وديتك عملت كل حاجة. اعمل لك ايه؟ هي تقول لها حرام عليك. انا باموت
انا انت مش شمة ريحتي انا بحتضر انا مش قادرة هتبدأ ايه؟ مش بتخاف جدا جدا جدا تخلو بنفسها عشان كده دايما ناشئين في فكرة الصحبة مش عاوزين يقفلوا على انفسهم الباب
ليه؟ لان بينه وبين نفسه بينه وبين روحه وحشة الحياة معه وحشة فهو مش قادر يستحملها فالحل ايه؟ لازم ينام لازم انام فيتنوا كده في الحل ده لغاية ما يتهد. وممكن ايه اللي يهده؟ ممكن ياخد حاجة يبلعها عشان تهده. او يعمل حاجة غلط عشان تهده
طول ما يتهد وينام يصحى على امتى على بعد الضهر. وفي رواية بعد العصر ويصحى مخنوق مجرد ما يدخل الحمام ويعمل يصحى كآبة ورا الكآبة ليه زبح يوم بلا سكين لا فيه فجر ولا فيه ضهر ولا فيه ايه عصر
وبعدين يصحى وبعدين شوية يكتب على الجروب. ها هنتقابل امتى زميله بيقول له ده انا عندي شغل وزميله التاني بيقول له ده انا مسافر. والتالت بيقول كزا فحس بالخنقة. روحه تقول له ايه ده! هنقعد لوحدنا! احنا مش طايقين بعضنا
فجت له جا له مخرج ايه هو المخرج؟ الكائنات مواقع التواصل بس العيشة الافتراضية خلينا في الوهم الافتراضي ده جميل خلينا نعيش هنا خليني اكتب بوست كده اخلي الناس تديه تنشغل بي. وبعدين اروح على تويتر اقول ايه ثانية
فواحد يقول لي خير طمني فخليني غامض وبعدين اروح عامل قلبي كده ايه مجروح في حتة تانية واحد يخش لي مالك طمنا عليك ومش عارف ايه والكلام ده كله. وبعدين يكتب على الفيس مش هنسى
لغاية ما في حد تاني يطلع له وحياة في النهاية ايه اللفة الطويلة دي يا ابن الحلال ايه اللفة اللي انت فيها دي يقول لك يا شيخ انا حاسس ان بنتي معمول لها عمل
ما تيجي تقعد معها شوية ولا نوديها لطبيب نفسي والطبيب نفسي دخلها فين بيدخلها في متاهة اكتر من المتاهة اللي هي كانت فيها طب الحل؟ الحل انك تفهم كويس هو ايه اللي بيصرخ
لو جسمك صرخ اديك بتاكل انا جعان فبطنك بتقول لك انا جعان فتروح ايه تقوم تاكل انا عطشان بدون تشرب. طب روحك بتقول لك انا جعانة ايه الحل؟ قعدت بتأكلها الاكل الغلط
لان الروح مش دي سعادتها ولا ده اكلها الروح بتاكل تونة جامد البرازيل صح؟ برضه لا امال الروح دي هتاكل ايه؟ الروح دي غزاءها اتصال بالخالق غزاءها سماوي بس مش هتديها الغزاء ده خلاص لان الجسد مخلوق منين
الجسد ربنا خلقه منين؟ الاصل اول الخلق من تراب صح؟ من الارض صح؟ فغزاء الجسد ارضي اغزاء الجسد ارضي. سيدنا ادم لما ربنا خلقه كان من تراب من طين من حمق مسنون
كل دي كان جسد الدراع والجسم كان جسد. الجسد ده الارض. يبقى هياكل من الارض. وهيشرب من الارض. حاجاته طالعة من الارض يبقى كل احتياجات الجسد ارضية طيب عشان يبقى ادم نبي
نفخ الله فيه من روحه ازا الروح لما اتوجدت ما اتوجدتش من الارض يبقى لازم التعلق بالله سبحانه وتعالى لازم الحنين الى السماء. فالروح دي عاملة زي عود الكبريت. عارفين عود الكبريت
اما تولع عود الكبريت ركزوا كده ركزوا كويس. عقود الكبريت دلوقتي لما بتولعه وتطلع الولعة منه دي واتوجهوا للارض اللي الشرارة الولعة بتروح فين؟ انت بتوجه دلوقتي عود الكبريت للارض. اعملوا التجربة ديت ايه؟ بعد ما تخلصوا بس تعملوها بوجود بابا وماما. ماشي
وما تطمنوهاش على سجاد لما انت تمسك دلوقتي عود الكبريت واتوجهوا للارض بينزل للارض ولا تلاقي الولعة بتاعته منطلقة للسماء بتنطلق للسماء ماشي؟ تنطلق لفوق. هي روحك كده روحك فوق
كل ما انت بتنزل تحت هي بتطلع فوق كل اما هتنزل هي تطلع وكل عما هتسجد هتقترب. لان هي هتطلع فوق فالمعنى ده لما تعيشه هتلاقي ان روح بتاعك مرتاحة قوي
ده الاصل فلما نيجي نقول بقى ان في تعب التعب ده حقيقة هو مش تعب حقيقة هو مش تعب هو لزة لكن في البدايات هيكون تعب الانسان المريض اللي بياكل. تمام؟ متفقين؟ انا عارف ان التشبيهات ديت بتشتتكم شوية
بس لعلها بتوضح المعنى لبعض الناس يعني فانا النهاردة لما اجي اتكلم عن التلزز والاداء اكون فاهم كويس اوي ان احنا بنتمنى اننا نصل للتلزز اننا نصل للتلزز. مش مجرد الاداء
لان العبادة لما بتكون مجرد اداء بيتقلب عليها الشكلية شكل كده وخلاص تعالوا كده نشوف مسال للتلزز وهنقول امسلة يعني او خطوات عملية عشان نتلززها شوفوا النبي صلى الله عليه وسلم
لما كان يتعامل مع الصلاة الصلاة يعني ظاهرا في جهد جميل الصلاة بقى لها جهد في جهد بيبزل النبي صلى الله عليه وسلم شايف راحته فيها والقدس بتاعه فيها ارحنا بها يا بلال
الجملة دي كلنا كلنا عارفينها تقريبا كلنا عارفينها هسألكم سؤال واصدقوني فيه بتعرف تقولها وانت دايقها وحاضرة في قلبك ارحنا بها بترتاح فيها انا اكاد اجزم انك دوقت الراحة قبل كده في الصلاة
اكاد اجزم ان الكلام ده بيكون موجود في اوقات كتيرة ارحنا بها ربنا يسددني ويكرمني اخبئ لكم مشروعا عن الصلاة يساعد لعله يساعد في هذا الباب. فلا ادري سيسع قضان له ام بعد رمضان
فارحنا بها يا بلال ارحنا بها ان الصلاة ازاي هي تكون راحة يا جماعة انا مش عاوز اوصل ان انا اتكلم اقول هو انا لو ما صليتش ايه اللي فيها
او ان اللي بيصلي بيحصل له كزا وكزا وكزا والله يا جماعة اللي ما بيصليش هو اللي متدمر ارحنا بها جعل الله سبحانه وتعالى قرة العين فيها يعني ايه قرة العين
عارف لما تدخل الهايبر وزوجتك تقول لك هات لي شوكولاتة وانت جاي او انت تخشي محل ملابس وبعدين فيه عروض والملابس كلها احلى من بعضها فدخلت في مكان الفساتين في دماغك تاهت. دي لأ دي لأ ده لأ ده ده مش عارف لا اللون ده ده مش عارف ايه الكلام ده لا لا لا صح؟
طب التوهي فلما بتوهي ايه اللي بيحصل فمرة واحدة جاية تلاقي عينك ايه راحت مستقرة واستقرت عليه على اللون الفزدقي ده قمت هو ده بنقول ايه بقى عليك بنقول استقرت عينها عند هزا
يبقى التوهان اللي حواليا ده والانبهار اللي حواليا ده وكل الحاجات اللي بتجزبني ايه اللي بيخلي ايه اللي بيحصل بقى ان ده اللي بيجبني ده باللي يجيب لي لمس كتاف هو النبي صلى الله عليه وسلم بيقول ايه؟ هي الصلاة بقى
يعني هي دي حياتي هنا فيها وروحي فيها عارف كده زي ما انا اقول لك ايه؟ بص انا هاديك ورقة شيك او ورقة على بياض كده واكتب اللي نفسك فيه
ايه اللي تستمتع به وانت عاوزه واحد هيقول لي دولارات في الوقت الجميل ده. واحد يقول لي دهب. واحد يقول لي عروسة اجمل عروسة. واحد يقول لي تلات زوجات مع زوجتي. واحد يقول لي مش عارف ايه. هي تقول لي اوسم
شاب في الدنيا هي تقول كزا كزا كزا كزا تعرفوا ان في ناس بتوصل بسهولة جدا بدون اي تكلف في انه يقول لك متعتي في صلاتي انا مش عاوز حاجة انا قرة عيني فيها
قرة عيني انا اقعد مع عائشة واقعد مع ابو بكر وباقعد مع ابو عبيدة ومع بلال في المسجد ومدي درس لابي هريرة بس في النهاية مش طول قرة عين. يبقى قاعد مع زوجته وفي جلسات انس
ولما جن عليه الليل يقول لها ايه؟ زريني اتعبد لربي ان شاء الله هيكون لنا في لقاءات التراويح آآ مجلس عن مشاهد الحب ايه عند النبي صلى الله عليه وسلم لربه
اللي حصل في قلبه عشان يقول لعائشة في وقت الانس ده يقول لها زريني اتعبد لربي. انا مش قادر يعني عاوز اقوم تعرفوا كم زوج قال لزوجته كده قبل كده
ممكن يقولها لها في الخناقة والكلام ده لكن ممكن في العصر اللي احنا فيه نلاقي بعض الزوجات فعلا بتقول لزوجها كده سبني شوية الله يكرمك اصلي واقوم اقرأ وردي فالنبي صلى الله عليه وسلم كان يرى انها راحته. كان ازا حزبه امر
ضيق هم فزع اي حاجة يجري عليها كان اذا حزبه او في رواية احزنه امر فزع الى الصلاة. يعني ايه فزع للصلاة عيب وانت قاعد معي دلوقتي لقيت اه فيه فار بيلعب في صابع رجلك الصغير
ايه اللي هيحصل انا هسمع تقريبا صراخك وانت بتصرخ في زايد صح هو ده اسمه الفزع تقوم اتفزعت الموبايل بتاعك هيلط النجفة وينزل طيب ده اسمه الفزع ان النبي صلى الله عليه وسلم ما بيحصل له ضيق هم بيعمل ايه
بينطلق للصلاة تعرفوا حد اعرفوه في حياتكم عنده المعنى ده ده احنا صلاة الاستخارة يا جماعة صلاة الاستخارة من جمالها انه بيدربني على النقطة دي. عاوز اختار قرار افزع الى صلاة الاستخارة
في ناس يا جماعة محترفة صلاة استخارة وفي ناس اخر مرة صلاة تسلط صلاة استخارة وهو صلى صلاة استخارة تقول له اخر مرة صليت امتى صلاة استخارة يقول لك يعني اكون صادق معك الفين وتسعة لما شفت الرؤية الشرعية
ياه من الفين وتسعة لغاية النهاردة مش محتاج تستخير وتستشير  الاستخارة ده اكسجين الروح انت ازاي تسيبه لانك الاستخارة هي استشارة الرب جل وعلا وتوكيل الرب سبحانه وتعالى وتفويض الرب سبحانه وتعالى
فده معنى مهم جدا جدا جدا هو جماع الاستخارة دي مش مسألة ايه؟ آآ انا بمضي بجيب ختم من عند الاستازة ليلى في الدور التاني عشان الورقة تمشي لهجة جماعة
مستخارة ده تسليم تسليم انتم عارفين يعني ايه تسليم؟ انتم عارفين المسلم؟ سمي مسلم ليه فممكن يتسمى يعني الاسلام ليه سمي اسلام كان ممكن يتسمى ايمان احسان تقوى اي حاجة اسلام ليه؟ لانك مستسلم عارف لما في واحد في الشارع يقول لك ارفع ايدك ووشك للحيط
فانت بتعمل كده. انا يا عيني لما بشوف الكاميرات اقول ايه؟ يا عيني ده استسلم. صح بستسلم احنا كده كمسلمين مع شرع الله اذا رآنا الناس من بعيد شافوا ناس مستسلمة
باحكام الله وقضاء الله. يقول لك الناس دي مسلمة. يعني ايه مسلمة؟ يعني مستسلمة المعنى ده لما الانسان بيعيشه بيروح في حتة تانية خالص فالنبي صلى الله عليه وسلم لما نشوف حاله في الصلاة هنلاقي ان هي حالة تلزز مش حالة ايه؟ اداء
سعيد ابن المسيب يقول ما دخل علي وقت صلاة الا واخذت اهبتها ولا دخل علي فرض الا وانا اليه مشتاق يا زوجي جه لا لسه نزل من المطار لأ لسة. ايه يا ستي بتعملي ايه ؟ تقول لك مشتاقة هاعمل ايه
هو سعيد ابن ابن المسيب بيقول لنا كده على كل فرد. بيقول لك انا باشتاق له يا جماعة الناس دي بيشوفوا كل فرد حاجة جديدة. هو بيشوف صلاة الضهر دي صلاة اعادة الشحن
واعادة التلبية واعادة وضع الاولويات في مكانها بعد ما احتكيت بالدنيا نداء التكبير بينادي علي تاني بيقول لي انتبه انا اكبر مما تلبست به فبيشوف صلاة الضهر دي اعادة شحن فهو مستني اعادة الشحن. فبيتعاملوا مع الصلوات دنيا مختلفة خالص
بيقول ولا دخل علي فرض الا وانا اليه مشتاق. عشان كده يا جماعة شرط الذوق الشوق فاهمين حاجة شرط الذوق الشوق بصوا يا جماعة التلزز بيجي بعد المحبة. والمحبة نتيجتها
او اسبابها هي والشوق زي العملة ملك وكتابة كده وجه العملة وضهرها فالشوق والمحبة عملة واحدة تحب هتشتاق والشوق يزود الحب والحب يزود الشقق. وبالتالي التلزز ييجي انت مشتاق ليوم عرفة. فعادي بقى مستني وقاعد تسع تيام ورايح يوم تمانية وعشرين زو القعدة مكة
وتتعب في المطار ومش عارف ايه يقول لي مشتاق يوم عرفة شوق الشوق بيخليك تنسى التعب فتتلزز عدي بن حاتم بيقول ما دخل وقت صلاة الا وانا مشتاق اليها وانا مشتاق اليها
ليه الناس دي ده عمق ان شاء الله هنتكلم فيه وبازن الله بازن الله ستصلوا اليه ستصل اليه. الامر ليس عسيرا الامر يسير جدا جدا جدا على اهل الشوق وان تصدق الله يصدقك
في ناس كتير من اللي بيسمعوني انا عارف ان هم بتتلزز فلما نشوفهم في كل العبادات سواء في الصلاة في القرآن حتى في القرآن ابن القيم ليه كلام ساحر بعودة المحبين بقول كلمة جميلة قوي
بيقولوا ولا شيء الذ لاهل محبة الله من سماعه كلامه. من سماع القرآن لزة لزة كمدركين لزة في واحد لما بيخرج فسحة ما يقولكش عايزين نسمع قرآن او مش عاوزين نصلي احنا بقى احنا جايين نحج ولا جايين نصلي؟ فين انتم الجماعة دول
ام عطية بتحكي لنا مشهد غريب اوي. بتقول كان لنا جار يترنم بالقرآن كل ليلة وكنت اذا سمعته سمعت ترنمه يعني كلامه احسست وكأن الدنيا كلها حيزت له لما ارى من سروره وفرحه
ايه يا جماعة الراجل ده ايه الجمال ده وبتقول انا كنت اعرف واحد كنت بيقرأ القرآن بالليل وانا اسمع صوته فكنت اذا سمعت ترنمه ايه اللي بيحصل كأن الدنيا كلها حيزت له
احيانا تسمع صوت امام تقول هذا الرجل ملئ سكينة واحيانا تصلي ولواء واحد تقولي والله هذا الرجل فرح بكلام ربه تقول والله الراجل ده فرحان بكلام ربنا. طب انت عرفتها منين؟ لأ لأ الراجل ده
اسمعني واذاقني الفرح الذي في قلبه من خلال لسانه الراجل ده سمعني الفرح اللي جوة انا السامع ان في فرح جوة عشان كده مالك بن دينار بيقول لنا على اللزة دي
يقول لنا ان الصديقين اذا تليت عليهم ايات الرحمن طربت قلوبهم عارفين طردت يعني ايه يقول لك ما تقوم تطربنا كده قم غني كده وارقص  العيال بيقوم يرقص طربت اقتربت قلوبهم واشتاقت الى ما عنده
ثم يقول اسم شوفوا كان بيجي يقرأ القرآن يقول ايه؟ هو يا جماعة الناس دي رايقة الناس دي كانت ممخمخة هل الكلام ده عشان نتجلد زاتا؟ لا والله. والله ما قصدنا هزا. امال ايه عاوزين نقول؟ نقول لك شف يا شايف الناس اللي في الدور التاسع ده. اه شايف الجمال ده كله؟ اه. شايف
العروف اللي قاعدين يهيصوا دول ومبسوطين قوي اه. بقول لك يلا نطلع بقى انا بقول لك عشان الاسانسير قدامنا لو دخلنا والله هنوصل صدقني ليه لاننا بنقول له يا رب
اما تسمع الحاجات الجميلة دي تقول ايه؟ يا رب يا من اعطيت هؤلاء اعط عبدك الفقير وبتتبسط وبتبقى مبسوط هنالك دعا زكريا لما شاف مريم ما قالش ما اتجلتش زاته
اول ما شافها حركته فالنهاردة مالك ابن دينار والناس دي بيحركوا فينا ايه ؟ عقيدة فعلا هنالك اول ما اشوف الناس دي اتحرك بشوف واحد ماشي في الشارع ما شاء الله عنده انس كده اشوف واحدة يعني انا كبنت يعني اشوف بنت زميلتي ماشية كده بسمتها
تفتخر كان معها شهادات الدنيا كلها بزيها اقول يا رب يا من اعطيت هذه الفتاة هذا جمال الحياء والعفة والسكينة اكسوني عفة وسكينة شف واحدة كده غالية اوي اوي اوي اوي
فتقول له يا رب يا رب الزنوب رخصتني يا رب يا من اغليت هذه اغلي امتك خليني غالية يا رب فلما بتشوف هؤلاء بتطلب ممن اعطاهم لما تشوفهم قل له يا رب اديني
مش تدنك تقول اه دي الناس اللي عايشة. دول الناس مش كزا. انت لسه في الحتة دي يا اخي ده العلماء بعض العلماء قال من مواطن الاجابة من اوقات الاجابة لما تشوف نعم اخواتك
عليهم لما تشوف نعم الله على اخوانك من اواطن الايه؟ الدعاء واجابة الدعاء انك تكون انسان زكري تبقى زي زكريا عليه السلام. شاف مريم اتحرك قال وانا كمان عرف ان في رب بيعطي وما انشغلش بمريم
ما نشغلش بمريم عارف وانت ماشي كده في طريق زحمة والدنيا متكسرة فلقيت عربية كده ايه صغيرة كده راحت معدية من الوسط ودخلت في فتحة يمين في شمال وراحت طالعة على الكوبري. تقول ايه اشمعنى هو
ولا هو دلك على الفاتحة؟ على طول بتروح انت راكب الطريق خلاص استلمت الطريق فالناس دي كل نعمة قدامك بتشوفها على اي حد في الحياة دي دي رسالة من ربك بيقول لك ايه
ركز مع اللي اعطاه مش مع اللي خد سمعت درس جميل قوي وعجبك قوي لواحد بيتكلم على القرآن مسلا فواحد يقول ياه الناس دي بتتدبر قوي الشيخ ده مش عارف ايه الاخت دي مش عارف ايه لا لا لا
قل له يا رب انا رأيت اليوم عطاءك على هذا العبد اللهم ارني عطاءك على هذه الامة المعنى ده مهم هو يعطيهم ليريك هو يعطي هؤلاء حتى ترى انت نعم الله سبحانه وتعالى فتقول له يا رب اديني
سبحان الله! المعنى ده هتلاقوه مهم قوي. فشوف مالك ابن دينار بقى بيقول ايه بيقول كان اما يقول ان الصديقين اذا تليت عليهم ايات الرحمن طردت قلوبهم واشتاقت الى ما عنده ثم يقول اسمعوا الى ما يقول
صادق من فوق عرشه. ثم يبدأ في التلاوة. ايه يا جماعة الجمال ده شوف اسمعوا الى ما يقول الصادق من فوق عرشه ثم يبدأ في التلاوة بلغ من تلزز  ابن يونس الدمشقي
ده من علماء القرن الحداشر بلغ من تلذذه بكتاب الله والحرص على الحفظ ليدوم لي التلذذ بالانس بلغ منه انه اشترى جارية تجيد قراءة القرآن. انت صوتها جميل اوي اوي اوي اوي
بحفزها ها هي كانت حفظت فكانت تيجي وحطها في المكانة دي وبدأت تتلو القرآن وبدأ يحفز منها تلقينا. ليه؟ لان كان في عينه رمد. ما كانش بيقرا يستطيع انه ايه؟ يبصر كويس. سبحان الله
ناس بتتلزز بتستمتع طبعا بقى لو بقينا نتكلم في اللزة دي انا قاعد بس اقول لكم ان ان اللزات دي احنا ان شاء الله بازن الله. وانا ارجو من الله بل احسن الزن
فهناك من يسمعني يمر ببعض ما انا اقول به واقول عنهم الان ابو بكر بن عياش لما ادركته حضرت الوفاة اخته قاعدة بتبكي فقال لها ما يبكيك شوف اللزة بقى اللي جاية يقول لها انظري الى تلك الزاوية بصي كده على الزاوية فقد ختم اخوك فيها ثمانية عشر الف ختمة
يعني كانه بيطمن اخته يقول لها ما تخافيش. انا الحمد لله. شايفة المكان ده والله العزيم انا ختمت ما يقرب من تمنتاشر الف خاتمة وعبدالله بن ادريس الامام الحافظ المقرئ
لما بكت ابنته لما نزل به الموت قال لا تبكي يا بنية قد ختمت القرآن في هذا البيت اربعة الاف ختمة اربعة الاف ختمة الكتاني امام جميل قوي. كان بيستمتع. كل واحد بقى بيستمتع. فبيقول ايه بقى
قل ختمت القرآن في الطواف اثني عشر مرة. اثني عشرة الف مرة. اتناشر الف مرة ده راجل مكي قاعد في مكة بيختم كل شوية يختم دي متعة دي متعة. المتعة دي والتلزز ده بييجي ازاي؟ قلنا رقم واحد الحب
الحب طيب احنا عاوزين نرتقي من مرحلة الاداء للتلزز ادينا خطوات عملية لان الساعة بدأت تيجي تسعة فعاوزينك تنجز نقول ايه في الموضوع دوة؟ اول حاجة باب تتميم الاداء تتميم الاداء
اول خطوة انك ترتقي من الاداء الى التلزز اول خطوة تتميم الاداء. يعني ايه تتميم الاداء  بصوا يا جماعة التلزز مرحلة ارفع واعلى من مجرد الاداء. صح كده مرحلة اعلى من مرحلة الاداء. صح كده
يبقى كيف يطمع انسان يطمع ان يصل للتلزز وهو لم يحسن الاداء فاللي عاوز يتلزز بالصلاة بالقرآن باي حاجة لازم يحسن الاداء. يعني ايه يحسن الاداء يعني انك الصلاة تفضل تجهز للصلاة
اتنين طبق السنن تشوف ايه السنن اللي في الصلاة تزبط وضوءك تبدأ تعرف الصلاة صح تمشي ازاي تعرفها بعقلك حتى ولو بيحضر قلبك لان يا جماعة اول درجة في الخشوع هنتكلم عن حاجة اسمها درجات الخشوع ان شاء الله في برنامج الصلاة
اول درجة عشان اللي عاوز يتلزز في الخشوع والصلاة او القرآن او درجة هي درجة الوعي اول درجة ان العقل يجي الاول العقل لو جه العقل يا جماعة اما بيجي بينادي على القلب
اول ما بيجي بيدن ينادي عليه يا محمد يا محمد هيصحى يصحيك بيقول له انا في حاجة كده عاوز اكلمك فيها فاهمين فاول حاجة لان بعض الناس بينشغل بحضور القلب اولا
فبيتعب البداية هيحضر ايه؟ طبعا في حضور كده كده موجود هو حضور الجسد ماشي الجسد كده كده بيبقى موجود في العبادة اه احنا بس عاوزين مع الجسد حاجة بسيطة بس. حضور الجسد بانصات لا مجرد حضور استماع
يعني يعني انا بصلي اصلي اكون واقفة وقفة في الصلاة وقفة عدل انا واقف في الصلاة وقفة صح مش قاعد اما انا اهرش واعدل اللياقة وازبط الاسدال والطرحة تيجي من الناحية دي والمروحة تلعب في الاشارب ومش عارف ايه واهرش
في ضهري واهرش مش عارف فين واعدل ركبتي واحط ايدي شوية هنا وايدي فوق السرة واوضي جنبي مش عارف مرة على فوق ومرة تحت ومرة يمين مرة شمال انت جسمك مش حاضر معنا ليه
وعارف اللي بيعد اه كم لمبة في النجف اللي قدامه والمروحة بتلف كم لفة واللي بيعد على السجادة فيها كم مربع؟ عارفين الجماعة دول ومين اللي تنى الحتة اللي تحت السجادة وما فرشهاش
وشايف ان اللون النبيتي مش ماشي مع اللون البيج عارفين انتم الجماعة دول الجماعة دول احنا محتاجين الصلاة اول حاجة عشان نوصل للتلزز اول حاجة. ان جسمي وعقلي يحضره طب وقلبي مش دلوقتي. هنتناقش فيه دلوقتي
بصوا يا جماعة عارفين السلحفاة اول ما بتحس بالتوتر بتعمل ايه السلحفاة اما بتحس بالتوتر والدوشة تخش جوة صح؟ ده انت تروح داخلة جوة ليه؟ القوقعة بتاعتها كده اه ده مسال بس يقرب لك. لما القلب يبقى شارد اللي الجسم يبقى شارد والعقل يبقى شارد. القلب يروح داخل جوة. اه واضح ان في توتر ما حدش فاضلنا
فالقلب يدخل جوة لكن عم الجسم بيقف انتباه والعقل بيبقى مركز مش هيركز مية في المية في الاول لكن على الاقل على الاقل الحد الادنى الحد الادنى اللي انا عاوزه
ان انا لو قفشتك في اي موضع من مواضع الصلاة اقول لك كنت بتقول ايه دلوقتي؟ تقول لي كنت بتقول ايه لكن ما ينفعش يبقى والدك بيصلي بك وبيصلي بالفيل او قريش
او بيصلي بالفلق ويقول لك قرأت تقول له آآ قرأت آآ الكافرون فتلاقي بقى الانسان ايه اه بعيد في السجود. انت قلت ايه؟ بعد سبحان ربي الاعلى قلت في الدعاء اللي بين السجدتين قلت ايه؟ رب اغفر لي رب اغفر لي رب اغفر لي تلات مرات
ولا قلت ايه يبقى اول حاجة تتميم الاداء. تتميم الاداء ده بيبدأ ازاي؟ قلنا ان انا ادرك العبادة ديت اعملها صح. من الناحية الفقهية اعملها صح ومن ناحية للسنن احاول اعملها صح
جميل يبقى اتم الاداء لو العقل جه والجسد جه هنبدأ نتكلم على يبقى الباب الاولاني او الخطوة الاولى باب تتميم الاداء. الباب التاني او الخطوة التانية باب التدرج والارتقاء ايه التدرج والارتقاء
احنا مش هنوصل درجة ايجار ام عطية ولا ملك بن دينار لأ احنا اتفقنا ان الناس دي فين واقفة على الروف فوق خالص هي شافته وهو بيصلي على السطح فالناس دي فوق
قاعدين فوق آآ حاجة عالية قوي احنا لسه فين؟ في المدخل. فهنعمل ايه اه خلايجة بيقول لك اكل العنب حبة حبة. فاحنا هناكل حبة حبة فهنطلع دور دور. طب هنطلع ازاي؟ اول حاجة
انك تبدأ تدخل حاجات جديدة ما كانتش في العبادة دي. خلينا نكمل بقى في الصلاة كمسال للتلزز انا في الجلسة بين السجدتين. انا ما بقولش الا رب اغفر لي ربي اغفر لي ربي اغفر لي. جميل
انت عارف ان في السنة في ادعية تانية بالمجلس ده اه عارف طب ممكن تحفز واحد منهم وتقوله واحفز واحد في الركوع وبتاع دعاء الاستفتاح ومش عارف ايه لأ احنا اتفقنا الضوء احنا بناكل العنب حبة حبة عاوزين تدرج
وطبعا من ضمن من ضمن مداخل الشيطان انه فهمك. الشيطان ده يا جماعة خبرته فيك قد ايه الشيطان خبرته يقول لك انت فلان ده عنده خبرة خبرته فيك قد ايه
مش كبيرة لأ خبرته من ايام سيدنا ادم فانت عدى كتير شبهك عليه فهو عارفك اه دي الاخت بتاعة القراءات اه هات يا ابني ملف القراءات هيجيب اخوات من تلتمية سنة شبهك
هيعرف هو لهم ملفاتهم. كل واحد له ملفه وانت خبرتك بيج قد ايه؟ يدوبك على قد عمرك. وهو وش هيكسبك فمن ضمن الدخلات بتاعتك الدخلات بتاعته عليك يروح قايل لك ايه؟ يقول لك ايه احنا خلاص باقي بايخ اقل من عشر تيام
باقي اقل من اسبوعين وعايزين ننجز ده بيقول لك دعاء ومش عارف ايه احنا هنجيب كل الادعية ونبدأ من ده الوقتي نسخن فيبدأ ايه؟ يطمعك فيبدأ ايه؟ يعليك قوي لما يعليك قوي
طبعا بيسيبك يشعرك انك كسبت اول يومين تلاتة بعد كده تروح راجع تاني من اول حاجة. لأ انا اعلن يوم كامل يومين كاملين بين السجدتين بقول دعاء. وطالما بقول دعاء جديد
دماغي هتحضر حضور جديد ليه؟ قاعد بقول له واجبرني وارفعني وارزقني واهدني. معاني جديدة اجبرني لان انا باتكسر يوميا كسورات كتيرة فيا رب انا عاوز جبر جبر يومي انا سبعتاشر مرة في الصلوات او يعني في الخمس فروض لو ما بصتيش نوافل هقول لك اجبرني يا رب اجبرني
لان انا بتكسر كتير فسبحان الله! فهنبدأ بالتدرج. هنبدأ بالتدرج. نبدأ دعاء استفتاح. وجهت وجهي للذي فطر السماوات والارض اقول واحفزه واقوله مرة هلاقي نفسي الصلاة بتيجي معايا يبقى ضبطنا جسدنا
وزبطنا العقل وعارفين احنا بنقول ايه الباب التالت وهو باب التأمل والاقتداء ده اللي هو باب ايه؟ انك تقرأ في سير الصالحين في العبادة اللي انت عاوزها يعني مسلا مسلا انت عاوز تقرأ عن
السلف اعوذ مسلا عبادة الصدقة تعمل ايه عشان تزبط الصدقة بتاعتك. اقرأ عن الناس اللي بيتصدقوا يعني انا يا جماعة بحب الكورة خلاص انا راجل مسلا بحب الكورة وانا راجل صانع لعب
وعاوز اكمل في الحاجة دي. بشوف فيديوهات كتير للناس صناع لعب. خاصة لو بيلعبوا برجلهم الشمال فدول بيعملوا معي يعني ايه؟ بينعشوني صح؟ سبحان الله! هي كده اظن ابو حنيفة رحمة الله عليه قال كلمة جميلة يعني. قال ان الحكايات جند من جنود الله يثبت الله بها من يشاء
الحكايات القصص جد من جنود الله. ولزلك قصص الانبياء كانت جند تسبيت لمحمد ما نثبت به فؤادك. صح القصص دي تسبيت دورات تثبيتية عشان كده انت اما بتقرأ كتاب في علو الهمة وقصص هؤلاء بتلاقي نفسك سخنت
تحس كده ان انت زي ما تقول ان في حد كده مولع حاجة كده وانت ايه بتفور سبحان الله! هو كده! هتيجي مسلا ممكن تكتب تمسك كتاب حياة السلف بين القول والعمل
كتاب بسيط وتشوف بتاع احمد الطيار ازن وتشوف الباب اللي انت عاوز تسخن فيه تقرأ عنه. لأ انا عاوز حاجة اعمق. صالح الامة في علو الهمة. للشيخ سيد دكتور سيد العفاني
شوف بقى علو الهمة في القرى يعني علو الهمة في الدعوة الى الله علو الهمة في اية في الصدقة علو الهمة في البر علو الهمة كل باب من دول هتلاقي بقى ايه
قصص رهيبة هتلاقي نفسك كده بتسخن تلاقي نفسك كده ايه لو حاطة عارفين التلاجة لما الماتور يزن كده هتلاقي نفسك دايما بتزن من جوة. شغال فالباب ده هتلاقي نفسك ايه طلعت فوق قوي. يبقى باب التأمل والاقتداء. ده كان الخطوة التالتة للارتقاء من الاداء للتلزز
طب والاخيرة؟ الالحاح في الدعاء لان القلوب بين اصبعين من اصابع الرحمن يقلبها كيف يشاء يبقى قلنا النصب ده الاستعداد بتاع الجوارح وقلنا ان النصب ده عشان التعب ده يزول لابد ان ننتقل من مرحلة الاداء
لمرحلة التلزز وقلنا التلزز ده بييجي ازاي قلنا اربع خطوات الخطوة الاولى تمتين الاداء اللي انا اقوم بالاداء صح بصورة تامة اتنين اللي انا اراعي التدرج والقصد القصد تبلغه تلاتة التأمل والاقتداء ان انا اقرأ في سير اعلام الناس دي
الحاجة اللي انا حابب ان انا ارتقي فيها اربعة باب الالحاح في الدعاء يبقى اربع خطوات الحاجة التانية الديمومة الديمومة ايدية الاستمرار على الطاعة والثبوت عليها. واعبد ربك حتى يأتيك اليقين
النبي صلى الله عليه وسلم كان عمله ديمة كان عمله ديمة. بمناسبة ديمة دي ينفع تبقى ايه الجدول بتاعك في رمضان. مشروعك ايه وشعارك ديمة وبالنسبة يعني للجماعة الحركيين الجماعة اللي بيحبوا
الاسماء المبدعة الاسم هيحركك ديما بما يعني يداوم عليها ادومه وان قل ادومه وان قل. كل يوم انا بظبط المنبه قبل الفجر بنص ساعة. اقوم اتوضأ اصلي الوتر ركعة واحدة
واستغفر ربنا دي احب الاعمال الى الله. من انك تصلي تلات اربع تيام تقرأ فيهم السبع الطوال البقرة وال عمران وو. وبعدين تنام تقطع الاحب الى الله ركعة الوتر اللي انت بتقومها خمس دقايق ادي عشر دقايق
ليه؟ لانك يوميا بتكسب الشيطان وبتكسبه. طب ليه كمان لانك عملك لما انت بتدخل تربتك بيكتب لك نواياك والجهد اللي انت كنت بتعمله. فانا كنت كل يوم بصحى قبل الفجر فكل يوم وانا في قبري قبل الفجر يكتب لي عملي
ليه؟ لان انا كنت مداوم على هذا وما قطعني الا الموت فالعمل ده لما انقطع استمر بعد كده لان ده بنيتي انا كانت نيتي ان انا اكمل وده احد اسرار اهل الجنة خالدين فيها وليه الكفار خالدين فيها
ولد مات كافر عنده سبعتاشر سنة وواحد مسلم مات عنده تمنتاشر سنة ليه يبقى ده خارط مخلد الى ابد الابدين والكافر ده خالد مخلد الى ابد الابدين في النار. طب ما ده ياخد مية
وده ياخد ميت سنة وبعدين يرجعوا تاني لأ ليه لان المسلم مات وهو عاقد العزم لو عاش مليار سنة قاعدة التوحيد والكافر مات وهو عاقد العزم. لو عاش مليار سنة
سيظل على شركه فكل واحد يكافئ بما مات عليه ونوى وعزم عليه فمن اقبال منصور اقبال الجوارح الديمومة. يعني ايه الديمومة؟ انك تبدأ تداوم على حاجة سابتة. عشان كده دايما اللي بيكلمني وبيستشيرني اقول له ايه
اهتم ويبقى لك جدول ولو بسيط ولو خطوات بسيطة يوميا تحافز عليها سددوا وقاربوا. سددوا وقاربوا طيب في حاجات ممكن تمنعنا عن ديمومة العمل؟ اه خمس حاجات في خمس حاجات تعمل لي
العوائق دي وتكون هي عائق لديمومة العمل. ما تخلنيش ان انا اداوم على العمل زائد ان في تلت مشكلات بتقابلنا قبل دخول رمضان مباشرة طيب ايه الخمسة والتلاتة؟ تشرح لنا التمانية دول بسرعة ما ينفعش. لان دلوقتي الساعة تسعة وربع
طالما عدينا الساعة تسعة ما ينفعش نتكلم في الحاجة وهننتزركم ان شاء الله ويسر الله لنا ولكم ونفع الله بنا وبكم. مسددنا الله لما يحب ويرضى واياكم
